
Capitolul 1 


duce de la Sighişoara către Alba-lulia. Drum vechi cît veacurile, 

păstrat cu sfinţenie de băştinaşi. Harnicii soldaţi din Legiunea a 
Treisprezecea Gemina, ajutaţi de dacii localnici, i-au pus primele rosturi de- 
a lungul Tîrnavei Mari, acea doamnă graţioasă între apele Transil vaniei. 
Străjuite de dealuri atît pe dreapta, cît şi pe stînga, apa şi drumul se 
încolăcesc domoale prin luncile nu prea largi, iar satele multe se 
strimtorează în jurul lor, sau se ridică semeţe pe coastele repezi. Casele 
spoite în alb sau albastru, cu baticuri de ţiglă roşie, cu nelipsita floare de 
muşcată la ferestre, cu pridvoarele frumos lipite şi largi, cu grădinile 
folosite pînă la amănunt, cu şanţuri curate, peste care podiştile de lemn fac 
legătura spre uliţe, aduc o notă de căldură cochetă acestor locuri 
binecuvîntate. Troiţele, multe la cap de hotare, cioplite cu migală în lemn, 
sînt frumoase ca femeile despuiate. Ele nu despart gliile una de alta, ci mai 
degrabă sînt locuri de închinăciune şi meditaţie, sau locuri de slujbe cînd 
întîrzie ploile. Obiceiuri vechi, rămase de la străbunii daci. 
Oraşele Sighişoara, Dumbrăveni, Mediaş şi Blaj, presărate de-a 
lungul vechiului drum, au păstrat în gospodăria migăloasă a 
grădinilor întregul parfum al satului, chiar dacă mîndrele case și- 
au adunat caturi îndreptate spre mărire. Aici, aerul dulce nu are 
uscăciunea celui de cîmpie şi nici umezeala greoaie din locurile 
muntoase. Dealurile înalte şi-au retras pădurile spre creste, iar 


B ătrînii valahi ştiau cîndva un cîntec de slavă închinat drumului care 


lanurile cu bucate sănătoase înaintează voiniceşte pînă în 
umbra copacilor. Viile nesfirşite, cuprinse de semeţia înălțimilor, 
sau îmbătate de soare, se saltă într-un picior la vreme de vară, 
plesnind de sănătate trufaşă. Doar toamna, cînd rodul greu ca 
sînul doicilor le oboseşte, se lasă cuminţi peste strugurii galben- 
aurii, mari cît iepuroaicele fătate. Atunci, pe coastele dealurilor 
fiecare zi pare o sărbătoare, iar desfriul roadelor nu mai 
cunoaşte margini. Pe timp de căldură, dimineţile semeţelor 
dealuri sînt limpezi ca dragostea de mamă. Dar seara, înălțimile 
picotesc ameţite de mirosna vegetației, ca bătrînii pierduţi în 
amintirile multe. Ele domină liniştea locurilor şi tresar doar în 
toiul verii cînd ploile cad vesele, iar norii se înjură între ei şi se 
bat cap în cap ca berbecii. Clima blindă, apele domoale, 
cumpătate la mers, parcă îndoite spre meditaţie, dealurile care 
curg fără întrerupere în două şiruri paralele, oamenii cu gesturi 
calme, cu vorbă molcomă, completează un tot liniştit, plin de 
farmec. 

În dimineaţa zilei de 29 martie a anului 1599, salvele de tun 
făcură să tresară dealurile pînă departe şi multă vreme ele nu 
mai avură linişte. Dieta din Mediaş primi cererea de abdicare a 
lui Sigismund Bâthory şi îl proclamă principe al Transilvaniei pe 
Andrei Bâthory. Schimbarea petrecută între cei doi veri nu părea 
să aibă însemnătate decit pe plan local, dar se dovedi curînd că 
lucrurile stăteau cu totul altfel. 

Citeva ceasuri mai tirziu, pe vechiul drum care duce de la 
Mediaş către cetatea Alba-lulia, se legăna domol o trăsură cu 
însemne princiare. La spatele ei, un şir lung de călăreţi, oşteni şi 
nobili, forma alaiul. Sigismund, cu faţa mai palidă ca de obicei, 
părea trist şi îngîndurat, spre deosebire de noul principe care 
încerca nu fără eforturi să-şi ascundă bucuria. Ziua era 
frumoasă, iar din pămîntul proaspăt arat se ridicau aburi în 
fuioare lungi. 

Cei doi veri nu semănau între ei. Mai mare cu cîțiva ani, 
Sigismund era înalt şi subţire, cu faţa măslinie, parcă bronzată. 
Părul căzut în plete bătea uşor spre galben, aducînd feţei o 
strălucire aparte. Liniile moi din jurul gurii şi ochii melancolici nu 
arătau o fire voluntară, ci mai degrabă una aplecată către 
visare. Andrei se dovedea ceva mai scund, mai legat. Părul 
bălai, uşor ondulat, îi încadra faţa rotundă, cu mici semne de 
îngrăşare timpurie, cu osînză în jurul ochilor albaştri-verzui. 


Miinile grăsuţe, cu palmele ca nişte perniţe şi formele rotunde 
care se ghiceau sub îmbrăcămintea frumoasă te duceau cu 
gîndul spre pictura lui Rafael. Noul principe îşi păstrase haina 
lungă de cardinal, măiestrit ajurată pe la poale şi tivită cu fir de 
aur. O cruce mare, bătută în nestemate, legată cu lanţ gros, îi 
ajungea pînă spre briu. 

— Pari îngîndurat, vere, spuse cardinalul dînd glasului o notă 
voit aplecată spre grijă. 

— Nu. Nu chiar îngîndurat, răspunse fostul principe. Simt mai 
degrabă o apăsare pe care nu mi-o pot explica. 

— Să fie oare unele păreri de rău pentru lepădarea domniei- 
voastre de tronul Transilvaniei? 

Întrebarea cardinalului îl nemulţumi. 

— Păreri de rău? zise ascunzîndu-şi supărarea. Nu cred. Cînd 
vor apărea, nimic nu mă va opri să mă întorc aici, aşa cum ne-a 
fost înţelegerea. 

Auzind asemenea vorbe, Andrei nu-şi putu înfrîna o tresărire 
abia vizibilă, iar pe faţa lui apăru o nuanţă de miînie. Totul fu ca 
o părere. Suficient însă pentru ochiul ager a lui Sigismund. 

— Cred că nu te-ai sfii să-mi doreşti moartea, dacă s-ar 
întîmpla să mă întorc. 

— Doamne iartă-l! spuse cucernic Andrei. Oare se cuvine să-i 
vorbeşti astfel unui slujitor al bisericii? 

— O! zimbi Sigismund cu dispreţ rău ascuns. Doar sîntem 
între noi, vere. De mine nu trebuie să te fereşti. Familia Báthory 
îşi are şi ea „podoabele” ei, ca orice familie mare. Eu sînt 
nehotărit şi pripit, dar îmi plac armele şi oamenii viteji. E un 
merit al meu că-mi recunosc nişte cusururi. Domnia-ta eşti 
lacom şi făţarnic. Nu! Nu mă întrerupe! Doar nu ne aude nimeni. 
În zilele noastre un mare prelat lipsit de făţărnicie ar fi ca 
războinicul fără arme. Eşti viclean şi nu iubeşti oamenii. Eşti 
tînăr, zău, chiar prea tînăr pentru atita făţărnicie. Noi doi nu ne- 
am iubit niciodată, dar am fi putut să ne respectăm. Te prefaci 
îndurerat ascultindu-mă, cu toate că nu e cazul. Nobila noastră 
familie a reuşit de minune să mă convingă a-ţi preda scaunul 
principatului. Miine plec. Peste trei zile voi fi dincolo de graniţă, 
iar peste o săptămînă, mult prea departe pentru a-ţi mai face 
griji în privinţa mea. Vei domni însă cu teama în suflet, gîndindu- 
te că aş putea să mă întorc şi n-ar fi de mirare, încheie 
Sigismund fără să-i treacă prin minte că din clipa aceea se afla 


sub ameninţarea morţii. 

— Ah, vere, sînt adînc miîhnit ascultîndu-ţi vorbele de ocară! 
zise cardinalul încercînd să dea glasului său cît mai multă 
tristeţe. 

— Ei, la naiba! se mînie Sigismund. Ţi-aş fi acordat respect şi 
prietenie, dacă după asemenea vorbe de ocară m-ai fi poftit să 
încrucişăm săbiile. 

— Dumnezeu opreşte vărsarea de sînge, răspunse tînărul 
principe. Ne vom ruga, vere, pentru păcatele voastre. 

— N-am nevoie, dar te înţeleg. Domnia-ta nu vei avea 
niciodată prieteni. 

— Îl am pe Dumnezeu. 

— Pe Dumnezeu? se miră Sigismund. Atunci de ce ai rivnit la 
titlul de principe? De ce mi-ai pus toată familia pe cap? De ce nu 
ai rămas un simplu cardinal? 

— Căile Domnului sînt mari şi minunate, iubitul nostru văr. 

— Aşa e! Domnia-ta vei ajunge departe folosind numele 
Domnului, sau te vei poticni curînd. Eu am condus poporul 
Transilvaniei cu sinceritate. Domnia-ta vii cu ipocrizie. Sînt 
curios pînă unde vei merge. Ipocrizia ajută uneori să-i păcăleşti 
pe cîţiva din jurul tău, însă un popor... Nu uita că eşti străin de 
principat. Că eşti cetăţean polon. Că numai prin bunătate şi 
dragoste îţi vei apropia poporul. 

— Sau prin forţă şi oprelişti, zîmbi pentru prima oară 
cardinalul. 

— Poate. Şi eu m-am gindit uneori la forţă. De fapt, am şi 
avut-o. Domniei-tale îţi lipseşte. 

— Domnul ne-a dat în schimb alte haruri, de care nu aţi avut 
parte, dragă vere, spuse cardinalul mieros. 

— Care? 

— Fineţea şi inteligenţa. 

— Ah, ah! scăpără de minie Sigismund. lată că începi să-ţi 
dai arama pe faţă. Dacă nu ne batem azi, voi fi nevoit să te 
ciomăgesc în văzul oştenilor şi al nobililor din alaiul nostru. 

— Te-ai cam aprins vere, uitînd că-i vorbeşti prin cipelui 
Transilvaniei, rise batjocoritor cardinalul. Doar sîngele nostru 
comun mă opreşte de la unele măsuri care s-ar impune. 

Sigismund îl privi uluit. Cu cîteva ceasuri înainte fu sese un 
stăpîn puternic. Nimeni nu-l silise la abdicare, chiar dacă nu se 
urziseră în jurul său asemenea planuri. Acum, se afla 


neputincios în faţa unei lepădături. 

„Degeaba mă împăunez în fel şi chip, gîndi el. Acest popă a 
fost numai lapte şi miere pînă cînd mi-a luat întreaga putere din 
principat. lată că ipocrizia lui m-a păcălit de minune. Să fie oare 
drumul acesta mai bun?” 

Vorbele cardinalului îl scuturară din gîndurile acelea. 

— Nu vom da curs miîniei, dragă vere, mai ales că îţi 
înţelegem tristeţea. 

— Tristeţe? rise fostul conducător al principatului, încercînd 
să-şi ascundă supărarea. Nici vorbă! Ba chiar mă bucur că nu-ți 
las o moştenire prea bună. Împăratul Rudolf al doilea ar dori să 
anexeze Transilvania la imperiu. Să ştii că împăratul are mîinile 
lungi. Ai să le simţi cît de curînd. Pe mine m-a însurat cu Maria- 
Cristina, ruda lor apropiată şi cocota numărul unu a imperiului, 
fără a mă putea împotrivi. Abia acum am scăpat de ea, prin 
cedarea tronului Transilvaniei. Polonia, cu nobila noastră familie 
care te-a recomandat atît de călduros, urmăreşte să-şi întindă 
stăpînirea peste noi, pînă la Dunăre. Turcii pregătesc oştire 
pentru ocuparea Transilvaniei înaintea polonilor. Tătarii sînt 
greu de oprit cînd pornesc flămînzi prin aceste părţi. Populaţia 
cea mare a principatului o formează valahii, pe care îi ţinem 
destul de greu spre răzvrătire. Saşii nu ne privesc binevoitori. 
Secuii au sărăcit cu totul. Nobilii sînt dezbinaţi. Mulţi dintre ei 
rivnesc la tronul principatului. Chiar şi iubitul nostru unchi 
Bocskai. Un vasal primej dios. Lîngă el te simţi mic şi 
neînsemnat. Acest Mihai-vodă e omul pe care îl urăsc şi-l 
invidiez din toată inima. În luptele cu turcii şi tătarii şi-a cîştigat 
atita faimă încît strălucirea noastră a pălit cu totul. De multe ori 
m-am gindit că numele nostru ar fi căpătat mai multă fală dacă 
am fi luptat personal sub steagurile lui. 

— Şi ce te-a oprit? întrebă ironic Andrei. 

Sigismund simţi ironia cardinalului, dar trecu peste ea, dornic 
să-şi lămurească nişte gînduri mai vechi. 

— Un singur lucru m-a oprit. Mihai-vodă e ca un copac uriaş. 
El prinde toată arşiţa soarelui. Sub coroana unui astfel de copac 
ar fi pătruns destul de rar cîte o rază de lumină pentru mine. 

— Ah, drace, Doamne iartă-mă! se înfurie cardinalul. Au 
ajuns cei din familia Bâthory să-l invidieze pe un biet nespălat? 
Cine e acest Mălai-mare? Un golan. O biată pramatie... 

— Poate, îl întrerupse gînditor Sigismund. Ai să te loveşti de 


acest Mălai-mare. Ai să-ţi rupi dinţii în coaja lui. 

— Mai vedem noi, răspunse cu dispreţ noul principe. Domnia 
noastră va începe cu alungarea acestui Mălai-mare, iar Ţara 
Românească va întregi stăpînirea Bâthorylor. 

— Sau invers, rise fostul principe. Cu toată viclenia domniei- 
tale, îţi vor lipsi nişte prieteni şi un cancelar ca regretatul lojica. 
Poate n-ar strica să faci alianţă cu turcii. Acum sînt mai siguri 
decît împăratul Rudolf. Familia noastră te-a adus pentru asta? 

— Ne vom ruga Domnului să ne lumineze calea, zise Andrei 
cu prefăcută evlavie, evitînd să-şi dezvăluie gîndurile. 

— Te va îndemna oare Dumnezeu spre legături cu păginii? 
iscodi Sigismund. 

— Ne vom ruga domnule, ne vom ruga, se închise şi mai 
mult în sine Andrei. 

— Roagă-te, vere! Eu nu sînt atît de evlavios, dar m-aş fi 
rugat dacă mi-ar fi dăruit nişte prieteni ca aceia de care se 
bucură Mihai-vodă. Cu ei alături nu aş fi renunţat la tronul 
principatului. 

— Vorbă să fie! Am auzit despre aceşti lotri la curtea din 
Polonia. Nişte neisprăviţi fără avere, fără nume, care ştiu să ţină 
în miîini o sabie sau un pistol. Ei bine, din aceştia sînt cu 
nemiluita oriunde. 

— la seama, sfinţia-ta! rise fostul principe. Acei neisprăviţi îţi 
vor ieşi în cale şi îţi vor zădărnici planurile cînd nu le vor fi pe 
plac. Chiar în clipa de faţă s-ar putea să fie prin apropiere, gata 
să-ţi ghicească cele mai tainice gînduri. Ei lovesc iute şi fără 
greşeală, apoi dispar de parcă îi înghite pămîntul. Prin ei, Mihai- 
vodă e cel mai informat conducător din această parte a Europei. 
Despre schimbarea din principatul Transilvaniei turcii vor afla 
peste două săptămîni. Impăratul Rudolf, peste zece zile. 
Moldovenii peste trei. Braşovenii, care sînt atit de aproape, 
peste două. Dar domnul Ţării Româneşti va şti în noaptea 
aceasta, înainte de a se face ziuă. 

— Cine sînt acei prieteni ai lui Mihai-vodă? se interesă 
cardinalul îngîndurat. 

— Primul şi cel mai de seamă ar fi domnul Cae Indru. Un 
tînăr înalt şi frumos, cu ochii parcă adormiţi. Cu miş cările ca de 
pisică aflată la pîndă. Armele lui sînt şapte cuțite pe care le 
poartă la brîu într-o centură de piele. Cînd se află printre 
duşmani, aruncă atit de iute cuţitele şi atît de fără greş încît ai 


crede că are ceva haruri diavoleşti. Uneori, adaugă la armele 
sale o sabie sau spadă. În această parte a Europei nu cred să 
găseşti un spadasin mai bun. In pădure adulmecă urma 
duşmanului mai bine decit lupul flămînd. lar şiretenia lui face cît 
toate celelalte haruri la un loc. Domnul Costache Caravană 
poate să aibă patruzeci sau cincizeci, sau numai treizeci de ani. 
La înfăţişare sea mănă cu un sac plin de grăunţe, aşezat pe 
două buturugi. În luptă e sprinten ca un fulger. Pistoalele lui rar 
bat alături de ţintă. Călăreşte o gloabă de armăsar cum n-am 
văzut altul mai slut. Căpitanul Kirâly povesteşte că în luptele de 
la Giurgiu, domnul Caravană căzuse din şa sub loviturile turcilor. 
Zambilica, armăsarul său, s-a ridicat în două picioare şi a scos 
nişte răgete ce nu erau de cal, speriind animalele duşma nilor. 
Apoi l-a prins pe stăpîn cu dinţii şi l-a tîrît într-un loc ferit de 
primejdie. Chirilă Zece Cuţite e un tînăr cu faţa veşnic aspră. 
Armele lui sînt zece cuțite. Le aruncă departe, iar cei care îl 
cunosc nu-şi amintesc să-l fi văzut greşind o ţintă. Ducu cel lute 
seamănă mai degrabă cu o fată sfioasă. Cînd scoate sabia, 
roşeşte ca tînărul novice aflat la prima întîlnire de dragoste. Sub 
sabia lui au căzut răpuşi marii spadasini Bindâcz şi Roco Perisini. 
Lor li s-au alăturat Petrache cel Mic, un ochitor fără pereche în 
lupta cu pistolul, Niţă Praştie, un lungan tăcut, cu mîna ageră şi 
grea, Sile Adormitu, părintele Grasa, vechi şi cunoscut spadasin 
din Apus, Tufănel-fiul, Toroipan, Găluşcă şi Ciripoi-fiul. Adunați 
laolaltă, valorează cît o oştire. În luptele cu turcii şi tătarii, i-au 
adus domnului Ţării Româneşti multe foloase. lar secretele curţii 
noastre au ajuns de multe ori la ei. Pe capetele lor au pus preţ în 
aur mulţi dintre duşmanii lui Mihai-vodă. Însă - fără folos. Aceşti 
cavaleri ştiu să se ascundă şi să apară cînd te aştepţi mai puţin. 

— Sînt cumva lotrii care te-au răpit din cetatea Alba-lulia? 

— Chiar ei, se înveseli Sigismund. lar dacă ar fi vrut să-i facă 
acelaşi neajuns marelui sultan al turcilor, nu văd cine i-ar fi 
oprit. 

— Ah, ah! rise principele batjocoritor. De cînd am venit în 
principatul Transilvaniei am auzit mereu vor bindu-se despre 
Mihai-vodă şi despre cei care îl slujesc. Parcă toată lumea s-a 
prostit şi nu mai are ce discuta. Nu cred nimic din toată faima 
care s-a adunat în jurul lor. 

Frumoasa trăsură lăsă în urmă Blajul, trecu peste podul de 
lemn dincolo de Tirnava Mică, apoi caii se opintiră pe drumul ce 


urcă în pantă mare pe sub dealul numit de localnici Hula 
Blajului. Un deal înalt, semeţ, asemenea unui munte. Pădurea 
bătrînă ce-i ascundea coama se continua pe dealurile în lanţ 
spre Crăciunelul-de-jos, Bucerdea grinoasă, Cisteiul românesc şi 
Căpud, făcîndu-se una pînă la malurile Mureşului. Sus către 
creastă, adăpostit sub coroanele copacilor mari, un călăreț 
urmări multă vreme cu privirea drumul trăsurii princiare. Era un 
bărbat cu ochii molateci, uşor adormiţi, cu umerii largi şi braţele 
puternice, încheiate ca din greşeală cu palme şi degete delicate 
ca ale femeilor. Imbrăcămintea lui complet neagră, ca şi 
pelerina, căpăta oarecare căldură de la albul imaculat al 
cămăşii. „Hai, Vînt Sălbatec! se adresă armăsarului. Am văzut 
destul.” 

Cal şi călăreț se mistuiră printre copacii mari, urmînd aceeaşi 
direcţie cu trăsura princiară. Omul era Cae Indru. 

Cu puţin înainte de asfinţitul soarelui trăsura ajunse în curtea 
faimosului palat princiar din Alba-lulia. Cei doi se despărţiră fără 
păreri de rău. Sigismund îi aminti vărului că se va întoarce 
curînd. Cardinalul făcu un semn de binecuvintare asupra lui, 
blestemîndu-l în gînd, în timp ce frumoasa-i faţa exprima o mare 
blîndeţe. Noul principe se grăbi spre apartamentele îndelung 
pregătite de puzderia slujitorilor. Acolo îşi lepădă ţinuta de drum 
pentru una cu multe bijuterii. 

Cînd intră în sala tronului, mulţimea de curteni îl privi 
îngîndurată, încercînd să-i ghicească măcar o parte din intenţii. 
Dar tînărul principe ţinu o cuvîntare scurtă, amestecată cu 
multe citate din Biblie, astfel că floarea nobilimii transilvănene 
se risipi către casă mai îngindurată ca oricînd. 

Rămas în cabinetul de lucru al noului cancelar Naprâgy şi 
consilierului Toma Ciomiîrtan, principele dori să înceapă lucrările 
de politică ale principatului chiar din prima zi de domnie. 

— Tată, domnilor, spuse uşor afectat, a venit vremea să-i 
dăm Transilvaniei orientarea care i se cuvine. Timpul nu ne 
îngăduie să facem aminări. Domnule Naprâgy, purtăm amîndoi 
haina bisericească. Domnia-ta eşti episcop. Eu - cardinal. Nimic 
din ce nu-i place lui Dumnezeu nu se va întîmpla sub această 
nouă domnie. Dar, tot aşa, nimic din gindurile noastre nu 
trebuie să ajungă în afara acestui cabinet, fără voia mea. 
Aranjamentele politice se pregătesc în taină şi cu multă 
chibzuinţă. Domnule Ciomirtan, se întoarse către voinicul 


consilier, eşti un supus bun şi înţelept. Ne-ai fost recomandat cu 
multă căldură. Sfaturile domniei-tale vor găsi preţuire în faţa 
noastră. Prin slaba cîrmuire a vărului Sigismund, pe care îl iubim 
din toată inima, această provincie nu are o situaţie prea bună. 
Pînă cînd se vor limpezi apele, vom duce tratative cu turcii. lată 
scrisoarea de prietenie către Constanti nopol. Semneaz-o, 
domnule cancelar! 

Naprâgy tresări violent. Faţa lui răvăşită de timp se încreţi 
brusc, asemenea unei pungi goale. 

— Dar nu eu trebuie să semnez această scrisoare, ci 
principele Transilvaniei. 

— Semnează, Naprâgy! Ne-am gindit noi la toate. 

— Nu! În felul acesta nu cred să ne înţelegem. 

— O, dragul meu! zimbi Andrei ascunzîndu-şi mînia. Sper să 
ajungi un mare diplomat sub îndrumarea noastră. Domnia-ta 
eşti inteligent, dar îţi lipseşte fineţea. Numai aşa se explică actul 
necugetat pe care l-ai făcut acum un an. E vorba despre 
răscoala iobagilor unguri, condusă din umbră de domnia-ta. 
Dovezile ne-ar îndreptăţi să te trimitem la spînzurătoare. Ne 
opresc însă cîteva lucruri. Cel mai impor tant dintre ele constă în 
convingerea noastră că nu ai urmărit eliberarea iobagilor ci, 
cum e şi firesc, doar tronul principatului. Apoi, Biblia ne învaţă 
să iertăm greşelile altora. Şi, în sfîrşit, eşti omul de care am 
nevoie să mă slujească. Pentru vechile greşeli ale domniei-tale, 
ne vom ruga, domnule Naprâgy. 

Amenințarea din vorbele principelui îl năuci dintr-o dată pe 
cancelar. Dar Naprâgy nu era unul dintre cei mai slabi oameni. 
Îşi reveni la fel de iute şi încercă să înlăture pericolul cu ajutorul 
iscusinţei. 

— Măria-ta, spuse umil, nu văd necesitatea semnăturii 
noastre pe un act atît de însemnat. Numai ilustrul vostru nume îi 
poate da strălucirea cuvenită. 

— Ei, aşa parcă ne mai înţelegem, răspunse principele plăcut 
impresionat de umilinţa cancelarului. Drumul pînă la 
Constantinopol e lung. Dacă această scrisoare ar ajunge din 
greşeală la Praga, adică în mîinile împăratului, aş fi învinovăţit 
de trădarea creştinilor. Semnătura domniei-tale îmi deschide o 
portiţă. 

— lar mie, perspectiva de a rămîne fără căpăţină, îl 
întrerupse furios Naprâgy. 


— Nu, nu, dragul meu! Vei trăi sănătos atita vreme cit te afli 
sub înalta noastră protecţie. 

— Dar turcii nu vor lua în seamă o solie trimisă de mine. 

— O vor lua. O vor lua, să n-ai nici o grijă. Abia după ce voi 
primi firman de domnie de la ei, mă vor socoti principe la 
Transilvaniei. lar faptul că nu am semnat acest act de legătură, 
îi va convinge de modestia noastră. Sem nează, dragă Naprâgy. 

— Dacă această scrisoare nu va ajunge la turci, îmi iese 
nume de trădător. 

— Oare cine a fost hulit mai mult decît Christ? zimbi 
principele. 

Naprâgy semnă, în timp ce broboane mari îi apărură pe faţa 
lungă şi uscată. î 

„Ce lepădătură! gîndi Toma Ciomiîrtan. li pune lanţul de git 
nărodului de episcop. Cu mine nu-i va merge.” 

— Acum, a doua scrisoare, domnule cancelar, zise cu 
blîndeţe Andrei. E adresată împăratului Rudolf, căruia îi cerem 
să ne recunoască în postura de principe al Transil vaniei şi să ne 
asigure sprijin împotriva turcilor. 

Naprâgy îşi mîngiie părul cărunt şi semnă, cuprins de un 
tremur nervos. 

— A treia scrisoare va pleca la curtea din Polonia. Prin ea îl 
anunţăm pe rege că vom intra cît de curînd sub suzeranitatea 
sa. Hatmanul Zamoyski să pregătească oşti lîngă Zim, unde să 
aştepte semnalul nostru pentru ocuparea Moldovei, 
Transilvaniei şi Ţării Româneşti. Sem nează, sfinţia-ta! leremia 
Movilă e vasalul nostru. Lui îi poruncim să pregătească oști 
împotriva lui Mihai-vodă şi-l asigurăm că Simion Movilă, fratele 
său, va domni în Ţara Românească. Semnează, domnule 
cancelar! În Ţara Românească vom domni noi, dar e bine să se 
bată alţii pentru scopurile noastre. Asta se cheamă fineţe 
diplomatică, dragă Naprâgy. A cincea scrisoare e adresată lui 
Mihai-vodă. Pe el îl poftim să părăsească definitiv scaunul de 
domnie şi chiar ţara. Domnule Ciomirtan, zimbi principele 
satisfăcut, ai fost unul dintre secretarii faimosului cancelar 
lojica. Te preţuim fiindcă ai un cuvînt greu printre valahii iobagi, 
care formează marea populaţie a principatului. Miine în zori să 
înceapă a se pune hirtii pe la răspîntii de drumuri, să se afle că 
renumiţii lotri Cae Indru, Costache Caravană, Ducu cel lute şi 
Chirilă Zece Cuţite au fost puşi sub urmărirea noastră. Pentru 


prinderea lor oferim opt sute de ducați. Adică o mică avere. Te 
vei ocupa personal de această problemă dragul meu Ciomirtan! 
lar prinderea lor va însemna primul act de loialitate faţă de noi. 

„Acest popă e nebun de-a binelea, gîndi consilierul 
înclinîndu-se plin de respect. lţele pe care le încurcă prin cele 
cinci scrisori vor aduce multe necazuri principatului. Acum l-aş fi 
preferat pe Sigismund, cu toate cusururile sale. El avea măcar 
un dram de sinceritate. Cardinalul e ca o viperă căreia te bucuri 
să-i zdrobeşti căpăţina chiar dacă nu te atacă direct.” 

După plecarea celor doi, principele primi un vizitator 
neobişnuit la palat sub vechea conducere. Era un călugăr voinic, 
a cărui faţă ascuţită aducea cu un plisc de şoim. Umerii lui mari 
se ghiceau rotunzi sub rasa bine strînsă pe corp. 

— Domnul cu tine, Zablije! spuse principele întinzîndu-i mîna 
pentru sărutul protocolar. Cum stai cu sănătatea? 

— Măria-ta, răspunse călugărul sfios, la cei patruzeci de ani 
petrecuţi în harul Domnului, mă simt ca un flăcău. lar lucrările 
ce le vom face în slujba măriei-tale nu vor fi mai slabe ca 
altădată. 

— Ciţi oameni ai adus? 

— Patru. 

— Cam puţini. 

— Puţini, dar buni şi siguri. 

— Ascult, Zablije! zimbi cardinalul. Ce-ai zice dacă ţi-aş dărui 
cinci sute de ducați? 

— Numai ai mei? se sperie călugărul. 

— Numai. 

— Cu asemenea avere m-aş retrage undeva să trăiesc 
liniştit, în posturi şi rugăciuni, pînă la adinci bătriîneţe. Dar suma 
e prea mare ca să nu-mi ceri un lucru peste măsură de 
primejdios. 

— Mîntuitorul nostru a trecut prin multe primejdii, fără a i se 
promite cinci sute de ducați, dragul meu Zablije. 

— Adevărat, măria-ta! Dar el era un sfint, iar eu un biet 
călugăr care se teme pentru viaţa lui. 

Apoi, văzînd un licăr de mînie în ochii cardinalului, continuă: 

— Însă, oricum ar fi, pentru voi sînt gata oricînd să-mi dau 
viaţa. 

— Atunci, înseamnă că m-ai putea sluji chiar fără plată, 
observă cardinalul ironic. 


— Nu, măria-ta! se împotrivi călugărul. Fiecare trebuie să 
măniînce de acolo de unde aleargă. Dacă se nime reşte să 
mănînce bine, va alerga totdeauna, repede şi cu spor. 

— Mda! Aşa e! Mi-ai fost de mare folos în Polonia. Îmi vei fi şi 
aici, unde ne aflăm printre străini. Dacă eu o duc bine, îţi va fi 
bine şi ţie. Îl cunoşti la înfăţişare pe vărul nostru Sigismund? 

— Fără greşeală. 

Cardinalul îşi încrucişă braţele şi păru trist. Zablije îşi înfrînă 
o tresărire de groază, cunoscîndu-i gesturile dina intea unei 
hotărîri necurate. 

— Vărul nostru ne va părăsi pentru totdeauna, spre marea 
noastră părere de rău, zise Andrei abia auzit. Va ieşi miine pe la 
ceasurile zece prin poarta de nord şi va apuca drumul care duce 
în Munţii Apuseni. Pînă la Cîmpeni îl vor însoţi şapte slujitori. 
Acolo îl aşteaptă peste o sută de oameni cu aur şi cu bagaje 
multe. Ei bine, pentru izbăvirea sufletului său păcătos, vărul 
nostru nu trebuie să ajungă viu la Cîmpeni. 

— Vărul vostru? se albi la faţă călugărul. 

— E voia lui Dumnezeu, spuse atît de blind cardinalul încît 
Zablije se strînse ca sub ameninţarea călăului. 

Observîndu-i groaza, principele continuă la fel de blind: 

— E ultima ta încercare, dragă Zablije. După această lucrare 
eşti liber să pleci şi să trăieşti după cum ţi-ai dorit. 

— Nu, nu, măria-ta! se apără călugărul cu înverşunare 
stîrnită de frică. Familia voastră e numeroasă şi puternică. Mă 
va dibăci şi voi ajunge sub toporul călăului. 

— Zablije! strigă principele cu asprime. Crezi că te-am 
chemat să stăm la tocmeală? 

— Chiar aşa, Doamne! se hotărî brusc ciudatul călugăr. Cînd 
voi primi ducaţii care mi se cuvin? 

— Ca de obicei, după ce se va petrece lucrarea, zimbi 
cardinalul uşurat. 

— Va fi greu. Cinci bieţi călugări împotriva a opt bărbaţi 
obişnuiţi cu armele nu răzbesc totdeauna. 

— Ştiu părinte Zablije. Dar unde nu ajunge puterea, folosim 
alte haruri. Am fost de cîteva ori împreună pe Valea Ampoiului. 
Pe drumul care duce în inima munţilor. Îţi aminteşti locul nostru 
de popas lîngă Stînca Dia volului? 

— Cu ochii închişi, măria-ta. 

— Asta e bine! În locul acela apele Ampoiului se strîng 


sugrumate de puterea stîncilor. În dreapta, pereţii sînt înalţi cît 
muntele. În stînga, ei nu trec de şapte-opt stînjeni. Pe sub 
peretele din stînga se strimtorează o căra re între apă şi stînci. 
Pe cărarea aceea vor trece drumeţii noştri. Tu şi oamenii tăi veţi 
sta culcaţi pe stîncile din stînga. Pricepi? 

— Da, se lumină Zablije. Vom avea fiecare cîte două pistoale. 
Cinci oameni cu zece focuri ar trebui să fie orbi, dacă n-ar nimeri 
o ţintă atît de apropiată. 

— Intocmai, cuvioşia-ta! Peretele se continuă înalt înainte şi 
în spate pe cel puţin două mii de paşi. lată deci că veţi avea 
destul timp să vă mistuiţi prin păduri departe de locul acela, iar 
slujitorii, neputincioşi în faţa stîncilor drepte, vor crede că au 
fost atacați de banda faimosului Kunzli, sau de acei aventurieri 
care cutreieră ţara aurului cu gînduri de jaf. Sau vom răspiîndi 
vestea că vărul nostru a fost atacat de oamenii lui Mihai-vodă. 
Cu ani în urmă, tot la Stînca Diavolului, oamenii acestuia l-au 
păgubit de nişte aur pe Sigismund. 

— Aşa vom face. In zori, pornim călări pentru a avea asupra 
lor un avans de citeva ceasuri. 

— Domnul cu tine! încheie discuţia cardinalul. Şi încă ceva: 
dacă oamenii tăi vor încerca o trădare, avem destulă putere să-i 
găsim şi în gaură de şarpe. 

Zablije se închină adînc, ştiind că ameninţarea nu era 
adresată oamenilor, ci lui. 


* 


Cînd se lumină de ziuă, ieşiră prin poarta de sud a cetății 
Alba-lulia cinci călugări cu bagaje multe, înghesuite în desagii 
mari aşezaţi pe cai dinaintea lor. Nişte bieţi călugări cu hainele 
ponosite, cu încălţările vechi, rupte ici-colo, aşa cum se cuvenea 
unor umile fiinţe bisericeşti care nu puneau preţ pe lucrurile 
bune mai mult din sărăcie decît dintr-o pornire firească. După 
feţele spăşite, după desagii peticiţi şi, mai ales, după rasele lor 
grosolane, deco lorate de atita purtat, cinstiţii călugări arătau 
cam pricăjiţi. Doar un ochi atent, ager, ar fi remarcat, poate, caii 
celor cinci. Nişte cai frumoşi, hrăniţi bine, mult prea de preţ 
pentru cinstitele feţe. Ochiul acela se nimeri să fie al domnului 
Costache Caravană, aflat ascuns după nişte tufe mari, nu 
departe de drumul care duce către Mureş. Posesorul ochilor 
ageri şi curioşi seamănă uimitor cu un dovleac aşezat în 


cumpănă pe cal. Arătarea de sub el se dovedea o sluţenie rar 
întîlnită prin acele părţi. Călărețul nu se putea mîndri cu o 
statură înaltă, dar pîntecul său cît o paporniţă plină îi dădea o 
oarecare notă de greutate. Nasul cîrn, obrajii plini şi fragezi ca 
un fund de copil, iar ochii niţel bolboşaţi îi dădeau parcă un aer 
mirat. Spre deosebire de stăpîn, armăsarul se bucura de toate 
harurile unui animal evlavios, aplecat spre posturi lungi, sau 
spre ajunări din cele mai severe. Trupul arăta ca o covată pusă 
pe pirostrii. Botul prea îngust pentru un animal obişnuit, urechile 
prea mari chiar la un măgar de rasă, mustăţile lungi şi rare ca la 
patriarhi, smocurile de păr care îi atirnau sub guşă ca rufe le pe 
fringhie îi completau partea dinainte, împlinind un tot măreț în 
nemaipomenita lui sluţenie. lar dacă stă pinul îl botezase pe 
armăsar cam şugubăţ, Zambilica, faţă de atitea haruri numele 
nu mai avea nici o importanţă. 

Asemenea pereche, aflată în zori la cel mult un sfert de ceas 
călare de Alba-lulia, nu ar fi mirat pe nimeni dacă cei doi s-ar fi 
dovedit localnici. Dar aşa cum şedeau ascunşi după tufe, ori se 
fereau de eventualii trecători, ori pîndeau pe cineva. Sau poate 
că amiîndouă presupunerile îşi aveau rostul lor. 

Cînd cei cinci călugări se depărtară o bună bucată de drum, 
Costache Caravană alunecă din şaua Zambilicăi, se apropie de 
nişte mărăcini uscați, gata pentru a fi aprinşi, scoase amnarul şi 
dădu foc celor cîtorva paie pregătite din timp. Focul se înteţi 
curînd, iar fumul era tocmai bun să fie văzut de la o anumită 
distanţă. Numără apoi zece paşi de la foc, puse un băț scurt pe 
pămînt şi unul mai lung, în cruce peste primul. După aceea se 
săltă sprinten în şaua calului. Mult prea sprinten pentru 
conformaţia corpului său. 

— Află, Zambilico, îi zise armăsarului, că în asemenea 
vremuri dacă n-ai ochiul ager, o duci greu. l-ai văzut pe prea 
cinstiţii călugări de adineauri? Ce să-i vezi? Tu dormi d-a-n 
picioarelea. Eu trebuie să am grijă de toate. Mă mir că nu ţi-a 
venit cheful să te port eu în spinare. Dar să nu ne certăm de 
dimineaţă că ne merge prost toată ziua. Cu asemenea cai nu 
umblă nişte umili slujitori ai bisericii. Ca să nu mai vorbim 
despre chipurile lor care te îndeamnă mai degrabă să-ţi asiguri 
pistoalele decît să te închini. Drace! la uite că s-au abătut din 
drum. O iau peste cîmp. Măi să fie! După noua direcţie ai zice că 
dau ocol pe dreapta şi se duc spre Măgura Vulpii. Adică pe 


drumul care duce la Valea Ampoiului. Dar în cazul acesta nu 
înţeleg ocolul. Ar fi putut ieşi din Alba-lulia prin poarta de nord. 
Tu ce părere ai, Zambilico? Taci? Află că te faci de ris. Pînă şi o 
găină ar pricepe. Călugării nu au folosit poarta de nord fiindcă 
doresc să nu le ştie nimeni drumul către Munţii Apuseni. Pe 
şalvarii lui Mahomed, dacă nu o fi aşa! E ceva necurat la mijloc. 
Sau duc o solie şi atunci sînt oamenii pe care nu trebuie să-i 
scăpăm din ochi, sau fac o trebuşoară nu tocmai curată, în 
slujba unor mărimi. Cum noi amindoi sîntem nişte firi tare 
curioase, nu văd nici un motiv bun să ne oprească a le ghici 
gîndurile. Prietenii Cae Indru, Ducu şi Chirilă păzesc celelalte 
porţi ale cetăţii. Trebuie să aflăm orice mişcare a noului 
principe. Numai aşa Ţara Româneas că va fi ferită de primejdii. 
Ai priceput? Ei, uite că am ajuns la locul unde au părăsit drumul. 
la să le mai las eu un semn prietenilor noştri. 

Zicind acestea, Caravană alunecă de pe Zambilica şi se 
apropie de un copac tînăr. Îl rupse în două şi-l lăsă atîrnat cu 
crengile spre pămînt. Numără apoi zece paşi de la copac, puse 
un băț scurt pe iarba măruntă, iar peste el unul mai lung, 
orientat spre urmele călăreţilor. Calul întoarse botul într-o parte, 
foarte atent la preparativele stăpînului. 

Dar nu numai Zambilica era atent. Aflat la pîndă în dreptul 
porţii dinspre Teiuş, Cae Indru văzu fumul focului aprins de 
Costache. Vint Sălbatec, frumosul său armăsar, se înfrupta 
lacom din iarba umedă, plină de sănătate, aflată din belşug pe 
fundul unui pîrîu secat şi nu prea adînc. Pe muchea piriului se 
aprinse curînd un foc vesel. Cînd fumul începu să se înalțe 
frumos, Cae numără zece paşi de la foc şi puse două bete în 
cruce. Apoi încălecă şi porni vijelios spre focul domnului 
Caravană. Dar nu se opri acolo decit pentru a căuta semnul 
lăsat de prietenul său. Băţul cel lung îi arăta direcţia în care 
pornise Caravană. După ce trecu de copacul rupt, sări din şa, 
atent la urmele cailor. „Acestea sînt potcoavele Zambilichii, 
gîndi el. Călcătura lui aruncată uşor în lături se deosebeşte de a 
oricărui cal. Înaintea lui Costache sînt cinci cai. Nişte cai 
puternici, bine hrăniţi, după cum arată călcăturile picioa relor 
din spate. Caii buni se lasă din vreme în vreme pe picioarele 
dindărăt, gata să le ridice pe cele din faţă. Pe cei slabi şi fără 
putere îi ghiceşti după urmele mai slabe din spate şi mai adinci 
înainte. Dar nu sînt cai de oşteni. Caii oştenilor au călcăturile 


mai egale.” 

Ciudaţii călugări părăsiră cîmpul. Caii lor sprinteni intrară 
într-o pădure cu copacii rari. Călărețul din frunte, adică sfinţia-sa 
părintele Zablije, făcu un ocol printre copaci, iar ceilalţi îl urmară 
miraţi de asemenea schimbare. Zablije porunci să se strîngă 
bagajele laolaltă. Voluminoşii desagi erau plini cu şomoioage de 
cîlţi. Mirarea celor patru călugări crescu şi mai mult cînd îl 
văzură pe conducătorul lor umblind cu amnarul şi cremenea sub 
desagi. Focul mistui repede acele bagaje fără noimă la prima 
vedere. 

— Aşa! spuse Zablije satisfăcut. Am plecat din Alba-lulia cu 
bagaje multe, cum se cuvine unor bieţi călu gări care trăiesc 
departe de păcatele cetăților. Bagajele au fost pentru ochii 
lumii. Fără ele vom călători mai uşor. E voia Domnului să facem 
chiar azi o lucrare din cele mai frumoase. După asta veţi primi 
fiecare cincizeci de ducați. 

Cuvioşii călugări ciuliră urechile auzind despre atita bănet. La 
o sumă atît de mare nu se gindiseră nici chiar în visările lor cele 
mai năstruşnice. Zablije îi privi cu multă bunătate, cugetînd fără 
patimă: 

„După ce îl vom răpune pe Sigismund Bâthory, am să-i omor 
pe rînd. N-am eu nevoie de asemenea martori.” 

Spre amiază, călăreţii părăsiră Ampoiul şi se avintară pe o 
coastă cu pădurea destul de rară, iar după o jumătate de ceas 
opriră caii printre brazii înalţi. Se aflau lîngă Stinca Diavolului. 
Strins între pereţii de piatră ai munţilor, Ampoiul şi-a 
transformat albia într-un uluc şlefuit pînă la amănunt. În lungul 
ulucului apa cîntă copilăros de subţire, dar la bulboane îşi 
dovedeşte puterea printr-un țipăt fără sfîrşit. 

Părintele Zablije se dovedi un om precaut, obişnuit cu treburi 
de soiul acela. Işi lăsă ortacii să se odihnească şi porni să 
cerceteze împrejurimile. In spatele lor, la cel mult cincisprezece 
paşi, începea un mărăciniş printre care se ames tecau vrejii de 
smeură abia muguriţi. Dincolo de mărăciniş locul cobora în 
pantă moale, apoi începea să urce fără întrerupere. Abătîndu-se 
puţin înspre dreapta, găsi un loc potrivit pentru priponirea 
cailor. 

— lată, sfinţiile-voastre, grăi Zablije satisfăcut, aici vom face 
din voia Domnului acea lucrare frumoasă despre care v-am 
pomenit. Peste cîteva ceasuri va trece pe cărarea de sub noi un 


boier mare dimpreună cu şapte slujitori. Aveţi fiecare cîte două 
pistoale. 

— Cam prea mulţi, observă unul dintre ei. 

Zablije zimbi cu bunătate, dar vocea îi era aspră cînd îi 
răspunse. 

— Acesta e marele tău păcat, frate Clement. Vorbeşti cînd nu 
trebuie. Cred că numai unele ajunări şi rugăciuni te vor vindeca 
de un atit de grav neajuns. 

— O, sfinţia-ta! răspunse cu năduf cel mustrat. Ştiu că 
limbuţia nu se află printre harurile cereşti. Am încercat în fel şi 
chip să merg pe calea cea bună. De zece ani port în sîn o labă a 
sfîntului Antonio cel tăcut. l-am ciîştigat-o la rişcă unui cuvios 
călugăr care slujea în mănăstirea Strahov din Praga. Dar de 
multă vreme mă gindesc şi mă socot că s-ar putea să fie o 
imitație. Adică, să fi aparţinut unui păcătos oarecare. Dacă mai 
trec pe la Praga, am să-i răsucesc bunătatea de git cinstitului 
călugăr. 

— S-ar putea să fie falsă, zise Zablije gînditor. Cînd vom 
prinde răgaz de odihnă, o vom cerceta împreună. Poate facem 
schimb. Eu port la mine o broască uscată. Broasca e adusă de la 
Lacul Minunilor. Îţi dau broasca şi o jumătate din spinarea 
sfîntului Samuel cel Slăbănog. 

— O broască? 

— Ei, da! Ce te miri? i-am zis că e din Lacul Minu nilor. Cînd 
apuc să mă cherchelesc, păcătuind cu darul necurat al băuturii, 
broasca începe să cînte. La chestii d-astea e dată dracului, 
Doamne iartă-mă! 

— Ah, ah! se lumină Clement. Atunci, facem schimbul, 
sfinţia-ta. 

— Mai vorbim noi. Acum e bine să tăinuim despre ce ne 
interesează. Cu slujitorii boierului nu avem nimic. lar despre o 
urmărire din partea lor nici nu poate fi vorba. Ar trebui să alerge 
mult înainte sau îndărăt pînă să găsească un loc bun de urcat 
aici. Deci, pistoalele noastre vor fi îndreptate numai asupra 
boierului. După cum vedeţi, pe cărare nu pot merge doi călăreţi 
alături. Aşa că va fi timp destul să vi-l arăt pe omul nostru. Sper 
să fiu mulţumit de voi. 

Călugării aprobară smeriţi. Zările erau limpezi ca ochii 
pruncului abia înţărcat. Mirosna de brazi, uşor amăruie, înviora 
aerul. Pădurile de răşinoase din dreapta şi din stînga Ampoiului 


se ridicau semeţe şi tăcute pînă pe crestele mari. Tăcerea din 
lumea aurului se dovedea nefiresc de adincă. Dar călugării se 
aflau abia pe graniţa locurilor bogate în metalul atît de preţios. 


* 


În timp ce sfințiile-lor pîndeau trecerea lui Sigismund 
Báthory, Costache Caravană se ţinea de pîrtia de urme. 
Zambilica, ofensat de tăcerea călăreţului, călca fără tragere de 
inimă. Ghicindu-i supărarea, Costache începu să sporovăiască 
uşor la urechile slutului armăsar, iar Zambilica se învioră dintr-o 
dată. Din vreme în vreme, singuratecul călător aluneca de pe 
cal şi lăsa unele semne tainice pentru prieteni. Cînd poposi la 
Măgura Vulpii, tolănit în iarba grasă de atita sănătate, auzi 
zgomot slab în spatele său. Apucă pistolul cu un gest fulgerător 
şi se rostogoli într-o parte, dar dintre copaci îşi făcu apariţia Cae 
Indru. 

— Era chiar timpul să mă ajungeţi, zise Caravană cotrobăind 
prin buzunarele fără fund ale hainei. Mi se urise de atita 
singurătate. 

Indru îl privi amuzat. Rotofeiul său prieten scoase din 
adîncurile hainei o bucată de brînză şi muşcă lacom. 

— Vrei? întrebă Caravană arătindu-i brinza a cărei culoare 
albă părea destul de îndoielnică. 

— Nu, mulţumesc! zîmbi Cae. 

— Păcat! răspunse grăsunul. Brinza adevărată şi bună o 
dibăceşti întîi după culoare. Cînd bate uşor în verde înseamnă 
că şi-a lepădat umezeala din ea. E drept că miroase niţel, însă 
fără asemenea calităţi poate să nu fie brînză, ci o lipie oarecare. 
Cunosc oameni care şi-au vindecat bojocii mirosind brînză 
veche. Am un prieten în Cimpia Zărandului. Brînză ca asta n-am 
pomenit să mai facă cineva. El îmi zicea că brinza cu cît miroase 
mai a dracului, cu atit devine mai gustoasă. Prietenul meu şi-a 
ridicat o căsuţă la margine de codru. Intr-o toamnă, avînd unele 
treburi prin acele părţi, mi-am zis că n-ar strica să gust nişte 
brînză bună. Dar mă aflam în plină pădure şi se lăsase o ceaţă 
aşa din senin. Era o ceaţă deasă printre copaci de puteai să-ţi 
bagi degetele în ochi. M-am rătăcit. Chiar un vulpoi ca mine pe 
asemenea ceaţă se dovedeşte neputincios. M-am gindit că o să 
tremur toată noaptea. Însă, pe neaşteptate, simt un curent de 
aer proaspăt. Crengile de sus ale pădurii încep să geamă. Bătea 


vîntul. Şi cum şedeam aşa cam trist, rezemat de şaua 
Zambilicăi, bag de seamă că în curentul de aer se simţea un 
miros greu. Încalec pe Zambilica, ne luăm pe direcţia curentului 
şi după trei ceasuri de galop ajungem la casa gospodarului. Un 
ageamiu ar fi tremurat toată noaptea în pădure, gîndindu-se că 
mirosul vine de la un stîrv, sau de la un dihor. Altădată m-am 
dus acolo cu un prieten căruia am avut neprevederea să-i laud 
brinza din Cîmpia Zărandului. Era un ins cam subţire, aplecat 
spre fineţuri şi lucruri de preţ. Cînd ne apropiem la vreo două 
ceasuri călare de căşărie, numai ce îl văd pe om că începe să se 
clatine. Zic: 

„i-e rău?” 

Zice: 

„Simt în aer un miros ca de la o haită de dihori.” 

După un ceas, văd cum se ridică părul de pe calul prietenului 
meu. Zambilica e rezistent la mirosul de brînză, dar calul 
acestuia se bălăbănea cînd într-o parte, cînd în alta, ca beţivii. 
Însoţitorul meu era un om brav. A rezistat voiniceşte pînă cînd 
am ajuns la vreo cinci sute de paşi în faţa căşăriei. Acolo căzură 
ca trăsniţi şi om şi animal. Am descălecat degrabă. Amîndoi se 
arătau fără vlagă. L-am strigat pe brînzar. Acesta s-a uitat lung 
la ei şi mi-a zis: 

„Mirosul de dihor omoară destul de rar un bărbat voinic. Dar 
cel de brînză veche are putere chiar şi asupra dobitoacelor. 
Scoate-i de aici înainte de a-i apuca damblaua!” 

Apoi ne-am depărtat de căşărie. După o goană de un ceas, 
prietenul şi-a recăpătat vederea. Peste un alt ceas a mişcat o 
mînă, iar la jumătate de zi i-a revenit graiul. Odată s-au abătut 
nişte lotri prin Cîmpia Zărandului cu gîndul să prade căşăria. Pe 
cel mai slab dintre ei l-a doborit mirosul cam la o poştă. 
Conducătorul lor, un zdrahon mare cît o uşă, a ajuns pînă în faţa 
căşăriei unde a mai avut puterea să strige: 

„Dau o baniţă cu galbeni celui care mă cară pînă după dealul 
de colo.” 

Apoi, a căzut lat. Acum opt ani găsesc în pădure o gloabă de 
catîir pe care atîrna pielea ca poalele cămăşii ieşite din 
pantaloni. De slab şi de pricăjit ce era, călca parcă în străchini. 
Mi-am zis să-l duc pînă la căşărie, iar dacă moare, să-i tăbăcesc 
pielea. Cînd ajungem cam în bătaia mirosului, o dată îl văd pe 
schilod că se îndreaptă de spinare şi porneşte la drum cu toată 


nădejdea. Pe măsură ce ne apropiam, nărodul de catîr călca mai 
apăsat şi mai sprinten. lar cînd mai aveam doar un sfert de ceas 
pînă acolo, se pune slăbănogul pe o goană că abia mă ţineam 
după el cu Zambilica. Ajungem în căşărie şi mă uit mirat la 
arătare. Se învirtea de colo pînă colo, fudul ca un rege al 
catîrilor. Trăgea aer în piept pînă se umfla ca un cimpoi şi-l 
slobozea parcă a părere de rău. După două săptămîni se 
rotunjise binişor. Am vrut să-l iau cu mine, dar n-a fost chip. Se 
lăsa pe picioarele din spate şi-şi bălăbănea căpă ţina a 
nesupunere. N-am mai fost de mult pe la căşărie. Am mai 
îmbătrînit niţel şi nu mai rabd atît de bine mirosul. Ultima dată 
am plecat cu dureri de cap. Chiar şi Zambilica începe să tremure 
cînd simte mirosul căşăriei. 

— Mai taie lumea piroane, dar nu ca tine, rise Ducu cel lute 
făcîndu-şi apariţia de după copaci. 

— Să crezi tu că sînt piroane! bombăni Caravană. Am să te 
duc o dată în Cîmpia Zărandului. 

Ducu făcu o ocheadă spre Indru, observînd brinza din mîinile 
grăsunului. Apoi lăsă armăsarul să pască şi se întinse lingă 
prietenii săi, dornic de puţină odihnă. Marele spadasin care îi 
găurise pe contele Bindâcz şi pe vestitul Perisini, arăta mai 
degrabă a copilandru ce se apropie de virsta bărbăţiei aşteptind 
să-i dea primele tuleie pe faţa curată. Avea genele lungi, 
întoarse, nasul uşor coroiat, buzele puţin săltate la colţurile 
gurii, iar părul creţ căzut pe frunte sporea aerul său de tinereţe. 
Doar umerii, ceva mai largi decît obişnuiţii umeri ai băieţilor sub 
vîrsta maturității, îi dădeau un oarecare semn de voinicie. 

— Chirilă Zece Cuţite trebuia să ajungă înaintea ta, Ducule, 
observă neliniştit Caravană. 

— Aşa e. Mă miră lipsa lui. 

— Poate că şi pe poarta păzită de el au ieşit călători, zise 
Cae. 

— Poate, făcu Ducu ginditor, dar nu i-am văzut semnalul de 
fum. 

— Plecăm fără el! hotărî Cae. Dacă mai întirziem, s-ar putea 
să nu-i mai ajungem pe călugării despre care mi-a vorbit 
Costache. 

— Călugări? se miră Ducu. Dar ce avem noi cu nişte bieţi 
călugări? 

— Dacă le-ai fi văzut caii, n-ai mai fi vorbit astfel, zise 


Costache. Ba cred că ar fi fost destul numai faptul că şi-au ars 
bagajele în pădure. 

— Am găsit urma de foc, răspunse Ducu. Pămiîntul din vatră 
era cald. După căldura pămîntului am socotit că focul s-a stins 
abia de un ceas. 

— N-ai greşit, zimbi Indru. Sîntem cu un ceas în urma 
călugărilor. Deci, pe cai, prieteni! 

* 

Soarele trecuse puțin de cumpăna amiezii. Călugării picoteau 
pe Stînca Diavolului. Cîntecul subţire al Ampoiului făcea parcă şi 
mai adîncă liniştea locurilor. Dar ea se sparse curînd. Un zgomot 
de glasuri îi făcu pe călugări să tresară. Primul dintre slujitorii lui 
Sigismund Báthory apăru după un cot al cărării. Calul şi 
călăreţul trecură domol fără să bănuiască primejdia. Caii se 
strecurau în şir indian, la pas, poticnindu-se în bolovănişul 
cărării. Curînd ieşi la vedere Sigismund. Părintele Zablije făcu un 
semn scurt şi ridică pistoalele dimpreună cu ortacii săi. Dar în 
aceeaşi secundă se auzi în spatele lor vocea lui Caravană: 

— Hei sfinţilor, aruncaţi pistoalele! 

Călugării nu erau dintre aceia care se pierd cu firea. Săriră ca 
muşcaţi de şarpe şi traseră în acelaşi timp asupra grăsanului. Un 
ageamiu în locul lui Costache şi-ar fi aflat moartea. Dar focurile 
călugărilor nu mai întîlniră o ţintă vie, ci numai stîncile. De după 
trunchiul unui copac bizii prin aer ceva albicios. Părintele Zablije 
se îndoi de mijloc nedumerit, apoi căzu cu faţa înainte. Unul 
dintre vestitele cuțite ale lui Cae Indru se abătuse asupra sa. 
Buimac de cele întîmplate, părintele Clement apucă să tragă în 
direcţia lui Cae. Pistolul grăsanului Costache fulgeră prin tre 
stînci, iar călugărul se rostogoli pe povirnişul dinspre Ampoi, 
pînă la picioarele lui Sigismund. In faţa unui asemenea dezastru, 
cei trei călugări o zbughiră către pădure, cătindu-şi singuri 
pierzania. De două ori fulgerară cuţitele lui Cae. Doi dintre fugari 
se poticniră parcă trăsniţi. Ultimul ajunse dincolo de tufişuri şi se 
pomeni nas în nas cu Ducu. Văzindu-l nu prea voinic la trup, 
călugărul smulse toporişca de la briu. Armă grozavă pentru un 
om dibaci. Marele spadasin sări într-o parte evitînd năprasnica 
lovitură. Apoi fandă scurt, încheind astfel măcelul. 

Costache ieşi la vedere şi-l salută pe Sigismund cam în doi 
peri, neştiind cum să i se adreseze acum cînd nu mai era 
principe. 


— Ei, ce se petrece acolo sus, domnule Caravană? întrebă 
acesta. 

— Pe Zambilica mea, nimic! rise grăsunul. Ce a fost nu mai 
e... 

— Dar ce a fost? 

În locul lui Costache vorbi Indru, care apăru alături, spre 
totala uimirea a prinţului. 

— Eşti sănătos, domnule Bâthory? 

— Da, domnule Indru, chiar foarte sănătos. lar dacă poţi să- 
mi spui cine e acest călugăr picat din cer la picioarele calului 
meu, ţi-aş rămîne îndatorat. 

— La asta mă gindeam, zimbi Cae. Domnul Costache are o 
fringhie destul de trainică. Ar fi o nimica toată să te caţeri pînă 
la noi. 

Sigismund se codi în prima clipă gîndindu-se la o cursă. 
Lepădă însă iute acea bănuială. Indru şi Costache erau vrednici 
de toată prețuirea. Fu coborită frînghia. Fostul principe o prinse 
cu îndemiînare. 

— Mă bucură întîlnirea cu domniile-voastre, spuse cînd se 
văzu Sus. 

— Merită să te bucure chiar din toată inima, prinţe, rise 
Caravană. Pramatiile astea îţi pregăteau prohodul. 

— Mie? păli Sigismund. 

— Aşa se pare, observă Cae. Dar iată că cel de colo se mişcă 
de-a binelea. 

Prinţul privi în jur. 

— Ah, ah! observă el. Aici a fost o adevărată bătălie. 

— Chiar aşa, interveni Costache. O mică bătălie pentru viaţa 
voastră care a stat în cumpănă. 

Porniră cu toţii spre călugăr. Acesta, prefăcîndu-se mai slăbit 
decit era, murmură abia auzit: 

— Domnul cu voi, păcătoşilor! Sînt părintele Zablije, umil 
slujitor al bisericii. Oare se cuvine să lovească cineva într-un 
slujitor al celor sfinte? Domnul să vă ierte păcatele mari! 

— la mai du-te dracului! rise Costache. Degeaba încerci să 
ne duci cu vorba. Prin ţinuturile acestea au murit demult toţi 
ageamii. lar cei care au scăpat cu viaţă din boala prostiei, s-au 
tras la cîmpie. Acolo se simt la largul lor. Adică, pot să bată 
cîmpii cît vor. Dar aici unde viaţa stă în cumpăna armelor şi a 
chibzuielii, e greu să-l prosteşti pe careva. De unde veneai, 


sfintule? 

— De la Zlatna, minţi Zablije. Am fost acolo să cum părăm 
nişte cai, atit de folositori celor care stau departe de cetăţi şi 
oraşe. 

Cae şi Ducu nu interveniră în discuţie, cunoscînd şiretenia 
fără seamăn a grăsunului lor prieten. Costache nu întrebuința 
niciodată violenţa, la modă în acea vreme, pentru a scoate de la 
un om toate informaţiile dorite. Interogatoriul său se baza pe 
logică. O logică simplă, a unui om simplu, dar cu inteligenţă 
scăpărătoare. Cînd adversarul se arăta la fel de puternic, 
întrebuința alte haruri. În urmă cu vreo cîteva luni, oamenii lui 
Mihai-vodă prinseseră un dregător turc venit cu gînduri ascunse 
în cetatea Bucureştilor. Casnele n-au putut scoate o vorbă de la 
el. Costache Caravană a cerut să fie închis alături de turc o zi şi 
o noapte. Cînd s-a împlinit sorocul, avea toate informaţiile 
dorite. 

— Frumoşi cai! observă Costache prefăcîndu-se a-l crede pe 
Zablije. Ar fi totuşi nişte nelămuriri. Eu dacă veneam de la 
Zlatna către Alba-lulia, mi-aş fi continuat drumul pe sub stînci, 
nu prin locurile acestea neprielnice la mers. 

Călugărul avea răspunsul pregătit, dovedindu-se peste 
măsură de şiret. 

— Aşa am făcut şi noi, domnule pînă la intrarea pe vale. 
Acolo, animalul fratelui nostru Clement se scutură de povară şi 
se răsleţi către înălţimi. Abia aici am apucat să-l prindem. 

— Apoi, zimbi Costache, obosit de atita alergătură, v-aţi 
odihnit pe stînca de deasupra Ampoiului. 

— Chiar aşa, aprobă călugărul. 

— Da, nu e rău! Vă odihneaţi cu pistoalele în miini. 

— Ah, domnule! spuse Zablije spăşit. Vremurile sînt grele 
prin aceste părţi. Atit de grele încît chiar nişte umile feţe 
bisericeşti au nevoie de arme. Ţara aurului e plină de oameni 
buni, dar şi de lotri. 

— Deci aţi venit aici să vă odihniţi, lăsînd caii ascunşi la o 
distanţă de trei sute de paşi? Eu totdeauna mă odihnesc alături 
de cal. 

— Nu, domnule! Ne-am odihnit acolo. Aici am venit să 
căutăm un loc bun de coborit în potecă. Auzind zarvă de glasuri 
în lungul Ampoiului, ne-am pregătit de apărare. Apoi, v-aţi 
năpustit domniile-voastre peste noi. 


— Eşti mare mincinos, jupîne călugăr. Te-am urmărit azi 
dimineaţă cînd ai ieşit din Alba-lulia. 

— Nu-i adevărat! răspunse Zablije fără a-şi arăta 
surprinderea. 

— Ai ieşit prin poarta de sud, continuă Costache rizînd. 

— Nu! 

— Te-am auzit dintre mărăcinii de acolo cum puneai la cale 
uciderea prinţului Sigismund. 

— Nu-i adevărat! 

— Ascultă, Zablije! continuă să rîdă Caravană. Am întîlnit la 
viaţa mea vulpoi mai mari decit tine. Cu ăia mi-a fost mai greu. 
Tu eşti şiret, dar n-ai trăit destul în pădure sau în locuri de mare 
primejdie, pentru a dibăci unele haruri folositoare. Zici că vii de 
la Zlatna? 

— Chiar aşa, domnule! răspunse hotărît călugărul. 

— Mda! Nu eşti nătărău, cumetre Zablije, ci numai 
nepriceput. Potcoavele cailor voştri sînt la fel. Ei bine, aceste 
potcoave pot fi văzute pe tot drumul de aici pînă la Alba-lulia. 
Acum ce mai spui? 

Zablije nu era prost să nu recunoască nişte adevăruri limpezi 
ca lumina zilei. 

— E adevărat că venim de la Alba-lulia, răspunse el. Dar asta 
nu dovedeşte că am hotărît uciderea măriei-sale Sigismund 
Báthory. 

— Bine! chicoti grăsunul. Am să-ţi arăt şi alte dovezi. 

— Dar îl cunosc pe omul acesta, interveni mirat Sigismund. E 
omul de încredere al vărului nostru Andrei Bâthory. 

— Deci e limpede, zise Cae. 

— Chiar prea limpede, se îngălbeni Sigismund. Pramatia! O 
biată pramatie în haină de cardinal. Ticălosul! li era teamă că 
mă voi întoarce în scaunul principatului. Ei bine, mă întorc şi-l 
strivesc. 

— Nu! Nu e bine, îl întrerupse Cae. Acum vărul vostru e 
principe. Acum el are întreaga putere. 

— Să-l las nepedepsit? 

— N-am spus asta. Am spus doar să nu te întorci acum. 

— Dar sînt un Báthory, domnilor. 

— Şi el e un Báthory. Urmează-ţi drumul, prinţe! Răzbunarea 
cere timp şi chibzuială. 

— Ai dreptate, îşi reveni Sigismund. Întorcîndu-mă azi, mi-aş 


pierde viaţa. Dacă a încercat o dată, nimic nu-l va opri să 
încerce şi a doua oară. Ar mai fi totuşi o cale, continuă 
preocupat. Vă ofer două mii de ducați pentru viaţa lui. 

— Dar noi nu sîntem asasini, îl întrerupse Cae cu răceală. 

— Ah, iertaţi-mă, domnilor! Mînia mă împiedică să judec. Da, 
da, mă voi îndepărta de aceste locuri. 

— E cea mai bună măsură, observă Cae. 

— Aşa cred şi eu. Dar voi striga pe toate drumurile că a 
încercat să-mi ia viaţa. Vor afla toţi nobilii principatului. 

— Să nu afle! Pe nobilii principatului îi doare în cot de soarta 
voastră. Cîţi dintre ei s-au grăbit să vă arate simpatia acum la 
plecare? Apoi, puţini ar crede asemenea vorbe. Păstrează taina 
pînă se va ivi prilejul nimerit! De fapt, e taina grea a unei familii 
mari. 

— Poate că e mai bine aşa, oftă el. lar acum a venit vremea 
să vă mulţumesc. Noi n-am fost niciodată prieteni, domnilor. 

— Nu-i vina noastră, zimbi Ducu. 

— Ştiu. E a mea. Fericit e domnul Ţării Româneşti că are 
asemenea slujitori. 

— Nu slujitori, prinţe, rise Indru. Noi nu putem fi slujitorii unui 
om, ci numai ai neamului nostru. 

— Da, da, zise Sigismund, cu cît vă cunosc mai mult cu atit 
mă cuprinde mirarea. Alţii în locul vostru m-ar fi lăsat să pier. V- 
aţi primejduit viaţa pentru mine. Or, pri mej duirea vieţii nu se 
poate plăti în aur. Totuşi s-a ivit prilejul să vă fac măcar un 
serviciu. Domnul Chirilă Zece Cuţite a căzut în mîinile 
cardinalului. Căpitanul Jager l-a arestat în zori, chiar lîngă poarta 
cetăţii Alba-lulia. Nu-i va fi uşor prietenului vostru, mai ales că a 
doborit patru dintre oştenii lui Jager. 

— Prins? tresări Caravană. Dar nu există nici un ordin de 
urmărire împotriva noastră. 

— Există acum. Pentru capetele voastre, cardinalul oferă opt 
sute de ducați. 

— O! exclamă Ducu admirativ, am ajuns la preţ mare. 

— E timpul să ne despărţim, hotărî Cae. Va trebui să luăm 
unele măsuri pentru salvarea lui Chirilă . 

— Va fi greu, observă Sigismund. Adică, nu. Cu domniile- 
voastre mă aştept la orice. 

Prinţul scoase o pungă ce se dovedea nu tocmai uşoară. 
Cotrobăi prin ea şi alese trei inele în a căror montură strălu ceau 


pietre de mare preţ. 

— lată, murmură cu glasul înecat de emoție, vă las nişte 
amintiri. M-aş simţi umilit în faţa unui refuz. 

— Nimeni nu poate respinge nişte amintiri, zise Caravană la 
fel de emoţionat. 

Îşi strînseră mîinile tăcuţi. Fostul principe nu mai avea nimic 
din vechiul său aer arogant. Ar fi vrut să le spună acelor tineri 
cuvinte mult mai frumoase, dar mintea lui se arăta 
neputincioasă după o astfel de încercare. Intreaga lui fiinţă simţi 
nevoia unei mîngiieri. Dacă Indru şi-ar fi desfăcut braţele, s-ar fi 
aruncat la pieptul lui şi nu s-ar fi ruşinat să plingă. Pînă ieri, 
fusese cel mai strălucitor om al principelui. Azi simţi pentru 
prima oară că e singur. „Doamne, Dumnezeule! gîndi el. Toată 
simpatia şi strălucirea din jurul fostei mele puteri se dovedeşte 
numai minciună. Cine şi-ar fi închipuit că în clipele mele cele 
mai grele să-i am alături tocmai pe oamenii pe care i-am 
prigonit cîndva. Fericit e conducătorul ce ştie să-şi aleagă 
prietenii! Fericit e conducătorul care deosebeşte linguşeala şi 
făţărnicia de sinceritate şi dragoste! Eu n-am văzut nimic atita 
vreme cît am fost principe. lar azi culeg roadele.” 

Se scutură din gindurile lui şi apucă frînghia cu un gest 
disperat, apoi cobori printre slujitori şi se mistui în lungul 
Ampoiului. 

— Eu plec la Alba-lulia, spuse Cae, privind trist în urma lui 
Sigismund. 

— Poate împreună cu noi, observă Ducu. 

— Nu, prietene! Merg singur. Nu are rost să ne băgăm cu 
toţii în gura lupului. Am un plan care cred că e bun. Pentru 
reuşita lui, ar fi bine să mă aşteptaţi aici pînă la miezul nopţii. Să 
nu-i îngropaţi pe călugării morţi! S-ar putea să avem nevoie de 
ei chiar azi. Dacă nu mă întorc pînă la miezul nopţii, înseamnă 
că planul meu nu a reuşit. Atunci veţi hotărî voi salvarea mea şi 
a lui Chirilă. 

O pală de vînt îndoi vîrfurile brazilor făcîndu-i să cînte şi 
trecu prin inima pădurii ca un fior. 


Capitolul 2 


Co gărzile porţii de nord îl aduseră pe Cae Indru în faţa 
căpitanului Jager, acesta scăpă o exclamaţie de uimire: 

— Pe piciorul de lemn al sfîntului Konrad cel milos, de mult n- 
am mai avut o vizită atît de plăcută! Dar două arestări mari într- 
o singură zi aduc mai multă bucurie decît poate suporta inima 
unui biet oştean. Dacă eşti aici, înseamnă că şi prietenii 
domniei-tale sînt pe aproape. Deci bun prilej să punem mîna pe 
ei. O să-i facă mare plăcere principelui, ştiindu-te în lanţuri. Mi- 
aţi scăpat de atitea ori încît numele meu s-a umplut de ocară. 
Zău că meritam această satisfacţie! Luaţi-l! se întoarse către 
oşteni. 

— O clipă, căpitane! zimbi Cae. Doar nu-ţi închipui că am 
venit aici de dragul vostru? Vreau să-i vorbesc principelui. 

— lar eu lui Mohamed, rise Jager. Dar să nu mă înţelegi 
greşit, domnule Indru. Cu toată ura pe care v-o port, nu vă pot 
refuza asemenea cerere. Mi-e teamă însă că noul principe nu va 
dori să vă primească. O sută de paşi ne despart de palat. Voi 
merge personal să-l vestesc pe Andrei Báthory. 

Principele se afla într-o prelungită discuţie cu episco pul 
Naprâgy, cu domnul Kornis, comandantul oştilor Transilvaniei, 
cu Toma Ciomirtan şi contele Teleki. Intra rea căpitanului îl 
nemulţumi vizibil, chiar dacă acesta era unul dintre puţinii 
oameni ce puteau să vină în faţa principelui la orice oră. 

— Ce doreşti, domnule Jager? întrebă cu răceală cardinalul. 

— Doresc sănătatea măriei-tale, răspunse oşteanul, la fel de 
rece. 

— Bine, mulţumesc! Altceva? 

— O cerere de primire la măria-ta. 

— Pentru cine? 

— Pentru domnul Cae Indru. 

Cardinalul sări entuziasmat de pe scaun. În jurul său se 
auziră unele exclamaţii de mirare. 

— Unde l-ai prins pe lotrul acela? 

— Prins? Nu mă pot lăuda cu asemenea ispravă. Domnul 
Indru a venit singur. 

— Singur... murmură principele. Omul acesta ori e nebun de- 


a binelea, ori curajul său întrece orice închipuire. E nebun. Altfel 
nu se poate. Ce zici, Jager? 

— Cred că a venit să-l scape pe domnul Chirilă. Dar 
arestarea lor îi va aduce şi pe ceilalţi. Aceşti oameni îşi pun 
viaţa în pericol unii pentru alţii. 

— Asta e şi dorinţa noastră. Pune-l în lanţuri! 

— Să cred, oare, că îi refuzaţi audiența? 

— Doar nu-ți închipui că voi sta de vorbă cu un lotru? 

— Cuvintul de ocară nu i se potriveşte, interveni contele 
Teleki zimbind. 

— Vai, dragă conte! răspunse cardinalul cu prefăcută obidă. | 
s-ar potrivi oare un nume mai bun? 

— Aşa se pare. Domnul Indru e consilierul lui Mihai-vodă, 
vasalul vostru prin moştenire. Obirşia lui nu se află cu nimic mai 
prejos decit a voastră. 

— Decit a noastră? rămase perplex cardinalul. 

— Absolut, răspunse Teleki, mirîndu-se că-i ţine parte unui 
om pe care ar trebui să-l urască din toată inima. Cae Indru e fiul 
prinţului valah Petre Cercel, fostul domn al Ţării Româneşti. 

— Vai, vai! rise cardinalul. Şi de ce nu e domn în locul lui 
Mihai-vodă? 

— li lipsesc asemenea gînduri de mărire. 

— Se pare că eşti bine informat, dragă conte. 

— Nu mai mult decit alţii. 

— Să fie oare şi domnul Chirilă fiu de prinţ? 

— Nimeni nu ştie, măria-ta. În privinţa lui Chirilă s-au zvonit 
multe şi poate fără temei. Valahii îi pomenesc numele în 
rugăciunile lor. Se zice că multe dintre frumoasele fete ale 
Transilvaniei se culcă seara purtindu-l în gînd. S-au scornit 
legende în jurul său, dar s-au aflat şi lucruri adevărate, care, 
chibzuite adînc, duc spre sminteală sau spre vitejie fără 
seamăn. In urmă cu cinci ani, Chirilă era pus sub urmărirea 
legilor, ca şi azi. Ei bine, omul acesta nu s-a sfiit să se strecoare 
în Alba-lulia, unde cuţitele lui au adus moartea unei solii 
turceşti. 

— E un criminal, nu un viteaz, observă cardinalul. 

— Numai la prima vedere. Solia turcească arsese în drumul 
ei un sat de munteni din Ţara Românească. Atit el cît şi Ducu cel 
lute au apărut acum cîţiva ani la curtea din Bucureşti, alături de 
Costache Caravană. Poate că nici Mihai-vodă nu cunoaşte 


amănunte asupra lor. Ultima dată l-am văzut pe Chirilă la un bal 
dat chiar aici de fostul principe Sigismund. Cînd a intrat în sală, 
s-a auzit un murmur de admiraţie. Poate nu pentru frumuseţe, ci 
pentru măreţia lui. Atunci s-a petrecut un fapt cu totul ieşit din 
comun. Măria-ta ştii că domnul conte Francisc Teke, cel mai 
bogat nobil din Transilvania, are două fete: Marta şi Alberta. Le- 
a mers vestea pînă departe pentru frumuseţea lor. Ei bine, 
contesa Alberta s-a smuls de lîngă părinţi parcă vrăjită şi s-a 
apropiat de domnul Chirilă. Curtenii o priveau înmărmuriţi. Chiar 
principele a cătat spre ea cu mirare. Alberta şi-a scos de la git o 
frumoasă cruce de aur bătută cu nestemate şi i-a dăruit-o lui 
Chirilă. De atunci au trecut mai bine de patru ani. Marta s-a 
măritat cu un baron din Bavaria. Alberta oftează poate şi azi. Se 
pare că marea dragoste a acestui bărbat e dăruită în întregime 
neamului valahilor. 

— Crezi că ar trebui să-l primim pe Indru? Întrebă cardinalul 
impresionat. 

— Nu cred nimic. Aici ar trebui să răspundă cancelarul 
vostru, domnul Naprâgy. 

— Aşa, aşa! aprobă Andrei. Aşteptăm părerea domniei-tale, 
dragă Naprâgy. 

— Nu! Nu el trebuie să vorbească! sări veninos rotofeiul 
Kornis. Arestatului i se potriveşte mai bine nume le de lotru. 
Acum cîțiva ani nu s-a sfiit să-l facă prizonier pe fostul principe 
al Transilvaniei, chiar aici în palat. Cînd am încercat să mă 
împotrivesc, m-a lovit ca pe un om de rînd. Ani întregi a iscodit 
prin împrejurimile cetăţii, dibăcindu-ne toate secretele mari. 
Unde a fost prins Chirilă, măria-ta? Oare nu lîngă poarta cetăţii? 
Ar mai trebui şi alte dovezi care să ateste că mai iscodesc şi azi 
la secretele curţii noastre? lată că noul arestat se afla tot prin 
apropiere şi vă asigur că ceilalţi ortaci ai lor nu sînt prea 
departe. Pe aceşti oameni ar trebui să-i spinzurăm fără nici o 
judecată. Sîntem la vreme de cumpănă, cînd secretele noastre 
nu trebuie să încapă în mîinile altora. Dacă vom fi îndurători cu 
ei, nu vom avea milă de noi. 

Argumentele lui Kornis erau puternice şi făcură mare 
impresie asupra lui Andrei Báthory. 

— Se pare că ai mare dreptate, dragă Kornis, aprobă el. 
Noua politică a Transilvaniei va suferi mult cu asemenea 
iscoditori aflaţi în prejma noastră. Ne-am gîndit bine cînd am 


pus preţ în aur pe capetele lor de lotri. Îi refuz audienta, 
domnule Jager. Pune-l în lanţuri! La noapte îi vom trece prin 
casne. 

Căpitanul se înclină şi părăsi încăperea, dar se întoarse după 
un sfert de ceas. 

— Ei, ce mai e? întrebă principele mirat. 

— Arestatul vă trimite prin mine o solie. Zice că ar fi ceva atit 
de grabnic încît nu suferă nici cea mai mică întiîrziere. 

— Să auzim, să auzim, dragă Jager! Cum sună aceas tă solie? 

— Doar un singur cuvînt, măria-ta. 

— Un singur cuvînt? Dar un singur cuvînt n-a constituit 
niciodată o solie. Rosteşte-l, domnule! 

— Zablije, spuse Jager nepăsător. 

Zimbetul se şterse brusc de pe faţa cardinalului. Dacă 
trăsnetul ar fi căzut lingă el, n-ar fi rămas mai descum pănit. 
Incercă să se reculeagă fără să reuşească deplin. Cuvîntul se 
abătuse asupra sa ca o lovitură de măciucă. Miinile îi tremurau 
atit de puternic încît fu nevoit să le ascundă sub masă. Oaspeţii 
se priviră buimaci. Cînd reuşi să vorbească, vocea lui răsună 
răguşită ca un hiîrîit. 

— Domnilor, doresc să rămîn singur. Adu-mi aresta tul, 
căpitane! 

La apariţia lui Indru, privirea cardinalului era aspră, 
amenințătoare. Dar tînărul se apropie zimbind, salută scurt, ca 
în faţa unui egal, şi aşteptă să i se vorbească. 

— lată, zise principele, că nu ne-a fost greu să-i prindem pe 
doi dintre lotrii lui Mihai-vodă. Acei lotri după care vărul nostru, 
Christ să-l ţină în sănătate, a alergat atita vre me! Văd că eşti 
bine priponit în lanţuri. Adică aşa cum se cuvine. Lasă-ne 
singuri, Jager! Sînt un principe blind, continuă el după ce se 
închise uşa în urma căpitanului. Atît de blind încît am hotărît să 
stau de vorbă cu un lotru chiar dacă nu i-am înţeles cererea de 
audienţă. Vorbeşte, omule! 

Auzind asemenea insulte, ochii prizonierului de subţiară ca la 
pisici în vreme de lumină mare. Dar pe faţa lui, principele nu 
putu citi altceva. Prin pomenirea lui Zablije, Cae cîştigase prima 
bătălie cu cardinalul, însă izbînda pînă la capăt cerea stăpinire 
de sine şi abilitate. 

— Măria-ta, zise continuînd să zîmbească, sub vechea 
domnie am fost prigoniţi. Apoi s-a dovedit că învinuirile ce ni se 


puneau în seamă erau fără temei, iar Sigismund Bâthory ne-a 
primit cu toate onorurile ce ni se cuveneau. Sub noua domnie s- 
a pus preţ în aur pe capetele noastre. Eu şi Chirilă ne aflăm în 
lanţuri. Pe ce se întemeiază această prigoană, măria-ta? 

— Pe învinuirea că iscodiţi secretele principatului. 

— Da, e o învinuire grea. Dar există măcar o singură dovadă 
în această privinţă? 

— Există, zise tăios principele. Ea stă chiar în prezenţa 
voastră aici. 

— Asta nu e dovadă, ci o presupunere. 

— Poate. În fond, ce vrei? Ai venit să discuţi măsurile 
noastre? 

— Nu, trecu la atac Indru. Am venit să vă spun că vărul 
vostru, prinţul Sigismund Bâthory, e mort. 

Deşi o dorea din tot sufletul, vestea venită din partea 
prizonierului îl năuci cu totul. Dacă acest om cunoştea numele 
lui Zablije, dacă aflase despre moartea vărului, cu siguranţă că 
ştia mai multe. „Ah, şi-a dat singur osînda! gîndi cardinalul. 
Tînărul acesta va trebui să moară chiar azi, dar nu înainte de a 
scoate de la el întreaga taină. Şi s-a nimerit cum nu se poate 
mai bine. Vom pune pe seama lui uciderea vărului nostru.” 

— lubitul nostru văr? întrebă cu prefăcută durere. Nu cred. 
Nu cred o vorbă. 

— Şi totuşi e mort, măria-ta. Am fost de faţă la acel asasinat. 

— A... sa... si... nat? murmură cardinalul. Dacă ai fost de faţă, 
înseamnă că eşti părtaş la crimă. Sau, poate chiar ucigaşul. Vei 
fi pus la casne în cel mult un ceas. 

— Dar pot răspunde şi fără casne, rise Cae privindu-l ţintă. 
Nu eu sînt părtaş la crimă, ci Andrei Báthory, prin cipele 
Transilvaniei. 

Cardinalul se strînse parcă lovit de săgeată. Făcu totuşi un 
efort lăudabil şi se ridică ameninţător. 

— Cum îndrăzneşti? 

Cae simţi că a venit momentul hotăritor al disputei. Acum 
trebuia să folosească întreaga lui dibăcie. 

— Măria-ta, spuse rîzînd, am venit cu o propunere de pe 
urma căreia principele Transilvaniei va ieşi în cîştig. Dar nişte 
tratative nu pot continua cu insulte. Avem asemenea dovezi 
încît familia Báthory, împăratul Rudolf şi întreaga populaţie a 
principatului vor cunoaşte numele adevăratului asasin. Ei bine, 


am venit să vă propun distrugerea dovezilor. 

Cardinalul îşi trecu limba peste buzele uscate, parcă umbrite 
de arşiţă. 

— Vorbeşte, domnule! S-ar putea să te răsplătesc sau să te 
trimit la spînzurătoare. 

— Ultima ar fi o mare greşeală. Totdeauna tratativele au 
adus mai multe foloase decit înfruntările. Dacă nu voi fi liber 
peste un ceas, prietenii mei vor crede că trebuie să acţioneze 
aşa cum ne-am învoit înainte de a veni aici. Am totuşi 
convingerea că ne vom înţelege, spre binele celor două părţi. Vă 
propun, deci, predarea în miinile voastre a celor cinci călugări, 
în schimbul eliberării prietenului Chirilă. 

— Dar cine-ţi spune că eu îi cunosc pe călugării despre care 
vorbeşti? întrebă cardinalul batjocoritor. 

— Ei spun. Avem mărturii scrise. 

— Poate nişte mărturii luate sub ameninţarea armelor, spre 
discreditarea noastră. 

— Măria-ta, răspunse Cae atit de liniştit încît îl potoli cu totul. 
Să zicem că ar fi aşa. Că am smuls acele mărturii sub 
ameninţare. Ei bine, fie! Putem întrerupe tratativele. Prietenii 
mei îi vor preda pe călugări familiei Bâthory, iar familia va şti să 
afle adevărul. 

In faţa unor asemenea argumente, cardinalul capitulă 
definitiv, convins că nu există altă ieşire. 

— Te ascult, domnule. Te ascult. Nu cred să fi pome nit 
despre întreruperea discuţiei. Atît doar că tîrgul propus mi se 
pare plin de cusururi. Nu-mi recunosc vreo vină în asasinarea 
vărului nostru, dar vreau să evit un scandal acum la început de 
domnie. Ceea ce-mi propui nu mă sa tisface. Îi voi primi pe 
călugări dimpreună cu dovezile. Pînă aici e limpede. Rămiîn însă 
cei şapte slujitori ai vărului nostru. 

— În privinţa lor să nu vă faceţi griji. Ei nu i-au văzut pe 
asasini, iar spaima lor a fost atît de cumplită încît au ridicat 
cadavrul lui Sigismund şi şi-au continuat drumul în goana cailor. 

— Fie! aprobă cardinalul. Mai rămii domnia-ta dimpreună cu 
prietenii. 

— Aşa e! rise din nou Cae. Dar ce putem spune fără dovezi? 
Cine ar îndrăzni să-l acuze pe principele Transil vaniei? Noi? 
Oare cînd au mai fost crezute vorbele duşma nilor? Din contră, 
noi avem temeri, continuă Indru cu dibăcie, aruncîndu-i o nadă. 


— Voi? Nu înţeleg. 

— Ar fi bine. Ar fi bine să nu arunci asupra noastră acel 
asasinat. 

Cardinalul îşi reţinu un zîmbet, dar ochii îl trădară, astfel 
tînărul ghici că muşcase din nadă. 

„Ideea nu e rea, gîndi Andrei Báthory. Nărodul acesta mi-o 
aduce pe tavă. Zablije şi cei patru călugări vor depune mărturie 
împotriva lui Indru şi a lotrilor care îl însoțesc. Îl vom acuza de 
amestec pe Mihai-vodă, iar dovezile vino văţiei lor vor ajunge la 
puternica noastră familie. Celor doi le dau libertate azi, ca să-i 
prind miine.” 

— Cum procedăm? întrebă cardinalul. 

— Simplu, măria-ta. Trimite-l pe Jager la miezul nopţii lîngă 
Stîinca Diavolului! Noi vom fi sus, iar el pe vale. Cu ajutorul unei 
fringhii vom cobori întîi trei dintre călugări. Căpitanul îl va 
slobozi pe Chirilă. Cînd prietenul nostru va ajunge sus, vor urma 
ceilalţi doi călugări, dimpreună cu dovezile. 

— Aşa să fie! 

— Dar nu e totul, continuă Cae. Măria-ta ai auzit despre noi 
că nu ne lăsăm păcăliţi. La cel mai mic semn de trădare din 
partea oamenilor voştri, lucrurile vor lua o întorsătură urîtă. Ne- 
am asigurat asemenea măsuri încît e bine ca totul să se 
desfăşoare cu bună rînduială. Şi mai e ceva. Eu trebuie să plec 
acum, altfel mi-e teamă să nu ajung prea tîrziu. 

— Bine! hotărî Andrei. Deci, la miezul nopţii. 

— La miezul nopţii, măria-ta. 

Principele se apropie de uşă şi-l strigă pe Jager. Căpitanul 
intră în odaie, gata să-şi ia prizonierul, dar rămase înmărmurit 
auzind noile porunci. 

— Din clipa aceasta e liber. Desfă-i lanţurile! 

— Prea bine, măria-ta. Deci e... 

— Să-i dai armele, calul şi o scrisoare de trecere! lar domnia- 
ta să te întorci peste o jumătate de ceas! Am să-ţi încredinţez 
unele sarcini. 

Cînd se despărţi de căpitan, Cae rosti jumătate în glumă, 
jumătate în serios: 

— Te dezamăgesc, domnul meu. 

— Văd, răspunse acesta îmbufnat. Pe lîngă dezamăgire pierd 
şi ducaţii promişi pentru arestarea domniei-tale. 

— Ei, ei, n-ai muncit pentru ducaţii promişi. Eu am venit la 


Alba-lulia de bunăvoie. 

— Şi pleci la fel, încheie căpitanul dezgustat. 

După acele vorbe, fostul prizonier încălecă pe Vînt Sălbatec 
şi se depărtă fără grabă către poarta de nord a cetă ţii. Nu 
departe de poartă se afla vestitul han, Pivniţa Şardului, iar peste 
drum, la mare concurenţă, hanul nu mai puţin cunoscut prin 
împrejurimi, Pîlnia Luminoasă. Călătorul nehotărit putea să 
moară de foame sau de sete, dacă lua seama la îndemnurile 
hangiilor. Proprietarul  „Pivniţei  Şardului”, jupînul  leremia 
Cipcigan, zis Goliat, un bărbat mărunt, stafidit, uşor adus de 
spate ca o coajă de nucă, şedea trei sferturi din zi pe un scăunel 
aşezat în faţa hanului. De cealaltă parte, jupînul Romuluţ 
Tănase, bărbat cît un cal de povară, cu fundul mare ca o covată, 
cu degetele miinilor asemenea unor cîrnaţi proaspeţi, avea 
scăunelul său, iar disputa verbală aruncată peste drum de 
cinstiţii jupîni făcea parcă punte între cele două firme rivale. Dar 
nici Cipcigan, zis Goliat, nici Tănase nu aveau porniri veninoase 
unul împotriva altuia. Totul pornea de la neveste, care îi 
asmuţeau şi-i dăscăleau cîte o jumătate de noapte. Nu s-au 
bătut împreună decit o singură dată. O făcuseră în mijlocul 
drumului, pe graniţa dintre cele două hanuri, iar cele două 
neveste îi asmuţeau pe de lături. Goliat, mărunt, pipernicit şi 
ager, îl pocnise de cîteva ori pe Tănase, dar numai în partea de 
jos a trupului, după cum îl ajuta înălţimea. Tănase, înalt cît o 
grindă, se învirtea domol în jurul lui Goliat, aplecat de parcă ar fi 
căutat ceva pe jos, însă nu reuşi să-şi nimerească rivalul. 
Nemulțumit de imprecizia loviturilor sale, lui Tănase îi veni în 
minte să se prăvale peste Goliat, iar lupta luă sfîrşit. După cinci 
zile, în care frecţiile cu oţet şi lipitorile făcură adevărate minuni, 
Goliat îşi veni în fire, dar la vreme de ploaie simţea unele dureri 
în oase. 

Cînd apărea un client în mijlocul drumului, Goliat îi striga 
prietenos: 

— Nu, domnule! Nu intraţi în hanul nostru! Mai bine poftiţi 
alături! La noi, vinurile tari sînt în stare să doboare un om 
sănătos la trup. Dar peste drum puteţi bea o săptămînă fără să 
simţiţi asemenea nenorocire. 

— Ah, ah! striga Tănase de cealaltă parte. Intraţi, domnule, 
fără teamă la vecinul nostru! Acolo găsiţi cele mai minunate 
poşirci şi spălături de vase din tot ţinutul. Tămiiosul nostru de 


Cistei a doborit mulţi bărbaţi cu faimă. Nu vă încumetaţi, 
domnule, spre năbădăiosul nostru tămiios! Dacă aveţi însă ceva 
vătămătură, sau slăbiciuni ale bărbăţiei, ori gută, ori ţifnă, sau 
reumă, sau dureri de suflet, atunci nu s-ar afla leac mai potrivit 
decit vinul nostru. 

— Aşa e, domnilor! răspundea Goliat. Cu ani în urmă, bărbaţii 
smintiţi la trup şi la minte foloseau tămiiosul, dar azi trăim alte 
timpuri. Gusturile s-au făcut mai alese. Bărbaţii subţiri ştiu să 
preţuiască un vin roşu, adus de pe dealurile Şardului. La prima 
vedere pare apos. După două căni simţi cum se aprinde focul în 
vinele hodorogite, iar sîngele se învirtoşează aspru, dornic de 
viaţă. Puţini ştiu că vinurile de Şard vindecă femeile sterpe şi-i 
întineresc pe patriarhi. Am văzut o femeie stearpă care a făcut 
cinci gemeni după ce a gustat din vinul nostru roşu. Am văzut 
un unchiaş trăgînd la noi cu gindul să moară în tihnă. După o 
săptămînă, ne-a făcut întrebarea dacă ştim o muiere trupeşă, 
bună de măritat cu un zurbagiu fără pereche. 

— Nu minte, domnule! răspundea Tănase blajin. Intraţi 
acolo! Vecinul ştie să prepare nişte miei arşi în spuză. La noi, 
sînt abia rumeniţi. Intraţi domnule, acolo, unde cănile au fost 
spălate cu grijă acum treizeci de ani! Noi le spălăm în fiecare zi, 
dintr-o aplecare prostească. La mine greu puteţi vedea, pe 
gratis, mai mult de opt încă ierări pe zi. Dincolo, oamenii se 
închină roşi de acreala păcatelor, cu gîndurile îndreptate spre 
posturi şi rugă ciuni. La mine, şuncile afumate, mari cît un dos 
de vădană, cîrnaţi lungi cît funiile, pîinea de casă cit un piîntec 
de iarbă, ţuica de Cricău cu care otrăveşti sufletul întărind 
trupul, vinurile prea grele pentru nevolnici te îndeamnă spre 
desfrînare. 

Cei doi jupîni plecau o dată pe lună după cumpărături 
departe de Alba-lulia şi lipseau cîteva zile. Atunci, simpaticele 
hangiţe ieşeau în uliţă, gata de păruială, spre marea satisfacţie 
a clienţilor. In acele zile, scăunelele bărbaţilor nu mai foloseau 
pentru fund, ci miîngiiau reciproc zdra venele căpăţini ale 
ambiţioaselor  proprietărese. Doamna Tănase era înaltă, 
uscăţivă şi ciolănoasă, deosebindu-se de doamna Cipcigan, care 
se mîndrea cu nişte fălci puternice cît două verze una lîngă alta, 
cu picioarele scurte, cărora le atîrna la spate un butoiaş ce se 
sălta vesel după fiecare căl cătură. Războiul se pornea 
psihologic din uşile celor două hanuri, cu vorbe mieroase, ori cu 


vorbe cu tîlc, apoi începeau mişcările strategice de intimidare. 
Poalele largi se ridicau în cap, arătîndu-şi una alteia respectul 
cuvenit. Clienţii dădeau adevărată năvală spre hanuri, dornici de 
distracţii picante, iar vinzarea băuturilor întrecea toate 
aşteptările. 

Cînd apăru Cae Indru, Tănase şi Goliat îl îndemnară unul spre 
altul, dar tînărul, bun cunoscător al locurilor şi obiceiurilor, intră 
dintr-o doară la Pivniţa Şardului, gîndindu-se cu părere de rău 
că-i lipseşte vremea necesară pentru a-i asculta pe hangii. 
Slujitorii îl înconjurară degrabă, aşteptindu-se la un bacşiş gras 
din partea unui tînăr atît de strălucitor, al cărui armăsar ar fi 
stîrnit invidia celor mai de seamă dregători. 

În timp ce mînca îngîndurat, privirile lui Cae se opriră 
întîmplător asupra a patru oşteni, cam gălăgioşi după citeva 
căni de vin bun. Astfel, observă cu mirare că oştenii discutau 
aprins, arătînd cu mîinile către el. După citeva clipe se ridicară 
băţoşi, zăngănindu-şi armele şi se opriră la cîţiva paşi. 

— Domnule, zise cel mai voinic dintre ei, acum un ceas erai 
în lanţuri. Te-am văzut cum te văd şi mă vezi. 

— Da, zimbi Cae. Asta era acum un ceas. 

Răspunsul atît de liniştit îl zăpăci un moment pe uriaşul 
oştean. Îşi reveni însă degrabă şi spuse ameninţător: 

— Se pare că ai fugit, altfel am fi ştiut şi noi. Nimic nu se 
întîmplă aici fără ştirea noastră. 

— Am o scrisoare de trecere. 

— Sînt multe scrisori mincinoase. Fă bine şi pofteşte cu noi! 
Sau te luăm pe sus. 

— Aş merge cu dragă inimă. Din păcate, sînt grăbit. Mai bine 
vă plătesc o găleată cu vin... 

— Auzi, auzi! rise voinicul. Haide, scoală fără nazuri, înainte 
de a te mirui cum se cuvine. 

— Dacă nu vă potoliţi, vă rup urechile! răspunse Cae aspru. 

— Pe trăsnetele şi fulgerele sfintului Ilie! rise uriaşul. Aţi 
auzit, fraţilor? Nimic nu ne mai opreşte să-l cotonogim. Puneţi 
mîna... 

Uriaşul nu mai apucă să-şi încheie porunca. Masa grea de 
stejar parcă se prăvăli singură peste ei. Cae făcu un salt pînă 
lîngă perete. Unul dintre oşteni se ridică mai sprin ten, cu 
pistolul în mînă. Cuţitul lui Cae zbură pe distanţa scurtă de cîțiva 
paşi, înfigîndu-se în braţul oşteanului. Cineva strigă din toate 


puterile: 

— Fugiţi! Asta e Cae Indru. 

Pe feţele oştenilor se întipări brusc o spaimă de moarte. 
Rămaseră descumpăniţi acolo unde erau, neîndrăznind să facă 
vreo mişcare. 

— Puneti armele la locul lor! porunci Cae. 

Oştenii îl ascultară aiuriţi, încurcîndu-se între ei. 

— Cine e şeful vostru? 

— Eu, îngînă uriașul. 

— Apropie-te! 

— Să nu daţi, domnule! îl rugă oşteanul. Am auzit că lucraţi 
cu unele haruri diavoliceşti şi nimeni nu vă stă împotrivă. Dacă 
ştiam de la început... 

— Bine, bine! rise Cae. Ştii să citeşti? 

— Slab, domnule, dar mă descurc. 

— Atunci, uită-te pe hirtia de trecere! 

Oşteanul privi hiîrtia, chiar dacă literele îi jucau dinaintea 
ochilor. 

— E în regulă? 

— În cea mai bună regulă. 

— Bine! E timpul să vă retrageţi! Pe tine puteam să te ucid, 
se întoarse către cel cu pistolul, scoţindu-i cuțitul din rană. 

Oştenii o zbughiră afară. Cae îşi văzu mai departe de 
mîncare. După cîteva minute simţi din nou că e privit. Un 
cerşetor îşi întinse mîinile aproape de el. Poate unul dintre miile 
de cerşetori care cutreierau tîrgurile principatului. 

— Înălţimea-ta, grăi omul, chiar dacă am fost alungat de la 
alte mese, mă pricep ca nimeni altul să ghicesc trecutul şi 
viitorul unui bărbat lipsit de zgircenie. 

Apoi şopti: 

— Sînt lon Chioreanu, fostul secretar al lui lojica. 

— Te-am recunoscut, murmură Cae, fără să-şi arate surpriza. 

— lată, înălţimea-ta, aceste mătănii sfinţite... am un mesaj 
pentru domnia-ta. Îl găseşti sub şaua calului. Cu aceste mătănii 
i-am slujit pe mulţi... mesajul e de la Toma Ciomirtan, în care 
poţi să ai toată încrederea... dar dacă nu doriţi... 

Cae scotoci prin buzunare, îi dărui o monedă măruntă şi-i 
făcu semn să se retragă. Cerşetorul mulţumi cu plecăciuni 
adinci, trecu pe la alte mese înşirind verzi şi uscate, apoi se 
mistui prin uşa de la ieşire. 


Cae părăsi Alba-lulia. Vint Sălbatec, lăsat în voia lui, se 
întinse voiniceşte la drum. Cînd ajunseră dincolo de Măgura 
Vulpii, lumina zilei se îngîna cu amurgul. Abia acolo îşi îngăduiră 
un moment de odihnă. În vreme ce calul muşca lacom din iarba 
fragedă, călăreţul scoase mesajul adus de falsul cerşetor şi citi: 

„Domnule Cae Indru, 

Cunosc vechea prietenie dintre voi şi regretatul lojica. Fostul 
cancelar al Transilvaniei se putea numi fără gre şeală un mare 
român. Atiît de mare încît nu ne-am putut asemăna cu el. Inainte 
de a fi pus în lanţuri, lojica mi-a încredinţat patruzeci de mii de 
ducați, cu rugămintea să-i ţin la dispoziţia voastră ca parte din 
averea ce vi se cuvine. De suma aceasta puteţi să dispuneţi la 
prima cerere făcută domnului Izu Klein, starostele negustorilor 
din Sibiu. Parola de recunoaştere este: «Prin moartea lui lojica 
românii de pretutindeni au pierdut un om de seamă». 

Am devenit consilierul noului principe nu în scopuri de 
mărire, ci pentru a continua lucrarea începută de lojica şi Mihai- 
vodă, în vederea unirii tuturor românilor. A 

Andrei Báthory e o pramatie fără nici un dumnezeu. In 
treburile principatului nu se ridică la valoarea lui Sigismund. E 
atit de slab încît prevăd înfruntări de oşti pe pămîntul 
Transilvaniei. Turcilor le-a făcut o scrisoare prin care le cere 
firman de domnie. Pe poloni îi înşală cu altă scrisoare, 
făgăduindu-le principatul dimpreună cu Moldova şi [ara 
Românească, pînă la Dunăre. l-a făcut scrisoare împăratului 
Rudolf, căruia îi cere sprijin împo triva turcilor şi recunoaşterea 
lui ca principe. Îi porun ceşte lui leremia Movilă prin altă 
scrisoare să stringă oştile Moldovei, păcălindu-l că-i va da 
fratelui său scaunul de domnie a lui Mihai-vodă. În ultima 
scrisoare îi cere lui Mihai-vodă să părăsească Ţara Românească. 
Scrisorile nu sînt semnate de principe, aşa cum s-ar fi cuvenit, ci 
de episcopul Naprâgy, altă pramatie care e mai primejdios decit 
cardinalul tocmai prin prostia şi aroganţa lui fără seamăn. 

Sint de părere să nu urmăriţi soliile. Lăsaţi scrisorile să 
ajungă la locul lor! În felul acesta veţi trage mai multe foloase, 
ştiindu-le conţinutul. 

Prin schimbarea din Transilvania, primejdia e mare pentru 
Ţara Românească. Turcii se mişcă şi ei ameninţători acum la 
vreme bună de lupte. Ţara Moldovei va strînge oşti. Hatmanul 
Poloniei, domnul Zamoyski, a pus tabără lîngă Zim, hotărit să 


coboare spre Dunăre la cel mai mic semn a lui Andrei Bâthory. 
Din îndemnul prin cipelui, Kornis va strînge oşti lîngă Aiud. 
Împăratul Rudolf e departe de a fi un bun om politic. S-ar putea 
ca viitoarele sale hotăriri să fie chiar mai primejdioase decit tot 
ce v-am spus. În asemenea situaţie, nu armele hotărăsc destinul 
Ţării Româneşti, ci viclenia. 

Domnule Indru, lojica avea o casă în Sebeş. Acolo v-aţi 
întîlnit cu el de multe ori. Acum, casa e locuită de lon Chioreanu, 
care lucrează pentru noi. Ar fi bine să-i tri miteţi lui Chioreanu 
un om de legătură. Toate mesajele noastre vor trece prin casa 
din Sebeş. 

Al vostru, Toma Ciomirtan.” 

Cae aprinse hirtia şi răspîndi cenuşa rămasă. La poalele 
munţilor se aşeză înserarea. Crestele străluceau în lumină. 

* 

Costache Caravană nu era omul care să se mire din orice, 
dar în faţa părintelui Clement, socotit mort, scoase un şuierat 
mai grăitor decit cuvintele. După ce-şi reveni din uimirea 
firească, se apucă să-l repare folosind unele oblojeli şi ierburi 
ştiute numai de el. Cînd isprăvi lucrarea aşa cum se cuvine, 
porni un mic discurs ce produse asupra călugărului un efect 
asemănător cu paralizia. 

—  Sfîntule, zise cu vocea lui piţigăiată, minuni se mai 
întîmplă... fiindcă nu ca alţii... fără să mă laud... carele ar fi unul 
la zece mii... dar vă jucarăm în foi de viţă... că dacă n-ai ochiul 
ager... numai laba aia de ziceam eu să auzim de bine... şi poate 
chiar mai mult... pe Zambilica mea dacă mint! Alţii numai cu 
farmece sau cu ceva moşmoande... 

Costache se opri brusc văzîndu-l pe călugăr cu gura căscată 
de uimire. 

— Ai priceput, sfîntule? 

Clement se scărpină după ureche, năuc. 

— Nu prea. 

— Se poate, recunoscu grăsanul. Totdeauna cînd vreau să 
vorbesc în pilde şi fineţuri o cam încurc... noi de la Adam şi 
Eva... fiindcă e bine să fii copt... carele pre el şi pre alţii... fără a 
mai pune la socoteală haleala şi mărunţişul... că bafta tot baftă 
rămîne... 

— Nu, nu! îl întrerupse rugător Clement. Dacă vrei să-i zici 
ceva, ia-o pe bucățele! 


— Aşa, aşa, sfîntule! aprobă Costache privindu-l cam nătîng. 
Taman asta zisei şi eu. Cînd nu e prea lung, o descurc binişor... 
că şi alde ăia... carele pre alţii... dar tocmai de sus de pe 
stîncă... unde altul rămînea lat... însă tot laba aia... 

— Ho, domnule, opreşte! se luă cu mîinile de păr Clement. 
De fapt, ce vrei domnia-ta? 

Costache zimbi cu gura pînă la urechi. 

— Păi, ziceam cum ai căzutără... 

— E, bată-te norocul! se lumină acesta. Lasă că îţi spun eu 
cum a fost. Glonţul domniei-tale s-a oprit în laba sfîntului 
Antonio cel tăcut, căreia i-am pus cîndva înveliş de zale. Eu am 
picat de pe stînca aia mai mult de spaimă. E drept că m-am 
zdrobit niţel, însă oblojelile făcute de domnia-ta m-au uşurat. Of, 
of, greu a mai fost să scoţi o vorbă ca lumea! Nu prea 
înţelegeam unde vrei să baţi. 

— Să fie la mine ceva lipsă de judecată? întrebă Costache 
păstrîndu-şi aerul nătîng. 

— De! zise precaut călugărul. N-aş putea spune cu toată 
hotărîrea, dar măcar cu harul vorbirii nu prea eşti dăruit. Cit 
despre mine, sigur că a fost o minune din cele mari... 

— Păi asta ziceam şi eu, sări Costache. Despre minuni, 
sfinţia-ta... că strămoşii voştri, domnii Cain şi Isac, s-au bătutără 
ca chiorii... Isac l-a omorit pe Cain, iar Noe şi domnul Avram... 

— Ah, pe Sfintele Daruri! se tîngui Clement, impresionat de 
atita prostie şi ignoranță. Poate vrei să zici Abel... 

— Chiar aşa! se corectă Caravană. Abel şi Isac... 

— Vai, vai, domnule! strigă Clement deznădăjduit. Ce-l 
amesteci pe Isac în treaba aceea? Cain l-a omorit pe Abel. 

— Zău? poate că unele cercetări făcute mai tirziu l-au scos 
din cauză pe domnul Isac... 

— Ascultă, omule! zbieră Clement, cuprins de un tremur 
nervos. Cu neştiinţa domniei-tale şi cu lipsa de har a gîndirii, eşti 
în stare să omori un om sănătos. lar pe un bolnav ca mine îl pui 
la casne. 

Costache nu luă în seamă vorbele călugărului şi continuă 
băţos discuţia pe teme religioase: 

— Pe urmă inchiziţia, sfinţia-ta... carele mult bine au făcutără 
pe Pămînt... a zis să fie post joia... că vinerile nu mai aveau 
căutare... 

— Joia? se înfioră Clement. Taci, păcătosule! Cine ţi-a băgat 


în cap asemenea trăsnaie? 

— Păi... voi popii... carele... 

— Noi? strigă Clement. Noi nu sîntem popi, ci călugări iezuiţi. 
lar cei care propovăduiesc despre post sînt chivernisiţi cu 
harurile dracului şi cu spurcăciuni. 

— Asta o spuneţi voi, iezuiţii... carele nu aveţi nici bise rică, 
nici măcar schituri. 

— Aiurea! spuse fălos călugărul. Ai fost vreodată în Polonia? 

— N-am fost, minţi Caravană. 

— Atunci, n-ai de unde să ştii. Noi avem la Zim cea mai 
frumoasă biserică. Dacă ai vedea chiliile şi pivnițele noastre... 

— O fi fost, rise grăsunul. O fost pe timpuri. Dar acum nici 
măcar în Zim nu mai poate fi o biserică de iezuiţi. 

— Să fii domnia-ta sănătos! răspunse cam de sus călugărul. 
Acum două săptămîni cînd ne-a luat de acolo părintele Zablije, 
biserica noastră era mai frumoasă ca oricînd. 

Vocea călugărului devenise atit de puternică încît Zablije, 
aflat ceva mai încolo sub supravegherea lui Ducu, strigă 
supărat: 

— Clement, Clement, potoleşte-ţi gura! Ţi-am spus că ăsta e 
marele tău păcat. Nu vezi că domnul de lîngă tine te trage de 
limbă? 

Clement închise gura nemulţumit şi-l privi cu superioritate pe 
Caravană fără să bănuiască nici pe departe că se afla în faţa 
unuia dintre cei mai şireţi oameni din cîţi întîlnise el. Nici 
Costache nu mai insistă. Obţinuse destule informaţii. 

* 


În timp ce Cae Indru ieşi din Alba-lulia prin poarta de nord, 
trăsura contelui Teleki făcu acelaşi lucru la poarta de sud. 
Lăsînd la o parte mijloacele de călătorie, singura deosebire se 
afla doar în direcțiile opuse luate de cei doi călători. Trăsura 
contelui trecu Mureşul şi îşi continuă drumul pe sub piepturile 
dealurilor Zăreş, Căpud şi jumătate din Hoanca, abătindu-se 
apoi la dreapta către faimosul castel din Obreja. În satul Cisteiul 
românesc, oamenii se pregăteau de cină. Copii şi femeile săriră 
de la îndeletnicirile lor, bulucindu-se pe la porţi, aşa cum le era 
obiceiul cînd treceau mărimile ținutului, dar nu văzură mare 
lucru. Perdelele trăsurii îl fereau pe călător de ochii curioşi. 

Lajos Teleki era proprietarul unor întinse domenii din nordul 
principatului. Dispunea de cîteva castele răspîndite la Cluj, la 


Satu-Lung lîngă Baia-Mare, la Dej, la Haţeg şi chiar în Alba-lulia. 
îmbrăcat totdeauna cu haine scumpe, după ultima modă de la 
Viena sau Praga, contele era socotit pe bună dreptate arbitrul 
eleganţei ardelene. Om de gust şi fin politician, priceput în 
afaceri şi lacom, tatăl său, bătrînul conte Teleki strinsese o 
avere uriaşă pentru acele timpuri. Lajos nu avea asemenea 
porniri. Afemeiat şi curajos, tînărul fusese amestecat în unele 
scandaluri prin capitalele Europei, dar cutezanţa lui dublată de 
isteţime şi risipa de aur îl scăpaseră cu obrazul curat. Mai mult 
chiar, datorită firii sale deschise şi vesele reuşea adesea să-şi 
facă prieteni din cei mai înverşunaţi duşmani. Trecut de treizeci 
şi patru de ani, pe faţa lui frumoasă apăruseră două cute adinci, 
care în loc să-i dea un aer de maturitate îi sporea farmecul. Inalt 
peste limita mijlocie, mersul şi ţinuta lui mai păstrau ceva din 
supleţea adolescenților. 

Teleki se afundase gînditor între pernele din fundul trăsurii. 
„lată, îşi zise el, au trecut patru ani de cînd bat aceste drumuri. 
Dragostea mea pentru frumoasa castelană din Obreja, în loc să 
se stingă, se aprinde mai puternic. Timpul nu se arată un bun 
alinător. Inima contesei Stela Beckembauer e dăruită de mult lui 
Cae Indru. Pentru mine i-a rămas doar o părticică de prietenie. 
Ei bine, nu credeam că Lajos Teleki, în faţa căruia s-au aplecat 
cu nădejde multe din frumuseţile Apusului, va ajunge vreodată 
să se mulţumească doar cu fărimituri. Adică nu! zimbi el. 
Prietenia ei nu e pentru mine o simplă fărimitură, ci tot ce am eu 
mai sfint. Doamne, cînd s-a mai văzut pe lume un tînăr care să- 
şi îndrăgească rivalul? Ţin la acest Cae Indru împotriva voinţei 
mele. Sau poate nu ţin. Poate îl admir. Dar pasul dintre 
admiraţie şi prietenie e tare mic. Indru e ceea ce aş fi vrut eu să 
fiu, dacă nu mi-ar fi lipsit voinţa. El îşi pune viaţa în primejdie 
pentru neamul valahilor. Eu, pentru un iatac. El doarme prin 
păduri, pe coclauri, aleargă prin ploaie, prin frig, se avintă în 
luptă fără să se gindească la viaţa lui, îşi foloseşte inteligenţa şi 
iscusinţa armelor pentru a-i răpune pe duşmanii neamului său. 
Din această pricină îşi neglijează chiar dragostea. Azi şi-a pus 
viaţa în primejdie pentru un prieten. Ciţi se pot lăuda cu 
asemenea lucruri? Eu ce fac? Am moştenit o avere uriaşă, 
dimpreună cu un titlu mare. În aceşti aproape treizeci şi cinci de 
ani m-am dovedit priceput să cer, să poruncesc, să primesc. Se 
trezi din gîndurile lui. Frumoasa trăsură intrase în vadul Tîrnavei 


Mari. Dincolo de apă drumul se continua în pantă dulce. Sus pe 
meterezele castelului se aprindeau torţe pentru veghea de 
noapte. Parcul imens de arini, de fagi, de salcîmi băştinaşi, de 
arţari, de brazi aduşi cine ştie de pe unde, se întindea pe luncă 
şi pe deal pînă departe către satul Mihalţ. Vechiul castel 
construit cîndva pe cheltuiala marelui latifundiar loan de 
Szentivâni, se ridica semet deasupra Tirnavei ocupînd un loc 
frumos şi folositor din punct de vedere strategic. Aşezarea lui 
gindită cu temei domina locurile dintre Crăciunelul-de-Jos şi 
Mureş. Pe la 1593, baronul Albert de Szentivâni, urmaşul de 
drept al acelui loan care dispăruse fără urmă la un asediu 
turcesc, reclădi o aripă a castelului părăginită în urma unei 
răscoale a iobagilor. Din vechea latifundie se pierdură unele 
sate, dar cele mai de seamă, adică Cisteiul românesc, Obreja, 
Mihalţul, Crăciunelul, Bucerdea şi Peţălca, întinse pe douăzeci şi 
cinci de mii de iugăre, fură vindute un an mai tîrziu, contelui 
Hans Beckembauer. Cei peste două mii de iobagi români se 
închinară după legile timpului noului proprietar. Preţul acelei 
tranzacţii fusese atît de mare încît nobilimea principatului avu 
multă vreme subiect de discuţie. 

Baronul Albert nu fusese un mare iubitor de frumos, astfel că 
parcul imens de odinioară căzuse într-o stare jalnică. Noul 
proprietar, mai bogat chiar decit se crezuse, tocmi oameni pe 
plată bună, iar parcul reveni la veche strălucire. Aleile îngrijite 
cu o piatră de rîu, băncile presărate ici-colo, poienile cu ronduri 
de trandafiri, chioşcurile încîntătoare, mirosna aspră a atitor 
esențe de lemn şi clipocitul molcom al apelor Tîrnavei, îmbiau la 
odihnă. 

Pe dealurile nesfirşite din spatele castelului, contele 
Beckembauer înjghebase o mare crescătorie de cai, dovedindu- 
se mai priceput decit fostul proprietar. La vremuri cu atitea 
mişcări de oşti, caii se căutau pretutindeni, iar preţurile nu erau 
de lepădat. În pivnițele castelului, folosite altădată drept 
închisori pentru lotri, pentru iobagii prea îndrăzneţi sau pentru 
oştenii ce se dovedeau căzuţi în vreo ispită, noul proprietar 
depozita vinurile ce se înmul ţeau de la un an la altul. Castelanul 
nu se grăbea să le vîndă, îndoindu-le preţul prin învechire. Pe 
dealurile dinspre Crăciunel, sarea aflată prin adîncimi ieşea 
singură la suprafaţă în zecile de izvoare. Căruţele castelului 
făceau transporturi de sare chiar pînă la pusta Ungariei. 


Cu toate veniturile bune, cu toată frumuseţea şi bogăţia din 
jur, tînărul castelan trăia retras, arătîndu-se rar la curtea din 
Alba-lulia sau la petrecerile nobililor învecinaţi. Sora lui, contesa 
Stela Beckembauer, despre care se zvonise că ar fi cea mai 
frumoasă fată a Transilvaniei, urma pilda fratelui, preferînd 
plimbările călare pe un minu nat cal dăruit de contele Teleki. 
Puţini ştiau că cei doi fraţi se numeau în realitate lon şi Stela 
Cristu. Dar şi mai puţini erau cei ce aflaseră că falsul conte lucra 
acolo de cîţiva ani pentru Mihai-vodă, domnul Ţării Româneşti. 

Poarta cea mare a castelului, se deschise cu zgomot lăsînd 
loc de trecere trăsurii lui Teleki. Majordomul tri mise vorbă 
stăpînilor şi se repezi să-l primească pe musa firul picat la 
vreme de seară. 

— Nu ştiu dacă surpriza e la fel de mare ca bucuria, strigă 
contele Beckembauer de sus de pe scări. 

Faţa lui simpatică, lungă de un cot, strălucea de plăcere, iar 
părul căzut în neorînduială dovedea graba cu care ieşea înaintea 
musafirului. Picioarele puternice şi lungi, pline de tinereţe, 
străbătură iute distanţa ce-i separa. Braţele ca două morişti se 
desfăcură în lături, astfel că pieptul voinic primi îmbrăţişarea 
musafirului. 

Auzind exclamaţia de bucurie, pe care de fapt o aştepta, 
inima lui Teleki tresări înviorată. 

— Aş fi ingrat, răspunse musafirul, dacă nu ţi-aş mărturisi 
chiar de la început că va trebui să împarţi bucuria cu tînăra 
contesă, dar nu în părţi egale ca de obicei. 

— Să înţeleg prin aceasta că îi aduci veşti? zimbi castelanul 
în vreme ce ochii lui inteligenţi sclipiră spre ironie. 

— Ce altceva aş putea să fac acolo unde nu am alte 
speranţe? 

— Eşti nedrept, domnule Teleki! Oare prietenia nu poate sta 
în cumpănă egală cu dragostea? 

— Niciodată. Sînt sentimente diferite, socotindu-le laolaltă ar 
fi ca şi cum ai număra oile şi caii împreună. Dar iat-o pe sora 
voastră. 

Tinăra contesă cobori scările în goană, sinchisindu-se prea 
puţin de etichetă. Purta o rochie simplă de culoarea cerului, iar 
o şuviţă din părul ei bogat, roşu ca focul, îi căzuse pe faţa 
îmbujorată. Mersul firesc, fără artificii, îi scotea în evidenţă 
frumuseţea corpului, aplecată mai puţin spre rotunjimi decit 


spre liniile lungi, delicate, care împli neau un tot plin de farmec. 
Ochii ei cenuşii, strălucitori, îl cuprinseră pe musafir dintr-o 
căutătură scurtă, parcă întîmplătoare, dar suficientă pentru a 
înregistra cele mai mici amănunte. 

— Sper să staţi mai mult la noi, domnule conte, spuse cu 
bucurie nereţinută. Fratele meu nu va fi mai puţin încîntat decit 
mine. 

— E o invitaţie care mă onorează, evită musafirul un răspuns 
direct. 

Stela simţi delicatul refugiu şi fiindcă nu-i erau dragi 
prefăcătoriile, îl ameninţă cu degetul. 

— Of, domnule Teleki! Sînt puţini prietenii noştri, iar cei mai 
buni ajung pe la noi doar în trecere. Sper să ne fii oaspete 
măcar o săptămînă. 

— Mă predau, rise musafirul fericit de bucuria ce strălucea în 
ochii ei. Cît despre veşti, vor fi la plecare. Pînă atunci le voi ţine 
închise în mintea mea fără să-mi pese de povara lor. 

— Domnule Teleki, strigă fata roşind, cu toate rugă ciu nile 
ce le fac pentru domnia-ta, vei ajunge cu siguranţă în purgatoriu 
păcătuind astfel. Care fată, care femeie din lume ar putea 
rezista o săptămînă în faţa unor veşti ce le-ar putea căpăta pe 
loc? Ar fi oare casne mai mari decit aceasta? 

— Te rogi pentru mine? îngînă contele buimac. 

— Uneori, zimbi ea cuprinsă de sfială. 

Intuind momentul greu ce picase peste cei doi, tînărul 
castelan interveni la timp. 

— Cred că pentru nişte oameni atît de retraşi ca noi, veştile 
bune ca şi cele mai puţin bune sînt o adevărată înviorare. 

— Aşa e! aprobă musafirul. Veştile sînt de mai multe feluri. 
Prima e scurtă şi sper să vă facă multă plăcere. L-am invitat aici 
pe contele Szatmári, viitorul moştenitor al bătrînei contese. E un 
tînăr fermecător, dar nu se poate asemui nici pe departe cu 
mătuşa lui, doamna contesă de Szatmári. 

— Minunat, minunat, domnule Teleki! se entuziasmă 
castelanul. Aceste ziduri vechi vor prinde puţină viaţă. 

— Aşteptaţi, că nu e totul! se înveseli musafirul. Am invitat-o 
şi pe bătriîna contesă. Tinerii nu prea fac tovărăşie bună cu 
bătrînii, dar această doamnă, cam aiurită la prima vedere, 
merită să fie cunoscută de voi. E vorba despre acea admirabilă 
doamnă care nu-şi lasă nepotul să poarte o biată perucă, 


susţinind că numai naturalul are preţ în viaţă. Acea doamnă 
care a tras cu pistolul după dregătorii principelui. Acea doamnă 
care la peste optzeci de ani, după spusele altora, şi la aproape 
şaizeci, după spusele ei, se ţine atît de bine încît mai iese 
dimineaţa călare, să se plimbe pe frumoasele ei domenii. Acea 
doamnă care a binevoit să-mi arunce în cap o salatieră de 
argint, numai pentru faptul că am avut neprevederea să-i spun: 
„Doamnă, arătaţi minu nat.” „Mincinosule! mi-a strigat ea. Crezi 
că nu ştiu cum arăt? Chiar dacă mai jumulesc ceva din virsta 
adevărată, pe care nu ţi-o spun pentru că eşti obraznic, ştiu cum 
pot arăta la anii mei. Haide mai bine să miîncăm nişte langoşe 
călduţe şi să golim amindoi o oală de pălincă. Pramatia de 
nepot, nu ştie să bea. Mă mir cum îl mai rabdă pămîntul.” Acum 
să trecem la celelalte veşti. În urmă cu patru ani, Sigismund 
Báthory a dat acel bal de pomină, despre care aveţi ştire fiindcă 
am fost împreună. După cum vă amintiţi, printre invitaţi se aflau 
şi trimişii curţii din Bucureşti, adică tinerii Cae Indru, Chirilă 
Zece Cuţite, Costache Caravană, Ducu cel lute, Petrache cel Mic, 
Niţă Praştie, Tufănel, Toroipan, Găluşcă şi Sile Adormitu. Domnii 
Tufănel, Toroipan, şi Găluşcă ne-au făcut atunci o frumoasă 
demonstraţie de luptă cu bita. Ei bine, ieri dimineaţă am fost în 
Mediaş, unde am asistat la înscăunarea noului principe. Privind 
prin mulţimea de gură-cască, văd un tînăr oacheş, înalt şi 
subţirel, cu mersul ca de lăcustă. O figură atit de şuie ca a 
domnului Tufănel e greu să nu se facă remarcată. Intuind pricina 
prezenţei sale acolo am plecat spre drumul care duce către 
Dumbrăveni şi Sighişoara. La vreo cinci minute după ce salvele 
au anunţat înscăunarea lui Andrei, îl văd iar pe Tufănel călare, 
gonind parcă minat din urmă de toate furiile iadului. Azi pe la 
prînz îl întîlnesc în Alba-lulia pe domnul Baltazar, comandantul 
garnizoanei din Sighişoara. ÎI ştiţi şi voi. Un lungan bărbos, cu o 
cicatrice mare pe faţă. Din vorbă în vorbă, aflu că domnia-sa a 
făcut un chef straşnic la hanul Butoiul Tămăduirii, situat în 
pădurea de dincolo de Sighişoara. Chefuise cu grăsunul Găluşcă. 
În toiul chefului apare Tufănel, schimbă unele şoapte cu 
Găluşcă, iar grăsunul se scuză în faţa lui Baltazar: „Domnule, 
continuaţi cheful cu prietenul nostru. Eu sînt nevoit să dau o 
fugă la Braşov, unde iubita noastră soacră e gata să-şi dea 
duhul. La noapte sînt îndărăt, dacă nu vor crăpa caii de schimb 
sub mine.” Ei, ce ziceţi despre asta? rise Teleki privindu-şi 


gazdele amuzat. 

— Ştiu eu? răspunse Beckembauer. Cred că domnul Găluşcă 
îşi iubeşte soacra. 

— Soacra? Nici vorbă. Tufănel şi Găluşcă îi duceau veşti lui 
Mihai-vodă. Veşti privitoare la schimbarea din Transilvania. Tot 
din anumite izvoare ştiu că domnul Toroipan locuieşte la hanul 
Berbecul Gras din Braşov. Cred că el e soacra lui Găluşcă. Am 
mare admiraţie pentru Mihai-vodă. Cu asemenea ştafete iuți ştie 
tot ce se întîmplă în ţările vecine. Nici curtea de la Praga, nici 
Constan tinopolul nu au o atît de bună organizare a ştirilor. Dar 
n-am isprăvit veştile. Azi în zori a fost arestat Chirilă Zece 
Cuţite, chiar lîngă Alba-lulia. Cîteva ceasuri mai tîrziu mă aflam 
la palatul princiar într-o discuţie cu Andrei Bâthory, cu Naprâgy, 
Ciomîrtan şi Kornis. În toiul discuţiei apare căpitanul Jager şi-l 
anunţă pe cardinal că domnul Cae Indru cere audienţă. Din zori 
se pusese preţ în aur pe vieţile acestor oameni ai lui Mihai-vodă. 

Auzind asemenea veste, contele Beckembauer nu păli aşa 
cum se aştepta musafirul. Doar mîinile delicate ale frumoasei 
contese tresăriră lung, ca o bătaie de aripi. 

— Interesant, murmură castelanul. Să auzim în conti nuare. 
Bănuiesc să fie o continuare. 

— Da, o continuare grozavă. Cardinalul i-a poruncit lui Jager 
să-l pună în lanţuri pe Indru, refuzindu-i audiența. La un sfert de 
ceas îl văd pe căpitan că se întoarce. „Ei, ce mai e?” l-a întrebat 
principele. „Măria-ta, un cuvint din partea prizonierului.” „Ah, 
ah, rosteşte-l, domnule!” i-a poruncit cardinalul-principe. 
„Zablije”, a răspuns căpita nul. Auzind asemenea cuvint, 
cardinalul fu apucat de un tremur care ne-a uluit. Se albise la 
faţă, iar în ochi i se citea groaza. Apoi ne-a poftit afară şi a cerut 
să-i fie adus prizonierul. L-am văzut în lanţuri pe Cae Indru. 
Călca atit de calm şi de zimbitor încît m-am simţit dintr-o dată 
mic lîngă el. Din cauza surprizei abia i-am răspuns la salut. Nu 
ştiu ce s-a petrecut între el şi principe. După o jumătate de ceas 
era fără lanţuri. Nimic din înfăţişarea lui calmă, uşor adormită, 
nu se schimbase. Dacă a scăpat dintr-o astfel de primejdie, cu 
siguranţă că e un mare vrăjitor. Din păcate, domnul Chirilă e 
încă în lanţuri. 

— Ei, zise castelanul, acum cînd s-au isprăvit veştile, propun 
să intrăm amiîndoi în pivnițe. Vinul adus la masă îşi pierde 
strălucirea. Trebuie să mergem la el în Sfînta-Sfintelor. 


Gazda şi musafirul coboriră nesfirşitele trepte. Slujitorii 
aprinseră făclii. Nisipul greblat frumos îi îndemna parcă să calce 
în vîrfurile picioarelor. În timp ce vechii prieteni se cinsteau din 
toată inima, Stela Cristu, falsa contesă Beckembauer, urcă 
scările spre odaia ei. Abia acolo lacrimile stăpinite atita vreme 
alunecară domol pe faţa strălucitoare de tinereţe. Cînd se simţi 
mai uşurată îşi închipui că se află într-o discuţie cu Indru. 

„Te-am cunoscut sub numele de Cociuban, începu ea. Mai 
tirziu am aflat că te numeşti Cae Indru. După lupta de la 
Călugăreni, fostul cancelar lojica mi-a spus că adevăra tul nume 
al domniei tale e Marcu. lată că de la tine nu am aflat nimic, ci 
numai de la alţii. De acel ce se ascundea sub numele de 
Cociuban m-am îndrăgostit cînd aveam şai sprezece ani. Ar 
trebui să-ţi spun Cociuban, fiindcă de acest nume mi-am legat 
primele visuri, dar nu pot. Ai apărut într-o dimineaţă la castelul 
nostru din Munţii Semenicului. Veneai din pădure şi eu nu 
bănuiam că erai hăituit de duşmanii lui lojica. Erai înalt şi slăbuţ. 
Încă neformat. Mişcările tale erau moi, parcă leneşe, iar ochii 
mereu subţiaţi ca atunci cînd te fereşti de lumină puternică. 
Arătai molcom la fire şi cam încet. Zimbeai rar, mai ales la 
supărare. Pentru zîmbetul acela aspru, mi-ar fi plăcut să te văd 
mereu supărat. Purtai la briu şapte cuțite de care nu te 
despărţeai nici noaptea. Mă tot întrebam de rostul lor. Odată mă 
despărţeam de castel prin pădure. Intr-o poiană am întîlnit doi 
lotri care s-au năpustit asupra mea. Am tipat îngrozită fără să-mi 
dau seama că te strig pentru prima oară pe nume. Nu-l 
strigasem nici pe tata, nici pe fratele meu. Voi bărbaţii trăiţi 
momentele cu toată puterea aşa cum le trăim şi noi, dar noi 
femeile mai avem harul de a ne gîndi mai tîrziu la acel moment, 
desfăcîndu-l în mii de bucăţi, dînd interpretare fiecărui gest. 
Acesta e unul din marile haruri femeieşti. In timp ce fugeam de 
lotri, ţi-am auzit tropotul calului. Ai sărit din şa asemeni unui 
fulger. Am vrut să mă adăpostesc în spatele domniei-tale, dar 
mi-ai dat un brînci care m-a aruncat peste nişte tufe de boze. 
Cînd ai aruncat cuţitele spre cei doi, au fost ca două lovituri de 
trăsnet. Abia ţi-am putut urmări mişcările iuți. Dar nu rănirea 
lotrilor m-a speriat, ci zimbetul dom niei-tale, în care am 
descoperit ceva înfricoşător. Fusesem o biată copilă proastă 
care dorisem uneori să te văd supărat. In ziua aceea am 
descoperit că te iubesc. Dar am mai descoperit ceva. Mi-am dat 


seama că mi-e un pic teamă de domnia-ta. Totuşi nu te pot 
numi Cociuban. Nici Marcu nu te pot numi, chiar dacă e nume 
de prinţ al neamului nostru. Dragostea mea s-a legat de Cae 
Indru. Cînd ai dispărut de la castel, hăituit de duşmanii mulţi, m- 
am descoperit dintr-o dată bătrînă la gînduri şi fără vlagă. Apoi 
am aflat că ai murit acoperit de ocară, iar pentru mine zilele 
deveniseră ca şi nopţile, fără strălucire. Cînd ai apărut la balul 
principelui Sigismund, după mai bine de doi ani, mă aflam acolo 
alături de contele Teleki, care mă ceruse în căsătorie. L-am 
refuzat. Care fată l-ar fi refuzat pe Teleki? Cred că ştiai ceva în 
această privinţă. Cînd ţi-am auzit numele rostit, cînd ai intrat pe 
uşă, întreaga mea viaţă mi se adunase în priviri. Ţi-ai rotit ochii 
prin sală fără grabă. Asupra mea au zăbovit ca din întîmplare şi 
am simţit atunci cum mi se sfişie inima. Îmi făcusem atitea 
planuri, atîtea visuri. Credeam că vom dansa împreună. Că mă 
vei scoate din sala balului. Că mă vei săruta. Ar fi fost împlinirea 
după anii aceia grei cînd te ştiusem trecut din viaţă. Nimic din 
visările mele nu s-a împlinit. Adică nu. S-a împlinit ceva. Te-am 
văzut. Umerii ţi se mai lărgiseră. Aveai un semn nou şi mic 
deasupra ochiului. Principele v-a invitat să vă arătaţi măiestria 
la sabie în faţa părintelui Grasa. L-ai învins, dar asta nu are 
însemnătate. Însemnat a fost doar faptul că am trăit acea luptă 
alături de domni-ta. Cînd te apărai de loviturile iuți şi frumoase 
ale marelui spadasin, ochii ţi se îngustau ca o lamă de cuţit, iar 
miş cările erau atit de leneşe încît credeam din clipă în clipă că 
vei pierde lupta. Apoi, ochii s-au mărit brusc. Mişcările domoale 
s-au transformat în fulgere, pînă cînd părintele Grasa şi-a cules 
arma de pe jos. Ce s-a petrecut mai pe urmă a fost ca un vis 
rău. Principele a încercat să vă ares teze, dar domnia-ta şi 
prietenii care te însoțeau l-aţi înconjurat pe Sigismund şi sub 
ameninţarea cuţitului aţi ieşit din palat. In lupta de la Călugăreni 
te-ai aruncat în faţa lui Mihai-vodă, ferindu-l de moarte. Focul 
din pistolul turcului te-a lovit în piept. Ai mai avut putere să 
arunci cuțitul omorîndu-l pe duşman. Apoi ai căzut în braţele lui 
Mihai-vodă. Printre ultimele cuvinte ale domniei-tale s-a aflat 
numele meu. lar eu crezusem atiţia ani că niciodată nu te-ai 
gîndit la mine. Prietenii domniei-tale te-au adus în Transilvania 
pe jumătate trecut din lumea aceasta. Domnul Ducu cel lute a 
venit în Obreja să-mi dea de ştire. Calul său a căzut sub dealul 
de lîngă Tiîrnava. Ducu s-a prăbuşit la picioarele mele. Atunci am 


înţeles că nu numai eu te iubesc. Am ales cel mai bun cal şi am 
gonit într-un suflet. Dincolo de Blaj am întîlnit trăsura 
cancelarului, care îmi ieşise înainte. lojica mi-a făcut loc lîngă el 
şi mi-a spus că de va fi putinţă de salvare a domniei-tale, doi 
oameni ar fi în stare să înfăptuiască minunea. Eu şi 
Zimmermann, felcerul principelui. Niciodată nu mi-am putut 
închipui să aud tremurînd vocea aspră a lui lojica. Apoi, cînd am 
văzut trupul vostru fără cunoştinţă, am simţit cum fuge viaţa din 
mine. Dacă nu am căzut, a fost o întîmplare. Luni în şir le-am 
petrecut la căpătiiul vostru şi fiecare strop de viaţă care apărea 
în trupul vlăguit mă întărea şi pe mine. Într-o dimineaţă te-ai 
sculat să te razi, dar slăbiciunea te-a făcut să te sprijini. Peste 
un ceas a venit Sile Adormitu şi ţi-a dat vestea că se urzeşte un 
complot împotriva lui Mihai-vodă. Te-ai îmbrăcat ca unul 
sănătos, m-ai sărutat pe faţă din fugă şi ai plecat. Era primul 
nostru sărut. Adică nu. Odată dormeai agitat. M-am aplecat şi 
te-am sărutat pe frunte şi am şoptit fără să-mi dau seama: 
„Soţul meu.” Ai deschis ochii doar pe jumătate, iar eu am crezut 
că pier în clipa aceea. Nici azi nu ştiu dacă m-ai auzit. Sînt patru 
ani de cînd ai plecat. Ştiu că mă ocoleşti. Te-ai gindit poate că 
viaţa domniei-tale mereu în cumpănă, mereu pe drumuri, nu o 
poţi lega de a mea. Ah, dragul meu Cae Indru, dar iată că ai ieşit 
mereu din toate primejdiile. Într-o lume atît de agitată şi 
nesigură ca cea în care trăim, cine mai poate fi sigur pe viaţa 
lui? Totuşi, un om ca tine nu e drept şi nu poate să moară, iar eu 
nu mai am puterea să aştept. Te rog, îndură-te de mine! Sînt 
şase ani de cînd sper. Curînd voi ajunge o fată bătrînă şi 
amintirile mele au prea puţină strălucire.” 

Stela Cristu oftă resemnată. Apoi, îi auzi ca prin vis pe lon şi 
pe Teleki trecînd prin coridor cam afumaţi. Afară se înteţise 
vîntul. Ploaia iute lovea neputincioasă în zidurile castelului. Doar 
sus pe metereze oştenii de pază îi simțeau puterea. 


Aşa cum i se poruncise, căpitanul Jager se prezentă peste un 
ceas în cabinetul de lucru al principelui. 

— Ah, iată-te, domnule! zise cardinalul împingînd hirtiile de 
pe masă într-o parte. la loc! 

— Nu se cuvine, măria-ta. 

— Lasă, lasă eticheta! Avem de vorbit. Din cîte am aflat, ai 
fost o vreme comandant al garnizoanei din Sighişoara, cu o 


soldă de patru ducați pe lună. Ce soldă ai acum? 

— Cinci ducați, răspunse Jager întrebiîndu-se unde vrea să 
ajungă principele, dacă se interesa de veniturile sale. 

— E mult sau puţin? 

— Şi mult şi puţin, măria-ta. Adică mult pentru un vechi 
oştean ce se mulţumeşte cu întreţinerea de la garnizoană şi cu o 
cană de vin bun. Puțin, pentru unul hotărît să-şi întemeieze o 
familie, aşa cum e cazul meu. 

— Mda! zimbi principele, învăluindu-l cu o privire 
protectoare. Ne-am gîndit să-ţi ridicăm solda la şapte ducați. Ce 
zici? 

— E mai mult decit speram, răspunse căpitanul mirat. 

— Ei, ei, s-ar putea să-i meriţi. Am nevoie de oameni de 
încredere. De oameni în stare să intre în foc pentru mine. azi 
eşti căpitan. Miine s-ar putea să-i iei locul lui Kornis. 

„Ce naiba o fi vrind ăsta de la mine, de mă ia aşa pe 
departe? se întrebă Jager. Doar asta-i datoria mea. Să-l 
slujesc.” 

— Ai putea să fii un asemenea om? întrebă cardinalul 
sfredelindu-l cu privirea. 

— Aş putea, măria-ta. 

— Îmi placi, Jager. Eşti modest şi sîrguincios, tăcut şi 
inteligent. lată nişte haruri care te-ar putea duce mai sus decit 
speri. Poftim hirtia prin care îţi mărim solda! Partea ce ţi se 
cuvine din arestarea lui Chirilă Zece Cuţite se ridică la o sută de 
ducați. la şi această hirtie! Pentru zelul dove dit azi în cazul 
domnului Indru, îţi mai dăruiesc cinci ducați. Acum ce mai spui? 

— Spun că sînteţi generos. Pînă azi n-am fost băgat în seamă 
la curtea din Alba-lulia. Eram o umbră necesară la uşa palatului. 
Un cîine de pază. Oare să cred, măria-ta, că a sosit ceasul meu? 

— Să crezi, Jager! spuse cu toată sinceritatea cardinalul. 
Cunoşti locul de la Stînca Diavolului? 

— Ca buzunarele mele. 

— La miezul nopţii va trebui să fii acolo dimpreună cu Chirilă, 
prizonierul nostru. Sus pe stincă se vor afla Cae Indru, Costache 
Caravană şi Ducu cel lute. Cu ajutorul unei fringhii îţi vor cobori 
trei călugări. Domnia-ta îl vei urca pe Chirilă. Cînd va ajunge el 
sus, vor urma nişte hirtii mincinoase şi încă doi călugări. Îi iei pe 
călugări sub pază personală. Nimeni nu are voie să discute cu 
ei. Te voi aştepta aici înainte de apariţia zorilor. 


— Ciţi oameni să iau, măria-ta? 

— Cinci sute. 

— Dar nu mă duc la război. De zece ori mai puţini tot ar fi 
prea mulţi. 

— Nu, Jager! îl întrerupse aspru cardinalul. Cinci sute nu sînt 
mulţi. Oştenii să înconjoare toată zona, cu poruncă să nu ia 
prizonieri, ci să ucidă tot ce întîlnesc viu. 

— Nu-i drept fără judecată. 

— Ah, ah, lasă prostiile, Jager! se încruntă principele. Crezi că 
acei domni se vor da prinşi fără luptă? Din izbinda pe care o 
vreau, s-ar putea să ieşi bogat. Cae, Chirilă, Ducu şi Costache 
preţuiesc, vii, opt sute de ducați. Dacă îi aduci în lanţuri, 
primeşti această sumă. Dar dacă îi aduci morţi, vei primi de trei 
ori atita. Norocul nu se abate prea des asupra omului. Nu lăsa 
să-ţi scape asemenea prilej, căpitane! 

— Nu-l voi lăsa, zimbi Jager. 

Cînd înnoptă de-a binelea, ieşiră prin poarta de nord a cetăţii 
Alba-lulia cinci sute de călăreţi. Adică prin aceeaşi poartă 
părăsită de Indru cu două ceasuri mai devreme. În timp ce trupa 
se mişca spre Măgura Vulpii, tînărul ajunse aproape de Stînca 
Diavolului. Chibzuit, Cae îşi lăsă armăsarul într-un loc ferit şi se 
strecură ca o umbră spre locul unde se despărţise de prieteni şi 
prizonieri. 

„lată că nu ştiu ce s-a întîmplat în lipsa mea, gîndi el, iar 
prevederea e mama înţelepciunii.” 

Pădurea dormea adînc. Susurul liniştit al Ampoiului parcă 
întărea liniştea locurilor. Aerul era greu ca dinaintea ploii. 
intunericul se dovedea negru ca smoala. Din apropiere ţişni o 
pasăre de noapte, filfiindu-şi aripile domol. După zgomotul rar al 
aripilor, Cae pricepu că pasărea nu a fost scornită din culcuşul 
ei. La vreme de primejdie, bătăile aripilor sînt scurte, iar zborul 
se face la rasul pămîntului, nu în văzduh. Se opri după un sfert 
de ceas, gîndindu-se: „Dacă nu s-a întîmplat nimic rău, acum 
sînt destul de aproape ca să fiu auzit de către prietenii mei.” 

Duse palmele în jurul gurii şi scoase un țipăt uşor, de bufniţă. 
La cel mult douăzeci de paşi, răzbi un țipăt asemănător. Indru 
răsuflă uşurat. Peste cîteva clipe Ducu îi ieşi în întîmpinare. 

— Totul e bine pe aici? 

— Totul. 

— In cazul ăsta, avem mult de lucru. La miezul nopţii, Jager îl 


va aduce pe Chirilă sub Stînca Divolului. 

— Ai reuşit să-l îndupleci pe cardinal? 

— Nu să-l înduplec, ci să-l sperii. Totuşi, din partea lui ne 
aşteaptă multe primejdii. În noaptea aceasta vom face schimb 
de prizonieri, cu ajutorul frînghiei lui Costache. Aici voi rămîne 
singur. Voi doi luaţi caii noştri şi ai călugărilor. Dincolo de 
muntele acesta începe un piîrîu. După un ceas de mers ajungeţi 
la Poiana Zorilor. Să mă aşteptaţi acolo! La Stînca Diavolului s-ar 
putea să fie horă mare. 

— Nu plecăm nicăieri, zise Costache apropiindu-se. Am auzit 
că va fi schimb de prizonieri. Crezi că principele ca scăpa 
asemenea prilej de a pune mîna pe noi? 

— Sigur că nu, răspunse Indru. Acesta e şi motivul pentru 
care vreau să puneţi caii la adăpost. Jager va înconjura aceste 
locuri cu mulţi oşteni. Nici eu nu aş scăpa un astfel de prilej. 

— Tocmai asta ne face să rămînem alături de tine şi Chirilă. 

— Hotărîm la urmă, fu de părere Ducu. Întîi să ascultăm 
planul prietenului Cae. Fiindcă sînt convins că are un plan. 

— Am. 

— O clipă, interveni Caravană. În afară de Zablije a mai 
scăpat cu viaţă un călugăr. 

— Asta nu schimbă cu nimic planul meu. Dacă sînt bine 
legaţi amîndoi, nu-mi vor da nici o bătaie de cap. 

— În privinţa legăturilor, ştii că sînt meşter, chicoti grăsunul. 
Sînt burduf amîndoi şi cu nişte căluşuri frumoase în gură. Zău că 
e o cinste pentru ei să poarte nişte căluşuri meşterite de 
Caravană. l-am ascuns în tufişuri, cam la cincisprezece paşi de 
Stînca Diavolului. 

— Bine lucrat! aprobă Indru. Ei nu trebuie să cunoască 
pregătirile noastre. Auzi, Costache? Oare dacă am despleti funia 
şi am împleti două subţiri, ar avea destulă rezistenţă? 

— Te cred. Sînt făcute din cînepă nouă. 

— Atunci, la treabă! Eu despletesc. Tu şi Ducu împle tiţi. 
Trebuie să fim gata înainte de miezul nopţii. 

— Vom fi, dar nu prea le văd rostul. i 

— Tocmai pentru că nu ţi-am spus planul pînă la capăt. In 
timpul zilei am cercetat peretele muntelui din dreapta. La 
înălţimea de cinci-şase stînjeni se află o vatră. Cine ajunge pe 
vatra aceea îşi poate continua drumul spre creastă. Va trebui să 
atirnăm acolo o frînghie de la vatră în jos. Oricît de mulţi oşteni 


ar ajunge aici, vor fi neputincioşi în faţa pereţilor drepţi de 
piatră. Adică vom ieşi din încercuire de parcă am zbura peste 
crestele munţilor. La aşa ceva nu se va aştepta Jager. 

— Propun să plece numai Costache cu caii, interveni Ducu. 
Pentru atita treabă nu-i nevoie de doi oameni. Eu voi rămîne 
aici. În timp ce tu vei sta pe Stînca Diavolului la schimb, mă 
furişez prin împrejurimi, pentru a urmări mişcările oştenilor. 

— Adausul la plan nu e rău! observă Cae. 

Lucrară iute. Miinile lor meştere la asemenea treburi 
isprăviră frînghiile într-un ceas. Cu puţin înainte de miezul 
nopţii, Costache porni cu caii spre Poiana Zorilor. Cae făcu un 
ocol mare, pînă găsi un loc bun de urcuş. Ajunse pe vatră, nu 
fără greutate, fixă frînghia de rădăcinile ieşite ale unui brad şi se 
lăsă apoi să alunece de-a lungul frînghiei. Ducu îl aştepta 
neliniştit de întîrziere. Răsuflă uşurat cînd îl simţi lîngă el. După 
douăzeci de paşi, ajunseră din nou pe Stinca Diavolului. Apoi, 
abia avură timp să-i care pe călugări la locul de schimb, cînd se 
auzi glasul lui Jager: 

— Eşti aici, domnule Indru? 

— Aici, căpitane. Bună seara! 

— Tot respectul nostru! răspunse Jager politicos. Putem 
începe schimbul? 

— Îndată. Numai să fixez frînghia. L-aţi adus pe domnul 
Chirilă? 

— Da, prietene, răspunse acesta. Sînt aici sub stîncă. Domnul 
Jager m-a îndatorat cu această plăcere. Calul meu e sub mine. 
Din păcate nu-l putem căra sus. l-am promis unui oştean o 
răsplată bună, dacă se va îngriji de el. Căpitanul e de părere să 
cobori pentru a-l lua în primire şi a schimba unele amabilităţi. 
Dar domnia-sa e însoţit de vreo cinci sute de oşteni, aşa că 
propun să amînăm această plăcere pînă la o împrejurare mai 
nimerită. _ 

— Regretul e de partea mea, rîse căpitanul. Intilnirile cu 
domniile-voastre au început să devină o sursă de cîştig bun. Imi 
aduc ducați. Păcat că noaptea e atit de întunecoasă. V-aţi fi 
bucurat de salutul nostru. 

În timp ce se schimbau asemenea amabilităţi, Ducu făcu un 
ocol mare prin împrejurimi. Se tîra uşor, ca o adiere. Nimic nu se 
clintea în urma lui. 

— Gata, domnule Jager, putem începe, strigă Cae. 


Zicind acestea, începu să-l coboare pe Clement. Curînd îi 
veni rîndul lui Zablije. Apoi, primul mort. 

— Ah, ah! exclamă Jager. Călugărul acesta e ţeapăn de-a 
binelea. Nu ştiu dacă schimbul se desfăşoară în regulă. 

— Ştie principele, bravă Cae. 

„Pe toţi dracii! gîndi căpitanul. Cardinalul nu mi-a pomenit 
nimic despre asta. Sper să nu am necazuri.” 

După asemenea cugetare se întoarse către Chirilă. 

— Urcă, domnule! A fost o plăcere pentru noi şi trag nădejde 
să ne mai întîlnim. 

— Ne-am întîlnit de multe ori, spuse acesta şi de fiecare dată 
plăcerea a fost de partea mea. 

Căpitanul înţelese ironia, astfel că răspunse acru: 

— Aşa e, domnule! 

Cînd ajunse Chirilă sus, Cae îi şopti repede: 

— Mergi douăzeci de paşi spre dreapta, pînă ai să dai de 
peretele muntelui! Pipăie cu mîna de-a lungul peretelui şi vei 
simţi o frînghie! Urcă pe frînghie pînă te loveşti de nişte rădăcini 
de brad! Agaţă-te de ele şi ai să ajungi pe o vatră! Să mă aştepţi 
în locul acela! 

— Ei, ei ce se întîmplă acolo? îşi pierdu răbdarea căpitanul, 
bănuind şoaptele celor de sus. 

— Indată, îndată, rise Indru. Pari grăbit, domnule Jager, dar 
nouă nu ne displace întîlnirea cu voi, mai ales în situaţia de faţă, 
cînd ne desparte asemenea obstacol. 

— O, o! gustă gluma căpitanul, am ştiut totdeauna că sînteţi 
un om de duh. Dar să mă ia naiba! Şi acest călugăr e mort. 

— Ca şi ultimul, domnule jager. Doar nu-ţi închipui că 
întîlnirea dintre noi a fost amicală? 

— Nu-mi închipui nimic. În schimb mi-e teamă că schimbul 
dintre noi are unele cusururi. 

Cae nu-i răspunse. De undeva din apropiere se auzi un țipăt 
de bufniţă. Era semnalul lui Ducu, iar tînărul pricepu că întreaga 
zonă e înconjurată de oşteni. Apoi, auzi lîngă el o şoaptă: 

— Lasă-l naibii! Peste citeva clipe, drumul nostru spre 
fringhie nu va mai fi liber. Zgomotele din jur se înteţiră brusc. 
Indru nu-l mai legă pe ultimul călugăr mort, ci îi dădu brînci de 
sus de pe stincă. La spatele lui se precipitară sumedenie de 
paşi. Dar el nu făcu greşeala să alerge. Ridică un bolovan greu 
cît un copil şi-l aruncă spre stinga. Atraşi de zgomot, oştenii 


dădură năvală în direcţia bolovanului. Tînărul alunecă spre 
fringhia salvatoare ca o nălucă. Apoi îl auzi pe Jager: 

— Domnule Indru, de data aceasta nu mai scăpaţi, iar 
plăcerea va fi de partea noastră. 

De undeva, parcă din cer, îi răspunse un hohot de ris. Jager 
înjură groaznic. Indru trase frînghia şi-şi continuă urcuşul alături 
de Chirilă şi Ducu. Spre creastă, pădurea fremăta uşor. La Stînca 
Diavolului, oştenii se loveau între ei pe întunericul de nepătruns. 


Capitolul 3 

mn prima duminică de iunie a anului 1599 intrară prin poarta de 
[rora a Bucureştilor doi călăreți cu hainele colbuite de drum 

lung. Cel din față părea un dovleac aşezat în cumpănă pe cal. 
Arătarea de sub el se dovedea o sluțenie rar întîlnită în Cîmpia 
Bărăganului. Al doilea călăreț era un lungan cît o grindă, cu fața 
roşcată adusă înainte ca un bot de vulpe, cu părul roşu săltat pe 
creştet asemenea unei creste de cocoş. 

— Nu crezi, dragă domnule Sile Adormitu, întrebă primul 
călăreț, că s-ar cuveni să ne udăm gitlejurile după atita 
oboseală? 

— Pe porţile iadului, domnule Costache! răspunse al doilea 
călăreț înviorat dintr-o dată. Aveţi unele idei adinci, izvorite 
dintr-o meditație îndelungată. Nu-mi trecuse prin minte 
asemenea desfătare a corpului, datorită firii mele lipsite de 
haruri înalte. Ultimul chef l-am făcut cu părintele Grasa şi nu mă 
ruşinez a vă mărturisi că sfinţia-sa m-a băgat sub masă după 
primele două găleți cu vin. Atunci, sau poate ceva mai tîrziu, mi- 
am dat seama de toată păcătoşenia mea trupească. Dacă mi se 
va întîmpla asemenea lucru şi cu domnia-voastră, să nu-mi 
interpretaţi slăbi ciunea ca o lipsă de respect. Va fi suficient să 
mă stropiţi cu apa unei găleți pentru a mă readuce în simţirea 
spiritului. Apoi voi avea cinstea să vă fac o cîntare la ureche. Am 
o voce care te bagă în răcori. 

Ajunşi printre primele case, călăreţii îşi domoliră caii obosiţi, 
iar privirile lor cătară lacome împrejur, aşa cum se întîmplă celor 
ce lipsesc de acasă multă vreme. In timpul nopţii plouase peste 
oraş. O ploaie scurtă, bogată, care dărui zorilor o atmosferă 
calmă, răcoroasă. Mirosna florilor de salcîm stăruia în aer dulce- 
amăruie, ca un parfum înviorător. Soarele de dimineaţă ştergea 
urmele ploii, dar întreaga atmosferă a oraşului părea că 
întinerise peste noapte. Prin curţile gospodarilor, pietrişoara se 
umflase brusc de atita sănătate. Stinjeneii, cam plini de ei, 
sfidau căldura cu săbiile întinse bătăios în jurul minunatelor flori 
albastre, iar tufele de regina-nopţii, înalte cît omul, îşi strîngeau 
petalele ofensate, gata să le redeschidă la cel mai mic semn de 
slăbiciune a soarelui. Casele boiereşti, multe la număr în partea 


de nord, cu intrările mari şi cerdacurile în stare să adăpostească 
fiecare o nuntă, răsăreau ici-colo din măreţia boschetelor sau a 
copacilor bătrîni. Cireşii se  desfătau ademenind privirile 
trecătorilor cu fructele lor  roşii-gălbui, în care soarele 
Bărăganului pusese ceva din sufletul său. 

Înainte de a intra în Uliţa Mare, cei doi călăreţi îşi abătură caii 
pe la piaţa Zece Mese, unde domnii Tufănel-tatăl şi Ciripoi-tatăl 
începuseră o dispută verbală care ameninţa să nu se mai 
sfirşească. Tarabele lor cu blaturi, cu sucitoare şi cu linguri de 
lemn erau învecinate, chiar dacă le despărţea o distanţă de 
zece-doisprezece paşi. Distanţă stabilită de ei, după ultima 
păruială, ca între două firme rivale respectate în acea zonă a 
Bucureştilor. Cei doi concurenţi căpătaseră o bunăstare vizibilă, 
datorită unor însemnate investiţii făcute în fiecare sezon 
călduros. Dacă în urmă cu ciţiva ani se mulţumiseră să-şi 
expună mărfurile pe nişte simple rogojini, acum tarabele 
confecţionate din scînduri le dădeau un aspect mai sobru, mai 
elegant. E drept că în iernile geroase cei doi negustori îşi băgau 
prăvăliile pe foc fie din cauza frigului, fie datorită unor proiecte 
ambiţioase. Dar, cînd începea anotimpul cald, cîţiva gospodari 
din zona bogată a oraşului se pomeneau într-o dimineaţă că le- 
au dispărut gardurile şi nimeni nu le-ar fi putut recu noaşte în 
cele două tarabe din scîndură geluită frumos. 

Cu toată căldura statornicită în Cimpia Bărăganului, din 
motive total necunoscute, domnul Tufănel-tatăl purta o 
splendidă căciulă de miel alb şi negru. Culorile se păstrau la ea 
în părţi egale, ceea ce arăta că a fost confecţionată din două 
căciuli mai vechi. Sumanul aproape nou, cu mînecile mult prea 
lungi, avusese cu siguranţă un stăpiîn voinic, iar domnul Tufănel- 
tatăl putea fi bucuros că nu se întîlnise pînă în ziua aceea cu 
fostul proprietar. Faţa lui mică, niţel şuie, semăna cu a unei 
veveriţe, iar ochii mari, cu priviri alunecoase, arătau o notă de 
inteligenţă. 

Ciripoi-tatăl părea un adevărat gentlemen. Pălăria lui de 
catifea, cam roasă de timpul necruţător, fusese croită cîndva 
pentru o căpăţină de uriaş. Acesta era motivul pentru care 
frumosul acoperiş se supunea atracției gravitaționale şi aluneca 
plin de respect pe faţa negustorului, acoperind-o cu totul. 
Obişnuit cu năzdrăvăniile ei, domnul Ciripoi o trimitea pe creştet 
cu o scurtă lovitură de palmă, iar de sub ea se arătau nişte 


urechi mari, clăpăuge, un nas în formă de conopidă, o gură cit o 
jumătate de sapă, cu buzele vinete, supte înăuntru, datorită 
unor lipsuri interioare de stalactite şi stalagmite. Spre deosebire 
de rivalul său, nu purta suman din două motive destul de 
serioase. Întîi, timpul călduros nu pretindea asemenea îmbră 
căminte, iar mai apoi, distinsul cetăţean al Bucureştilor nu 
poseda nici un obiect care să semene cît de cît a suman. 
Pantalonii cu fundul mare, bun de adăpostit o clopotniţă, îi 
împrumutase definitiv de la un bulgar neprevăzător, dornic de o 
baie straşnică în rîul Dimboviţa. 

La apariţia celor doi călăreţi, negustorii se aflau în toiul 
disputei verbale, mai ales că onorata clientelă obiş nuită la piaţa 
Zece Mese nu se îmbulzea pe lîngă tarabe. Domnul Tufănel- 
tatăl, mai ager în priviri decît concurentul său, se opri la 
jumătatea frazei, ochii îi crescură brusc, iar exclamaţia de 
surpriză îl făcu pe Ciripoi să tresară. 

— Vere, zise Tufănel, ia seama colo în spatele tău! Nu crezi 
că boierii care s-au oprit ne caută pe noi? 

Ca orice om cu sufletul curat, Ciripoi nu-şi pierdu vremea să 
cerceteze. Primul său gest fu îndreptat spre marfă, cu gîndul de 
a prinde în braţe întregul inventar al prăvăliei, cu care să se 
fofileze prin mulţime. Dar tot atit de repede negustorul trase 
concluzia că în vorbele celuilalt nu se afla nici o nuanţă de 
alarmă, aşa că îşi întoarse privirile printr-o fulgerătoare şi 
elegantă răsucire a capului. Astfel, pălăria îi veni peste faţă, o 
săltă pe creştet cu un dupac îndemînatec, iar ochii lui licăriră a 
bucurie. 

— Hei, Ciripoi, Tufănele, ia veniţi mai aproape! strigă Sile 
Adormitu. 

Cei doi nu o luară la goană spre o atît de dulce che mare, ci 
zburară în întîmpinarea oaspeţilor. Pantalonii bulgarului şi 
sumanul de provenienţă anonimă filfiiră scurt printre tarabe. Sile 
şi Costache Caravană zîmbiră mulţumiţi, observînd agilitatea 
bătrînilor negustori. 

— Cîţi ani ai, Ciripoi? întrebă Sile, învirtind în palme două 
pungi burduşite cu aspri. 

Ciripoi-tatăl, om cu scaun la cap şi trecut prin multe, socoti 
să mai adauge la virsta reală încă vreo două zeci-treizeci de ani, 
ştiind că bătrineţea putea zgîndări generozitatea călăreţilor. Dar 
nebunul de Tufănel i-o luă înainte şi răspunse cu voce mare, 


asemenea unui oştean: 

— Cincizeci şi doi are, înălţimea-ta. E născut într-un an cu 
mine. 

— Minte! sări Ciripoi-tatăl ca ars. Eu abia mă ţin pe picioare 
de bătrîn ce sînt. În toată piaţa asta nu e unul mai bătrîn şi mai 
oropsit ca mine. 

Sile Adormitu îşi înfrînă un început de zîmbet, încruntîndu-se. 

— Atunci, de tine nu avem nevoie. O să ne mulţumim numai 
cu Tufănel. „Să mă ia naiba de nătărău! gîndi Ciripoi. În toată 
Mahalaua Opincarilor nu se află unul mai nătărău ca mine. 
Domnul acesta ţine în palme două pungi. Asta se cheamă că nu 
le-a scos întîmplător. Una din ele ar încăpea fără urmă în 
pantalonii bulgarului. Dacă nu pun mîna pe una din pungile alea, 
pot să mă arunc din clopotniţa bisericii Sfintul Spiridon, că nu e 
nici o pagubă.” 

Făcu o nouă plecăciune în faţa lui Sile, apoi o luă mai pe 
departe: 

— Inălţimea-ta, oamenii cuminţi sînt rari. Abia dibă ceşti unul 
într-o piaţă. Mie mi-a mers vestea că aş avea mai mult scaun la 
cap chiar decît un boier. Asta, fără să mă laud. Vărul Tufănel, 
arde-l-ar pe..., ştie că la mine vin după sfaturi toţi înţelepţii din 
mahala. De pomană dau sfaturi. Să mor dacă mint! Şi oamenii 
zic: Să mergem la bătrînul Ciripoi dacă vrem un sfat bun. Eu nu-i 
pot opri să-mi zică bătrîn. Altfel, sînt dintr-un an cu Tufănel. Ba, 
cred chiar ceva mai tînăr şi mai sprinten. 

— Dă-te mă-n cîştig de-aicea! i-o întoarse Tufănel-tatăl. 

Dar un gest a lui Sile îi domoli pe amindoi. 

— Il cunoaşteţi pe negustorul Isaia? 

— Ca pe o brezaie, rîse Ciripoi. În tinereţe îi aduceam nişte 
cai, mamă, mamă. Numai cai turceşti. Noaptea îi luam, noaptea 
îi vindeam şi tot noaptea dispăreau din curtea jupînului Isaia de 
parcă intrau în pămînt. 

— Da, da, înţeleg, zîmbi Sile. Acum, adunaţi-vă marfa! Mai 
către seară mergeţi la Isaia să vă dea cite un cal pe alese şi 
straie pe măsura voastră! De fapt, ştie el ce vă trebuie. Miine 
dimineaţă veniţi la hanul Privighetoarea de Aur! lată şi nişte 
bani pentru femeile voastre. 

Cei doi prinseră cu îndemînare pungile grase, pipăindu-le 
lacomi, în timp ce Sile şi Costache Caravană îşi îndreptară caii 
pe Uliţa Mare, către faimosul han Privi ghetoarea de Aur. 


Cînd sosiră noii oaspeţi, hangiul Cristache Mutu îşi purtă cu 
mare iuţeală pîntecul cît un poloboc printre mesele multe. Avea 
o slăbiciune pentru Caravană, care se dovedea un mîncău fără 
pereche. De multă vreme nu-l mai preocupau afacerile băneşti 
chiar dacă hanul aducea venituri grase, ci mai degrabă se 
simţea atras către clienţii pricepuţi în aprecierea unor bucate 
gustoase. 

— Cristache, băiatule, strigă Caravană, în fiecare an pintecul 
tău mai creşte cam cit un harbuz. 

— Ride hiîrb de oală spartă! zimbi şăgalnic hangiul. Nici cu 
domnia-ta nu mă plîng. Dacă n-ai umbla atît pe drumuri, cred că 
ai putea să mă ajungi. Dar nu-i asta pricină de supărare. 
Oamenii cu pîntecul rotund sînt făcuţi anume să guste toate 
plăcerile lumii. lar plăcerea cea dintii e mîncarea şi băutura. Eu 
îmi cunosc musafirii după înfăţişare. Cei smochiniţi la faţă şi la 
trup sînt o adevărată pagubă pentru un hangiu cumsecade. 
Ăştia fug de sosuri, de carne grasă, ori de un purceluş la tavă, 
cum fuge dracu de tămiie. Bagă în ei numai uscături şi ciorbe 
lungi, apoase. lar la băutură mai mare jalea. Se ameţesc din te 
miri ce. Borţoşii ciulesc urechile şi aud zgomote de străchini cale 
de o poştă. Nasul îi conduce fără chip de greşeală către locurile 
cu mîncare aleasă. Uscăţivii sînt grăbiţi la mîncare şi se gîndesc 
aiurea. Borţoşii au un anumit dichis, ca la o slujbă. Nu se reped 
asupra bucatelor. Întîi le adulmecă. Apoi le gustă. Pe urmă, le 
cinstesc mestecîndu-le domol. Dacă te repezi ca un apucat, 
mîncarea se stringe în ea şi nu-şi mai sloboade aromele. Dar în 
faţa unui plescăit molcom se alintă şi te cuprinde cu tot ce are 
ea mai bun. O singură dată m-am păcălit cu un slăbănog. Cînd |- 
am văzut, mi-am zis că vine de la Muntele Sfînt, unde o fi trăit 
numai în posturi şi rugăciuni. O arătare lungă, cu coastele ca 
cercurile pe butoaiele nepăpurite. După ce l-am privit cu milă, i- 
am propus: 

„Domnule, să vă dau ceva de post şi niscaiva uscături?” 

Zice: 

„Nu, jupîne dragă! Eu sînt obişnuit cu lucruri alese. Dacă ai 
un miel de vreo zece ocale, copt în spuză şi stropit cu vin, eşti 
omul meu.” 

„Am, domnule, i-am spus mirat. Poate că n-ar strica şi o oală 
cu vin.” 

„Nu, vin să nu-mi dai acum! Eu n-am timp să mă opresc din 


mîncat, iar setea mă apucă abia la urmă. După prînz intrăm în 
pivniţă. Fac cinste cu vin, dat te poftesc şi la miel. Mie îmi plac 
borţoşii chiar dacă nu ţin pînă la capăt lîngă nişte bucate alese. 
Însă ca privelişte, merită să te uiţi la ei, fiindcă ei reprezintă 
belşugul.” 

Zic: 

„Domnule, ai vorba aleasă ca omul umblat prin lume. Nouă 
ne plac oamenii subţiri la gusturi şi la purtare, d-aia ne-am 
gîndit să nu vă punem la casnele iadului într-o întrecere de 
băutură şi mîncare cu un borţos. Să vă dau mai degrabă ceva 
uşor pentru desfătarea trupului. Poate n-ar strica o bucată de 
slănină cît o jumătate de cărămidă, uşor gălbuie de la fumul 
rece din timpul iernii, cu nişte piine proaspătă de casă, a cărei 
coajă coaptă pe vatră e plesnită şi aspră cum e coaja gorunului 
bătrîn. Lîngă asta ar merge o ceapă cit un genunche de cal. O 
ceapă roşie şi iute, spartă în pumni şi umplută cu sare... ” 

Zice: 

„Nu!” 

„Atunci, un răţoi pe varză călită. Un răţoi rumenit cum se 
cade, care şade cu picioarele în sus pe o movilă de varză călită, 
aşa, de al naibii ce e. Astea sînt bucate uşoare şi nu fac rău într- 
un stomac prăpădit ca al domniei-tale.” 

„Ah, ah! zice el. Mă bucur cînd întîlnesc un hangiu de treabă. 
Păcat că eşti borţos. Zău, n-ai merita asemenea osîndă! Să am 
eu bine cîţi borţoşi am băgat sub masă la băutură şi mîncare!” 

„Bine!” îi răspund fără asprime. Apoi m-am aşezat alături de 
slăbănog, hotărît să-i dau o lecţie fără să ştiu pe ce miini am 
căzut. După vreo cinci ocale de carne fragedă, grăsuţă, 
împărţită frăţeşte, am simţit o moleşeală dulce. Cînd apare 
moleşeala, mă opresc totdeauna din mîncat. Acum nu era chip. 
Slăbănogul îi trăgea înainte la fel de pofticios. Pînă şi oasele 
trosneau între dinţii lui mari. După alte două ocale mi s-a părut 
că am vedenii. Am continuat să înghit alături de el, căsnindu-mă 
în apărarea sfintelor drepturi de mîncăi ale borţoşilor pînă am 
căzut prostit. La fiecare îmbucătură simţeam o sfirşeală în toate 
mădularele, iar trosnetul fălcilor lui se arăta depărtat ca o 
părere. M-am trezit în pivniţă printre butoaie. La primul butoi am 
băut cîte o oală de vin şi ne-am închinat împreună. La al doilea 
butoi ne-am sărutat creştineşte. La al treilea am plins. La al 
patrulea am cîntat popeşte. La al cincilea mi-a perit vederea. La 


al şaselea am rămas fără grai. La al şaptelea mi-am căutat un 
loc unde să mor creştineşte. Aveam acolo un vin de Drăgăşani 
curat ca lacrima de prunc. Apoi m-am trezit la soare, pe iarba 
din curte. Însă nu în ziua aceea, ci într-a doua. După trei 
săptămîni l-am alungat. Parcă mai slăbise cît a stat la mine. ŞI 
mirosea în urma lui a pagubă şi a uscăciune. Asta e, domnule 
Caravană. Totuşi, oamenii din soiul acesta sînt rari pe lume. Am 
auzit că vrei să te însori. Cred că n-ar strica ceva chibzuială. 
Femeia slăbănoagă e bună la dragoste. In bucătărie nu face cit 
o ceapă degerată. Acolo, numai grăsanele au căutare. Cum vezi 
una căreia îi atîrnă şuncile şi are fundul cît un butoi, să ştii că e 
cea mai potrivită pentru o căsnicie lungă. Dragostea ţine de 
obicei puţin. Dar de mîncare bună ai nevoie toată viaţa. Să te 
fereşti de femeia care ajunează împotriva îngrăşatului, fiindcă 
trebuie să posteşti împreună cu ea! Să te fereşti de femeia care 
vorbeşte puţin! Asemenea soi de femeie adună în guşă toată 
otrava gîndului şi e mai acră decît măcrişul. Acolo unde ciripitul 
ei se aude toată ziua, se umple casa de lumină. Să mă ia naiba! 
Te-am oprit în uşă cu vorbele mele: Pofteşte sus! Domnii Cae 
Indru, Ducu cel lute, Chirilă Zece Cuţite şi părintele Grasa abia 
aşteptă un ospăț cu voi. 
* 

Noaptea se lăsa domol peste Bucureşti. O noapte calmă, 
limpede, ce nu prevestea nimic din marile amenințări picate din 
toate părţile peste Ţara Românească. In odaia de lucru a lui 
Mihai-vodă era lumină. O încăpere mai mult lungă decît lată. Pe 
mijlocul ei se afla o masă de stejar lucrată în frumoase 
crestături de mînă. Pereţii încărcaţi cu panoplii bogate în arme, 
ferestrele mici, cu zăbrele groase cit funiile, tavanul simplu spoit 
în alb, mobila puţină, dădeau interiorului o atmosferă de 
răceală. Doar imensul covor de Keşan, lucrat în tonuri calme, 
aducea o notă de căldură. 

Domnul Ţării Româneşti se plimba îngîndurat de-a lungul 
odăii. Purta o îmbrăcăminte simplă de catifea bine strînsă pe 
corp. Umerii lui mari contrastau plăcut cu şoldurile înguste. 
Liniile dulci ale corpului nu-şi pierduseră farmecul deşi Mihai- 
vodă intrase în pragul de toamnă al vieţii. Părul uşor cărunt pe 
la tîmple se răzvrătea aspru a neorînduială, dezvelind fruntea 
înaltă, brăzdată de cute adinci. La vreme de ginduri multe, 
cutele se adunau între ele ca la sfat de taină. Cînd gîndurile se 


depărtau, dînd răgaz de linişte, fruntea se limpezea ca cerul 
după ploaie, iar privirile arzătoare căpătau dulceaţa soarelui 
potolit, de toamnă. 

„Au trecut patru ani de cînd am scos Ţara Românească de 
sub turci, gîndi vodă. În aceşti ani am purtat atîtea războaie cu 
turcii şi cu tătarii cît n-au purtat alte neamuri în toată istoria lor. 
Am biruit în toate luptele, dar nimic nu a fost hotăritor. Parcă ieri 
am tăiat pînă la ultimul om garnizoana turcilor din Bucureşti. 
Parcă ieri am luat la rînd cetăţile turceşti din lungul Dunării şi 
din Balcani. Oştenii au făcut mari lucrări pentru neamul 
românesc. Atît de mari cum nu s-au mai pomenit. Adică nu. Uite 
că greşesc. Au fost lucrări chiar mai mari ca ale noastre. Mircea 
cel Bătrîn şi Ştefan cel Mare ne-au întrecut cu mult aşa că nu ni 
se cuvine cine ştie ce fală. Ne-am bătut aşa cum au făcut 
totdeauna părinţii noştri. Să se fi născut oare neamul nostru 
lipsit de noroc? Fiecare bucată de pămînt românesc are în el 
sîngele unui apărător. Toţi înaintaşii noştri s-au bătut să apere 
pămîntul ţării. Dar iată că ne aşteaptă alte războaie. Pînă cînd 
ne vom bate oare? Turcii au ridicat la Călugăreni atita oaste 
încît ar fi ajuns pentru un război cu toată Europa. O sută optzeci 
de mii de turci au stat împotriva noastră la Călugăreni. Mi-a fost 
grozav de frică atunci că vom pierde. Dar m-a încercat şi un 
moment de mîndrie. Prin uriaşa oştire adusă împotriva noastră, 
turcii ne arătau, fără să ştie, respectul şi prețuirea lor. Eram de 
zece ori mai puţini. Dar turcii ne cunoşteau virtuțile de pe 
cîmpul de luptă. Doamne, Dumnezeule, cînd a început lupta din 
vadul Călugărenilor şi am văzut puhoiul turcesc, m-a apucat o 
fală şi o mîndrie fără seamăn pentru neamul românesc! Turcii 
nu aveau curajul să se bată de la egal. Oare Ştefan cel Mare a 
simţit asemenea fală? Fiindcă şi el a fost cinstit de turci cu astfel 
de puhoaie. Dar asta nu are importanţă. Această mindrie va 
rămîne urmaşilor noştri. Am învins la Călugăreni. O mînă de 
oameni am bătut un imperiu. Poate şi noutatea pe care am 
adus-o noi în războaie să-i fi descumpănit pe turci. Românii au 
priceput înaintea altor neamuri că armatele greoaie, încărcate în 
zale şi fierărie şi-au trăit traiul. Oştirea Bucegilor a fost trăsnetul 
nostru pentru turci. Ea a hotărit bătălia de la Călugăreni. O 
oştire uşoară, ca fulgul. Va mai trece multă vreme pînă cînd 
generalii vor înţelege că oştilor greoaie le-a trecut vremea. 
Apariţia armelor de foc a isprăvit vremea armurilor şi 


apărătorilor greoaie. Totuşi n-am folosit destul toate planurile 
noastre de tactică. Chirilă Zece Cuţite se dovedeşte un oştean 
mai bun decît mine. El s-a zbătut să înfiinţăm un corp de oşteni 
care să atace spatele duşmanului cu mult înainte de a se 
apropia de graniţele noastre. Care să-i macine aprovizionarea şi 
muniţiile. Timpul şi sărăcia nu ne-au îngăduit să facem prea 
multe. Sfaturile lui Cae Indru au ajutat să cîştigăm bătălii fără 
pierderi de oameni. Vom folosi viclenia mai mult decît înainte. 
Dar nu e totul. Avem nevoie de soli buni, care să ştie a purta 
tratative cu duşmanii şi prietenii. De multe ori tratativele 
purtate cu chibzuială aduc mai multe foloase decit victoriile de 
pe cîmpul de luptă.” 

Mihai-vodă îşi  întrerupse plimbarea. Clucerul leremia 
Băicoianu, un tînăr înalt, spătos cît un urs, cu faţa veselă ca de 
prunc, aştepta lîngă uşă. 

— Ce-i, Băicoiene? întrebă domnul trecîndu-şi dege tele prin 
păr, într-un gest de înviorare. 

— Au sosit, măria-ta. 

— Să intre! 

Clucerul feri draperia într-o parte. Cinci bărbaţi se aliniară 
frumos în faţa lui vodă şi salutară cu pălăriile. 

— Măi, să fie! rise domnul. Parcă aţi fi la curtea lui Henric al 
patrulea, rege al Franţei. 

— Sau la curtea Spaniei, chicoti Caravană. 

— Sau la Londra, îngînă Ducu cel lute. 

— Ori la Genova, Florenţa sau Roma, zimbi părintele Grasa, 
un lungan slăbănog, adus de spate ca o păstaie, cu nasul coroiat 
ca o chiflă, cu faţa colţuroasă şi încreţită, parcă trasă la darac. 

— Sau la Bucureşti, spuse aspru Chirilă Zece Cuţite. 

— Să înţeleg prin aceasta că Bucureştii a devenit o capitală 
însemnată? întrebă vodă cu ochii licărind a veselie. 

— Aşa se pare, măria-ta, zise Cae Indru, cel mai înalt dintre 
oaspeţi. După victoria de la Călugăreni am devenit cunoscuţi în 
toate oraşele Europei. Auzind vestea, regele Franţei a strigat 
entuziasmat în faţa curtenilor: „Lucrează bine Valahul.” Or, se 
ştie că regele Henric e cam zgircit în laude. Unele ţări ar trebui 
să ne fie chiar foarte recunoscătoare. Zecile de bătălii pe care 
le-am cîştigat împotriva turcilor i-au oprit pe aceştia din drumul 
lor către ţările din Apus. Popoarele Balcanilor visează la libertate 
avînd privirile îndreptate spre noi. Locuitorii din Viena şi din 


Praga se roagă pentru sufletele noastre. Dacă am fi pierdut la 
Călugăreni, Sinan-paşa ar fi făcut o simplă plimbare peste 
aceste oraşe. Rudolf e un împărat mărginit dacă nu pricepe cit a 
cîştigat prin slăbirea Imperiului Otoman. Polonii şi cnezii ruşi ne- 
au trimis daruri, fiindcă nici ei nu ar fi fost feriţi de necazuri şi 
lupte. În Grecia, faptele noastre de arme sînt cîntate mai mult 
ca la Bucureşti. Genova, Florenţa şi Roma au scăpat pentru un 
timp de primejdia turcească. Deci, iată, măria-ta, că ne 
cunoaşte şi pe noi ceva lume. 

— Bine spus, prieteni! zîmbi vodă. Şi cu toate acestea, 
niciodată nu am avut mai mulţi duşmani ca acum. Rugăciunile 
unora, admiraţia altora, vestea că sîntem un popor de viteji nu 
ne ajută cu nimic. Neamurile Europei, amenințate şi ele, nu au 
mişcat un deget să ne sprijine, iar cu slujbe şi ceva gînduri bune 
nu-i poţi opri nici pe turci, nici pe tătari. Dar să lăsăm asta. Mai 
aşteptăm oaspeţi. la spune, Costache, ce-ţi mai face Zambilica? 

— E tată, măria-ta, se lumină de plăcere Caravană. 

— Tată? rise vodă. Dar care iapă a putut să se încurce cu 
asemenea sluţenie de armăsar? 

— Se găsesc, doamne, se găsesc, răspunse cam înţepat 
Caravană. Acum doi ani, doamna baroană Maria-Florenţa de 
Szentivâni a avut bunătatea să ne găzduiască în castelul ei din 
Aiud. Într-o dimineaţă, umblînd noi aiurea prin împrejurimile din 
lunca Mureşului, numai ce văd că iese din păpuriş o arătare 
grasă, cu botul pătrat, cu urechile nu mai mari de un deget. M- 
am gîndit eu, să fie cal? Nu prea aducea cu asemenea animal 
atit de cunoscut nouă. Corpul era mai degrabă de vacă, iar 
coada groasă cît un butuc nu putea fi mai lungă decit o palmă. 
Pielea ei tărcată cu alb, cu galben şi cu vînăt mă încurca şi mai 
rău. Picioarele îi erau scurte, ca la porcii de Bazna. Cînd ne-a 
văzut, a scos un răget care m-a lămurit că nu e cal. Dar nebunul 
de Zambilica rămîne locului ca prostit. Cobor de pe el şi încerc 
să-l îmbărbătez. Măria-ta ştii că Zambilica e un animal simţitor. 
Totuşi, de data asta nu mă lua în seamă. Se uita năuc la arătare. 
M-am gîndit că s-ar putea să fie vacă. Însă nu avea coarne. 
Poate să le fi pierdut într-o împrejurare nefericită. Sau mă aflam 
în faţa unei scroafe uriaşe, chiar dacă botul ei nu semăna cu un 
rit. Zambilica e cam slut la înfăţişare, însă lîngă dihania aceea 
părea un făt-frumos. Zic: „Zambilico, nu te apropia, nebunul 
dracului, pînă cînd aflăm ce soi de animal ar putea să fie!” Eu 


vorbeam, eu auzeam. Zambilica se rupe de lîngă mine fudul ca 
împărații învîrtindu-se pe picioarele lui ca nişte pirostrii. Cînd 
ajunge cam la doi paşi de arătare, îşi saltă botul ca episcopii la 
cîntecul prea subţire. Ochii i se făcuseră ca jeratecul şi scoase 
un răget cum n-am mai auzit. Am pus mîinile pe pistoale, 
simțind că ar fi ceva primejdie. Vaca, scroafa sau iapa se 
fandosea olecuţă de fund, ca muierile cînd le apucă strechea, îşi 
întoarse buzele mari ca două foi de varză şi se puse pe un 
grohăit care mă băgă în răcori. Strig: „Opreşte-te, Zambilico! 
Las-o dracului, că e scroafă! Asta în loc de minz îţi face vreo 
zece purcei.” Zambilica nici gind să mă audă. Ajung unul lîngă 
altul, se muşcă în glumă de ceafă, aruncă din picioare cît colo, 
se privesc lung, aiuriţi, ca îndrăgostiţii, înalţă boturile către cer 
şi mai trag un răget împreună. Apoi dispar în tufărişurile din 
marginea Mureşului. Zbier eu: „Zambilico, vino-ncoa, fir-ai al 
dracului de zurbagiu! Nu vezi că arătarea ţi-a făcut farmece? 
Asta umblă cu moşmoande, ascultă-mă pe mine! S-au mai văzut 
cazuri de răpiri chiar la dobitoace. Crezi că eu nu înţeleg un tînăr 
îndrăgostit? Mă rog... să fie dragoste la prima vedere... că au 
mai fost cazuri la mine şi la doamna baroană... însă baroana se 
vedea că e femeie... dar asta... Să ştii că eu îmi iau mîinile de pe 
tine dacă iese prost. Pe urmă fac prinsoare că nu e iapă. Cred că 
e o corcitură de vacă şi porc, aşa că nu se cade...” 

Obrajii lui vodă se făcură stacojii din cauza risului, dar 
Costache continuă să înflorească păţania, cu toată seriozitatea. 

— Mă iau, doamne, după ei prin păpuriş, însă fără folos. 
Parcă îi înghiţise pămîntul. Către seară, cînd îmi pierdusem 
nădejdea să mai dau de urma lor, numai ce îl văd pe Zambilica 
apropiindu-se de castel cu mireasa alături. Doamna baroană 
Maria-Florenţa nu e o femeie fricoasă. Totuşi, la apariţia ăleia, s- 
a albit la faţă şi a strigat: „Jesus-Maria!” Apoi s-a lăsat moale în 
braţele mele. Acum are un fiu. 

— Cine, baroana? întrebă vodă insinuant. 

— Nu, măria-ta, Zambilica. 

La apariţia boierilor Vintilă Băicoianu, Leca, Radu şi Preda 
Buzescu, Calomfirescu, Stroe şi Udrea, Costache Caravană se 
opri din vorbăria lui. Sfatul era complet, chiar dacă lipseau mulţi 
boieri de seamă. Hotărtrile ce urmau a se lua aveau mare 
importanţă pentru viitorul ţării. Slaba păstrare a secretului celor 
discutate ar fi dus la multe nenorociri. Ferindu-se a supăra pe 


cineva, Mihai îşi trimisese boierii din timp în diferite misiuni, 
astfel că lucrurile se aranjară cu bună rînduială. 

— lată, spuse vodă, a trecut multă vreme de la ultimul nostru 
Sfat de taină. Ce vom hotărî în această noapte va fi viitorul Ţării 
Româneşti. Săptămîna care urmează vom ţine Sfatul Divanului. 
Multe din cele discutate aici nu se vor şti în Divan. La 29 martie, 
în scaunul principatului Transilvaniei s-a aşezat Andrei Báthory. 
Prin plecarea lui Sigismund am pierdut un aliat nu prea devotat 
însă mai sigur decît Andrei. Noul principe mi-a poruncit să pără 
sesc domnia Ţării Româneşti. Ne-am gîndit mult la această 
poruncă. 

— Doamne, cred că nu am auzit bine, sări de pe scaun Preda 
Buzescu. 

Vodă zimbi şi-i făcu un semn potolit cu palma. 

— Aşteaptă, Preda! Aşteaptă să auzi totul! Dacă nu vom fi 
destul de înţelepţi, ţara se va oropsi cu totul pînă la toamnă. 
Vom lăsa totuşi mai la urmă asemenea discuţie. Cred că întîi 
trebuie să lămurim care sînt dorinţele noastre şi abia la urmă 
vom discuta altele. 

— Dorinţele noastre? se miră Aga Leca. Ce rost mai au 
dorinţele noastre cînd primejdiile pentru ţară se arată mai rele 
ca oricind? 

— Leca, Leca! îl dojeni domnul. Eşti viteaz, dar îţi lipsesc alte 
haruri. 

— E drept, măria-ta! zimbi Aga Leca. Îmi place mult să lupt 
decit să potrivesc planurile. Aici pot greşi uşor. 

— Nu numai tu. Şi eu greşesc. Dacă aş fi fost mai mult decit 
om, nu ne-am fi adunat cu toţii la Sfatul de taină. lată deci 
dorinţele noastre: la toamnă vom ocupa Transilvania şi Moldova 
prin puterea armelor. 

Dacă s-ar fi prăbuşit tavanul peste ei, boierii nu s-ar fi arătat 
mai miraţi. Mihai-vodă se prefăcu a nu observa şi continuă cu 
toată hotărîrea: 

— În felul acesta îi vom strînge pe români laolaltă. E visul 
nostru vechi dinaintea înscăunării. O ţară a tuturor românilor va 
fi destul de puternică împotriva duşmanilor. 

__Cae Indru nu mai urmări vorbele lui vodă, gîn dindu-se: 
„Intreaga Europă e fărimiţată. Franţa e plină de ducate şi 
comitate. Poporul german e la fel de fărîmiţat. Spania şi 
celelalte ţări mari sînt în aceeaşi situaţie. Dacă Mihai-vodă a 


înţeles necesitatea unirii neamurilor înseamnă că e un mare 
vizionar. Nicăieri în Europa nu se ridică astfel de probleme, 
urmărindu-se doar avantajele mărunte şi locale. De va reuşi 
asemenea lucrare, despre Mihai-vodă se va vorbi chiar peste o 
mie de ani. Poate niciodată Ţara Românească nu a avut un 
domn atît de mare ca el.” 

Vocea lui Mihai îl scoase din gindurile sale. 

— Aşa cum familiile nu pot trăi despărțite, fiindcă se 
răzleţesc şi se destramă cu vremea, nici un popor nu poate trăi 
despărţit. Că am fost viteji, că ne-am bătut duşmanii unde i-am 
întîlnit, nu-i mare lucru. Au făcut-o şi strămoşii noştri poate chiar 
mai bine decît noi. Lor nu le-a stat în putere să făurească unirea 
românilor, neavînd prilejul. Nouă ne stă azi. Tocmai azi cînd 
sîntem ameninţaţi cu robia şi destrămarea neamului mai rău ca 
înainte. Dacă nu o vom face, urmaşii noştri nu ne vor ierta nici în 
mormiînt. Asta vrem noi. Nu, Leca, nu mă întrerupe! Vom discuta 
totul la urmă. Acum să vedem care sînt primejdiile. Turcii ridică 
împotriva noastră patruzeci de mii de oşteni. Tătarii, cu peste 
cincizeci de mii, sînt aproape de Nistru şi aşteaptă doar un semn 
al turcilor pentru a se năpusti peste noi. Hatmanul Zamoyski 
visează de mult o graniţă polonă la Dunăre. El a pus tabără 
mare lîngă Zim, cu optsprezece mii de călăreţi şi e gata să 
coboare asupra noastră îndată ce primeşte porunca lui Andrei 
Bâthory. Kornis, comandatul oştilor Transilvaniei, şade pregătit 
în tabăra de la Aiud cu douăzeci şi şapte de mii de oameni, gata 
la porunca principelui. leremia Movilă, domnul Moldovei, a strîns 
şaisprezece mii de călăreţi lîngă Focşani, hotărit să vină peste 
noi la porunca lui Bâthory. Împăratul Rudolf şade la Praga în 
marele lui castel şi se ocupă de citirea stelelor. Slab împărat! El 
l-a trimis la graniţa Transilvaniei pe gene ralul Basta cu zece mii 
de oameni în zale şi nimeni nu ştie ce gînduri poartă acest 
general. Curțile din Praga şi Constantinopol duc tratative 
secrete. De cînd e lumea, înțelegerile ţărilor mari s-au făcut pe 
spinările ţărilor mici. Deci, acestea ar fi primejdiile. Acum să 
vedem pe ce ne sprijinim noi. Avem douăzeci şi trei de mii de 
oşteni pe plată, însă nu le-am plătit lefile de cinci luni. Ne-ar 
trebui cincizeci de mii de ducați pe care nu am de unde să-i iau. 
Vistieria e goală. Din vechea şi falnica noastră armată a 
Bucegilor au mai rămas în munţi o mie de oameni. Ceilalţi au 
pierit în războaie. Aşa că, la ceasul acesta, ne putem bizui pe 


douăzeci şi patru de mii de oameni, împotriva a o sută cincizeci 
de duşmani, care sînt cu atît mai periculoși, cu cît vin din toate 
părţile. Dacă împărţim oştirea pentru a face faţă celor cinci 
armate duşmane, vom pierde cinci bătălii. Acum poţi să mă 
întrerupi, dragă Leca. Aştept părerea ta. 

— Doamne, se întunecă acesta, foindu-se neliniştit, propun 
să vorbească în locul nostru, al tuturor, omul care ne-a scos din 
multe necazuri cu agerimea gindului său. 

Toate privirile se întoarseră către Cae Indru. 

— Aş vrea să cer unele lămuriri, interveni Calomfirescu. 

— Cere! îl pofti Mihai-vodă. Numai cînd judecăm cu ştiinţă 
bună luăm hotărîri bune. 

— Măria-ta, zise tînărul puţin ruşinat, dacă zvonurile despre 
aceste oştiri se dovedesc mincinoase? 

— Of, Zamfirescule! rîse domnul. Crezi că noi ne bizuim pe 
zvonuri? In aceste vremuri grele o ţară mică nu are dreptul să 
nu cunoască mişcările duşmanului şi să nu-i prevadă gîndurile. 
Ar fi pierirea ei. Am priceput acest adevăr abia după înscăunare. 
Mircea cel Bătrin avea piîndari dincolo de hotarele ţării, 
dovedindu-se printre cei mai chibzuiţi oameni ai timpului. El nu 
aştepta să fie luat ca din oală. Cînd apărea duşmanul, marele 
voievod îl aştepta pregătit otrăvind apele, pustiind satele, 
hărţuindu-i margi nile oştirii, iar locul de bătaie nu-l alegea 
niciodată duşmanul. Azi avem iscoade bune. Dar nu ne-am 
mulţumit numai cu atit, ci am prevăzut din timp unele lucruri, 
aşa că oameni de-ai noştri stau de mulţi ani în Moldova, în 
Transilvania, la Constantinopol sau la Praga, în Polonia şi 
pretutindeni în jurul nostru. Avem ştafete iuți pentru fiecare din 
aceşti oameni. Ei culeg ştiri, ei văd, ei caută şi trimit la Bucureşti 
tot ce ne-ar fi de folos. Conducătorul tuturor iscoadelor şi al 
tuturor oamenilor noştri e boierul Vintilă Băicoianu. La el vin 
ştafetele ziua şi noaptea. Mai e ceva, Zamfirescule? 

— Nu, măria-ta. 

— Atunci să vorbească nepotul nostru Marcu sau, cum îşi 
spune el, Cae Indru! 

— Doamne, se ridică tînărul privind cu dragoste în ochii lui 
vodă. Măria-ta ne-ai înfăţişat dorinţele neamului şi amenințările 
duşmanilor. Cum ele nu pot fi judecate sepa rat, fiindcă sînt 
legate de puterea noastră viitoare, le vom cumpăni laolaltă. 

— Aşa mă gindeam şi eu, aprobă vodă rizînd, pentru a crea o 


bună dispoziţie printre tinerii lui oaspeţi. 

— Andrei Báthory, care nu e stăpinul vostru, a porun cit să 
părăseşti Ţara Românească. Cred că e bine să ne arătăm 
supuşi. 

— Doamne, Dumnezeule, dar ce vorbeşte omul acesta? se 
încruntă Preda Buzescu. 

— Aşteaptă, aşteaptă, Predo! îi porunci vodă cu vorbă 
domoală, în timp ce ochii lui aveau sclipiri de aprobare la 
părerile lui Indru. 

— Deci, măria-ta, îi facem scrisoare cardinalului, ară tîndu-ne 
hotăriţi să-i fim vasali, aşa cum de fapt îi sîntem prin moştenirea 
de la Sigismund, şi îi cerem timp de pregă tire pentru părăsirea 
ţării. Noi acum avem trebuinţă de timp. Cu cît cîştigăm mai mult 
timp, cu atit amînăm primejdia şi ne punem pe picioare în 
scopul împlinirii dorințelor. 

Vodă zîmbi satisfăcut, chiar dacă pe fruntea lui înaltă cutele 
se adiînciseră, parcă adunînd gîndurile între ele. Boierii, începînd 
să priceapă, se aplecară mult peste masă fără a-şi ascunde 
admiraţia pentru isteţimea tînărului. Cae îi privi o clipă lipsit de 
orgoliu, apoi continuă: 

— Toma Ciomirtan, consilierul principelui, ne-a înştiin ţat că 
Andrei s-a legat de turci prin scrisori mincinoase, că l-a minţit pe 
leremia Movilă, domnul Moldovei, promiţind scaunul Ţării 
Româneşti lui Simion Movilă, că închină principatul curţii din 
Polonia şi cere sprijin împo triva turcilor împăratului Rudolf. 
Pentru astfel de vicleşuguri prosteşti la prima vedere, Ciomirtan 
îl crede pe cardinal cam mărginit la minte. Dar Ciomirtan, care e 
un bun român, greşeşte. lojica ar fi înţeles jocul principelui. Ah, 
cît am pierdut prin moartea lui lojica! Ciomirtan nu are 
asemenea fineţe. El nu pricepe iscusinţa tînărului cardinal. De 
fapt, ce vrea acest principe? Vrea să cîştige timp. Ştie că timpul 
va lucra pentru el. Îi trebuie timp să se impună în faţa 
duşmanilor din principat. Îi trebuie timp să-i înşele pe turci, 
ştiind că aceştia vor Transilvania şi Ţara Românească. |i trebuie 
timp să-i păcălească pe poloni pînă ce va prinde el puteri să nu 
le închine principatul. Are nevoie să-l mintă pe împăratul de la 
Praga cîtă vreme nu a pus destulă osînză în jurul tronului 
princiar. În sfîrşit, are nevoie de timp în vederea unei bune 
pregătiri pentru ocuparea ării Româneşti şi Ţării Moldovei, 
luîndu-i prin surprindere pe împărat, pe turci şi pe poloni. Stăpîn 


pe o astfel de ţară, puterea lui s-ar schimba înzecit. lată dar că 
itele încurcate de el chiar la începutul domniei îşi au rostul lor, 
iar cardinalul se dovedeşte un om peste măsură de viclean. Ei 
bine, vom juca şi noi cu armele lui Andrei Bâthory. Începem cu 
slobozirea oştirii. 

— Asta nu, asta nu! strigă furios banul Udrea. 

— Nu te pripi, Udreo! îl potoli domol. Tînărul acesta grăieşte 
aşa cum am plănuit şi noi. La urmă ai dreptul de a sta împotrivă. 
Vorbeşte, nepoate! 

— Slobozim oştirea, făcînd să se ştie la duşmani că nu mai 
avem putinţă de plată a lefilor. Va fi primul nostru semn de 
slăbiciune. 

— Rău! interveni Preda Buzescu. Nu poţi slobozi oşte nii fără 
să le plăteşti lefile din urmă. S-ar face răzme riţă. 

Vodă oftă îngindurat ştiind că vistieria se golise de mult. 

— Vom plăti pînă la ultimul aspru, zimbi Cae. De plata lefilor 
mă ostenesc eu pînă într-o lună. 

Fu un moment de mare surpriză. Chiar vodă îl privi mirat. 

— Ai asemenea avere, nepoate? 

— Nu, dar voi avea înainte de împlinirea sorocului. 

— Bine! răspunse Mihai. Grăieşte mai departe! 

— Turcii vor Ţara Românească pentru ei. Se feresc însă de 
un conflict cu polonii fiindcă au unele greutăţi de război în Asia. 
Polonii doresc graniţă pe Dunăre, dacă i-ar putea păcăli pe turci. 
Andrei Báthory nu se mişcă asupra noastră atita vreme cît nu va 
primi firman de recunoaştere ca principe al Transilvaniei. 
leremia Movilă nu îndrăzneşte nimic fără porunca principelui. 
Impăratul Rudolf ar vrea să se întoarcă la Viena şi nu doreşte 
război, dar la trimis pe Basta cu zece mii de oameni la graniţa 
de nord a Transilvaniei. Dacă am face mişcări de oşti şi ne-am 
arăta puternici, ar sări cu toţii asupra noastră. Înfăţişindu-ne 
slabi, duş manii se vor pîndi unii pe alţii, ca lupii în faţa prăzii. 
Fiecare va aştepta momentul prielnic. lar timpul va lucra pentru 
noi. Tinerii valahi care părăsesc oştirea cea mare vor fi călăuziţi 
în Munţii Bucegi, unde vom întări în secret vechea noastră 
Armată a Bucegilor. Va fi aceeaşi oaste uşoară, sprintenă, pe 
care am avut-o acum patru ani. În ea va fi puterea noastră. 
Pentru unii, acum ar fi momentul să atacăm şi să supunem 
Transilvania. 

— Dar ar fi momentul cel mai rău, îl întrerupse vodă, 


entuziasmat de limpezimea gîndurilor lui Indru. 

— Aşa e, doamne! continuă el. Duşmanii s-ar repezi cu toţii 
peste noi. Să-i lăsăm să se pîndească între ei. Cînd se vor sătura 
de pîndă, vor observa că e toamnă şi îşi vor risipi oştile în 
vederea iernatului. Atunci atacăm noi. 

— Da, atunci atacăm noi! aprobă vodă, giînditor. Azi 
primejdia cea mare vine de la Andrei Báthory. El e singurul care 
vede lucrurile clar. După cum se mişcă el ne vom mişca şi noi. li 
trebuie firman de recunoaştere în scaunul princiar. Inseamnă că 
va duce tratative cu turcii. Noi vom strica lucrările lui la 
Constantinopol. Dar nu pe faţă. Pe faţă îi vom arăta supunere de 
vasali. Îi trebuie o recunoaştere din partea împăratului Rudolf. 
Imperiul austriac nu ar pierde mare lucru acordîndu-i-o. li vom 
strica însă lucrările de la Praga sau Viena. Oamenii noştri vor 
face zizanie în Transilvania, şubrezindu-i puterea dintre 
graniţele principatului. Cu cît va fi recunoscut mai tirziu ca 
principe, cu atît vom avea mai multe foloase de timp. Viitoarele 
săptămîni şi luni vor dovedi că acesta e singurul nostru drum. 
Oştirea noastră din Bucegi are acum o mie de oameni. Peste 
două săptămîni mai adăugăm cinci sute. 

— Puțin, măria-ta! observă Chirilă Zece Cuţite. Dacă se 
întîmplă unele neajunsuri, pe cine ne sprijinim? Pînă într-o lună 
trebuie să avem cinci mii de oşteni şi încă nu e destul. 

— Ştiu, Chirilă, oftă domnul. Din păcate nu mai avem aur. 
Cheltuielile de îmbrăcăminte, arme, hrană, cai şi altele cer aur 
mult. Cu zestrea de arme proaste din oastea mare nu facem 
nimic, iar eu nu mai am avere de multă vreme. 

— Doamne, zimbi aspru Chirilă, să nu o luăm chiar aşa! 
Averea mea se ridică la opt sute de galbeni. O dăru iesc Armatei 
Bucegilor. Miine o duc la vistierie. 

— Eu am cinci sute de galbeni, roşi Ducu uşor. Am să merg la 
vistierie împreună cu Chirilă. 

— Eu nu am decit şaizeci, se ruşină părintele Grasa. Dacă vă 
hotăriţi să mergeţi cu mine, vom fi trei. 

— A, nu! sări Caravană. Pe Zambilica mea că vom fi patru! 
Am trei sute de galbeni, iar dacă dau o fugă pînă la Aiud, s-ar 
putea să mai adaug ceva. 

— E întreaga voastră avuţie, se întunecă vodă. 

— Nu, domnule! răspunse Chirilă. Avuţia noastră e ţara. 

— Eu aduc o mie, se entuziasmă Radu Calomfirescu. Am 


găsit un grec ce s-ar încumeta să-mi ofere atita pentru ce mi-a 
mai rămas din vechea moşie. 

— Eu aduc din Siberia trei tunuri şi o mie de pistoale, rise 
Preda Buzescu nu mai puţin entuziasmat. 

— N-am decit treizeci de galbeni, zise miîhnit AgaLeca. 

— Dar am eu două mii, se înveseli Radu Buzescu. 

— La care mai adăugăm încă o sută, spuse domol Vintilă 
Băicoianu. Cheltuielile pentru ştiri de multă vreme nu le mai 
plăteşte vistieria. Averea mea s-a dus încetul cu încetul, dar cu 
folos. Din păcate, nu mai am ce să-i las moştenire clucerului 
leremia. 

— Doamne, sînt cel mai calic dintre toţi, rîse Udrea. Nu am 
decît douăzeci de galbeni. Asta pînă miine, dar mai pot aduce 
vreo treizeci în citeva zile. 

— Şi încă vreo cincizeci, zise Stroe, ştiind că va trebui să-i 
împrumute de la un cămătar. 

— Ei bine, zimbi domnul, o sută de galbeni voi obţine şi eu, în 
schimbul acestor panoplii. Tu ce aduci, nepoate? 

— Nimic, rise Cae. Eu plătesc oastea mare, aşa cum am 
făgăduit. Totuşi, dacă stau să mă gîndesc bine, aş putea să dau 
pînă miine cinci sute de galbeni. Jupînul Isaia, un vechi prieten, 
s-ar încumeta să-mi dea această sumă chiar azi. 

— lată, rise vodă înviorat. Miine vom dispune de cinci mii 
cinci sute de galbeni. E prima zestre a Oştirii Bucegilor, la care 
se mai adaugă o mie de pistoale şi trei tunuri. Aşa putem spera 
la mai mult decît ne-am propus. Dar oştirile înghit aur mult. Va 
trebui să facem rost de aur. 

Vodă îşi trecu degetele prin păr. Cearcănele mari din jurul 
ochilor arătau nopţile lui de veghe. 

— Doamne sfinte! murmură Preda. Am început să mă 
dumiresc. S-au desfăcut şi s-au încurcat aici atitea iţe încît biata 
mea căpăţină o fi crescut măcar cît o baniţă. Acum înţeleg bine 
că nu avem altă cale de ales. Însă la toamnă cînd voi auzi graiul 
tunurilor, am să mă îmbăt de plăcere ca după un vin bun. Cred 
că nu se află nimeni printre noi cu altă părere pentru ce s-a 
hotărît aici. 

Tinerii pufniră în rîs. Mihai-vodă le ţinu isonul, apoi zise: 

— Sfatul nostru de taină s-a petrecut. Acum putem să ne 
ospătăm în toată legea. Îngrijeşte-te, clucere leremia! se 
întoarse către fiul lui Băicoianu. Pocale de argint nu mai avem, 


dar sînt bune şi cănile de lut ars. 

— Ştiu, doamne, se înveseli tînărul clucer. Nici nu le simţim 
lipsa. Numai ulcele de pămînt ars au harul de a păstra aroma 
vinului. Bine că nu ne lipseşte băutura şi mîncarea. La alţii se 
găsesc destule pocale de aur şi de argint, însă nu au ce pune în 
ele. Pămiîntul nostru e cel mai darnic prieten. 

Văzînd că soseşte numai vinul, Costache observă, spre hazul 
celorlalţi: 

— Vinul fără mîncare e ca nunta fără lăutari! 

Curînd apărură slujitorii cu tăvile mari, încărcate, spre 
desfătarea grăsunului Caravană. lar cît ţinu ospăţul, nimeni nu 
se mai gîndi la cele discutate în Sfatul de taină. 

* 

După plecarea oaspeţilor, Mihai-vodă mai rămase în odaia lui 
de lucru. Işi sprijini fruntea mare în palme, simțind oboseala 
cuibărindu-se leneşă peste el. Noaptea se îngina cu zorile. Un 
slujitor păşi în vîrfurile picioarelor şi stinse lumînările multe. Apoi 
aduse o pătură subţire miţoasă, convins că domnul aţipise după 
noaptea de veghe. a 

— Lasă, Mitrule! spuse vodă. Incă n-am adormit. Mai stau 
puţin aici. Deschide fereastra! Nimic nu are dulceaţa aerului din 
zori. 

Lumina plumburie se furişă în odaie. De undeva, din partea 
de sud a oraşului, răzbi un zgomot de căruţe. Vodă intui că sînt 
lăptarii şi zarzavagii din jurul Bucureştilor, grăbiţi să-şi ducă 
mărfurile către pieţele oraşului. Zgomotul îl înfioră de plăcere. El 
arăta pacea care domnea în ţară. Marele oştean, marele strateg 
al neamului se bucura pentru clipele acelea de linişte. 

„Sînt puţine lucruri drepte pe Pămînt, gîndi el. l-am pomenit 
în noaptea asta pe Mircea cel Bătrin, marele voievod al 
românilor de la Dunăre şi pe Ştefan cel Mare, gloriosul domn al 
Moldovei. Peste mormintele lor s-au aşternu ani mulţi, dar 
neamul nostru nu i-a uitat şi-i cinsteşte aşa cum o fac şi eu. Insă 
poporul român din acele vremuri nu a trăit şi izbîndit numai prin 
ei. Ce ştiu eu despre marii luptători din jurul celor doi domni 
care s-au stins pentru neamul lor, nepomeniţi de nimeni? Mircea 
şi Ştefan au fost doi sori ai românilor. Dar avem dreptul să ne 
gîndim cu mîndrie sau pioşenie numai la sori, cînd ei n-ar fi 
putut nimic fără stele? Se vor gîndi oare urmaşii urma şilor 
noştri la stele? Sau vor cinsti numai memoria sorilor? Nu se 


poate să nu fi fost şi atunci un Cae Indru, un Chirilă Zece Cuţite, 
un Costache Caravană, un Ducu cel lute, chiar dacă i-a chemat 
altfel. Acolo unde apar sori, se nasc şi stele. Din păcate, sorii 
acoperă strălucirea stelelor. Oame nii mari ai neamului, gata să- 
şi pună viaţa în cumpănă, sînt modeşti, lipsiţi de gîndul măririi. 
Cae Indru a apărut cîndva în jurul nostru purtînd cu el întreaga 
avere, adică armele şi calul. Nu ştiam de unde vine. S-a lipit de 
noi simplu, fără aerele unui nume mare. Ne-a sprijinit cu 
agerimea minţii lui să dobîndim unele victorii de seamă asupra 
turcilor şi tătarilor, fără pierderi de oşti. La Călugăreni s-a 
aruncat dinaintea mea scăpîndu-mă de moarte cu viaţa lui. Abia 
în ceasul acela cînd viaţa îi atîrna de un fir subţire, cînd căzuse 
fără vlagă în braţele mele, mi-a spus: „Unchiule, se pare că am 
cîştigat bătălia.” Deci era nepotul meu, cu drepturi egale la 
scaunul domnesc. Altul ar fi urzit să-mi ia locul, dornic de 
mărire. El a ştiut că nu sînt vremuri de dezbinare. lar dacă mă 
gîndesc bine, cred că ar fi fost un domn chiar mai bun decit sînt 
eu. Chirilă Zece Cuţite avea atita avere, cîtă dragoste am eu la 
turci. L-am întîlnit cîndva în munţi. Atunci mi-a vorbit despre 
unirea românilor într-o singură ţară, dar nu mi-a spus nimic 
despre el. După vorba aleasă, după purtările pline de nobleţe, 
nu e ce pare a fi. Nici măcar numele nu-i cel adevărat. Cu cinci 
ani în urmă a stăruit să facem o oaste uşoară, sprintenă, în care 
fiecare oştean să fie un bun cunoscător al meşteşugului 
armelor. O oştire secretă, ascunsă în munţi, gata să lovească 
asemenea trăsnetului. l-am dat poruncă să pună pe picioare 
oştirea visată de el, iar acolo unde altora le-ar fi trebuit ani, 
Chirilă a făcut mi nuni din primăvară pînă în toamnă. Aşa s-a 
născut Oştirea Bucegilor care ne-a adus victoriile de la 
Şerpăteşti, Putinei şi Călugăreni. Cînd am dorit a-l numi 
comandant peste această oştire, mi-a spus: „Doamne, sînt mulţi 
boieri înaintea mea. La vreme de cumpănă ca acum, nu dorim 
răzvră tirea boierilor.” Cine e oare acest om scump la vorbă? 
Cine e acest Chirilă Zece Cuţite? Cine e Ducu cel lute şi de unde 
vine el? Acea sabie aprigă. Acel băieţandru cu figură de fată, 
care roşeşte din te miri ce. Adică ştiu. Ei sînt stele neamului 
nostru. 

Afară se statornicise lumina. Oştenii din schimbul de noapte 


se trăgeau la odihnă. 
* 


Aşezaţi pe o buturugă sus în dealul din centrul Bucureştilor, 
Costache, Ducu, Indru, Chirilă şi părintele Grasa urmăreau cu 
interes căruțele zorite spre piaţă. Uliţa Sudului scînteia sub 
copitele cailor harnici. 

— Frumoasă dimineaţă! observă Grasa. 

— Poate, zimbi Chirilă. Totuşi, parcă nu mai sînt dimineţile 
din timpul copilăriei. Nici căldura, nici ploile nu mai sînt aceleaşi. 
Nici chiar zilele. 

— Nu, nu, dragul meu! rosti părintele Grasa, scuturîndu-se 
de somnul care se lipea de el parcă a răutate. De cînd e lumea, 
oamenii s-au plins că ploaia, căldura, soarele, nu mai sînt 
aceleaşi ca în copilărie. Şi urmaşii noştri se vor plinge la fel. 
Adevărul e că într-un fel privim vremea cu ochii copilăriei şi în 
alt fel cu ochii omului adult. 

Dar Chirilă continuă ca şi cînd nu l-ar fi auzit: 

— Vara trecută am întîlnit o ploaie care mi-a amintit de 
timpul copilăriei. Mă aflam în Cîmpia Zărandului şi era noapte. 
Cerul s-a cătrănit greoi dinspre margini. Fulgerele multe luminau 
pămîntul ca ziua. Unde se întîlneau norii, parcă se crăpa cerul 
de strigăte. Tot cerul era numai o înjurătură. S-a pornit ploaia. 
Întîi, picături mari şi rare, ce răsunau pe pămînt ca nişte palme. 
După ele parcă s-au deschis toate zăgazurile cerului. Mă udase 
pînă la piele, dar îmi venea să cînt şi să chiui. Apoi, cerul s-a 
limpezit grabnic şi au apărut stelele. Milioane de stele, cu puţină 
ceaţă, în jurul lor, ca nişte voaluri de mireasă. Era pace şi linişte 
adîncă. Era sărbătoare pe cer. 

— E criţă, îi şopti Costache lui Indru. Să mă ia dracu’ dacă nu 
e criţă! Al naibii, vinul lui vodă! Mutul de Chirilă, căruia îi scoţi 
vorba din gură cu cleştele şi-a dat drumul la morişcă. 

— Taci, nărodule! îl domoli Indru. 

— Păi bate cîmpii... 

— Lasă-l să bată! Niciodată nu am auzit un om să vorbească 
atit de frumos. 

Caravană se trase îmbufnat către Ducu. Vinul bun îl 
cherchelise şi pe el. 

— Auzi, Ducule, la obiîrşie te tragi cumva de prin părţile 
Oltului? 

— Cine mai ştie? răspunse acesta. 

—  E-te-te, măă! sări Costache. Pînă şi Zambilica îşi 
recunoaşte obirşia. Dar dacă nu vrei să spui... 


— Ce naiba să spun? Sîntem români amindoi. Dacă unul e 
oltean, muntean, ardelean, moldovean sau bănăţean, ce 
importanţă are? 

— Mda! Păcat că nu eşti oltean! făcu grăsunul izme nindu-se 
cu viclenia vizibilă a omului cherchelit. Ştiu multe lucruri 
frumoase despre olteni. În vremurile vechi, ăştia erau cei mai 
paşnici oameni. Atît de paşnici şi de blînzi încît vecinii se rugau 
pentru sufletele lor. Îi lăuda lumea pentru asemenea bunătate. 

Ducu se aplecă înainte la fel de buimac, străduindu-se a 
prinde ironia din vorbele grăsunului, dar cuvintele acestuia 
păreau rotunde ca nişte bile şi se loveau între ele fără noimă. 

— Oltenii, continuă Costache, se ocupau cu creşterea vitelor 
şi cu lucrul pămîntului. Ce mai?! Paşnici pînă în măduva oaselor. 
Ştii care erau cele mai de seamă unelte ale oltenilor? 

— Nu. 

— Auoleo! Nici atita lucru nu ştii? Erau bita, cosorul şi 
căluşul. 

— Căluşul e un dans, nu o unealtă, răspunse Ducu privindu-l 
chioriş. 

— Parcă eu zic altfel? chicoti Caravană. Poate să le încurc 
niţel, dar în rest e taman cum ţi-am grăit. Cu tîrgurile e clar. 

— Care tîrguri? 

— Tîrgurile, bre. Tirgurile cele mari de la Craiova atrăgeau 
multă lume. Veneau aici negustori saşi, greci, evrei, armeni, 
genovezi, încărcaţi cu mărfurile lor şi se întorceau de la Craiova 
olteni. 

— O fi, rise tînărul acrişor. Dar tu ştii de ce poartă oltenii 
cămaşa mai scurtă la spate? 

— Ştiu, ştiu, rise Costache. Nu mă păcăleşti tu pe mine. 

„Deci e oltean, gîndi grăsunul. Altfel nu mi-ar fi răspuns atit 
de veninos. L-am prins într-un moment slab, cînd vinul mai are 
putere asupra lui.” 

După asemenea cugetare se prăvăli de pe buturugă. Braţele 
puternice ale tînărului îl aşezară la loc. 


Capitolul 4 


Moriţ Avram, cătară încremeniţi spre călugărul ivit în uşa prăvăliei. Înalt, 

cu umerii prea largi pentru o faţă bisericească, îmbrăcat într-o rasă 
ponosită a cărei glugă îi acoperea fruntea, lăsînd la vedere doar barba 
stufoasă, neîngrijită. 

— A, ia, iai! se tîngui Moriţ Avram. Scuipă-ţi în sîn, Izule! Dacă un rabin 
sau un popă, sau un călugăr îţi taie calea în zori, poţi să te duci la culcare, 
fiindcă toată ziua îţi va merge pe dos. Dar cînd se întîmplă să-ţi intre chiar 
în prăvălie, nimeni nu mai poate şti ce se va petrece. 

— Asta se potriveşte poate la creştini, zimbi tînărul staroste 
al negustorilor. 

— Pe dracu! Necazurile creştinilor se potrivesc şi la evrei. 
Ascultă-mă pe mine şi scuipă-ţi în sîn... 

— Taci, unchiule! rise de-a binelea Izu Klein. Cuvioşia-sa are 
unele temeiuri încumetîndu-se la începutul zilei într-o casă 
evreiască. 

— Bine spus! grăi călugărul închizîind uşa. Eşti un tînăr cu 
multă judecată, iar tatăl domniei-tale poate fi mulţumit cu un 
astfel de ucenic. 

— Dar nu sînt ucenic, ci starostele negustorilor din Sibiu, se 
înclină Izu. 

— Un staroste atit de tînăr? se miră călugărul. 

— În afaceri, vîrsta nu are importanţă. De fapt, nu sînt atît de 
tînăr pe cît credeţi. Am împlinit douăzeci şi trei de ani. Dar 
poftiţi mai aproape! Cu ce vă putem fi de folos? 

— lată, un cuvint frumos, care face cinste. Altul m-ar fi 
întrebat ce doresc. Însă acela ar fi fost un negustor mare. 

Sporovăind uşor, călugărul înaintă pînă în mijlocul încăperii. 
Privirile lui agere iscodiră mobilierul sărăcăcios al prăvăliei, apoi 
stărui o clipă asupra tînărului negustor. Acesta nu se arăta prea 
voinic la trup. Natura fusese chiar zgircită cu Izu, lăsîndu-l prea 
mărunt de statură. Îi dăruise în schimb ochii, cu tot ce avusese 
ea mai bun. Nişte ochi mari, frumoşi, strălucitori sub genele 
lungi. Mulţumit de constatările făcute, călugărul îşi aruncă gluga 
şi îşi lepădă barba stufoasă, uimindu-i cu totul pe cei doi 
negustori. 

— Numele meu e Cae Indru, spuse zimbind. 


| zu Klein, starostele negustorilor din Sibiu, şi bătrînul său unchi, domnul 


— Vai nouă! se tîngui Moriţ Avram. 

— Mi se pare că e un nume cunoscut şi urmărit de 
autorităţile Transilvaniei, se înclină Izu, fără să ia în seamă 
observaţiile unchiului. Din păcate, noi, cei din breasla 
negustorilor, ştim totdeauna prea puţin despre oamenii mari ai 
timpului. 

— Sau prea mult, rise musafirul. 

— Nu-mi recunosc asemenea merite, zimbi Izu cu modestie. 
lar în privinţa voastră, numele nu ne arată sco pul vizitei. 

— Mă mir. Am la domnia-ta patruzeci de mii de ducați. 

Auzind asemenea vorbe, Izu privi cu răceală, iar domnul 
Moriţ Avram sări de un cot, văicărindu-se: 

— Neam de neamul nostru nu a văzut asemenea sumă. 

— Taci, unchiule dragă! Interveni pentru a doua oară tînă rul 
negustor. Aşa se vorbea doar în afacerile de pe timpuri. Azi, fără 
sinceritate faţă de clienţi nu înaintezi prea mult. 

Apoi se întoarse către Cae. 

— Domnule, nişte oameni mi-au vorbit cîndva despre marele 
luptător Cae Indru. În afară de multe laude spuse din toată 
inima, acei oameni pretindeau că domnia-sa poartă nişte cuțite 
care nu-şi greşesc niciodată ţinta. Dacă aţi fi avut la voi acele 
cuțite, mi-ar fi plăcut să văd unul înfigîndu-se în colţul de sus al 
uşii de colo. Ar fi fost un semn de recunoaştere. Sau poate că 
locul de ţintă e prea depărtat. Pînă acolo sînt douăzeci şi ceva 
de paşi. 

Cu un gest fulgerător Cae Indru îşi săltă poalele rasei 
descoperind o centură de piele. Cuţitul apăru o clipă în mîna lui, 
apoi tăie aerul ca un fulger şi se înfipse în colţul uşii. 

— Pe cele şapte sute de crăiese ale înţeleptului Solomon! 
chiţcăi domnul Avram ca un şoarece prins. 

Izu Klein, mai calm, se mulţumi cu un murmur de admiraţie. 

— Dragă unchiule, e timpul să-ţi bei ceaiul de mentă, spuse 
tînărul, invitîndu-l cu delicateţe să-i lase singuri. 

Cînd se închise uşa în urma bătrînului, Izu Klein îşi pofti 
musafirul să se aşeze. 

— Ar mai fi parola, zise deschizînd un registru. 

— Aşa e! aşteptam să mă întrebi de ea. „Prin moartea lui 
lojica românii de pretutindeni au pierdut un om de seamă.” 

Negustorul închise registrul satisfăcut. 

— Cei patruzeci de mii de ducați vă stau la dispoziţie chiar 


din această clipă. 

— Ar mai fi unele amănunte, domnule Klein. 

— Amănunte? In afaceri totdeauna sînt amănunte. Vă ascult, 
domnule. 

— Mă gindeam la transportul ducaţilor. Pînă la graniţa Ţării 
Româneşti e un drum lung. 

— Şi eu am asemenea ginduri, zise negustorul. Sînteţi 
urmărit de către autorităţile principatului. Fără această urmărire 
ar fi fost o bagatelă pentru domnia-voastră să însoţiţi 
transportul şi să-l faceţi să ajungă acolo unde doriţi. Avem totuşi 
putinţă să vă aducem ducaţii pînă la graniţă. Să zicem, pînă la 
Predeal, iar comisionul nostru va fi de douăzeci la sută. 

— Mult, domnule Klein. Foarte mult. 

— Numai la prima vedere. Drumurile sînt nesigure. Dacă 
pierd aurul pe drum, paguba o suportă casa mea. 

— Inţeleg, rosti Cae dezamăgit. Din păcate nu mă pot 
despărţi de opt mii de ducați. Mi-e teamă că nu ne vom înţelege. 

— Ah, ah, se vede că nu sînteţi negustor! În afaceri 
totdeauna există o cale de înţelegere. Noi, evreii, scăpăm foarte 
rar un client bun. Vreţi să vă plătesc suma la Braşov? 

— Se poate? 

— Altfel nu v-aş fi propus. Comisionul ar fi de numai două 
sute de ducați. Am un om al meu la Braşov. El vă poate plăti în 
aur curat, în galbeni, în aspri, sau în altă mo nedă la alegere. 

— Şi de ce nu mi-ai propus de la început? 

Negustorul zîmbi. 

— Cine renunţă uşor la un cîştig de opt mii de ducați? 

— Dar ai renunţat, oferindu-mi plata la Braşov. 

— Un negustor nu priveşte ciştigul de moment, ci 
întrezăreşte afacerile viitoare. Domnia-voastră v-aţi fi asumat 
riscul de a transporta singur ducaţii, iar casa nu s-ar fi ales nici 
măcar cu cei două sute. Am spus bine? 

— Da, recunoscu Indru. La asta mă gindeam adineauri. 

— Apoi, înlesnirea pe care v-o fac are un scop. Acela de a 
păstra cu voi legături avantajoase atit vouă cit şi casei mele. Vă 
vorbesc deschis, domnule, fiindcă doresc din toată inima să mă 
bucur de protecţia voastră. 

— Protecţia unui urmărit? La ce ţi-ar folosi? 

— E o urmărire trecătoare. Harurile de care vă bucuraţi s-ar 
putea cobori şi asupra unui negustor. Poate nu v-aţi gîndit 


niciodată la asta, însă m-am gîndit eu şi de va fi aşa, cîştigurile 
nu vor fi slabe. Deci, vă convine plata la Braşov? 

— Îmi convine. 

Izu Klein luă de pe masă o coală de hirtie şi scrise: 
„Valorează treizeci şi nouă de mii opt sute de ducați.” 

Apoi semnă. 

— E atit de puternică iscălitura domniei-tale? se miră Indru. 

— Mult mai puternică, domnule, rise cu modestie Izu Klein. Îl 
căutaţi la Braşov pe domnul Aba Rozen. Il cunosc toţi negustorii 
de mărunţişuri. El vă va scoate suma din cetate în schimbul unui 
comision de o sută de ducați. 

— E chiar mai bine decit mă aşteptam, observă Cae. Dar nu 
e totul. Am trei inele pe care aş vrea să le vind. 

Zicînd acestea puse pe masă inelele primite în dar de la 
Sigismund Báthory. Izu aruncă asupra lor o privire de admiraţie. 
Nu le atinse, mulţumindu-se a le privi de la distanţă. Apoi se 
hotări brusc. 

— Vă ofer cinci sute de ducați. E preţ bun. Aceste inele au 
aparţinut fostului principe al Transilvaniei. Le cunosc. 

— Mă uimeşti, rise Cae. 

— Nici vorbă, domnule! La virsta de nouă ani stabileam 
valoarea bijuteriilor negociate de tatăl meu. Vă convine preţul? 

— Da. 

— Atunci, iată încă o hirtie pentru omul meu din Braşov. 

— Dar nu e destul, zise Indru. 

— Ah, ah, mai e ceva? 

— Aşa se pare. Am nevoie de un credit. Poate o să te mire... 

— Nu mă miră, îl întrerupse Izu. Un om care îşi vinde 
bijuteriile, cînd dispune de o avere uriaşă cum sînt cei patruzeci 
de mii de ducați, înseamnă că suma nu-i ajunge şi se află la 
mare strimtoare. 

— Eşti inteligent, observă Indru. 

— Sînt silit să fiu. Fără inteligenţă, afacerile se împotmolesc 
adesea. Pentru ce sumă doriţi creditul? 

— Pentru o mie de ducați, dacă nu ţi se pare prea mult. 

— Ce garanţii oferiţi? 

— Nimic, în afară de cuvîntul meu. Nu mai am nici un fel de 
avere. 

Tînărul negustor căzu pe gînduri, spre dezolarea lui Cae. 

— Domnule, spuse cu voce joasă Izu, sînt un evreu chibzuit. 


— Nu mă îndoiesc. Altfel nu ţi-aş fi făcut propunerea. 

— Grea problemă mi-aţi pus. 

— Atunci, să nu mai vorbim despre asta. 

— Ba vorbim, domnule. Aş fi cel mai păcătos evreu din lume 
dacă m-aş dovedi fricos în afaceri. Cuvîntul vostru valorează 
mult mai mult de o mie de ducati. Sînteţi nepotul lui Mihai-vodă. 
Unchiul vostru a fost cîndva foarte bogat. Averea lui trecea 
dincolo de un milion de galbeni. Azi nu mai are nimic în afară de 
virtuțile unui mare conducător. Intreaga lui avere s-a dus pentru 
nevoile ţării. lată unul dintre puţinii domni care, în loc să mai 
adauge la avere, sărăceşte. Ţara Românească e ameninţată de 
turci, de tătari, de poloni şi de principele Transilvaniei, cu 
sprijinul Moldovei. În vara asta va fi război. O sută cincizeci de 
mii de duşmani înconjoară Ţara Românească. Mihai-vodă are 
douăzeci şi trei de mii de oşteni, pe aceştia nu i-a plătit de 
cîteva luni. 

— Pe toţi dracii! îl întrerupse Indru cu admiraţie, eşti bine 
informat. 

— Ar fi loc de mai mult, răspunse cu seriozitate Izu Klein. Noi, 
negustorii, sîntem obligaţi să cunoaştem tot ce se întîmplă în 
jurul nostru. Informaţiile ne costă mult aur, dar ne ajută să 
vedem limpede în afaceri. Mihai-vodă s-ar putea să piară în 
luptele viitoare. Vă vorbesc deschis, domnule, zise observînd 
încruntarea musafirului. În afacerile băneşti ale principatului nu 
sînt unul din cei mărunți. lar dacă mi-am cîştigat putere, aceasta 
se datorează faptului că am venit cu ceva nou. Cu sinceritate 
absolută. Prefer să pierd decit să-mi amăgesc un client. Aşa se 
face că am ajuns la o clientelă nevisat de numeroasă. Dacă i se 
întîmplă o nenorocire lui Mihai-vodă, aţi putea ajunge domn al 
Ţării Româneşti. Dar s-ar putea şi altfel. Să muriţi în luptele ce 
vă aşteaptă. Dacă nu aţi fi atit de viteaz, am discuta cu totul 
altfel despre credit. Deci, iată că nu pun la îndoială cuvîntul 
vostru, ci numai viaţa voastră. 

— Bine! hotărî Cae dezamăgit. Voi căuta credit în altă parte. 

— De ce? se miră negustorul. Am spus eu că vă refuz? V-am 
arătat doar riscurile noastre. Aţi cerut o mie de ducați. Vă ofer 
trei. E destul să-mi semnaţi o hirtie pentru patru mii de ducați. O 
mie va fi riscul şi cîştigul nostru. 

— Dă-mi hiîrtia! 

— Mă iertaţi o clipă! zise negustorul ieşind prin uşa din 


spate. 

„Am patruzeci şi trei de mii două sute de ducați, gîndi 
tînărul. Dar nu văd de unde voi face rost de încă şase mii opt 
sute. M-am legat în faţa lui vodă să plătesc lefile oşte nilor. Ei 
bine, vom găsi şi restul pînă la cincizeci de mii.” 

Izu Klein se întoarse curînd însoţit de domnul Moriţ Avram. 

— Acum poftiţi cu mine! se înclină tîinăra gazdă în faţa 
musafirului. 

Trecură printr-o curte cu flori frumoase. Din stradă nimeni nu 
ar fi bănuit o curte atît de minunată. Dalele de marmură bine 
îngrijite făceau punte de legătură între gră dină şi o casă mare 
cu cerdac larg. Intrară într-o încăpere mobilată cu gust. Un 
slujitor îşi făcu apariţia purtînd o tavă cu gustări rare şi băuturi 
răcoroase. 

— Am şi eu nişte amănunte, spuse tînărul negustor privindu-l 
cu admiraţie rău ascunsă. 

— Să cred prin aceasta că s-au inversat rolurile noastre? rise 
Indru. 

— Să credeţi. Acum e rîndul meu să cer. Am nevoie de 
creditul vostru. 

— Glumeşti. 

— Nu m-aş încumeta. Ne e vorba de un credit bănesc. Ştiu că 
domnia-voastră sînteţi primul sfătuitor al domnului ării 
Româneşti. Mai ştiu că Mihai-vodă e cel mai infor mat 
conducător din această parte a Europei. Adunarea ştirilor se află 
în mîinile bătrînului boier Vintilă Băicoianu. Pe baza acelor ştiri 
vă făuriţi politica ţării şi strategia. Ei bine, domnule Indru, vrem 
să cumpărăm ştiri de la curtea din Bucureşti. Ah, ah, nu vă 
încruntaţi înainte de a sfirşi ce am de spus! În felul lor şi 
negustorii făuresc o strategie de afaceri pe bază de ştiri. Cu cît 
ştii mai multe, cu atit faci afaceri mai bune şi mai sigure. Nu ne 
interesează ştirile care ar ştirbi interesele Ţării Româneşti, ci 
numai acelea nefolositoare pentru politica voastră. Totdeauna 
se adună şi astfel de ştiri. 

— Am înţeles, zimbi Cae. De obicei se adună ştiri multe şi nu 
toate de folos. Dacă putem să le vindem, ne scoatem cheltuielile 
de la ştirile importante. Vă voi da cîteva rînduri pentru Vintilă 
Băicoianu. E un om dezgheţat la minte. El vă va trimite ştiri 
chiar prin soliile noastre. 

— Minunat! exclamă Izu Klein. Un om de-al meu îl va vizita 


pe domnul Băicoianu, iar scrisoarea domniei-voastre ne va fi de 
mare sprijin. Dar nu e totul. Ar mai fi o cerere. 

— Să auzim, domnule Klein. 

— Casa noastră e interesată într-un transport de aur. V-aş 
propune să faceţi paza transportului. 

— Ei, ei, te credeam un negustor priceput. 

— Se pare că sînt, mustăci negustorul. 

— Atunci, glumeşti. 

— Nu mi-aş îngădui. 

— Dar ştii că sînt urmărit în Transilvania. Că nu pot să-mi 
asigur paza propriei averi. 

— N-am uitat nici o clipă, domnule Indru. Depozitul de aur nu 
se află aici. E la Braşov. Eu aş dori să ajungă la Sulina. Pentru 
asigurarea pazei transportului vă ofer două mii de ducați. 

— E mult sau puţin? 

— Rămine să stabiliţi voi, domnule Indru. Suma ofe rită 
reprezintă doi la sută din valoarea aurului. 

— Inseamnă că e o mare cantitate de aur. 

— Foarte mare. Valoarea lui ajunge la o sută de mii de 
ducați. 

— Atunci, oferta dumitale nu pare prea avantajoasă pentru 
noi. 

— Doar la prima vedere. Lingourile de aur le-am adus la 
Braşov de la Rîul Femeilor sau, cum îi mai spune azi, Baia Mare. 
Comisionul casei noastre va fi de treizeci la sută. Cheltuielile de 
transport între Baia Mare şi Braşov, plus paza, au costat trei la 
sută. Viitoarele cheltuieli şi paza pînă la Sulina vor însemna încă 
trei la sută, astfel că totalul cheltuielilor se ridică la şase la sută. 
Cu unu la sută mai mult decit ne-am propus. 

— Dar domnia-ta, care nu te oboseşti prea mult, vei rămîne 
cu un cîştig de douăzeci şi patru la sută. Adică aur în valoare de 
douăzeci şi patru de mii de ducați. Mult prea mult, domnule Izu 
Klein. 

— Aţi uitat un lucru, zimbi negustorul. Dacă se pierde aurul, 
casa noastră suportă întreaga pagubă. Drumul va fi lung şi plin 
de primejdii. Sînt atît de mari primejdiile, încît alţi negustori nu 
s-ar încumeta la o astfel de afacere. 

— In caz de pierdere, veţi suporta chiar şi paza transportului? 

— Absolut. Pentru munca lor, oamenii trebuie plătiţi. 

— Să zicem că nu din vina noastră se va pierde transportul. 


Cine va onora cei două mii de ducați? Omul care mă aşteaptă la 
Sulina, sau domnia-ta? 

— Veţi primi ducaţii la Sulina. Dar nu e totul. Dacă aurul 
ajunge acolo cu bună rînduială, oferim pe deasupra încă cinci 
sute de ducați. 

— Şi ai curajul să-mi încredinţezi paza transportului? 

— Fără nici o rezervă, domnule Indru. Despre cinstea voastră 
şi a domnilor care vă însoțesc nu e cazul să discutăm. Vă cunosc 
mai bine decit credeţi. lar o pază a celor mai iscusiţi oameni din 
această parte a Europei va duce cu siguranţă aurul la locul 
stabilit. Primiţi oferta? 

— O primesc. Mă sileşte lipsa de aur. 

— Dar sînteţi bogat, domnule. 

— Numai la prima vedere, zimbi Cae, folosind expresia 
negustorului. Ducaţii de care dispun vor folosi la plata oştilor 
Ţării Româneşti. Dorim să slobozim oşteni pe la casele lor. Ţi-o 
spun fiindcă nu e secret. 

— Sloboziţi oştirea acum, la ceas de cumpănă pentru voi? se 
miră negustorul. 

— Avem strategia noastră, rise Cae. 

— Inţeleg, murmură Izu. Nişte oameni ca dom niile-voastre 
nu fac nimic nechibzuit. Cu cine veţi asigura paza transportului? 

— Vor fi doisprezece oameni. lată numele lor: Cae Indru, 
Chirilă Zece Cuţite, Costache Caravană, Ducu cel lute, părintele 
Grasa, Ciripoi-tatăl, Ciripoi-fiul, Tufănel-tatăl, Tufănel-fiul, Sile 
Adormitu, Găluşcă şi Toroipan. Crezi că sîntem puţini? 

— Nu. Cu astfel de oameni aş putea duce aurul pînă la 
capătul lumii. Dar asta nu înseamnă că nu vor fi primejdii. Acum 
zece luni am pierdut un transport de aur între Brăila şi Sulina. 
Pierderea a fost foarte grea pentru casa noastră. 

— Care a fost cauza pierderii? 

— Atacul unor lotri. 

— Unde s-a petrecut acel atac? 

— Dincolo de Galaţi, la locul numit Cotul Pisicii. 

— Bănuiţi cine s-a aflat în spatele lotrilor? 

— Nu. Voi românii aveţi un proverb frumos: „Hoţul neprins e 
negustor cinstit.” Dacă nu am dovezi, nu pot bănui pe nimeni. 

— Ciţi oameni au asigurat paza transportului? 

— Optzeci. 

— Mulţi, domnule Klein. 


— Aşa m-am gîndit şi eu, dar numai conducătorul ştia că în 
butoaiele pline de sare se afla aur. 

— Să fie conducătorul cel care v-a păgubit? 

— Nu. Conducătorul a murit acolo, luptîindu-se. El a mai 
lucrat pentru noi. Era un om de mare cinste. 

— Cui predăm aurul în Sulina? 

— Aşteaptă acolo o corabie grecească. Numele ei e 
Penelopa, iar căpitanul e kir lani Xifandos. 

— Ei, la naiba! rise Indru. Penelopa s-a scufundat acum 
patru-cinci ani în port la Varna. Am fost de faţă la scufundarea 
ei. 

— Ştiu, dar e altă Penelopă. 

Cae Indru îşi aminti întîmplarea cu vechea corabie. Cu puţin 
înaintea luptelor de la Călugăreni, Penelopa transporta muniții şi 
tunuri pentru turci. Le ducea de la Varna spre Rusciuk. 
Păcălindu-l atunci pe kir lani Xifandos, el şi Ciripoi-fiul aprinseră 
muniţia din pîntecele Penelopei. 

„Oare mă va recunoaşte grecul? se întrebă tînărul. Cred că 
mă va recunoaşte. Asemenea întîmplare nu se uită atît de uşor.” 

— Cînd puteţi pleca la Braşov? întrebă negustorul. 

— Azi e joi. Miine am unele treburi prin apropiere. Sîmbătă 
dimineaţa voi fi la hanul Berbecul Gras din Braşov. 

— E bine aşa. Eu voi pleca acolo chiar azi. Pînă la Dunăre ar 
fi bine să duceţi aurul pe samare. Vor fi două zeci de cai cu cinci 
slujitori. Lăsaţi toate hirtiile la mine! Mă voi îngriji şi de ducaţii 
voştri. Unde să vă predau aurul şi averea voastră? 

— Mi-ar conveni la Predeal, în locul numit Crucea Mare. 

— Cunosc locul acela, domnule. 

— Atunci, te aştept acolo sîmbătă dimineaţa, înainte de 
ivirea zorilor. 

— Voi fi. 

Cei doi tineri îşi strîinseră mîinile. Cae Indru îşi potrivi 
deghizarea, apoi părăsi casa lui Izu Klein. 

* 

Pentru a călători de la Sibiu la Blaj, localnicii foloseau 
potecile peste deal şi prin păduri. Cei străini de acele locuri 
prefereau să ocolească pe drumul nu tocmai bun dar sigur, ce 
se ondula printre dealurile toate la fel pînă la Copşa. Cine cuteza 
pe vechile poteci regreta adesea, orbecăind prin pădurile mari, 
şi nu rareori se întîmpla să nimerească în locul de unde plecase. 


Cae Indru părăsi pe jos cetatea Sibiului, aşa cum îi şedea 
bine unui slujitor al bisericii. După ce se depărtă destul alese 
potecile atît de rar călcate de oştenii prin cipelui Transilvaniei. 
Într-o rarişte aflată pe culmea unui deal, îi ieşiră înainte 
unsprezece călăreţi. 

— Bine ai venit, cuvioşia-ta! strigă Costache Cara vană, 
aplecat pe gitul Zambilicăi. Cu rasa pe care o porţi destul de 
elegant, ca să zic aşa, ai măturat fără îndoială jumătate din 
ulițele Sibiului. Pentru asemenea lucrarea făcută cu siîrg, 
autorităţile Sibiului ar fi putut să te răsplătească dîndu-ţi măcar 
o gloabă de cal. De mult nu mai există recunoştinţă pe lumea 
asta. 

— Se vedea treaba că ţi-ai uns morişca de dimineaţă, dacă 
turui atît de bine, observă Cae. 

— Ca de obicei, rise grăsunul. Chiar şi Zambilica s-a înviorat 
văzîndu-te, iar cînd se bucură Zambilica, timpul trage a ploaie. 
Ce veşti aduci? _ 

— Bune. Am patruzeci şi trei de mii două sute de ducați. li 
primesc sîmbătă în zori, la Crucea Mare. 

— Dar ceilalţi şase mii opt sute? întrebă Chirilă. 

— Cu aceştia va fi mai greu, oftă Cae. S-ar putea să-i capăt 
în Obreja, dar nu sînt prea sigur. Cristu, chiar dacă e proprietarul 
unui castel minunat, nu cred să dispună de o astfel de sumă. Eu 
şi Costache vom porni spre Obreja. Voi mă aşteptaţi sîmbătă în 
zori la Crucea Mare. 

— Se pare că am intrat în greu impas, observă Ducu. 

— Aşa cred şi eu, răspunse Cae. Totuşi mai avem o şansă ce 
valorează două mii cinci sute de ducați. Dar despre asta vom 
vorbi sîmbătă. 

Zicînd acestea, îşi lepădă straiele de călugăr în braţele lui 
Sile Adormitu. Lunganul se apucă să le împăturească temeinic, 
socotind că vor mai folosi cîndva. Mai vorbiră o vreme, apoi se 
despărţiră urîndu-şi unii altora noroc. Vînt Sălbatec, frumosul 
armăsar al tinărului, sătul de odihnit, se întinse la drum 
voiniceşte. Zambilica păşea în urma lui cu picioarele subţiri ca 
de lăcustă. Puţini ar fi crezut că acest cal, atit de slut şi slab, se 
dovedea foarte harnic la mers. Grăsunul Costache încercă să 
înfiripe o discuţie, dar Cae se pierduse în gîndurile multe şi-i 
răspundea anapoda. Rotofeiul călăreț tăcu pînă la urmă, ştiind 
că fiecare călcătură de cal îl apropia mai mult pe prietenul său 


de Stela Cristu. 

„L-a prins dorul, gîndi Costache. Numai el îl mînă către 
Obreja. Dacă n-ar fi fost aşa, m-ar fi lăsat numai pe mine să 
merg acolo. De cînd nu s-au văzut au trecut patru ani şi 
jumătate. O fi avut fata răbdare să-l aştepte atita? Greu de spus. 
Cea mai frumoasă şi cea mai peţită fată a Transilvaniei să 
aştepte, ce? Un cuvint al lui Cae? Un semn al lui? Greu, foarte 
greu. S-a zvonit la Bucureşti despre o apropiată logodnă între 
Stela şi contele Teleki. Sărmanul meu prieten! Cînd a auzit 
vestea, a zimbit parcă nepăsător. Dar zimbetul lui era ca de om 
în pragul morţii. De fapt, el strică. Putea să meargă la ea şi să-i 
spună: „Fată dragă, eu stau mereu cu viaţa în cumpănă. Dar, în 
vremurile acestea grele, cine e ferit oare de primejdii? Mă vrei 
aşa cum sînt? Poate că ea n-ar fi vrut, însă ajungea măcar să 
limpezească situaţia dintre ei. De la mutul ăsta nici nu poţi 
scoate o vorbă mai clară. O fi el deştept, mai deştept decit noi 
toţi laolaltă, dar nu în dragoste. Acolo toţi nevolnicii se pricep 
mai bine decit el. Se chinuie aiurea. Nici nu cere sfatul cuiva. 
Tare sînt curios ce va face peste două ceasuri cînd se va pomeni 
în faţa ei?” 

Cînd ajunseră la porţile din Obreja, soarele cădea către 
asfinţit. Străjile îl vestiră pe domnul Kraus, majordomul 
castelului. Acesta alergă trudindu-şi picioarele scurte şi-i 
întîmpină pe oaspeţi. Apoi făcu plecăciuni adînci în faţa lui Cae, 
impresionat de frumosul armăsar şi de ţinuta elegantă a 
tinărului. Pe Costache îl învrednici cu o scurtă privire severă, aşa 
cum i se cuvenea unui slujitor al distinsului oaspete. Fiindcă 
majordomului nu i-ar fi trecut niciodată prin minte să-l 
socotească pe grăsun altceva decit slujitor sau chiar argat. 
Lunga carieră de majordom a domnului Kraus îi formase ochiul 
suficient pentru a face cuve nitele deosebiri ale rangului. În 
cazul de faţă, hainele ponosite ale lui Costache, cît şi sluţenia 
armăsarului, ce nu putea să întreacă preţul a două găini 
crescute fără boabe, excludea orice dubiu. 

După ce îşi şterse fruntea brobonită, cu o batistă nu mai 
mare ca o faţă de masă, domnul Kraus îşi potrivi un zîmbet 
jumătate bucuros, jumătate umil şi grăi nici prea tare, nici prea 
încet: 

— Bine aţi venit în Obreja, strălucitorule musafir! Aştept 
numele vostru pentru a bucura urechile stăpînilor mei. Pînă cînd 


mă întorc, vă rog să poftiţi pe această minunată terasă, unde 
florile multe vă vor ţine companie. Slujitorul vostru... sau 
rîndaşul, zise văzîndu-l pe Indru că se încruntă, sau păcătosul 
argat... care nu a descălecat pînă acum să vă prindă calul... 
dovedindu-se un nemernic, va fi îndreptat în curtea din dos, 
unde îi voi aplica vreo cîteva palme în numele vostru... fiindcă 
nu trebuie să vă spurcaţi mîinile... 

— Pe picioarele din spate ale Zambilicăi! tună Costache. Ce 
tot îndrugă nătărăul ăsta? 

Auzind asemenea ocară, majordomul tresări ca sub o lovitură 
de bici. Cătă profund lezat şi plin de nădejde către protecţia 
marelui senior, dar acesta mustăcea reţinîndu-şi rîsul. 
Dezamăgit, îşi întoarse privirile din nou către Caravană, trase 
aer mult în piept, îl slobozi puternic, îşi tamponă buzele cu 
batista, se ridică a intimidare pe virfuri, apoi grăi: 

— Descalecă, nemernicule, şi ia calul înălţimii-sale! 

Costache sări din şa uimitor de iute, iar palma lui grea îl 
trimise cît colo pe bietul majordom. In faţa unui asemenea 
dezastru, domnul Kraus cătă pentru ultima oară spre musafirul 
ce ridea cu lacrimi, se convinse că nu va găsi sprijin acolo, astfel 
că o rupse la fugă şi intră ca o furtună în sufragerie. 

Tinerii castelani şedeau la masă împreună cu bătrîna contesă 
Szatmári şi frumosul conte Lajos Teleki. Apariţia atît de 
neobişnuită a majordomului stîrni mirare. 

— Ei, ce s-a întîmplat, Kraus? întrebă contele Beckembauer, 
văzindu-i spaima din priviri. 

— Am fost bătut, înălţimea-voastră. 

— Bătut? Cine a îndrăznit asemenea lucru? 

— Musafirii. Se află în curte doi călăreţi. Cel înalt pare un 
mare senior. Slujitorul său, sau argatul, sau rîndaşul, e o 
pramatie cum n-am mai văzut la Obreja. l-am poruncit să 
descalece şi să prindă calul stăpînului. În loc de asemenea 
ascultare firească, m-a lovit cu palma atit de tare, încît nu cred 
să se afle copită de cal care să pălească mai greu. Apoi mi-a 
strigat: „Aleargă, guştere! Aleargă degrabă la stăpinii tăi şi-i 
vesteşte că au sosit domnii Costache Caravană şi Cae Indru!” 

Dacă s-ar fi despicat castelul în felii, încremenirea nu ar fi 
fost mai mare. Beckembauer încercă să se ridice, dar se poticni 
în scaun. Tacîmul din mîna Stelei tremură atit de vizibil, încît 
fata îl aşeză pe masă, ţinindu-l cu palma. Teleki rămase cu gura 


căscată. Contesa de Szatmári îşi scutură braţele slăbănoage, 
răstindu-se: 

— Fir-ar să fie! Doar nu dau turcii. 

leşiră cu toţii pe terasă. Cae şedea rezemat cu spatele de 
Vînt Sălbatec. Grăsunul Costache se învirtea în jurul Zambilicăi, 
bombănind. Stela Cristu cobori în goană scă rile terasei. La 
picioarele lor se opri nehotărită, iar mîinile îi căzură 
neputincioase pe lîngă corp. Cae îşi ţintui privirile asupra ei. Pe 
ceilalţi nu mai reuşi să-i vadă. Se desprinse de lîngă Vint 
Sălbatec şi porni spre terasă uimitor de încet. Ochii lui subţiaţi 
ca în faţa soarelui mult nu coboriră o clipă. Călca încet, nesigur 
pe picioarele lui puternice, temător să nu o sperie şi să dispară 
în clipa următoare. O privea pe Stela atent, parcă cercetind-o cu 
de-amănuntul. Nimic din întreaga ei făptură nu scăpă ochilor săi 
ageri. Nici măcar încordarea ce o stăpinea. Degetele tinerei fete 
arătau căzute spre încremenire. Pe buze îi apăruse un zîmbet 
şters, ca o petală ofilită. Ochii aveau în ei o lumină ciudată, 
asemenea apelor tulburate. Stătea încremenită, puţin aplecată 
înainte, ca şi cînd ar fi ascultat un strigăt îndepărtat. Palidul ei 
suris tremura împreună cu buzele, aşa cum se ridează apa 
limpede la slaba adiere a vintului. Cînd ajunse foarte aproape, o 
simţi că îşi oprise respiraţia. Gitul ei delicat părea un arc 
încordat peste măsură. Erau atît de aproape încît hainele lor se 
atingeau. Stela îi observă ochii subţiaţi ca două lame de brici. 
Apoi, ochii se măriră brusc, iar timpul încremeni pentru ei. Nimic 
nu mai exista în jur decit ochii lor, care se cercetau adînc. 
Tînărul se aplecă spre ea, rupînd vraja timpului. Buzele ei, la 
pîndă pînă atunci, zburară să-l întîmpine. Cînd îi cuprinse gitul 
cu braţele, Stela puse în gest atita lăcomie încît scăpă un 
geamăt. Barba lui aspră, nerasă de citeva zile, îi zgîrie obrazul. 
Miinile lui nu-şi mai găseau astîmpăr, mutîndu-se cînd pe faţa 
lui, cînd pe umeri, cînd în părul aspru căzut pe frunte în 
neorînduială. Il îndepărtă o clipă să-i privească ochii şi scînci de 
bucurie văzîndu-i mari, luminoşi, triumfători. Se ghemui la 
pieptul lui cu toată dispe rarea adunată în atiţia ani. 

Costache Caravană fu gata să plingă şi se răsti la Zambilica: 

— Intoarce botul, nătărăule! Gingăşiile care se petrec acolo 
n-au nevoie de martori. 

— M-am prostit ca o vacă bătrină, suspină contesa de 
Szatmári, emoţionată. Doamne, ce bărbat! Parcă e Făt-Frumos. 


Contele Teleki se gîndi zimbind: „Acum s-a isprăvit. Niciodată 
nu vor şti ei că eu i-am adus unul în faţa celuilalt. Zvonul meu 
despre o pretinsă logodnă cu Stela i-a dat aripi acestui tînăr. Nu 
ştiu dacă am făcut-o din milă, din prietenie, sau din dragoste.” 

Vraja timpului încremeni se rupse. Fata se desprinse din 
îmbrăţişare, privind mirată în jur. Întreaga ei făptură parcă 
înflorise dintr-o dată. Dar oricît se căsni, nu reuşi să-şi înfrîneze 
sclipirea de triumf a ochilor. Contele Beckembauer se dezmetici 
primul şi îşi salută noii musafiri cu tact, ca şi cînd nu s-ar fi 
întîmplat nimic. lar cînd Costache Caravană păşi în sufragerie la 
braţ cu contesa de Szatmári, majordomul murmură aiurit de-a 
binelea: 

— Imbătrînesc. Asta e. Dau în mintea copiilor. 

După ce se isprăvi cina, Cae, Caravană şi tînărul castelan 
mai zăboviră în sufragerie. Ceilalţi ieşiră în parcul imens, dornici 
să respire aerul curat al unei nopţi ce se arăta deosebit de 
frumoasă. 

— Cu toată urmărirea cardinalului, sper să rămîneţi la noi 
cîteva zile, spuse gazda privindu-şi musafirii bucuros peste 
măsură. Nimeni nu va părăsi castelul pînă la plecarea domniilor- 
voastre, astfel că nici o ştire nu va ajunge la Alba-lulia. 

— Plăcerea ar fi de partea noastră, mulţumi Indru. Din 
păcate, v-am face un mare neajuns. Şi aşa vizita noastră s-ar 
putea să vă scadă în ochii cardinalului. Unele treburi grabnice 
ne-au adus aici, iar altele ne aşteaptă fără chip de amiînare. 

— Deci, există şi alte motive care v-au minat în Obreja, 
spuse castelanul mai mult pentru sine. 

Cae roşi înţelegiînd bine gîndurile acestuia. 

— Există, domnule lon Cristu. Avem nevoie de nişte ducați. 

— Mulţi? 

— Destul de mulţi. Mihai-vodă, domnul nostru şi al vostru, va 
slobozi oastea cea mare. Pentru plata lefilor căzute în amînare 
de cinci luni, am strîns patruzeci şi trei de mii de ducați. Dar ne 
vor trebui cincizeci de mii. Eşti singurul om care ne-ar putea 
ajuta să completăm asemenea sumă, iar despre înapoierea ei 
nici nu poate fi vorba. Nu am avea de unde să o scoatem. 

— Şapte mii de ducați? se miră castelanul. Dar nu am şapte 
mii de ducați. 

— Cîţi ai? 

— O mie trei sute. 


— Sînt buni şi aceştia. Sperasem la mai mult, însă ştii 
proverbul: „De unde nu-i, nici Dumnezeu nu cere!” 

— Daţi-mi un răgaz. 

— Nu ne îngăduie timpul. 

Castelanul rămase pe gînduri. Îi venise ceva în minte, astfel 
că se înveseli dintr-o dată. _ 

— Domnilor, s-ar putea să mai adaug ceva. Incă nu ştiu cit. 
Păcat că timpul e atît de scurt. După cum ştiţi, contele Teleki 
locuieşte de multă vreme în Alba-lulia. El ar putea să ne ajute. l- 
aş înapoia suma la toamnă. Are un cal bun. l-ar trebui două-trei 
ceasuri să gonească pînă acasă şi îndărăt. Aveţi ceva împotrivă? 

— Nu mare lucru, răspunse Caravană. In două-trei cea suri 
toată garnizoana din Alba-lulia ar năvăli aici şi ne-ar culege ca 
din oală. 

— Aşa ceva nu cred. Îl cunosc bine pe Teleki. Răs pund 
pentru el. 

— Nu avem de ales, interveni Cae. Faceţi cum e mai bine, 
domnule Cristu. 

— Atunci, aşteptaţi! Stela şi cei doi musafiri sînt în parc. Mă 
întorc îndată. 

Cristu porni spre ieşire. Aproape de uşă se lovi nas în nas cu 
buclucaşul majordom. 

— Vai, omule! zise rizînd. Azi nu-ţi merge tocmai bine. E a 
doua oară cînd năvăleşti aici ca un apucat. 

— Vă rog de iertare, înălţimea-voastră! grăi cam spăşit 
domnul Kraus. De multă vreme nu s-au mai pomenit atitea 
încurcături în Obreja. Măria-sa domnul Teleki ne-a părăsit 
adineauri. 

— Pesemne că aiurezi. 

— Nu prea. L-am văzut galopînd spre Tirnava parcă alungat 
de urgie. 

— Poate se plimbă. 

— Nici gînd. Mi-a lăsat o scrisoare pentru înăl ţimea-voastră. 

lon Cristu apucă scrisoarea cu un gest precipitat. O 
sprinceană i se ridicase mult în sus de mirare. Majordomul se 
îndepărtă convins că ziua se încheia cum nu se poate mai prost. 
Cristu despături hiîrtia şi citi cu glas tare: 


Dragă Beckembauer, 
Unele treburi grabnice reclamă prezenţa mea la Alba-lulia. 


Vă cer iertare pentru neputinţa de a-mi lua rămas bun. Timpul 
nu mi-a îngăduit să o fac. 
Al vostru, Lajos Teleki. 


— O luăm din loc, sări Caravană. Ăsta s-a dus după Jager. 

— Mă îndoiesc, răspunse Indru, aşezindu-se mai bine în 
scaunul lui. Teleki nu arată să fie un om de nimic. 

Tăcu privindu-i pe ceilalţi. Toţi trei înțelegeau motivul plecării 
precipitate. 

— lată că s-a spulberat speranţa unui împrumut, observă 
castelanul. 

— Ne mulţumim cu ce avem, zimbi Cae. Mă miră totuşi că 
găsesc atît de puţin în Obreja. 

— Cred că te-ai mira şi mai mult, aflînd că sînt dator aproape 
zece mii de ducați, zise gazda privindu-l cu simpa tie rău 
ascunsă. In iarnă mi-au murit peste trei sute de cai. Niciodată nu 
mi s-a mai întîmplat un astfel de necaz. În primăvară, un 
transport de vinuri către curtea imperială din Praga ne-a fost 
prădat dincolo de Bratislava. Am pierdut vinul, butoaiele, caii, 
căruțele şi jumătate din oamenii care însoțeau transportul. Am 
mai făcut unele cheltuieli de reno va re la aripa de sud a 
castelului şi am întărit toate drumurile noastre cu piatră de rîu. 
Abia la toamnă vom ajunge să ne plătim datoriile şi să ne 
rămînă un cîştig. E drept că la marea noastră avere, şapte mii 
de ducați nu ar însemna prea mult. Din păcate, aţi nimerit cum 
nu se poate mai prost. 

— Am fost lipsiţi de noroc şi în privinţa cailor, obser vă 
Costache. Oştirea Bucegilor se pune din nou pe picioare. Dar se 
pune anevoios din lipsă de cai şi arme. 

— O! se lumină gazda. Lucrurile nu stau chiar aşa de rău în 
privinţa cailor. E adevărat că am pierdut mulţi, totuşi sîntem 
departe de a fi rămas fără unele rezerve. Două sute vă dau în 
cîteva zile. Sînt cai de rasă bună. Slujitorii mei îi pot mîna spre 
Ţara Românească în pilcuri mici, astfel nu se va şti drumul lor. 
Mai rămîne doar să stabiliţi locul de predare. 

— Nu e deloc rău, se entuziasmă Cae. lată drumul nostru la 
Obreja se arată rodnic. 

li vorbi apoi lui Cristu despre marile ameninţări ce se abat 
asupra Ţării Româneşti. Despre nădejdea că vor scăpa fără lupte 
pînă în toamnă şi despre toate hotărîrile luate la Sfatul de taină 


din Bucureşti. 

— Riscaţi mult, se miră Cristu. Între slobozirea oştirii mari şi 
înjghebarea Oştirii Bucegilor, veţi avea un timp în care veţi fi 
lipsiţi de puterea armelor. Dacă se potriveşte ca în acest timp să 
fiţi atacați, va fi greu pentru neamul de la Dunăre. 

— Cine nu riscă nu cîştigă! zimbi Indru. Timpul nu ne 
îngăduie să facem amiînări. Cu cît vom slobozi oştirea mai iute, 
cu atit cred eu că va fi mai bine. 

— Cu cît întăriţi mai iute şi mai neştiut Oştirea Buce gilor, cu 
atit veţi avea nădejde să scăpaţi de pericole, răspunse gazda. 
Ceea ce s-a întîmplat la Bucureşti după Sfatul de taină m-a 
copleşit de-a binelea. Voi aţi dat acolo tot ce aţi avut, pentru a 
pune pe picioare oastea din munţi. Eu nu pot să dau atita fiindcă 
trebuie să fiu aici un conte bogat, iar saşii, care mă socotesc de- 
ai lor, sînt gata să mă recunoască cel mai de frunte dintre ei. La 
vreme de război în Transilvania, saşii conduşi de mine se vor 
alia cu Mihai-vodă. lată de ce n-am dreptul să fiu sărac. Dar voi 
înzestra şi eu Oştirea Bucegilor. Pe lîngă cei două sute de cai, 
am să vă trimit cît de curînd săbii, pistoale şi postav pentru 
îmbrăcăminte. Toate le voi cumpăra din Sibiu. lar pentru atita 
lucru, voi face rost de aur chiar dacă-l scot cu forţa de la 
cămătari. 

Cînd isprăviră discuţiile, noaptea se arăta dincolo de mijlocul 
ei. 

— Ar fi bine să mergem la odihnă, propuse Cristu. Oboseala 
se citeşte pe feţele voastre. 

— Da, e o propunere straşnică, aprobă Costache. Trei ceasuri 
de somn bun ne vor pune pe picioare. 

— Cam puţin, remarcă tînărul castelan. 

— Aşa cred şi eu, dar timpul nostru e măsurat. Vom pleca 
odată cu ivirea zorilor. 

Porniră spre încăperile pregătite din vreme şi destul de 
curînd în Obreja se stinseră luminile. Doar torţele mari de pe 
ziduri se vedeau pînă departe, amintind privitorilor ocazionali că 
străjile ascunse în umbra meterezelor ve ghează la buna 
rinduială. 

Costache dormi îmbrăcat, aşa cum îi era obiceiul. Văzindu-l 
astfel mulţi şi-ar fi închipuit despre el că ar avea ceva aplecare 
spre necurăţenie şi slabă chibzuială. Puţini erau cei ce 
cunoşteau adevărul. Costache se dovedea prevăzător, socotind 


că la vreme de noapte e mai bine să fii pregătit atunci cînd 
primejdiile se anunţă multe împrejur. Apoi, trecuseră atiţia ani 
petrecuţi prin păduri, sau printre stîncile munţilor, sau în cîmpie, 
departe de căldura unui cămin. Dormitul pe căpătii moale îi 
devenise străin, trăgîndu-l spre neodihnă. Încălţările lui 
grosolane se aşe zară ca o pată pe aşternutul alb. Aruncă perna 
cît colo şi puse în locul ei o haină lungă ce semăna cu o rasă 
preoțească, avînd grijă să o stringă asemenea unui sul. Numai 
busuiocul aflat sub pernă nu-l lepădă, îmbătîndu-se de mirosna 
lui. Umbrele nopţii îşi subţiară straiul, în vreme ce spre răsărit 
cerul căpăta o roşeaţă aparte. Pe marea terasă a castelului, lon 
Cristu şi Costache Caravană discutau despre timp. In sufrageria 
răcoroasă spre zori, Cae şi Stela schimbară ultima îmbrăţişare. 
Părul ei despletit cădea bogat peste umerii înguşti. Tînărul îşi 
culcă obrazul în el şi-i simţi parfumul florilor de cîmp. Stela se 
ghemuise la pieptul lui caldă, proaspătă, aşa cum ieşise din 
aşternuturi. li cuprinse cu braţele gitul puternic, ars de soare şi 
întărit de vînturi, dar miinile ei nu aveau odihnă. Îi prinse faţa în 
palmele delicate, se ridică pe virfuri şi îi sărută ochii pe care îi 
visase atita vreme, uimindu-se de îndrăzneala ei. Incercă să-l 
privească, dar ochii nu o ascultară destul, umbriţi de lacrimi. 
Cae avu un moment de slăbiciune. O clipă îi trecu prin minte să 
se lepede de toate lucrările viitoare şi să-şi îngăduie o viaţă de 
fericire. Întreaga lui fiinţă se răzvrăti împotriva a tot ce făcuse 
pînă atunci, socotind că are dreptul să trăiască altfel. Apoi zimbi, 
iar Stela nu-i observă zimbetul. O ridică în braţele mari puter 
nice ca oţelul. Işi culcă fruntea peste sînul ei şi-i simţi inima 
zbătindu-se sub învelişul hainelor subţiri. Cuprinsă de o dulce 
ameţeală, Stela uită de timpul necruţător, numă rat pentru ei în 
minute. Închise ochii, iar obrajii ei în flăcări erau singurul semn 
de nelinişte, cînd faţa lui Cae se lăsă peste sîn. 

— Soţul meu. Dragul meu soţ, murmură lăsînd lacrimile să 
curgă în voie. 

Costache Caravană, ivit în prag, nerăbdător, rămase locului 
gîndindu-se: „Pe cele trei potcoave pierdute de Zambilica! Am 
să mai stau aici chiar dacă vine Jager cu toată oştirea 
Transilvaniei.” 

Apoi se retrase emoţionat şi-i zise gazdei: 

— Cred că ne-am sculat prea devreme. Zambilica mestecă 
ovăzul taman la ceasul ăsta. Dacă îl tulbur acum, toată ziua o să 


galopeze îmbufnat. 

Dar urechea fină a lui Cae simţi pasul uşor făcut de 
Caravană. Braţele lui o purtară pe Stela către un scaun şi o 
aşeză cu grijă, ca pe un lucru fragil. 

— E timpul să plec, zise, iar vocea lui, hotărită în alte 
prilejuri, tremură uşor ca o părere. 

Stela prinse tremurul glasului său şi culese din el mai mult 
decit i-ar fi putut spune vorbele. Slujitorii aduseră caii. La puţină 
vreme tropotul lor se auzi coborînd către apele Tirnavei. Soarele 
îşi aduna strălucirea pe o creastă de deal. Zările uşor fardate cu 
ceaţă se limpezeau domol. Începea o zi nouă. 

* 

Puţini cunoşteau cărarea pieptişă ce ducea pe scurtătura 
munţilor către locul numit Crucea Mare. Dar şi mai puțini erau 
acei care se încumetau să facă asemenea urcuş la vreme de 
noapte, cînd primejdiile prăpăstiilor pîndeau la fiecare pas. 
Totuşi, în noaptea de vineri spre sîmbătă, se găsiră cîțiva 
temerari ce folosiră, de fapt cu multă pricepere, drumul acela 
anevoios. În creasta de la Crucea Mare, doisprezece călăreţi 
aşteptau convoiul. 

Cu mult înainte de ivirea zorilor, caii legaţi între ei cu funii 
lungi apărură drept, iar spinările lor umede arătau greutatea 
urcuşului. Erau douăzeci de cai voinici, cu picioarele mari, 
puternice, ale căror haruri se dovedeau mai degrabă îndreptate 
spre povară decit spre iuţeala animalelor de călărie. Insoţitorii 
lor, cinci bărbaţi tineri, purtau obişnuita îmbrăcăminte grosolană 
a muntenilor. Aveau vorba aspră şi o foloseau rar, numai la 
cazuri de mare trebuinţă. Cel de-al şaselea călător, un bărbat 
mărunt, subţirel, se desprinse din grup şi se apropie de Cae 
Indru. 

— Ai ajuns la timp, domnule Izu Klein, observă Cae. 

— În afaceri totdeauna trebuie să ajungi la timp, rîse acesta. 
Aurul şi averea domniei-voastre se află aici. Acum voi hotăriţi 
cum e mai bine. Aceşti slujitori sînt oameni de nădejde. Ei ştiu 
ce cuprind samarele. Vi-i las, domnule, în seamă. Cu cit veţi 
ajunge mai iute la Sulina, cu atit va fi mai bine pentru toţi. La 
revedere, domnilor! 

— O clipă, o clipă! îl opri Cae. 

— Vă ascult, se întoarse negustorul mirat. Oare să fi scăpat 
ceva din vedere? 


— Nu, nu asta, rise Indru. Mi-ar face plăcere să vă însoțesc o 
bucată de drum. 

— Poftiţi, poftiţi! zise Izu bănuind că tînărul ar vrea să-i 
vorbească tainic. 

Porniră alături. Caii lor aproape se atingeau. Cînd se 
depărtară destul pentru a nu fi auziţi, negustorul îşi domoli calul 
şi spuse: 

— Domnule, aştept. Cred că doriţi unele amănunte. 

— Într-adevăr, sînt nişte întrebări. Mi-ai adus ducaţii cu bună 
rînduială. Acum nimic nu-i mai poate scoate din mîinile mele. 
Dar nu putem vorbi acelaşi lucru despre aurul vostru. Pînă la 
Giurgiu el va fi în mare siguranţă. Mai rămîne însă drumul pînă 
la Sulina. Dacă nu se va face cu chibzuială, se pot ivi multe 
primejdii. 

— Nu vă înţeleg, zise Izu. 

— Aşteaptă! Aş vrea să aflu cine sînt oamenii care au ştire 
despre transportul aurului. 

— Da, e o întrebare firească. La astfel de prilejuri, cu cît ştiu 
mai puţini, cu atit mai bine. Deci, ştiu eu, ştie domnul Aba 
Rozen, cel ce a depozitat vremelnic aurul în Braşov, slujitorii 
care se află aici şi, fireşte viitorul proprietar, negustorul turc 
lusuf. S-ar mai adăuga cei trei fii ai domnului Rozen, dar sînt 
nişte tineri cu care am mai lucrat de multe ori. 

— lată că nu-s tocmai puţini, remarcă Indru. 

— E şi normal, domnule. Transportăm o avere destul de 
mare. La asemenea cantitate de aur nu ai cum să lucrezi de 
unul singur. 

— Adevărat! Aş vrea totuşi să ştim mai multe despre cei cinci 
slujitori. Ei vor merge cu noi o bună bucată de drum. 

— Nici o grijă, îl asigură Izu Klein. Au lucrat şi pentru tatăl 
meu. De fapt, au fost patru. Cel de al cincilea se numeşte 
Achim. Dar pentru el garantează ortacii lui. Sînt cu toţii dintr-un 
sat. 

— Achim lucrează pentru prima oară? 

— Nu. A mai fost angajat la transportul pe care l-am pierdut 
acum zece luni. 

— Mda! Ce ştiţi despre lusuf, omul căruia îi predaţi aurul? 

— Am mai făcut afaceri cu el. E drept, mărunte, însă nu am 
avut a mă plinge de neajunsuri. Din contră, noi i-am făcut 
supărare fiindcă l-am lipsit de aurul pierdut acum zece luni. 


— Dar el nu a păgubit nimic. Cel puţin aşa am înţeles din 
discuţia noastră la Sibiu. 

— Aşa este. l-am plătit întreaga pagubă. 

— El va cunoaşte data plecării aurului din Braşov? 

— E şi firesc să o cunoască. 

— Cu domnul Aba Rozen lucraţi de mult? 

— A fost bun prieten al tatălui meu. De fapt, sîntem asociaţi 
în multe afaceri chiar mai mari decit asta. 

— Slujitorii casei lui ştiu ceva despre aur? 

— Nimic. Am avut noi grijă. Mai sînt întrebări? 

— Da. Cum îl voi recunoaşte pe lusuf? 

— Nu vă faceţi griji! În clipa în care veţi păşi pe puntea 
Penelopei, se vor lămuri toate. 

— Atunci, la revedere, domnule Izu Klein! 

— La revedere! 

Cae se întoarse lîngă ai săi destul de îngindurat. Prea mulţi 
oameni ştiau despre aur. Dădu semnalul de pornire. Şase dintre 
călăreţi trecură în fruntea convoiului. Alţi şase îi urmau de 
aproape. 

Luni către seară vistieria din Bucureşti primi în păstrare 
vremelnica uriaşă sumă de patruzeci şi patru de mii cinci sute 
de ducați. Marţi la prînz, Mihai-vodă ieşi însoţit de curteni pînă la 
biserica Sfinţii Petru şi Pavel, unde începură marea slobozire a 
oştenilor. Şiruri lungi de oşteni treceau domol prin faţa 
plătitorilor. Chipurile lor întunecate pînă nu de mult se luminară, 
astfel că risipirea se făcea în cea mai bună rînduială. Mai lipseau 
cinci mii cinci sute de ducați, care stăteau ca o povară pe 
sufletul lui vodă. Va reuşi oare Cae Indru să-i aducă la timp? 

Trecură cîteva ceasuri. Curtenii obosiră, iar căldura aprigului 
soare de cîmpie îi chinuia cumplit. Dar Mihai-vodă nu 
descălecase, priveghind buna rînduială a plăţilor. Destul de 
aproape, umbra castanilor groşi cît omul îmbia la odihnă 
răcoroasă. Alături de curteni, trimişii principelui Transilvaniei, 
căpitanul Mihai Szekely, Gabriel Haller, Gheorghe Ravazdy şi 
Nicolae Vitéz, şpanul de Turda, urmăreau cu ochi de iscoade 
risipirea oştilor. Pe faţa lui vodă nu se putea citi nimic. Nu era 
nici încruntare, nici zîmbet, nici nelinişte. Căpitanul Szekely, bun 
cunos cător al treburilor de oşti şi mare admirator al lui Mihai- 
vodă, privi cu melancolie în jur. 

„lată, gîndi el, aici e sfîrşitul celui mai mare conducător de 


oşti din această parte a Europei. Împăratul Rudolf şi cardinalul 
sînt orbi. Ei nu văd oare că sfîrșitul puterii lui Mihai-vodă va da 
prilejul turcilor să urce spre nord? Omul acesta ar fi fost singurul 
stăvilar împotriva puhoiului turcesc. Prin căderea lui, creştinii 
vor avea multe necazuri. La Praga e un împărat de paie. La 
Alba-lulia, un principe nevolnic. De cînd e lumea, lucrurile au 
fost totdeauna strimbe. Să fi fost el împărat, i-ar fi trebuit cîteva 
luni să pună ordine în această parte a Europei. Uneori mi-e silă 
de haina pe care o port. Sînt căpitanul şi iscoada unui principe 
dornic să adune fală în jurul numelui său. Mihai-vodă a fost 
cîndva bogat. Acum, Dumnezeu ştie de unde a strîns aur pentru 
slobozirea oştilor. Cine ar mai fi făcut oare asemenea risipă? 
Acum cinci ani am băut la Bucureşti vin servit în pocale de aur. 
Azi, domnul Ţării Româneşti ne-a oferit vin în ulcele de pămînt 
ars. Ce se petrece oare în sufletul acestui mare conducător? || 
ştiam cîndva înţelept şi viclean. Ceea ce se întîmplă aici să fie 
oare un act de viclenie şi înţelepciune? Acum cinci ani, cînd 
garnizoana turcească din Bucureşti îl înjura şi-l ameninţa sub 
zidurile palatului, cînd puterea turcilor în Ţara Românească se 
arăta de neclintit, el zimbea umil, ploconindu-se în faţa lui 
Mehmed-paşa, comandantul ienicerilor. Apoi, s-a petrecut 
măcelul. Într-o singură zi Mihai-vodă a măcelărit garnizoana 
turcească din Bucureşti, fără să piardă un om. Citeva zile mai 
tîrziu, cădea sub mîna lui puternica întări tură otomană de la 
Giurgiu. Abia atunci şi-a arătat el adevărata faţă. Să fie şi azi un 
vicleşug? Turcii, polonii, tătarii, cardinalul şi leremia Movilă, 
domnul Moldovei, sînt gata să se arunce peste [ara 
Românească. Dacă vodă ar încerca război, nu ar avea sorţi de 
izbîndă. Arătîndu-se slab, duşmanii se vor pîndi între ei, iar el va 
cîştiga timp. Nu, nici vorbă! Gîndurile mele au luat-o razna. Dacă 
sloboade oştirea, înseamnă că nu mai poate nimic. Peste citeva 
zile va semna actul de vasal al principelui Transilvaniei. Acest 
act va fi ultimul pas de sfîrşit al puterii lui. Va deveni un simplu 
consilier al nevolnicului cardinal. lar plecarea sa din Ţara 
Românească încheie jalnic o epocă glorioasă a acestui popor.” 
Departe, în cîmpie, clucerul leremia Băicoianu şi bunul său 
prieten Zamfirescu urmăreau cu ochii micile grupuri de oşteni ce 
se îndreptau spre satele lor. Din vreme în vreme opreau cite un 
tînăr voinic la trup, discutau cu el tainic, apoi tînărul intra pe 
mîna unor slujitori credincioşi şi nimeni nu bănuia drumul 


acestuia către platoul Bucegilor, unde creştea noua putere a 
Ţării Româneşti. 
* 

În seara de miercuri, la locul de pe Dunăre numit Cîrna Mică, 
aflat în apropiere de Giurgiu, patru bărci mari preluară întreaga 
încărcătură de aur a cailor lui Izu Klein. Costache Caravană 
angajase pe plată bună patru barcagii. li cunoştea de multă 
vreme şi ştia că se poate bizui pe ei într-o călătorie plină de 
primejdii. Cae Indru nu se arătase zgircit cu banii de cheltuială 
primiţi de la negustorul si bian, astfel că femeile barcagiilor 
primiră cîte cincizeci de ducați. Sumă uriaşă, pe care bărbaţii lor 
nu ar fi putut să o cîştige în cîţiva ani de muncă pe Dunăre. 

Cei cinci munteni legară caii între ei, tăcuţi, aşa cum le era 
firea. După ce mai priviră o dată spre bărci, ridicară pălăriile în 
semn de salut, apoi îşi îndemnară caii pe drumul de întoarcere 
către Braşov. 

— Straşnici bărbaţi! exclamă Costache. Ţi-e mai mare dragul 
să lucrezi cu nişte oameni ca ei care ştiu ce au de făcut şi te 
înţeleg din ochi. Păcat că vorbesc atit de puţin! 

Cae, aflat alături, nu-i răspunse. Privea îngîndurat spatele 
voinic a lui Achim. 

Cu puţin înainte de a răsări luna, bărcile plutiră pe Dunăre la 
vale. Şaisprezece bărbaţi, patru bărci şi aur în valoare de o sută 
de mii de ducati începeau o călătorie lungă prin împărăţia apelor 
lesnicioase la mers, dar pline de neprevăzut. Noaptea se 
dovedea frumoasă şi calmă. Cei patru barcagii luară loc în prima 
barcă, avind puţină trudă. Firul apei, mai sprinten la mers, 
înlocuia de minune munca lor. Legate trainic între ele cu funii de 
cînepă, bărcile se legănau domol. Clipocitul molcom al apei era 
singurul zgomot ce tulbura noaptea ca o părere. Sălciile mari şi 
stufărişul de pe cele două maluri le privegheau drumul. Aşezaţi 
în celelalte trei bărci, paznicii transportului încercau o senzaţie 
de nelinişte. Lipsa cailor adăpostiţi vremelnic de familiile 
barcagiilor, apa care se auzea sub ei şi neobişnuinţa unui 
asemenea drum le furase ceva din vechea siguranţă. Uneori se 
zăreau focuri departe pe maluri. Rar cîte o pasăre de noapte, 
scornită din cuibarul ei, zbura deasupra copacilor sau deasupra 
apei, iar filfiitul de aripi acoperea parcă tot cerul. Liniştea din 
împărăţia apelor se dovedea apăsătoare şi grea. Fiecare zgomot 
mărunt părea un țipăt. Apoi, răsări luna. Apa Dunării stră lucea 


ca argintul bătut proaspăt. Malurile depărtate semănau cu nişte 
pereţi întunecaţi şi tainici. Roiurile de ţinţari năvăleau peste 
bărci urmărindu-le neobosite. Cînd firul apei trăgea către mal, în 
bălțile de pe margini se auzea cîntecul broaştelor. 

— Broasca nu cîntă frumos, zise Costache către Sile 
Adormitu. 

— Aşa e, domnule! răspunse lunganul ţuguindu-şi buzele 
mari. Domnia-voastră sînteţi dăruit cu haruri de gîndire adîncă. 
Puţini ar observa asemenea lucru. Eu, în nici un caz. Ba aş putea 
spune că ursitorile n-au apucat să mă dibăcească la naştere, 
fiindcă ea s-a petrecut într-o poiată, iar ursitorile umblă numai 
pe la ferestrele caselor. Aşa se face că am crescut fricos şi lipsit 
de harul gîndirii adînci. Mi-e frică de broască. Mai ales de 
broasca riioasă. Mă uit la ea cu scîrbă cînd îi văd pielea umedă 
ca o coajă de copac plouat, fie la ea acolo! Numai în lupte mă 
bat bine. Altfel, mi-e groază de şoareci, de broaşte, de şerpi şi 
de nevastă-mea. Da, da, aveţi dreptate! Nu cîntă frumos. 

— Nevasta? întrebă Caravană somnoros, fiindcă aţipise la 
lungul discurs al lui Sile. 

— Nu, domnule, broasca. 

— Te înşeli, prietene, bolborosi Costache. Mie numai de 
lipitori... că în balta Călugărenilor... adică în Neajlov... numai una 
nu cîntă frumos, se învioră Costache amintindu-şi despre ce voia 
să vorbească. Dar cînd sînt broaşte multe la vreme de seară 
frumoasă, cînd cerul e lăptos şi dulce ca o faţă de mamă, să stai 
la marginea lacului şi să asculţi un cor de broaşte. Atunci 
dibăceşti cum îţi picură pacea în suflet. Cu ţinţarii e altă chestie, 
zise, apărîndu-se de nişte ţinţari mai îndrăzneţi. Da, da, e altă 
chestie, lua-i-ar dracu! Ăştia parcă sînt boieri. Ziua dorm, iar 
noaptea socot cum să-ţi sugă sîngele. Eram odată cu Zambilica 
lîngă Balta Brăilei. Mă urmăreau nişte turci pe care i-am prostit 
cum se poate mai bine. Cînd am scăpat de ei, ne-au împresurat 
tînțarii. La început se adunaseră din ăia mărunți şi nu i-am băgat 
în seamă, aflindu-se ceva discuţie între mine şi Zambilica. După 
un timp, simt că nărodul de armăsar nu mă mai ascultă şi o rupe 
la fugă de mînca pămîntul. Înserase. Nu se vedea prea bine, dar 
ştii că eu am ochiul ager. Mă uit îndărăt. Ţinţarii mici cît bobul 
de griu veneau după noi în linie de bătaie, cu trompele ridicate 
ca nişte ace. Nu m-am sinchisit de ei, însă bag de seamă că în 
spatele lor zburau alţii cît graurii cînd e coaptă holda de grîu. 


Mai la urmă, se vînzoleau unii cît găinile crescute la boabe. 
Trompele ăstora ajungeau mai lungi de un cot. Zic: „Zambilico, 
fă paşii mari, nărodule! Dacă ne apucă ăia din spate, dracu' e al 
nostru. S-a zis cu noi!” Primele roiuri trec pe deasupra noastră 
fără să ne atace. Apoi, ne ajung ceilalţi. Scot măciuca, lovesc din 
toate puterile în norul din spate, dar mi se rupe măciuca în 
oasele lor. Zambilica lucra din picioare temeinic. Zic: „Zambilico, 
băiatule, dacă ne prind ăştia cu trompele, aleluia! De-acum ne- 
am ars.” Norocul nostru să dibăcim o casă părăsită. Intră acolo 
ca turbaţii şi apucăm să închidem uşa după noi taman la vreme. 
Cînd să răsuflăm uşuraţi, bag de seamă că trompele lor intrau 
prin lemnul uşii ca în brînză. O vreme le-am răsucit trompele cu 
mîna şi le-am legat între ele. Apoi, n-a mai fost chip. Erau prea 
mulţi. Dacă nu găseam ceva degrabă, intrau peste noi. Mă sui în 
pod şi dau foc acoperişului de stuf. La puţină vreme toată casa 
era o mare de flăcări. Mirosul de ţinţari prăjiţi se simţea cale de 
o poştă. S-a făcut casa scrum dimpreună cu ei. 

— Şi alde matale pe unde aţi ieşit? întrebă Ciripoi-fiul. 

Ciripoi-tatăl, care crăpa de plăcere să asculte poveşti 
deşuchiate, se răsti la el: 

— Taci dracului, nărodule! Domnul Caravană e om cu scaun 
la cap. O fi ştiutără dumnealui să dibăcească o ieşire. lar dacă 
şi-a făcutără cruce cu limba, aşa cum se cade în faţa 
spurcăciunilor, sau a rostitără ceva făcături, putea să rămînă 
chiar acolo. 

Apoi se întoarse către Costache: 

— Zi, bre, cum a fostără mai departe... că nebunu de fi-miu... 

In bărci se stîrni un hohot de ris. Costache mustăci pe 
întuneric, bucuros că alungase apăsarea ce pusese stă pînire pe 
ei. 

În zori, traseră bărcile spre mal şi le adăpostiră sub bolțile 
sălciilor. Cae şi Ducu porniră să recunoască împrejurimile. Cei 
patru vislaşi pescuiră cu mîinile pe sub rădăcinile copacilor. 
După un ceas, peştele prins de ei se perpelea deasupra unui foc 
vesel. Cae şi Ducu sosiră tocmai la timp să guste din peştele 
proaspăt. Rînduiră străji, apoi îşi cătară culcuşuri în care să-şi 
facă somnul, după prima noapte nedormită. Prin tufişuri se 
auzeau zgomote stranii. Animalele, multe, ieşeau după hrană. 
Păsări de toate neamurile se ridicau în stoluri uriaşe. Numai 
apele Dunării se scurgeau indiferente şi calme. 


Capitolul 5 
Mntr-un sat de pescari aflat nu departe de micul port al 
| satatior. apărură la vreme de dimineaţă patru bărbaţi ce nu 
arătau după straie să fie de prin partea locului. Alături de ei 
păşea un tînăr pescar. Nimic din gesturile celor cinci nu aduceau 
porniri duşmănoase, astfel că pruncii lăsară joaca şi se strîinseră 
curioşi în jurul lor. Femeile, mai temătoare, îşi strigară pruncii. 
Gospodarii, neîncrezători în străini, priviră peste garduri ţinînd la 
îndemiînă topoarele mari. Tînărul pescar se rupse de lingă cei 
patru tovarăşi, înaintă spre gardul mai apropiat şi i se adresă 
gospodarului: , 

— Nene, îl caut pe Stoica. Ala de e însurat cu o sîrboaică. 

— ÎI cunoşti? întrebă localnicul nu tocmai prietenos. 

— Ca pe o brezaie. Am luptat amîndoi la Şerpăteşti şi la 
Putinei. 

— Dar boierii de colo cine sînt? 

— Sînt oamenii domnului nostru Mihai-vodă. Cel mărunt şi 
gros e vestitul Costache Caravană. Lîngă el se află Ducu cel 
lute, iar cei doi lungani sînt Cae Indru şi Chirilă Zece Cuţite. 

Faţa gospodarului se lumină dintr-o dată. Infipse toporul într- 
o buturugă, dădu cu un capăt de lemn după cîine, apoi se repezi 
la portiţă. 

— Poftiţi, luminăţiile-voastre! Mai mare bucurie ca asta nu se 
poate întîmpla pe aici. Poftiţi! De la Călugăreni vă ştiu. Chiar mă 
gîndeam că feţele voastre nu mi-ar fi tocmai străine. Aurico! Fă, 
n-auzi? Dă fuga de-l cheamă pe alde Stoica! Miţo! Pune la masă, 
că avem oaspeţi! Musa firii intrară în casă. Puţinul mobilier 
sărăcăcios arăta starea gazdelor. Femeia gospodarului, sfioasă, 
întinse o faţă de masă frumos tivită cu lucrături de mînă, iar 
peste ea puse străchini de lut ars, pline cu saramură de peşte. 

— Sîntem cam săraci, zise gazda parcă cerîndu-şi iertare 
pentru puţinele bucate aduse la masă. Aici trăim de azi pe miine 
chiar dacă pămînturile sînt grase, iar Dunărea darnică în peşte. 
Turcii, tătarii, lotrii sau oamenii boierilor ne calcă des şi iau tot 
ce le face trebuinţă. Cînd sînt puţini, îi tăiem şi-i aruncăm în 
Dunăre. Cînd sînt mulţi, ne supunem. Dacă n-ar fi asemenea 
călcări, nici boierii n-ar trăi mai bine ca noi. Oamenii sînt harnici, 


însă hărnicia nu le foloseşte. De multe ori ne-am gindit să ne 
tragem spre locuri mai ferite. Dar ne-am născut aici şi nu ne 
îndurăm. Străinilor poate că nu le plac aceste locuri cu apă, stuf, 
păduri şi cîmpie. Pentru noi nicăieri nu poate fi mai frumos. 
Neam de neamul nostru a trăit aici. 

Stoica era o namilă de om cît o uşă, iar ochii lui mici ca de 
viezure păreau veşnic rizători. Întîlnirea cu vechiul său prieten îl 
umplu de bucurie. Se aşeză sfios lîngă înalții oaspeţi, amintindu- 
le că pescarii de la Dunăre au scornit un cîntec despre Cae, 
Ducu, Chirilă şi Caravană. După ce îşi drese glasul cu o ulcică de 
ţuică, îl cîntă dimpreună cu gazda. Pruncii mulţi adunaţi ciopor 
lîngă uşă îngînară cîntecul întîi timizi, apoi îndrăzneţi. Vocile lor 
subţiri, curate ca apa Dunării în zori, se uniră cu ale bărbaţilor. 
Costache Caravană, cam moale de inimă, simţi că îi dau 
lacrimile. Se încruntă, îşi suflă nasul, dar pînă la urmă lacrimile 
fură mai tari şi porniră pe obrazul dolofan. 

Mîncară cu toţii din bucatele întinse pe masă. Cae, încă 
stăpiînit de emoție, i se adresă lui Stoica: 

— Bărcile noastre sînt pe Dunăre mai sus de satul vostru. 
Călătorim la Sulina. În bărci avem ceva lucruri de preţ. Dacă 
ajungem cu ele pînă la Sulina vom căpăta nişte galbeni cu care 
vom plăti oştile ţării. Dar de aici înainte drumul poate fi 
primejdios. Nu se ştie dacă nu vom fi atacați undeva pe Dunăre. 
Numai chibzuiala ne poate feri de primejdii. 

— Cu ce putem fi de folos? întrebă Stoica. 

— Ne trebuiesc cinci bărci şi cinci barcagii. Primele patru 
bărci vor fi legate între ele cu funii sănătoase de cînepă. In bărci 
vom pune butoaie umplute cu piatră. 

— Nu s-ar putea putini în loc de butoaie? 

— Ba da. 

— Atunci e bine. Putini pentru brînză avem destule. Dar 
parcă vorbeaţi de cinci bărci. 

—  Întocmai. Patru bărci cu patru barcagii vor călători în 
frunte. Cînd va fi lună, fiindcă vom face asemenea drum numai 
noaptea, a cincea barcă va pluti mult în urma celor patru. lar în 
spatele ei, la bună distanţă vom veni noi cu cele patru bărci ale 
noastre. Pricepi? 

— Pricep, înălţimea-ta. 

— Dacă se întîmplă ceva bărcilor dinainte, barcagiul de la 
mijloc va aprinde un şomoiog de cîlţi. Acesta va fi sem nalul 


pentru noi, cei din spate. În cazul unui atac, să zicem dinspre 
malul stîng, barcagiii vor sări în apă şi vor înota spre cel drept. 
Dar pentru asta ne trebuie înotători buni. 

— Toată lumea înoată bine pe aici, zimbi Stoica. Chiar şi copii 
mai mărişori se încumetă să treacă Dunărea. Cit despre 
barcagii, eu voi fi primul. Prietenii mei vor da năvală să lucreze 
pentru domniile-voastre. 

— Avem putinţă de plată bună, zise Cae. Fiecare va primi 
cîte patruzeci de galbeni. 

— Atit de mult? 

— Nu e mult. Primejdiile s-ar putea să fie multe. Dacă se 
pierde o barcă, o plătim cu cinci galbeni. 

— Vai, vai! strigă Stoica mucalit. La asemenea sumă eu o 
pierd primul. 

Cînd răsări luna, porniră pe Dunăre la vale patru bărci. La 
puţină vreme se scurse de lîngă mal cea de-a cincea. In urma ei, 
la mare distanţă, pluteau alte patru. Noaptea se arăta calmă, 
frumoasă. Răcoarea ce stăruia deasupra apei miîngiia plăcut 
obrajii călătorilor. Bărcile alunecau iute pe firul apei. Undeva nu 
prea departe, Dunărea făcea un cot mare. Era Cotul Pisicii. Locul 
unde în urmă cu zece luni Izu Klein pierduse un transport de aur 
şi multe vieţi ome neşti. Primele patru bărci conduse de Stoica 
intraseră în dreptul cotului, dar malurile se arătau liniştite. Cae, 
ridicat pe jumătate, urmărea barca singuratică. După o jumătate 
de ceas trecură cu toţii de Cotul Pisicii. Nimic nu părea să-i 
amenințe. Curînd, lăsară în urmă puţinele case ale cătunului 
Reni. Citeva lumini, ce arătau acolo o aşezare, se pierdură ca 
nişte păreri. Mai trecu un ceas. Miezul nopţii nu putea fi departe. 
Oamenii picoteau molcom. Apa cînta subţire în borduri. De-a 
lungul malurilor, sălcii şi stufăriş. Un peisaj monoton ce te 
îndemna la somn adînc. Din barca de la mijloc licări brusc o 
lumină. În aceeaşi clipă vocea lui Cae se auzi aspră: 

— Trage la mal! Nu! Nu acolo! Lumina arată spre malul 
drept. 

Cei patru barcagii lucrară cu nădejde la rame. Con voiul ieşi 
scurt de pe firul apei şi cîrmi către malul drept. Adăposturile 
vegetației bogate îşi întinseră aripile mari peste bărci. 

— Sandule! zise Cae. Mi-ai spus că ai copilărit pe aici. 
Cunoşti locurile? 

Tînărul barcagiu ce-i însoţise în satul de pescari veni lîngă el. 


— Le cunosc, domnule. Un pescar ce nu cunoaşte Dunărea 
cale de o zi în sus ori în jos de locul unde a copilărit e de risul 
oamenilor. 

— Costache! se întoarse Cae. Tu rămii aici dimpreună cu 
Chirilă şi ceilalţi! Eu, Ducu şi Sandu pornim de-a lungul malului. 

Cei trei intrară în stufărişul des ca peria. Apa nu prea adîncă 
mustea sub picioarele lor. Ochiurile mari acoperite cu imense 
covoare de nuferi apăreau ici-colo. Doar un cunoscător bun al 
Deltei se putea descurca prin hăţişurile din jur. Sandu, obişnuit 
cu astfel de călătorii, găsea de fiecare dată locuri bune de 
trecere. Acolo unde apăreau salcii sau alţi copaci, el ştia că apa 
nu poate fi prea adîncă. 

Trecuse de miezul nopţii. Cae, Ducu şi Sandu ieşiseră din 
hăţişuri. Sub picioarele lor nisipul aspru arăta că intra seră pe un 
prundiş sănătos. Copacii se dovediră mai deşi, iar stuful nu le 
mai şedea în cale. Terenul înalt îi ajută să se apropie de mal. 

— Pe aici am pescuit de multe ori, şopti Sandu. Prun dul 
acesta e lung de vreo două-trei mii de paşi. Undeva pe aproape, 
Dunărea făcea un cot mic. E acolo un golf tare frumos. Bărcile 
pot intra adînc în el, iar locul e nisipos şi curat. Dincolo de golf 
pădurea se îndeseşte. De cite ori vine Dunărea mare, pădurea 
aceasta e ferită de ape. 

Ajunseră curînd în faţa golfului. La picioarele lor apa 
strălucea ca arama proaspătă. Plaja lui nu era mai mare de opt- 
zece paşi. In jurul plajei, sălciile pletoase formau un brîu frumos, 
parcă rînduit de mîna omului. De cealaltă parte a plajei se 
auzeau glasuri. Doi bărbaţi discutau încet. Cuvintele lor 
ajungeau neclare dincoace de golf. 

— Cred că sînt ascunşi în umbra copacilor, şopti Ducu. 

Cei trei porniră să ocolească golful. Apoi nu mai auziră voci. 
Trecură pe partea din care se auziră glasurile. Cae îi porunci lui 
Sandu să rămînă pe loc. El şi Ducu se strecurară mai departe pe 
sub sălcii. In jur, liniştea domnea apăsătoare. Răcoarea nopţii 
arăta mai aspră în apropierea malului. Lipiţi cu spatele de 
trunchiul gros al unei sălcii, doi bărbaţi scrutau albia Dunării. Din 
locul acela se vedea în susul apei pînă departe. 

* 


— Stăpînul cel mare e supărat, grăi în turceşte unul dintre 
pîndari. 
— Alah e mare! filozofă domol celălalt. 


La doi paşi în spatele lor, Cae şi Ducu îşi ţineau cuţi tele 
pregătite. Dar nu loviră. Se depărtară asemenea unor păreri. 
Ciţiva paşi mai încolo, cei doi tineri se opriră din nou. Priponite 
la mal, şapte bărci mari se legănau pe apă, adăpostite de 
vegetaţia luxuriantă. Le cercetară pe rînd. Fiecare dintre ele 
putea adăposti zece-doisprezece oameni. Porniră spre interiorul 
grindului şi nu mică le fu mirarea întîlnind o cărare destul de 
bine întreţinută. Nisipul ei bătătorit de încălțări dovedea că 
fusese folosită de curînd. Mai mult ca sigur că ducea spre locul 
de odihnă al posesorilor acelor bărci. Porniră pe ea, dar o 
părăsiră curînd. În faţa lor se auzeau paşi. Erau atît de uşori încît 
ar fi scăpat unor urechi mai puţin agere. Un turc trecu foarte 
aproape de ei. Mergea nepăsător, probabil spre cei de la bărci. 
Nisipul îi înăbuşea zgomotul paşilor. Îşi continuară drumul spre 
cărare. Apoi, se pomeniră la marginea unui luminiş. Era o poiană 
frumoasă, aproape rotundă. Nisipul poienii arăta ca o pată mare, 
albicioasă, dată cu var. Doar smocurile de iarbă crescute ici-colo 
îi ştirbeau frumuseţea. Întinşi direct pe nisip, şaptezeci-optzeci 
de turci se odihneau, cu iataganele puse alături la îndemină. 
Între două sălcii mari se afla un cort. În faţa cortului şedea 
turceşte un bărbat voinic. Părea încremenit acolo ca o statuie. 
Pe sub pînza cortului răzbea o rază subţire de lumină. 

Cae şi Ducu ocoliră poiana, aţinîndu-se în umbra copacilor. 
După cîteva minute se lipiră de pînza din spate a cortului. Locul 
ales de ei prezenta siguranţă atita vreme cît paznicul din faţă 
rămînea acolo unde se afla. Dacă i-ar fi venit în minte să 
înconjoare cortul, i-ar fi descoperit. Sub învelişul de pînză 
discutau doi bărbaţi. Unul avea vocea aspră, minioasă. 
Tovarăşul lui arăta mai calm. 

— Nu, lusuf! grăi vocea aspră. Ar fi o prostie să-i cău tăm pe 
ghiauri în toiul nopţii. Delta nu-i o curte oarecare. 

— Ştiu, Mahmud. Însă la ziuă va fi mai greu. Poate că ar fi 
bine să pornim cu bărcile pe Dunăre la deal, chiar acum. 

— Nu, lusuf! Dacă sînt ascunşi pe undeva la mal, vom trece 
pe lîngă ei, lăsîndu-le lor cale liberă. Pînă în zori mai sînt trei 
ceasuri. Ghiaurii aşteaptă ascunşi crezind că-i vom căuta pe 
Dunăre în sus, lăsîndu-le drum liber la vale. Asemenea prostie 
nu facem noi. Oricit de bine ar fi adăpostiţi, lumina zilei ne va 
ajuta să-i aflăm. 

— Şi dacă se întorc la Reni? De acolo şi-ar putea conti nua 


drumul pe uscat pînă la altă aşezare unde vor găsi bărci. 

— Da, răspunse lusuf, la asta m-am gîndit şi eu. Ne-am lăsat 
duşi de nas ca nişte proşti. Măcar acum să fim înţelepţi. Am 
tăbărit asupra bărcilor crezînd că ne-a picat aurul în miîini. 
Văzind putinile grele n-am mai pornit în urmărirea celor ce 
înotau spre malul opus. Apoi am pierdut vremea cărînd putinile 
pînă aici. Nişte putini pline cu pietre. lată cîte greşeli am putut 
să facem în mai puţin de un ceas. Omul nostru de la Giurgiu a 
văzut patru bărci cu şaisprezece oameni. Atiţia au plecat din 
Cîrna Mică pe Dunăre la vale. Cel de la Brăila a văzut tot patru 
bărci. Păcat de ţechinii cheltuiţi cu ştafetele care au alergat pînă 
aici! Noi ne-am pomenit cu una în plus, departe, în spatele celor 
patru. Cînd s-a aprins lumina în barca din urmă ar fi trebuit să 
ne dăm seama de vicleşug. Abia acuma îmi apare totul foarte 
clar. Undeva prin apropierea Galaţilor, ghiaurii au mai făcut rost 
de bărci. Patru în faţă, drept momeală, iar a cincea la mijloc, 
gata să dea semnalul de lumină. Cae Indru, ghiaurul care 
conduce transportul, e mai viclean decit ne aşteptam. El a 
prevăzut că s-ar putea să fie pîndit la plecarea din Cîrna Mică. 
Aşa se înţelege că nu a luat acolo bărci de momeală. Nici la 
Brăila nu a luat, tot din prevedere. A făcut acest lucru abia în 
zona unde începea să se arate pericolul. Poate că e mai bine să 
ne lăsăm păgubaşi. Am auzit multe lucruri mari despre Cae şi 
prietenii lui. Eu sînt un negustor cunoscut. Dacă se află ceva 
despre amestecul meu în atacul de la Dunăre, pot să rămîn 
sărac. Tot ce au furat lotrii pînă acum va fi pus în sarcina mea. 
Mi-e teamă că nu vom lua aurul din mîinile lor. 

— Îl vom lua, rîse Mahmud. Ghiaurii despre care vor beşti or 
fi vicleni. Au cîştigat chiar prima bătălie din această noapte, dar 
drumul de aici pînă la Sulina e lung. Nu au pe unde să treacă 
fără să-i simţim. Izu Klein va plăti şi paguba celui de al doilea 
transport fără să te bănuiască. Cine şi-ar putea închipui că 
marele negustor lusuf e ames tecat într-o astfel de afacere? 
Acum nu trebuie să şovăim. Dacă-i scăpăm dincolo de Braţul 
Chilia, va fi greu să mai punem mîna pe ei. 

Cae îi făcu semn prietenului să se retragă. Intrară degrabă 
printre copacii mari şi căutară cărarea. 

— Să ne grăbim! şopti el. lusuf şi Mahmud vor trimite o barcă 
la malul stîng pentru a supraveghea drumul pe uscat. Numai de 
ne-ar ajunge timpul. 


— Aşa m-am gîndit şi eu, răspunse Ducu. 

Nu mai vorbiră. Ştiau amindoi ce aveau de făcut. La 
jumătatea potecii se traseră iute în umbră. Turcul pe care îl 
întîlniseră mai devreme venea spre tabără. Călca nepăsător, 
fără grabă. Cae îl atinse cu palma pe Ducu. Era un semn 
cunoscut numai de ei. Nisipul scrişni uşor chiar alături. Minerul 
cuţitului aflat în mîna lui Cae se abătu ca o lovitură de ciocan 
peste căpăţina turcului. Ducu îl prinse în braţe evitînd zgomotul 
căderii. Apoi îl luă în spinare şi porniră spre micul golf. Turcii de 
pază nu mai discutau între ei. Şedeau cu feţele îndreptate în 
susul Dunării. Două umbre se ridicară la spatele lor. Minerele 
cuţitelor căzură cu sete. 

Ducu plecă să-l caute pe Sandu. Cae cercetă împrejurimile 
din lungul malului şi descoperi încă cinci bărci. Erau bărcile lor, 
aflate doar la cîţiva paşi de cele şapte. Dar bucuria lui fu şi mai 
mare cînd găsi în barca lui Stoica nişte frînghii trainice. Primele 
patru bărci rămăseseră legate între ele. Cae o prinse şi pe cea 
de a cincea. Apoi tăie fringhii pentru priponirea prizonierilor. Se 
opri doar o clipă, auzind paşi. Ducu şi Sandu veniră lîngă el. Cu 
ajutorul lor îi cără pe turci în cea mai apropiată barcă. 

— Sandule! porunci Cae. Alege una dintre bărcile ăstora şi 
visleşte cît poţi de tare pînă la ascunzătoarea noastră! Îi spui lui 
Costache că poate să coboare pe firul apei! Drumul e liber. După 
aceea, treci pe malul opus! Să cobori încet pe lîngă el! Stoica şi 
oamenii lui sînt undeva pe aproape. Îi iei în barcă şi veniţi după 
noi. 

Sandu ieşi în golf, iar de acolo începu să urce iute pe lîngă 
mal. Cae şi Ducu folosiră frînghiile cu multă pricepere. Fiecare 
părea să ghicească uşor gîndurile celuilalt. Cele unsprezece 
bărci legate frumos între ele erau gata de drum. Ducu scoase un 
oftat de uşurare. Prinse ramele din prima barcă, dar în aceeaşi 
clipă izbucniră strigăte mari doar la cîţiva paşi de ei. Mahmud şi 
lusuf veniseră să inspec teze străjile. Pistoalele lui Mahmud 
fulgerară printre copaci. 

— Rămii pe loc, Ducule! porunci Cae. 

Apoi făcu un salt spre mal. Mahmud şi lusuf nu văzură cîţi 
oameni se află în bărci, astfel că fugiră spre cărare. Cae îl ajunse 
din urmă pe lusuf care nu se arătă la fel de sprin ten ca 
tovarăşul său. Turcul încercă să opună rezistenţă, însă fără 
folos. Pumnul lui Indru îl pocni asemenea unei măciuci. Bătrînul 


negustor căzu fără vlagă. La capătul potecii şi printre copaci 
începuse un adevărat viespar. Strigătele dimpreună cu zgomotul 
paşilor se apropiau. Cae îl luă în spinare pe negustor şi alergă 
spre bărci. Ducu ieşise cu ele în golf. Fiecare clipă irosită ar fi 
însemnat pierzania celor doi tineri. Cae îl aruncă pe turc la 
picioarele lui Ducu şi sări la rame. Era destul de greu să 
manevrezi unsprezece bărci. Sumedenie de turci intrară în apă 
cu iataganele în miini. Dar prea tîrziu. Convoiul ieşi spre larg. 
Mahmud privi în urma bărcilor tremurind de miînie. La puţină 
vreme observă şi cele patru bărci conduse de Costache 
Caravană. 

— Ali! strigă Mahmud. 

Un turc voinic se apropie degrabă. 

— Alege-mi zece înotători buni! Ceilalţi oameni să meargă în 
poiană! Eu dimpreună cu zece oameni trecem Dunărea şi vom 
călători pe uscat pînă la Reni. Acolo găsim bărci destule. Voi fi 
îndărăt peste cîteva ceasuri. 

În vreme ce Ali se ocupa cu alegerea oamenilor, Mahmud 
alergă spre cort. Scoase din bagajul puţin o pungă cu ţechini, 
apoi ieşi, dar se întoarse de la jumătatea drumului. Chemă cîţiva 
oameni şi le porunci să ducă la golf unspre zece putini. Cei aleşi 
de Ali aşteptau pe mal. Mahmud îi sfătui să-şi pună hainele în 
putini. După ce le închiseră cu capacele, intrară în apa 
răcoroasă, cu privirile îndreptate spre malul opus. Peste Deltă se 
lăsa umezeala subţire dinspre ziuă, ca o spuzeală. Apele 
bătrînului fluviu se călătoreau indiferente şi calme. 

* 

Cele şaisprezece bărci ale fugarilor se uniră în grup. 
Destoinicul pescar Stoica preluă conducerea lor. El şi Sandu 
erau singurii buni cunoscători ai locurilor. Cei nouă barcagii la 
care se adăugară Cae, Ducu, Chirilă, Costache şi părintele 
Grasa, pricepuţi în miînuirea lopeţilor, se împărţiră în patru 
schimburi. Sub apăsarea braţelor vigu roase, lopeţile mînau 
convoiul cu hărnicie. Cae nu îngădui nici o clipă de odihnă. 
Schimbul vislaşilor se făcea din mers. Zorile erau pe aproape, 
dar el hotărî să se continue călătoria şi în timpul zilei. Bănuia că 
Mahmud va face tot ce-i sta în putinţă pentru a-i prinde. 

— Va fi greu pînă se ramifică Braţul Chilia, zise Sandu. Acolo, 
turcii, care ne vor urmări cu siguranţă, au de ales. Ei nu vor şti 
încotro am luat-o. Dacă ne lăsăm pe Chilia, avem putinţă să 


ieşim în apropiere de Sulina. Sînt multe canale ce fac legătura 
între Chilia şi Braţul Sulina. Sau mergem pînă la a doua 
ramificaţie, unde apele Dunării se despart în Braţul Sulina şi 
Bratul Sfîntul Gheorghe. Dacă o luăm pe Sfîntul Gheorghe, avem 
putinţă să ajun gem la Sulina prin canalul Ivancea şi Lacul Roşu. 

— Mahmud va face rost de bărci, răspunse Cae. Cătunul Reni 
nu e chiar aşa departe de locul unde ne-a atacat. Dar nici prea 
apropiat încît să ne poată ajunge pînă la a doua ramificaţie a 
Dunării. Din cîte am înţeles de la dumneata, ori folosim Braţul 
Chilia, ori Sfîntul Gheorghe, canalele ne vor ajuta să intrăm pe 
Braţul Sulina chiar în apropiere de portul Sulina. Acest lucru îl 
ştie şi Mahmud. El îşi dă seama că nu are rost să ne caute prin 
toată Delta. Sînt convins că va apuca pe Braţul Sulina şi ne va 
aştepta în apropierea portului. Deci, ori pe unde ne-am îndrepta, 
am ajunge în mîinile lui. 

— Înseamnă că va fi zadarnică truda noastră. 

— Nu, nici vorbă! rise Cae. Putem să-i ocolim. Toate cele trei 
Braţe ale Dunării se varsă în mare. Ei bine, vom apuca pe Braţul 
Sfîntul Gheorghe. Prin el ieşi la Marea Neagră. Apoi vom călători 
pe mare pînă la Sulina. 

— Grozav! se entuziasmă Stoica. Miine vom fi la Sfintul 
Gheorghe. Totuşi, în timpul zilei de azi, multă lume de pe cele 
două maluri va observa convoiul nostru. 

— Adevărat! răspunse Cae. Dar turcii nu vor folosi decit 
Braţul Sulina, bănuind că ne vom strecura pe canale. lar de vor 
culege informaţii, timpul nu va lucra pentru ei. 

— Şi dacă turcii se împart în două grupuri? 

— Nu fac ei asemenea prostie. In grupuri mici nu mai au 
putere. Apoi, în Deltă nu-ţi ajunge o întreagă flotă pentru a 
urmări nişte bărci. Miile de canale mici, lacurile fără număr, 
hăţişurile uriaşe sînt greu de cercetat. De fapt, am fi putut să ne 
batem cu ei în această noapte, dar socot că vieţile oamenilor 
mei sînt mai preţioase decit încărcătura ce o transportăm. 

— Ne vor aştepta mult şi bine pe Braţul Sulina, grăi Stoica. 

— Nu se ştie. Mahmud e în stare să atace corabia care ne 
aşteaptă. El va încerca în fel şi chip să-l scoată pe lusuf din 
mîinile noastre. 

Tăcură. Soarele ieşea dintre copacii Deltei timid, ase menea 
copiilor care învaţă să meargă. Apoi prinse puteri. Milioane de 
păsări salutară apariţia soarelui cu ţipete lungi, ca o rugăciune. 


Animalele multe şi felurite părăsiră ascunzişurile lor tainice. 
Întreaga Deltă fremăta de viaţă. Apele Dunării căpătară alte 
sclipiri, mai vii. Pădurile de pe maluri, chircite peste noapte, se 
ridicau semeţe. Bătrînul fluviu trecea printre ele triumfător şi 
neobosit. Aerul jilav din timpul nopţii se primeni cu haină 
proaspătă, iar dulceaţa lui îi făcea pe călători să respire cu sete. 
Peste deltă plutea o spuzeală subţire ce se mistuia repede sub 
razele soarelui. Era ultima vlagă umedă a nopţii trecute. La 
coturi, acolo unde apa arăta necilintită, sau prin bălțile 
mărginaşe, nuferii îşi tremurau uşor pălăriile mari, la cea mai 
mică adiere. Apoi rămîneau nemişcaţi, ca oamenii căzuţi pe 
gînduri. În Deltă nimic nu se desfăşura pripit. Chiar şi Dunărea 
se supunea mersului molcom. Intreaga mişcare din jur părea 
chibzuită cu înţelepciune de-a lungul mileniilor. Totul se 
desfăşura calm, acolo unde timpul nu avea importanţă. Peisajul, 
monoton la prima vedere, îi copleşea pe călători prin măreţia 
calmului desăvirşit. Era în Deltă o lume de basm, parcă 
încremenită. Pe nenumăratele canale cu apa limpede şi nefiresc 
de adîncă, împrejmuite de vege taţie luxuriantă sau de copaci 
care mureau în picioare acoperiţi de alţii mai puternici, timpul 
arăta ca o valoare neluată în seamă. Misterioasele hăţişuri 
înconjurate de ochiuri de apă te duceau cu gîndul spre castele 
vechi, încremenite sub pînze de păianjen. Numai pe aici, unde 
parcă erau alte tărimuri, puteau să umble cîndva feţi-frumoşi în 
căutarea zmeilor. Aici unde timpul nu se măsura în unităţi mici. 
În imensitatea de apă, stuf şi copaci, chiar ţipătul păsărilor 
nenumărate părea să adîncească misterul şi liniştea locurilor. 

Asemenea gînduri trecură prin minţile călătorilor, care 
priveau fascinaţi Delta în zori. Pînă şi barcagii atit de obişnuiţi cu 
ea, îi simţiră întreaga măreție. Pe lîngă maluri, peştii aurii 
săreau din apă ca scînteile pe nicovală. Zările ajurate cu ceaţă, 
aerul curat ca sărutul pruncului, liniştea îmbietoare le stiîrneau 
în piept doruri de călătorii fără sfîrşit. Numai Costache Caravană 
se agită, trezindu-şi tovarăşii din visare. 

— Auzi, Cae, în mare or fi lipitori? 

Întrebarea lui stîrni un hohot de rîs. Doar Chirilă nu fu atent 
la cele ce se petreceau şi murmură cu faţa strălucitoare de 
plăcere: 

— Frumos e pămîntul ţării noastre! Zinele bune i-au dăruit 
tot ce-şi poate dori un popor. 


* 


Kir lani Xifandos, căpitanul corăbiei Penelopa, mărunt, gras, 
transpirat, îşi fuma luleaua cu un anumit dichis ceremonios. 
Puţini erau aceia ce-şi puteau îngădui o lulea. Tutunul era 
scump şi, mai ales, rar. Kir lani nu şi-ar fi fumat luleaua ferit de 
ochii curioşilor, pentru nimic în lume. lar dacă în ochii privitorilor 
nu citea admiraţie cînd scotea frumoase rotocoale de fum pe 
nas, viaţa i se părea dintr-o dată urită. Şedea la tribord pe un 
colac de parime. Căpitanul care ar fi folosit scaunul într-o astfel 
de ocazie îşi tăia singur din harurile unui adevărat lup de mare. 
După fiecare fum înjura domol în altă limbă şi se izmenea de 
mai mare dragul. Pe chei, destul de aproape de babalele ce 
ţineau priponită corabia, cîţiva gură-cască priveau cu admiraţie 
spre kir lani. Erau puţini şi nu tocmai de soi, dar căpitanul se 
mulţumi şi cu o astfel de asistenţă, căsnindu-se să scoată 
rotocoale de fum cît mai frumoase, în vreme ce privea peste 
capetele lor de parcă nu i-ar fi observat. Nu-i plăcea uscatul. Pe 
uscat era un kir lani oarecare. Insă pe bordul Penelopei, unde 
răcnea din te miri ce, iar ochii lui blînzi încercau zadarnic să fie 
ameninţători, îşi simţea întreaga importanţă. Era mîndru de 
corabia lui, altfel destul de îngrijită şi frumoasă. Numele de 
Penelopa i se părea cel mai încîntător din lume, fapt pentru care 
îl păstrase chiar dacă în lunga sa carieră de căpitan pierduse 
alte două Penelope. Ştia să înjure frumos, vocea îl ajuta destul 
de bine, afacerile nu mergeau prost, faimoasa isteţime 
grecească nu-l ocolise, iar kir lani Xifandos, conştient de aceste 
haruri, socotea viaţa chiar mai frumoasă decit era. 

Ziua scăpăta către amurg. Zarva din micul port al Sulinei 
scăzuse spre seară. Numai căldura stăruia puternică. Un bărbat 
mărunt, slăbuţ, cu ochii vioi, neastîmpăraţi, veni pînă la scara de 
legătură cu uscatul. În spatele lui, doi zdrahoni înarmaţi pînă-n 
dinţi arătau a slujitori sau a paznici. 

— Frumoasă lulea! zise cel mai slăbuţ în loc de salut. Zău, kir 
lani, că n-am văzut o lulea mai frumoasă! 

„Ah, ah! gîndi grecul. lată-l pe domnul Izidor Klein. Unde 
apare el totdeauna e rost de cîştig bun. Şi-mi place. Are ochiul 
fin, în stare să preţuiască un lucru delicat.” 

Apoi grăi într-o românească destul de bună: 

— Poftiţi, poftiţi! Te plăţere! 

Izu Klein, urmat de zdrahonii lui, urcă sprinten şi se aşeză 


alături pe un colac de parime. 

— Avem cafea bună, domnu Izu Klein. O ţească de cafea 
acum la apusul soarelui întăreşte sufletul. 

Se întoarse cu un gest violent şi strigă cît îl ţinură puterile: 

— Ifrim! N-auzi, păduchiosule? 

Un lungan deşirat îşi făcu apariţia alene. 

— Aud, aud, kir lani. 

— lo nu sintu kir lani, pezevenghiule! lo sintu căpitanu... 

— lartă-mă, căpitane! răspunse Ifrim potolit. 

— Asa, asa! se îmbună kir lani. O ţească de cafea pentru 
domnu lzu! Adică două si cu caimac! 

În vreme ce-şi beau amîndoi cafeaua turcească, lani aprin se 
altă lulea, chiar dacă nu-i simţi nevoia, dar în faţa unui musafir 
de soi merita să scoată nişte rotocoale mari defum. 

— Frumoasă corabie! zise Izu spre desfătarea gazdei. 

— Aia dinaintea ei fostu si mai frumoasă. 

— Am auzit că o furtună ţi-a scufundat-o lîngă Varna. 

— Ţe furtuna? Care furtuna, bre?... se înecă blajinul kir lani. 
Au scufundat-o doi păduchioşi. 

Tăcu. Numai tusea aprigă îi arăta supărarea. Soarele intrase 
pe jumătate în mare. Pe puntea Penelopei marinarii priveau 
nepăsători amurgul. Lîngă babale, doar la cîțiva paşi de cei doi, 
veniră patru bărbaţi. Cel mai voinic dintre ei mai făcu un pas 
pînă lîngă scară şi întrebă cu vocea mieroasă: 

— Ar putea oare această frumoasă corabie să suporte 
greutatea noastră? _ 

Izu Klein izbucni în ris recunoscîndu-l pe Cae Indru. In 
schimb, kir lani, atins grav de asemenea insultă, sări de un cot, 
iar dacă nu scăpă unele cuvinte aspre, faptul se datora 
frumoaselor veşminte ale omului de lîngă babale. 

— Poate, înălţimea-ta, poate chiar mai mult decit cred unii, 
spuse apăsînd pe ultimele cuvinte. 

Cae, Costache, Ducu şi Chirilă urcară pe scara de legătură. 

— Mă miră prezenţa voastră aici, domnule Indru, zise Izu 
frecîndu-şi mîinile bucuros. Oamenii mei pîndesc de două zile 
apele Dunării şi n-au văzut bărcile atit de mult aşteptate. 

— Le vor vedea acum, se amestecă în vorbă Costache. 
Priveşte, domnule Klein, colo pe mare! 

Negustorul urmări braţul întins a lui Caravană şi văzu 
şaisprezece bărci legate una de alta. 


— Cred că nu sînteţi păsări, domnilor, zise uimit. Dar nici ele 
nu ar fi putut trece pe aici fără să le vedem. 

— Sigur că nu sîntem, zimbi Cae. De la Sfintul Gheorghe am 
folosit drumul pe mare. 

— Asemenea ocol? 

— Merita chiar unul mai mare. 

— Dar aţi plecat din Cîrna Mică doar cu patru bărci. Să cred 
că fiecare din ele a mai născut patru pe drum? 

— Întrebarea nu e departe de adevăr, observă Ducu. Dar 
asta nu mai are importanţă. Aurul vostru e aici. 

— Nu vă mirati, domnule Indru, că mă vedeţi la Sulina? rise 
Izu. 

— Nu. Din convorbirea noastră de la Sibiu am dedus că ne 
vom întîlni pe bordul Penelopei. 

— Am spus eu asemenea lucru? 

— Nu, domnule Klein. Puținele indicaţii date de domnia-ta în 
privinţa predării aurului mi-au întărit convingerea că ne vei 
aştepta la Sulina. 

— Admir inteligenţa voastră, spuse cu sinceritate Izu Klein. 

— Admiraţia e reciprocă, zîmbi Cae. Aducem aurul pe puntea 
Penelopei? 

— Chiar vă rog. Mă mir că nu s-a arătat pînă acum marele 
negustor lusuf. 

Cae făcu un semn spre bărci iar convoiul se urni domol către 
Penelopa. În mai puţin de o jumătate de ceas preţioasa 
încărcătură fu stivuită şi încuiată în cambuza corăbiei. 

— lar acum, spuse Cae, voi da poruncă să-l aducă pe lusuf. 

— Poruncă? Nu înţeleg, îl privi întrebător Izu Klein. 

— Vei înţelege îndată. Marele negustor lusuf a făcut o parte 
de călătorie împreună cu noi. 

— Asta mă uimeşte, domnule Indru. Poate dacă mi-aţi da o 
lămurire... 

— Nu eu, îl întrerupse Cae. lusuf vă va da poate ceva 
lămuriri, dar nu sînt prea sigur de asta. 

— Ah, ah! se văită Izu Klein. Zău că nu mai înţeleg nimic! 

— Atunci e bine să ai puţină răbdare. lată că soseşte lusuf. 

Negustorul privi în direcţia bărcilor. Tufănel, Toroipan şi 
Găluşcă împingeau dinaintea lor patru turci priponiţi între ei cu 
sfori. Izu săltă o sprinceană şi-şi bătu palmele a mirare. 

— Vai, domnule, nu credeţi că ar fi o greşeală? 


— Nu cred. lusuf ne-a atacat bărcile între Reni şi Isaccea. Tot 
el a prădat şi primul transport de aur. 

— Înţeleg, se albi la faţă tînărul negustor. Şi-a furat propriul 
său aur, iar eu i-am plătit paguba. Straşnică înşelătorie! 

— Ei, lusuf! zise Indru ieşindu-i în întîmpinare. lată că ai 
ajuns aici dimpreună cu aurul. Văd că mă priveşti nedumerit. 
Vrei să vorbim în turceşte? 

— Cîine! strigă negustorul. 

— A! rise Cae. Văd că ştii româneşte destul de bine. 

— Răzbunarea mea va fi mare... 

— Să nu discutăm despre ea acum. După cum arăţi priponit 
nu prea sînt semne de răzbunare. lar viitorul, cine poate şti ce 
aduce viitorul? 

— Liberează-mă degrabă! Puterea mea e mare aici. 

— Nu prea se vede, se amestecă Ducu. Numai câinţa şi 
mărturisirea cinstită ţi-ar putea salva viaţa. 

— Vorbeşte, lusuf! îl îndemnă Izu. Ştiu că ai mărfuri la 
Braşov, la Sibiu şi chiar la Praga. Dacă se află că eşti un lotru, 
nu vei mai primi sumele cuvenite pentru acele mărfuri. 

— N-am nimic de spus acum, dar miine în zori îmi vor sosi 
dovezi. Miine veţi afla că nu eu sînt acel care a prădat 
transportul de aur. 

— Bine, lusuf! se prefăcu Indru a-l crede. lartă-ne că te ţinem 
legat pînă miine! Ne vom bucura din toată inima dacă vor sosi 
acele dovezi. 

Apoi îl întrebă pe căpitan: 

— Unde îl putem încuia pînă miine? 

— Ar fi loc lîngă cabina mea. E acolo o cămăruţă cu loc 
destul pentru ţei patru pezevenghi. 

Îi cobortră, apoi Cae, Costache, Ducu, Chirilă, Izu Klein şi kir 
lani se traseră în pupa vasului, feriţi de urechile eventualilor 
ascultători. 

— După felul în care aţi vorbit, înseamnă că vă îndoiţi de 
vinovăția lui lusuf, observă Izu. 

— Nici o clipă, răspunse Cae. Dar am înţeles răgazul rîvnit de 
el. 

Îi povesti negustorului atacul de la micul golf. Izu şi kir lani îl 
priveau înmărmuriţi, iar exclamaţiile lor de mirare şi admiraţie 
nu mai conteniră. Cînd isprăvi de vorbit, înnoptase de-a binelea. 

— Toate bune, observă într-un tîrziu Izu, însă n-am priceput 


motivul care v-aţi prefăcut a-l crede pe lusuf. 

— Nu-i prea complicat. Turcul nu ştie că am stat în spatele 
cortului şi am ascultat discuţia dintre el şi Mahmud. În schimb, 
ştie că tovarăşul său a aflat despre prezenţa noastră aici. De 
cînd am venit pe punte, am observat pe chei cîțiva turci care 
priveau mult prea curioşi în direcţia noastră. Cred că i-a 
observat şi lusuf. La noapte, Penelopa va fi atacată de oamenii 
lui Mahmud. 

— Te tot vorbiţi acolo, înălţimea-voastră? se sperie grecul. 
Am să ies în larg. 

— Ar fi şi asta o soluţie, răspunse Cae. 

— Cunoaşteţi alta mai bună? întrebă Izu. 

— Nu ştiu dacă e mai bună, dar trebuie să isprăvim într-un 
fel. Puteam să dau această bătălie în Deltă. N-am făcut-o fiindcă 
aş fi primejduit vieţile pescarilor. Aici, lucrurile se schimbă. 
leşind în larg, am lăsa în Deltă o ceată de lotri care ar putea 
face mult rău oamenilor de prin partea locului. Dacă îi stîrpim, 
vom face un lucru de seamă. 

— Sînt peste saptezeţi de războiniţi, se tîngui kir lani. 

— Nici noi nu sîntem puţini. 

— Să ţerem azutor... 

— Nu! Ne descurcăm fără ajutor. 

Cae chemă toţi oamenii pe corabie. Dimpreună cu marinarii, 
numărul lor crescu la treizeci şi şase. Chirilă, chibzui ca de 
obicei, îl întrebă pe kir lani: 

— Aveţi ceva pistoale? 

— Si ţe pistoale, înălţimea-ta! Toţi palicarii mei au pistoale şi 
cuțite. 

Trecuse de miezul nopţii. Micul port dormea liniştit. Pe 
puntea Penelopei, Cae, Chirilă, Ducu şi Costache şe deau la 
pîndă. Nimic nu se clintea în jur. 

— Mahmud e undeva pe aproape cu bărcile lui, spuse Ducu. 
Dar el nu va ataca acum, ci mai tîrziu, către zori, cînd somnul e 
greu. Asta în cazul unui om priceput în astfel de lucrări. 

— Şi dacă nu ne atacă? întrebă Costache. 

— Ne atacă sigur, zise Chirilă. E singura şansă care i-a mai 
rămas. Moartea noastră şi a lui Izu Klein ar îngropa taina 
necinstitului lusuf. Chiar numai aurul de pe corabie l-ar îndemna 
să atace. El speră să pună mina pe corabie, asigurindu-şi 
plecarea din aceste locuri. 


— Vin, şopti Cae. 

De-a lungul malului se furişau nişte umbre. Ducu şi Costache 
îi treziră pe ceilalţi. Nici un zgomot nu răzbi de pe corabie. În 
fruntea primului grup al atacatorilor păşea Mahmud. Se 
apropiau pe chei cu călcături uşoare. Scăriţa de lemn ce făcea 
legătură cu puntea scîrţii ca o părere sub picioarele lui Mahmud. 
Cuţitele lui Cae şi Chirilă porniră în acelaşi timp. Două răcnete 
mari sparseră liniştea nopţii. Văzindu-se descoperiţi, turcii 
scoaseră strigăte de furie şi se repeziră buluc. Dar cuţitele celor 
doi curăţară locul în jurul scăriţei. Pistoalele lui Costache 
dimpreună cu cele ale marinarilor fulgerară scurt. Părintele 
Grasa şi Ducu săriră pe chei cu săbiile lor ca nişte vipere. Îi 
urmară Tufănel, Toroipan, Găluşcă şi Ciripoi, ale căror strigăte 
se dovediră mai aprige decît săbiile. Descumpăniţi, rămaşi fără 
conducător, turcii se risipiră în goană prin stufărişul din lungul 
malului, cătînd scăpare spre bărci. Cei doisprezece apărători ai 
transportului de aur nu conteniră să-i urmărească. Răzleţiţi unii 
de alţii, lotrii lui lusuf şi Mahmud nu mai aveau putere, iar 
urmăritorii lor nu cunoşteau mila. 

Întreaga bătălie durase destul de puţin. Fusese de fapt un 
măcel. Cînd apărură zorile, mai mult de jumătate dintre turci 
zăceau fără suflare pe chei. Cae porunci să fie scoşi prizonierii 
din pîntecele Penelopei. 

— lată, lusuf, îi zise el negustorului, acestea sînt do ve zile 
pe care le aşteptai. Ştii să mînuieşti o sabie? Dez legaţi-i şi dați- 
le săbii! 

— Plătesc răscumpărare, strigă negustorul căruia îi pierise 
aroganţa. Zece mii de ţechini... 

— Nu, lusuf! la sabia! 

— Cincizeci de mii... 

— Zadarnic! Ţi-ai dat cinstea de negustor pe cea de lotru. Ar 
fi trebuit să te spînzur, dar îţi mai dau o şansă. Nimeni nu are 
dreptul să ia viaţa cuiva fără a-i acorda o şansă. 

— O sută de mii... 

— Poate ar fi altă cale, se amestecă Izu Klein. 

Apoi tăcu. Ochii lui Cae erau răi, ameninţători, neîn 
duplecaţi. 

— Alege-ţi adversarul dintre noi! zise Costache. Dacă eşti 
mai dibaci, îţi dăruim viaţa. 

lusuf văzu în ochii lor că nu are alt drum. Prin simplă 


impresie şi spre nenorocirea lui, negustorul alese pe Ducu. Dacă 
i-ar fi aflat numele, s-ar fi ferit ca de foc să facă o ale gere atit 
de proastă. Faima tinărului spadasin făcuse de mult ocolul 
Balcanilor. Ducu trase sabia, salută plin de respect, roşi uşor şi 
se aşeză în gardă. Pentru el, turcul nu mai era un lotru, ci un 
adversar căruia trebuia să-i acorde toată cinstirea. lusuf nu se 
arătă lipsit de îndemînare. Începuse a lucra iute, cu rotiri largi. 
Ducu pară fără să dea un pas îndărăt, apoi lovi o singură dată. 
Sabia din mîna lui lusuf zbură cît colo. 

— Luaţi-o, domnule lusuf! zise cu modestie. Numele meu e 
Ducu cel lute. 

— Ah, ah! nu mă bat cu ghiaurul acesta, strigă fostul 
negustor. 

— Tu l-ai ales, răspunse Cae. la sabia! 

— Lasă-l, Cae! Dacă nu mai vrea, să-i acordăm ultima 
alegere. 

— Nu, prietene! El a făcut alegerea. În gardă, lusuf. 

Negustorul ridică sabia şi se năpusti asupra tinărului său 
adversar. Ducu pară cu îndemînare, apoi fandă scurt, încheind 
lupta inegală. Gitul lui lusuf prezenta o rană adincă şi urită. Era 
mort. 

— E rîndul vostru, se întoarse Cae spre cei trei turci. 

Aceştia nu arătau a fi nişte fricoşi. Apucară săbiile şi-i aleseră 
ca adversari pe Cae, părintele Grasa şi Costache. 

— Să vă ia dracu! spuse Costache foarte nemulţumit. Mie îmi 
place pistolul. E mai curat. Apoi, nu te supune la cine ştie ce 
sărituri. 

Adversarul părintelui Grasa arăta neaşteptat de ager. 
Văzindu-l atît de slăbănog şi nu tocmai tînăr, turcul zimbi 
răutăcios, convins că-l va răpune degrabă. Abia cînd obser vă 
eleganța loviturilor acestuia, îl apucă îngrijorarea. 

— Loveşti prea tare, domnule! zîmbi Grasa. Lupta cu astfel 
de sculă cere fineţe. Se vede că eşti obişnuit mai mult cu 
iataganul. Am fost profesor de scrimă şi ştiu ce spun. După 
agerime, ai putea deveni un foarte bun spadasin. O nu, nu! 
Asemenea greşeli sînt de neiertat. lată că te-ai descumpănit 
singur. lartă-mă, domnule! Lupta cu un ageamiu nu-mi face 
plăcere. Le revedere, domnule! Poate o să ne întîlnim pe lumea 
cealaltă, chiar dacă ne despart unele păreri în privinţa credinţei. 
Imi pare rău că te-ai descumpănit. 


Adversarul căzu cu pieptul străpuns. Cae nu lungi lupta, lovi 
de două-trei ori lateral, cu mişcări înşelătoare, apoi fandă 
elegant, iar turcul se prăvăli la picioarele sale. În schimb, 
Costache Caravană, destul de puţin priceput în lupta cu sabia, 
avea de furcă. Adversarul îl înghesuia cu lovi turi sprintene, fără 
o clipă de răgaz. 

— Cu pistolul te doboram de mult, spuse grăsunul mînios. 
Văd însă că nici ţie nu-ți prieşte sabia. Loveşti de parcă ar fi 
iatagan. Eu nu pretind că sînt mare priceput la sabie, însă ştiu 
mai mult decît tine. Auzi, tuciuriule? Dacă m-ar vedea acum 
Zambilica... armăsarul nostru... 

Cu toate că pricepea româneşte, turcul nu luă în seamă 
cuvintele lui Costache, înghesuindu-l cu lovituri sprintene. 
Prinzind un moment de răgaz, cînd săbiile lucrau lateral cu 
mişcări înşelătoare, Caravană strigă în turceşte: 

— Uite-l pe Mahmud! 

Turcul se dovedi destul de nătîng, întoarse privirea doar o 
clipă. Suficient pentru grăsun să-i împliînte sabia în stomac. 

— Grea treabă! murmură Costache ştergîndu-şi transpiraţia. 
Nătărăul ăsta mă făcea tocătură dacă nu-l păcă leam. 

In jurul Penelopei nu se adunară curioşi. Localnicii ştiau că de 
multe ori curiozitatea aducea necazuri. Străinii se fereau din 
aceleaşi motive. Stoica îşi chemă pescarii şi adunară trupurile 
celor morţi. li puseră în bărci, apoi coboriră cu ei în spatele 
portului şi-i îngropară. 

— De necrezut, murmură Izu Klein. 

— Ai vreo nedumerire? se interesă Costache. 

— Am, domnule. Am mai multe. Nu înţeleg de ce nu aţi 
refuzat lupta cu turcul, ştiind că nu vă pricepeţi la sabie. Era 
dreptul domniei-voastre să o faceţi. 

— Pe dracu! Nu-i puteam aduce un astfel de afront 
adversarului meu, care a binevoit să mă aleagă. 

„Sînt nebuni, gîndi Izu. Nebuni de legat şi viteji cum n-am 
mai văzut alţii. Auzi vorbă! Domnul acesta ar fi preferat să 
moară decit să-i aducă un afront adversarului. Nişte oameni mai 
chibzuiţi i-ar fi spînzurat fără să-şi mai primejduiască viaţa.” 

Apoi se întoarse către Indru. 

— lată că am rămas proprietarul aurului. Cu el îmi scot 
paguba primului transport. Voi pierde în schimb cheltuielile celor 
două transporturi. Insă paguba va fi mai puţin importantă. 


Domnul Moriţ Avram, unchiul nostru, o să-mi spună cînd mă voi 
întoarce la Sibiu: „Eşti un jidan păduchios! Ti-am spus să nu te 
bagi în astfel de afaceri.” 

Zimbi şi continuă: 

— Cunosc la Varna un armean care ar fi bucuros a-mi 
cumpăra aurul. Sper să obţin o sumă ce-mi va scoate toate 
cheltuielile, astfel că unchiul Moriţ Avram o să turbeze niţel, 
neavînd motive de mustrare. Drumul pînă la Varna îl voi face cu 
Penelopa. Kir lani a lucrat multă vreme împreună cu tatăl meu. 
Am deplină încredere în el. Poftim, domnule Indru, hiîrtia pentru 
cinci mii de ducati! 

— Dar era vorba de două mii cinci sute, se împotrivi Indru. 

— Numai la prima vedere, folosi Izu expresia lui favorită. De 
fapt, eu voi fi în cîştig. Sper să mai lucrăm împreună. 

Cînd se porni înserarea, kir lani porunci să se întindă masă 
mare pe puntea Penelopei. În calitate de gazdă, i se cuvenea 
cinstea de a prezida plănuita petrecere. Cu acest prilej îşi curăţă 
pipa îndelung, sperînd că va scoate din ea rotocoale frumoase. 
În timpul mesei îl cercetă cu atenţie pe Cae şi-l întrebă: 

—  Strălucitorule, aveţi ţeva rudenie cu pasa Khidr de 
Timisoara? 

— Nu, nu, căpitane! Eu sînt român şi mă bucur că-mi cunoşti 
graiul. 

— e păcat, ţe păcat! exclamă el gindindu-se la vechea 
Penelopă. 

Puțin după miezul nopţii, corabia cu piînzele întinse porni 
către Varna. Cae şi ai lui se întoarseră la bărci. Kir lani, aflat ca 
un cocoş proţăpit în prova, aprinse altă pipă, gîndindu-se: „Nu e 
el omul care mi-a scufundat vechea Penelopă. Pezevenchiul ăla 
părea mai mărunt.” 


Capitolul 6 


fecir vineri, către seară, intrară prin poarta de sud a Bucureştilor 


doisprezece călăreți. Opt dintre ei îşi mînară caii spre hanul 
Privighetoarea de Aur. Ceilalți patru oco liră, dintr-o toană, pe la piața 
Zece Mese, unde jupînul Limbă şi Zavaidoc preluaseră afacerile de linguri şi 
sucitoare ale cumetrilor Ciripoi-tatăl şi Tufănel-tatăl. Cei doi foşti negustori, 
urmați de tinerii moştenitori Tufănel-fiul şi Ciripoi-fiul, îşi opreau caii pe la 
răspîntii, se ridicau în scări plini de semeţie şi sugeau lacomi din ploştile 

mari ce miroseau a ţuică acrişoară de corcoduşe. 
— După cum dibăcesc eu, zise Tufănel-tatăl lui Ciripoi-tatăl, de acuma 


am intratără în rîndul boierilor. 

— Asta cam aşa e, răspunse acesta cu seninătate. 

— Sînt un boier bătrîn, sătul de războaie şi cîrmuiri înțelepte, 
se văicări Tufănel-tatăl. De-acuma e vremea să mă trag la 
odihnă cu jupineasa Aurica. Să se mai bată şi alţii cu turcii şi cu 
ținţarii, cum am făcutără noi. 

— Da, da! suspină Ciripoi-tatăl zâăngănindu-şi sabia cu care 
nu ştia să umble. Pe urmă, averea... 

— Averea? Ce avere? 

— Galbenii, vere. Avem cîte opt galbeni. Cu atîta avere nu 
mai putem sta în Uliţa opincarilor, că vecinii manglesc... 

— Manglesc, ce? 

— Caii, nărodule! Şi galbenii... 

— Aşa e! se încruntă bătrînul Tufănel. Alde Papură, Limbă, 
Zavaidoc sîntără puşi pă mangleală dă cai. Nişte pramatii... 

— Şi cu nevestele... îl întrerupse Ciripoi. 

— Cu nevestele? Ce-i cu nevestele? Ştii tu să avem ceva 
neveste? 

Lui Ciripoi îi plăcu peste măsură întrebarea, dar gindurile îi 
erau neclare din cauza poşircii. Făcu totuşi un efort lăudabil şi 
grăi din vîrful buzelor ţuguiate: 

— Noi n-avem neveste... Alde Aurica şi Fana... jupînesele... 
pfui! La situaţia noastră nouă... cu boierii, cu săbii... cu galbeni... 
Astea n-au fineţuri ca boieroaicele. Aş zice că e bine să le lăsăm 
naibii... 

— Şi dacă nu vor? se interesă Tufănel-tatăl îngrijorat. 

— Cine, boieroaicele? 

— Nu vere! Nevestele. 

Căzură pe gînduri. Grea treabă cu nevestele. Aurica şi Fana 


erau cam dospite, nu ca boieroaicele alea tinere, focoase, 
îmbrăcate în fineţuri şi cu drăcii subţiri pe dedesubt. 

În vreme ce gîndurile o luaseră razna, caii cuminţi intrară 
printre tarabele de la Zece Mese, unde afacerile mergeau prost 
la vreme de vară. Cumetrii Limbă şi Zavaidoc, tolăniţi direct pe 
piatra încinsă de soarele de peste zi, văzură picioarele cailor. 
Apoi, privirile lor se ridicară fără grabă către boturi, iar mai la 
urmă se opriră asupra călăreţilor. , 

— Bă, Zavaidoc! se minună Limbă. Aştia n-o fi cume trii 
Ciripoi şi Tufănel? Să dea boala... ei sînt! Mamă, ce cai a-ntiia! 
Auzi, cumetre Ciripoi, calul e pă bune, or dă zulă? 

— Pe picioarele din spate ale Zambilicăi! tună Ciripoi folosind 
expresia favorită a lui Costache Caravană. Ce tot îndrugă 
nătărăul ăsta? 

Tufănel-tatăl, mai veninos decît vărul, căută în minte un 
cuvînt năprasnic. Un cuvint cu care să-i năucească pe cei doi 
cumetri, dar nu-i veni în minte nimic. În schimb, Ciripoi, ceva 
mai ager, se ridică în scări, lovi cu palma peste custura lungă de 
la şold şi grăi aprig: 

— Bislimah salam ghiudem Allah! 

— Ce-a zis, bre? întrebă Limbă uimit, privind spre Tufănel. 

— Ce-a zis, ce-a zis? mirii acesta. A zis pă turceşte să vă daţi 
la o parte din faţa unor boieri. 

— Sînt matoli. Mamă, ce matoli sînt! interveni Zavaidoc 
împăciuitor. 

Apoi continuă cu viclenie: 

— Cumetre Ciripoi, cumetre Tufănel, bag de seamă că aţi 
intratără în rîndu' boierilor, din care ne tragem şi noi, chiar dacă 
se brodeşte a nu avea starea voastră... fiindcă spiţa săracă... la 
daţi voi ploştile alea la neica! Nişte boieri mari nu se cuvine să 
ţină în miini asemenea spurcăciuni... carele... 

Se încurcă. Nu mai ştiu ce s-ar fi cuvenit să spună, dar 
Tufănel şi Ciripoi se mulţumiră şi cu atit, astfel că întinseră 
ploştile mari fandosindu-se în fel şi chip. Limbă şi Zavaidoc 
tăbăriră creştineşte asupra lor şi nu luară în seamă gustul 
poşircii cam arsă. Lui Tufănel-tatăl îi veni în minte să descalece 
dintr-un salt, aşa cum îi văzuse pe domnii Cae, Chirilă, Ducu şi 
Caravană. Scoase un chiţcăit ce se dori strigăt, făcu un salt 
mare şi dărimă cu fruntea jumătate din taraba de alături. Işi 
adună apoi mădular cu mădular, dar căzu pe fund, înlemnit lîngă 


cei doi cumetri. Văzind asemenea dezastru, Tufănel-fiul cobori, 
cam nesigur de pe calul său, apoi grăi cu semeţia nelipsită 
familiei lor: 

— Asta e un salt de război, cînd te arunci cu fruntea asupra 
duşmanului. Domnul Tufan, nobilul nostru părinte, l-a dibăcit de 
la prietenul său Costache Caravană. La înce put, domnul Tufan îi 
zicea lui Costache: „Înălţimea-voastră... adică nu... Bă Costache, 
saltu' ăsta nu e tocmai-tocmai.” Abia la urmă a dibăcit că avea 
ceva haruri. Cînd a intrat domnul Tufan călare pe Penelopa... că 
erau la turci... şi i-a venit rîndul să se bată cu doi... adică cu 
patru, sau cu opt, am zis: „Gata, tată! Facem juma-juma!” N-a 
vrut. l-a înţepat singur. Turcii răcneau: „Bre, Tufane-paşa, îţi 
dăm răscumpărare. Zece mii de ţechini de aur. Cincizeci de 
mii... o sută de mii... ” 

— Auăleo! se văită Limbă, privind cu desnădejde plos ca ce 
se uşurase. De ce nu le-aţi luatără ţechinii? 

— Nu era chip, interveni Ciripoi-tatăl, cu o ultimă sclipire de 
luciditate. Că onoarea... şi domnule în sus... domnule în jos... cu 
ultima şansă... Ce mai? Fineţuri boiereşti. 

Tufănel-fiul şi Ciripoi-fiul, dimpreună cu cei doi, îi urcară cu 
chiu cu vai pe spinările cailor. După o jumătate de ceas, Tufănel- 
tatăl căzu la uşa casei în braţele consoartei Aurica, o jupîneasă 
voinică, poate de două-trei ori cît el, şi mai avu puterea să 
strige: 

— Scoate-mi, fă, umblătorii, că mor! 

Aurica îi desfăcu încălţările prea mici pentru nişte picioare 
obişnuite desculţe la vreme de vară. Apoi îl sui în pat, fericită 
că-l vede acasă. După ce-i frecă fruntea cu oţet de vin, seniorul 
îşi mai veni în fire şi începu să îndruge molcom: 

— l-am tăiatără singur... adică şi cu fiul nostru... fiindcă 
ăilalţi... ca iepurii... numai noi singuri... Pe urmă, m-am 
căutatără de sănătate la un vraci bătrîn, copt la minte, carele 
mi-a zis: „Bre Tufane-paşa, din Deltă ţi se trage boala şi alte 
vătămături. Dacă nu te cauţi degrabă cu ceva leacuri o mierleşti 
cum te văd şi mă vezi. Asta e.” Zic: „Înţeleptule vraci, care ar fi 
leacul cel mai potrivit?” Zice: „O muiere de vreo douăzeci- 
treizeci de primăveri. Numai asta te face bine... ” 

Apoi, văzînd-o pe jupîneasa Aurica încruntîndu-se, Tufănel- 
tatăl o întoarse cu înţelepciune: „Nu am putinţă, măritule vraci. 
Mai bine mor, chiar dacă noua stare ne-ar da dreptul la unele 


fineţuri. Nimeni nu face o ciorbă de ştevie sau de urzici ca 
nevastă-mea Aurica. Ea mă spală, săraca... şi nu umblă cu 
reteveiu... ca altele...” 

După ce rosti acele vorbe cu toată hotărîrea, adormi 
buştean. Prin casele vecine se aprindeau lumînările de seu, ori 
se stingeau, după caz. Numai la Privighetoarea de Aur se arăta 
vînzoleală mare. Musafirii picaţi pe neaşteptate îi umplură 
sufletul de bucurie jupînului Cristache Mutu. Slujitorii alăturară 
degrabă citeva mese, apoi Caravană, bun prieten cu hangiul, 
întrebă: 

— Ce ne dai în seara asta, Cristache, băiatule? 

— Domnule! răspunse hangiul ascunzindu-şi cu grijă 
încîntarea. Se nimereşte să n-am bucate prea de soi pentru 
nişte musafiri de vază. Dar cu puţină trudă s-ar găsi poate o 
pulpă de bou împănată cu slănină şi cu cimbru, la care aş 
adăuga cu învoiala voastră cîțiva căţei de usturoi, sau mai bine 
un ardei iute. O ciuşcă ce-ţi face părul măciucă şi cerul gurii 
jeratec, dar îţi curăţă beregata şi o lustruieşte mai bine ca 
raşpelul, făcînd loc de trecere tămiiosului de Drăgăşani ce 
tremură la gheaţă de vreo trei ceasuri. Ar mai fi nişte deşert de 
vițel umplut cu carne tocată şi castraveciori care pocnesc în 
gură ca cireşele pietroase. Lîngă astea ar merge o tavă cu 
fudulii şi momiţe, bune să învieze un unchiaş uitat de păcatele 
lumeşti. 

— Adu degrabă, nătărăule! Adu din toate! strigă Caravană 
privindu-l cu ochii luminoşi. În Deltă ţi-am dus dorul. Numai 
peşte. În prima zi îl mănînci cu poftă. A doua zi, nu e rău. A treia 
zi, mănînci că ţi-e foame. A patra, ţi-e silă de viaţă. A cincea, ai 
vedenii. A şasea, te gindeşti că şi ajunările îşi au rostul lor pe 
lume şi te pui pe ajunat ca orice creştin cuminte. 

— Mă mustră cugetul, domnule, se aplecă Sile Adormitu spre 
urechea lăbărţată a părintelui Grasa. lată că aţi dat pe nobilul 
vostru git vreo două ocale de pulpă şi cel puţin cinci fudulii. 
Despre domnul Costache nu mai pomenesc. Unde se aşază el, 
trage a secetă şi a uscăciune. Dar eu? Eu sînt un biet păcătos 
care are necazuri după cinci ocale de pulpă fragedă şi vreo 
duzină de fudulii. 

„Pe cele şapte vaci slabe! se miînie părintele Grasa. Ticălosul 
ăsta duce la mîncare mai bine ca mine. Insă la băutură îl dobor. 
Dacă nu-l bag sub masă în seara asta, îmi impun cincizeci de 


mătănii peste cele opt pe care le fac înainte de culcare.” 

Părintele Grasa rămase totuşi păcălit, fiindcă Indru se ridică 
de la masă şi-i făcu semn lui Sile să-l urmeze. Cum cheful era în 
toi, puţini observară dispariţia lor. Descum pănit şi morocănos, 
părintele Grasa părăsi masa comună. Un bărbat străin, cu fălcile 
mari, ieşite în afară ca nişte aripi, se cinstea alături, de unul 
singur, plictisit peste măsură. 

— Domnule! zise Grasa înclinîndu-se politicos, atit cît îi 
îngăduiau puterile după o seamă de căni de vin. Cînd vinul e 
bun, unele îndemnuri ale inimii mă poartă către mărturisiri 
gingaşe.  Sinteţi oare omul potrivit pentru a asculta o 
destăinuire? 

— Ce noroc! se bucură fălcosul. E drept că mă aflu după o 
jumătate de găleată cu vin. Şi e tot atît de drept că sînt un om 
cult, dar nu prin şcolarizare, ci prin acumulări de-a lungul unei 
vieţi petrecute lîngă o seamă de oameni mari. Mărturisirile 
voastre vor găsi în mine cel mai desăvîrşit ascultător. Îmi voi da 
toată silinţa să vă pricep şi să vă asigur că vorbele cu har au o 
mare înrîurire asupra inimii mele sensibile. Am dus o viaţă de 
cumplită sărăcie. Poate că aşa am fost sortit. Dar să nu uitaţi că 
sărăcia are şi părţile ei bune. Ea ne sensibilizează şi ne ajută 
astfel să-i înţelegem mai bine pe cei ce sînt în suferinţă. Azi îmi 
beau sabia. Am avut o sabie frumoasă. Vă ascult, domnule. 

Părintele Grasa prinse destul de puţin din frazele fălcosului, 
preocupat de ceea ce avea să spună. 

— Nu e doar o banală mărturisire, începu Grasa şi mă bucur 
că o istorisesc unui om sensibil. Astfel, cu atît mai mult cu cît nu 
am mai dezvăluit-o şi altora, fiindcă am şi eu sensibilităţile mele. 
Că sînt un mare nobil francez, asta o ştiu mulţi oameni. Că sînt 
un spadasin de clasă înaltă, iar o ştiu o seamă de oameni. Însă 
ce nu ştiu cei de aici, este marea avere de care dispun în Franţa. 
M-am născut bogat. Îngrozitor de bogat. Am studiat la cele mai 
scumpe colegii din Franţa. Am învăţat arta scrimei cunoscînd tot 
alfabetul ei. E plăcut să fii bogat. Doar faci un semn şi o mulţime 
de slujitori aleargă să-ţi împlinească toate gusturile. Dar, vine un 
moment de saturație pentru un om de acţiune. Vine un moment 
cînd nimic nu te mai atrage la dulce lenevie. Am un suflet milos 
şi bun. O vreme, m-am ocupat de bunăstarea celor ce lucrau pe 
moşiile mele. După ce au ajuns ei la belşug, am căutat altceva. 
Am devenit profesor de scrimă. Cei mai renumiţi spadasimi ai 


Franţei au învăţat la mine arta scrimei. După un timp, am înţeles 
că nu asta e menirea mea pe Pămînt. A-i învăţat pe oameni 
violenţa armelor, nu e ceea ce-i place Tatălui Ceresc. Şi ca bun 
creştin, am vorbit cu prietenul meu episcopul din regiune. El mi- 
a propus să devin preot. Îndemnurile lui m-au atras. Am făcut o 
porohie pe moşiile mele. Însă, chiar de la început m-au mîhnit 
păcatele enoriaşilor mei. Omul cînd trăieşte în belşug, socot că 
face mai multe păcate decit săracul. Enoriaşii mi le mărturiseau 
la fiecare spovedanie şi nu se întrezărea nici o ameliorare. Aşa 
stînd lucrurile, mi-am propus să fiu mai sever şi le porunceam 
cîte cinci zeci de mătănii pe zi. Dar păcatele în loc să scadă, 
erau la fel de multe. Am înţeles că trebuie să trec la ceva mai 
aspru. Aşa am ajuns la bătaie, socotind că asprimea bătăilor va 
da rezultate mai bune. Cînd enoriaşul venea la spovedanie cu 
păcate mari, îl altoiam cu toată asprimea. 

— Şi nu s-au împotrivit? întrebă fălcosul mirat. 

— Să se împotrivească? Cine ar fi cutezat cînd bunăstarea lor 
depindea de mine? 

— Înţeleg. Le-aţi bătut şi pe doamne? 

— Nu, asta nu! Sînt un gentilom, domnule. Apoi, doamnele 
cu gingăşia lor înnăscută, îmi mărturiseau numai păcatele mici. 
Aşa a trecut o vreme. Eram din ce în ce mai încîntat. Enoriaşii se 
lepădaseră de păcatele mari. Destul de rar îi mai scăpam unuia 
sau altuia cîte o scatoalcă. Rapoartele mele către episcop erau 
tot mai frumoase. 

— Interesant! observă fălcosul. 

— Interesant, dar nu cu totul. Nu a trecut mai mult de un an, 
cînd am înţeles adevărul. De frica bătăilor, enoriaşii nu-mi mai 
mărturiseau păcatele mari. Observînd că nu asta e chemarea 
mea, am părăsit parohia fără păreri de rău. 

— Asta e tot? 

— Nu, nu e tot. Un prieten al meu, om de mare cultură, a 
vizitat toate zonele românilor şi mi-a vorbit despre acest 
minunat popor peste care au năvălit adesea multe neamuri şi cu 
care a fost veşnic în războaie. Mi-a spus că românii sînt la fel de 
frumoşi la chip şi inteligenţi ca şi noi. Că avem origine comună. 
lar limba lor e atît de curată şi de dulce, încît o înveţi uşor. Socot 
că limba e cel mai mare bun al unui popor. Cînd un popor îşi 
pierde limba, e sigur că se destramă. Aşa s-a întîmplat cu multe 
neamuri. Aflînd toate astea şi cum sînt curios din fire, am ajuns 


aici. 

Hanul Privighetoarea de Aur, cu veselia sa, se pierdu curînd 
în spatele lui Cae şi Sile. 

— Aş putea să vă întreb, fără să vă supăr, care este ţinta 
călătoriei noastre? se interesă lunganul cam dezamă git că 
părăsise o masă atit de îmbelşugată. 

— Mergem la jupînul Calapăr, zimbi Cae  înţelegîndu-i 
supărarea. Am mai fost la el împreună acum vreo cinci ani. 

— Îmi amintesc, domnule. E bărbatul acela mărunt, gras, cu 
figura de guşter. 

— Întocmai! 

— Şi are două fete lălii, ca două căpiţe de fin. 

— Aşa e! 

— lar jupîneasa a bătrînă e otova din cap şi pînă-n tălpi. Are 
faţa rotundă, gura mare şi dinţii mici, ca un pepe ne din care 
lipseşte o felie. Fetele ei nechează ca nişte iepe cînd văd un 
bărbat mai acătării. Dar jupîneasa face sarailie bună. Pe urmă 
fagurii... 

— Taci dracului, că m-ai ametit! rise Cae. 

— Chiar aşa, domnule! grăi Sile pocăit. La băutură, cînd nu 
cînt, vorbesc. Eu sînt dat naibii la chestii d-astea. Vreţi să vă cînt 
ceva subţire? 

— Nu, nu! se apără Cae. 

— Măcar ăla de-i zice Băieți, răsturnaţi găleata! sau Fetelor, 
mai cu nădejde! ori Prohodul. Îl ştiu tot, dacă-mi daţi domnia- 
voastră răspunsurile. Am o voce care pune pe goană o ceată de 
ucigaşi. 

Ajunseră curînd într-o uliţă liniştită. Pe la porţi, fetele şedeau 
de taină cu băieţii. Noaptea frumoasă de vară alunga somnul. 
Aproape de poarta jupînului Calapăr, le căzu în braţe un tînăr 
mărunt şi slăbuţ. 

— lertare, cinstiţi jupîni! zise omul grăbit peste măsură. 

— Ai ceva necazuri? întrebă Cae văzindu-l că se îmbracă din 
mers. 

— Mari, foarte mari. Calapăr vrea să mă însoare cu una din 
fetele lui. Zestrea e bună, dar fetele parcă sînt apucate. 
Adineauri s-au aruncat asupra mea şi m-au dezbrăcat pînă la 
piele. Dacă nu se încăierau între ele, numai Dumnezeu ştie ce 
se putea întîmpla. Vă închipuiţi, domnilor, că nu mă pot însura 
cu amîndouă deodată. 


— Dar pe rînd? zimbi Cae. 

— Nici măcar pe rînd. 

— Atunci, lasă-te păgubaş! 

— Nu pot. Sînt un negustor tînăr. Zestrea mi-ar prinde bine. 
Dacă apuc să mă însor cu una înainte de a mă omori cealaltă, 
sînt un om făcut. Am să mai încerc, dar pentru seara asta zău că 
e prea mult. Poate dacă aş fi niţel băut, să nu mai simt cînd 
încep să mă buşească de toţi pereţii, aş ajunge la un drum bun. 
Jupîneasa Calapăr mă încuie cu amîndouă în odaie şi zice s-o 
aleg pe care-mi place. 

— Inţeleaptă judecată! observă Cae. 

— Nu, cinstite jupîn! Nu, păcatele mele! Cum pun ochii pe 
una, cealaltă mă păleşte de săr scîntei. M-au bătut de vreo 
cîteva ori că numai prişniţele cu ceapă şi cu fiertură de tăriţe m- 
au pus pe picioare. Bună seara, cinstite feţe! Alerg să mă 
oblojesc. Dacă n-am ceva ruptură de oase, mă întorc miine. 

Cae şi Sile intrară în curtea mare cît un pogon, adăpostită de 
copaci bătrîni. In cerdacul frumos lucrat cu crestături de mină, 
mobilierul din răchită albă, tăvile de argint răspîndite într-o 
neorînduială plăcută, sau învelitorile multe scoase la aer, arătau 
bunăstarea proprietarilor. Auzind zgomot, vechiul negustor ieşi 
din casă urmat de doi slujitori. 

— Bine te-am găsit jupîne Calapăr! zise Cae. 

— Aha! răspunse acesta morocănos. Domnia-ta eşti? Crezi că 
e mare plăcere să te văd o dată la cinci ani? 

Sub aparenţa ursuză, gazda era un bărbat cu sufletul mare, 
generos. lar acum către pragul bătrîneţii lăcrima pe ascuns la 
cea mai mică emoție. Il iubea pe Indru ca pe fiul său. Cu mulţi 
ani în urmă, tînărul îi salvase familia de la mare primejdie. 

— Intraţi odată! continuă aspru. Ce v-aţi proţăpit în prag? 

— Intrăm cu toată plăcerea, dar aş fi preferat cerdacul cu 
aerul său bun, răspunse Cae, ştiind că jupînul Calapăr îşi 
petrecea multe ceasuri acolo. 

— Atunci, luaţi loc! O vom înştiinţa curînd pe jupinea sa 
Calapăr. Acum e în iatacul fetelor, unde are ceva treburi 
grabnice. 

Se aşezară cu plăcere în fotoliile de răchită şi porniră să 
discute fără grabă. Undeva în aripa de răsărit a impunătoarei 
clădiri, se auzea neclar o voce joasă ca de bărbat răguşit. Era 
jupîneasa Calapăr care îşi muştruluia fetele. 


— V-am spus de o mie de ori că nu e bine să tăbăriţi asupra 
unui bărbat, zise ea. O să vă măritaţi la paştele cailor cu 
asemenea apucături. Cum v-am învăţat eu? 

— Să fim sfioase, aşa cum le place bărbaţilor, strigară fetele 
într-un glas. 

— Atit? mirii disperată jupineasa. 

— Să ţesem în jurul bărbatului, ca păianjenul. 

— Ei, ei asta e, fetelor! se îmbufnă ea. Noi femeile ne naştem 
cu haruri mari. Şi să ştiţi de la mine că numai proas tele îşi 
închipuie că ar fi urite. In toată lumea asta nu se află vreo 
femeie urită. Fiecare femeie are ceva al ei, numai al ei. Unele au 
faţa lătăreaţă, sau ascuţită, sau nasul urit, sau picioarele 
strimbe, ori corpul otova, dar găseşti la ele în schimb ori o voce 
dumnezeiască, sau un rîs minunat, sau un sîn care te bagă în 
răcori, sau o graţie deosebită, sau însuşiri în dragoste pe care 
nu le pot avea cele ce se cred frumoase. Am cunoscut odată o 
femeie deşteaptă cu faţa urită. Cînd ridea, faţa ei devenea cea 
mai frumoasă din lume. Totul se schimba la ea, iar ochii 
preţuiau atunci cît o comoară. Bărbaţii pricepuţi dibăcesc 
asemenea haruri. D-aia zic: nici o femeie cuminte nu are dreptul 
de a se crede năpăstuită. Fiecare trebuie să-şi caute ce are mai 
bun şi să îl pună în valoare. Dacă nu face aşa, e o toantă. În 
dragoste, bărbaţii cei mai înţelepţi devin nătărăi. Cel mai 
slăbânog bărbat din lume simte nevoia să ne ocrotească ştiindu- 
ne slabe şi neajutorate. Dar aş vrea să văd eu un bărbat ce ar 
putea răbda chinurile unei naşteri. Cel mai grozav bărbat, cînd 
are o zgaibă, sau o mică răceală, se văicăreşte de se aude cale 
de o poştă. Cînd l-am cunoscut pe jupînul Calapăr, era slab şi 
uscat de-l bătea vintul. leşisem cu el la un început de primăvară 
pe malul Dîmbo viței. Se lăsase frig. Şi-a scos sumanul şi l-a pus 
pe umerii mei, cu toate că nu-mi era rece. În schimb, el tremura 
ca un apucat. l-am zis: „Ah, jupîne dragă, acum mi-e mai bine. 
Sînt o biată fată lipsită de harurile puterii. Nu ca domnia-ta care 
ai putea să stai în mijlocul iernii ca o stincă în faţa gerului 
năprasnic.” În asemenea cazuri, nici o exagerare nu-i prea 
mare. Să-l fi văzut fetelor, cum mă aproba cu toată convingerea 
şi tremura de i se băteau dinţii unul de altul. Aşa au fost bărbaţii 
de cînd e lumea. Cînd venea pe la noi, mama ne băga într-o 
odăiţă şi ne lăsa singuri, dar mă sfătuia cum să-l prind în plasă, 
cu bucăţica, nu cu ghiotura. Noi femeile avem răbdare. Bărbaţii 


sînt mai năvalnici. Dacă mă aşezam pe scaun, aveam grijă să-mi 
salt niţel poa lele, dezvelindu-mi picioarele pînă aproape de 
genunchi, cu prefăcută neştiinţă. Asta a rămas la noi femeile de 
cînd e lumea. Nici o femeie deşteaptă nu-şi păzeşte fusta sau 
rochia, atit cît vrea să arate. Sau mă lăsam spre el din te miri 
ce, destul să se vadă niţel prin despicătura bluzei. 

— Să se vadă, ce? o întrerupseră cele două într-un glas. 

_ — Cum ce? Năroadelor! Ce are femeia mai frumos în bluză? 
Intr-o seară, continuă ea îmbunată, jupînul Calapăr devenise 
mai îndrăzneţ. Cînd era îndrăzneţ, îl lăsam pînă unde ştiam eu. 
Bărbatului, dacă-i arăţi totul dintr-o dată, ai încurcat-o. Pe urmă 
trebuie să alergi tu după el. Cum vă ziceam, pune jupînul 
Calapăr mîna pe bluză, aşa ca din întîmplare. Bărbaţii sînt daţi 
naibii la pipăit. Au strategia lor şi de multe ori ne prostesc dacă 
nu luăm seama la vreme, fiindcă nu sîntem nici noi de lemn. Ba 
mai mult, noi femeile, cu toate şiretlicurile noastre, iubim mai 
temei nic decît bărbaţii. Şi ce credeţi, fetelor? Îl las eu să văd 
pînă unde îl ducea mintea. Chirăiam niţel cu prefăcută spaimă. 
La urmă, uit de înţelepciune şi în loc să mă retrag sfioasă, îi 
scap o labă de-l trimit tocmai în perete. Unde s-a proptit el a 
căzut tencuiala. Aveam palma grea ca şi voi. Cînd mă uit mai 
bine, jupînul Calapăr arăta cam sleit. O femeie cu judecată nu 
trebuie să-şi bată bărbatul înainte de cununie. Încep să chirăi şi 
să pling mai mult de spaimă decit din alte porniri. Rari sînt 
bărbaţii care să facă faţă unor lacrimi de femeie. 

— Îl iubeai? întrebară fetele. 

— Auzi vorbă! Sigur că-l iubeam, năroadelor! Văzin du-mi 
lacrimile, jupînul Calapăr uită de buşeală şi mă întrebă grijuliu: 

„Ce e, jupîniţă, dragă?” 

Zic: 

„Ce, ne-ce, nu e bine! Ai muşchii şi oasele tari ca fierul. Mi- 
am zdrelit bunătate de mînă.” 

„Aşa e! răspunse el cu toată convingerea. Muşchii şi oasele 
mele... iar mînuşiţele fragede ale domniei-tale... ” 

Mi-a apucat mîna. L-am lăsat, gîndindu-mă să-i dau unele 
avansuri care ar şterge necazul de adineauri. Zic: „Jupîne, nu 
mîna are ceva ponoase, ci mai degrabă umărul. Ah, ah, cît sînt 
de slabă şi neajutorată!” 

„Lasă, că eşti cu mine! se îmbăţoşă el. Să nu plingi! Să nu 
plîngi că reparăm noi totul! Scoate bluza!” 


„Vai, vai, jupîne dragă! m-am ruşinat eu de-a binelea. Promiţi 
că nu te uiţi?” 

„Cu mîna pe inimă, jupîniţă.” 

L-am crezut, cum credeţi voi că o să plouă cînd rage măgarul 
a secetă. Mi-am scos bluza. Jupînul Calapăr se cam îngălbenise 
şi nu-şi mai lua ochii de-acolo. Zice el: 

„Jupîniţă dragă... cred că şi fusta...” 

„Fusta? Ce-i cu fusta?” 

„Păi... ziceam de vătămarea de la umăr... asta totdeauna are 
legătură cu încheietura piciorului. Pe urmă, lumină rile... dacă le 
stingem... că lumina...” 

Zic: 

„Ascultă, Dumitru Calapăr, să laşi lumînările în pace! Dacă 
vrei să le stingi, treci întîi pe la tata! lar după cununie...” 

„Alerg, alerg, jupiniţă dragă, strigă el aprins rău. N-aş mai fi 
om ştiind că răul şi durerile se întind asupra domniei-tale.” 

Ne-am cununat chiar în seara aceea. Aşa se lucrează, fetelor. 
Cu chibzuială şi răbdare. Nu uitaţi că bărbaţii înţelepţi au harul 
de a descoperi ce e frumos la o femeie! Dar şi femeia trebuie 
să-l ajute în această privinţă. Bărbatul ce caută numai faţa sau 
piciorul frumos e orb şi prost. lar de proşti să fugi mîncînd 
pămîntul. Femeia care plinge după un prost se dovedeşte o 
gloabă. 

Jupîneasa Calapăr veni într-un suflet să-şi vadă musa firul 
drag. Îi prinse gitul cu braţele ca două ţevi de tun şi-i culcă 
fruntea la pieptul ei cît o clopotniţă. Bucuria lui Cae nu se dovedi 
mai măruntă. Era atita dragoste şi linişte la pieptul bătrinei 
doamne, încît îl răsplăti pentru rarele lui clipe de desfătare. 

— Ei, îmi rupi mijlocul cu mîinile tale ca fierul. 

— Aşa este! răspunse cu blindeţe unul dintre cei mai 
inteligenţi oameni din acele timpuri. 

Obişnuită cu micile fanfaronade ale bărbaţilor, jupînea sa 
Calapăr se feri să zimbească şi-l întrebă ca orice mamă 
drăgăstoasă: 

— Ce-ar vrea băiatul mamei să măniînce? Să nu-mi spui că 
eşti ghiftuit! Le mai cunoşti pe fetele noastre? Ce cotcodăciţi ca 
cloţele cînd se ridică de pe ouă, năroadelor? Au crescut mai 
mult în lături, ca şi mine, continuă ea cu neprefăcută admiraţie. 
Tiţa şi Leana au şoldurile mari, taman bune să facă gemeni. 
Ferice de cine le-o lua! E, te, tee! Domnul mi se pare că e 


viteazul Sile Adormitu. Cel care l-a doborit cu piatra pe faimosul 
Perisini. Ce plăcere! 

— Slujitorul vostru supus! grăi Sile cu toată eleganța vorbelor 
atit de dragi lui. 

— Eşti însurat, jupîne Adormitu? 

— Nu, doamnă. Am fost, dar m-am despărţit. Mai bine zis, 
am luat-o la goană. 

— Ah, ah! Cum asta? 

— Mă bătea, doamnă. Mă bătea crunt. Fosta nevastă era cu 
un cap mai mare decît mine, şi vedeţi că nu sînt dintre cei 
mărunți. Avea un pumn cit o căpăţină de oaie. Asta s-a născut 
femeie din greşeală. Dar avea şi părţile ei bune. Cînta frumos, 
iar ochii ei adinci mă desfătau adesea. Din păcate, eram tînăr şi 
nu aveam pumnul greu ca acuma. 

— N-ai mai întîlnit-o? 

— Nu, doamnă. l-am pierdut urma. 

— Vai, vai! Un bărbat ca domnia-ta? Puternic, frumos, înalt 
cît bradul şi singur. N-ai avut noroc. Domnie-tale ţi-ar trebui o 
fată sfioasă, plăpîndă, cuminte, pe care s-o ocroteşti, cum sînt 
fetele mele. 

— S-a dus tinereţea, doamnă, bătu în retragere Sile. 

— Ei, cum poţi să spui asemenea vorbă? se miră ea. Bărbaţii 
copţi la trup şi la minte totdeauna ajung la căsnicii bune. Va 
trebuie să ne ocupăm de domnia-ta. Ce naiba, doar sîntem 
creştini! Dacă noi nu ne ajutăm... Nu te putem lăsa într-o astfel 
de stare ce nu se potriveşte unui bărbat valoros şi plin de 
harurile gîndirii chibzuite. Eu alerg să aştern masa. Pînă atunci, 
poate ar fi bine să stai la taclale cu fetele noastre. Sînt sfioase, 
dar nu le lua în seamă! Hai, fetelor, duceţi oaspetele în aripa de 
răsărit a casei! Acolo e linişte, domnule Adormitu. 

Sile privi disperat spre Indru. Acesta îşi reţinu cu greu un 
zîmbet, însă ochii îl dădură de gol. Văzind că nu are încotro, Sile 
pipăi cu coatele pietroaiele din buzunare şi porni mai îmbărbătat 
alături de cele două zdrahoance care uitară îndemnurile mamei 
şi-l cărară mai mult pe sus. Curînd se auziră chirăituri mari 
dinspre aripa de răsărit a impunătoarei case. Jupînul Calapăr 
tuşi aprig. Jupîneasa Calapăr, care nu se dovedea surdă, tresări 
speriată. 

„Doamne, Doamne! gîndi ea. Nebunele s-au apucat să-l 
buşească. Eu n-am fete la uşă. Am pacoste. Greu e să măriţi 


nişte afurisite ca astea!” 

Alergă într-un suflet să repare ce se mai putea repara. 
Deschise uşa, dar o împinse la loc, iar pe faţă îi apăru un zîmbet. 
Sile Adormitu le buşea pe amîndouă, de mai mare dragul. 

„Asta bărbat! Gîndi jupîneasa Calapăr. Lucrurile merg bine. 
S-ar putea să aleagă una dintre ele. Pe cealaltă i-o dăm tinărului 
negustor. Cred că îl plac. Altfel nu s-ar lăsa ele buşite.” 

— Mă mir că-mi ceri trei sute de galbeni, rosti jupînul Calapăr 
privindu-l încruntat pe Cae. Acum cinci ani aveai o mie de ducati 
de aur şi mi-ai pomenit despre o anumită avere, cum n-au alţii 
nici în vis. 

— Adevărat! zîmbi Cae. Toată averea mea a trecut în 
vistieria ţării. Aproape cincizeci de mii de ducați. 

— Dacă eşti sănătos la trup, înseamnă că la minte ai ceva 
hibă, se zborşi gazda îngrozit de asemenea sumă risipită. 

— Poate, rise Cae. Dar nu e totul. Negustorului Isaia îi 
datorez cinci sute de galbeni, iar unui alt negustor din Sibiu, 
patru mii de ducati. 

— Vai mie, vai mie! îşi scutură cu deznădejde guşa jupînul 
Calapăr. Eşti ţăcănit de-a binelea, băiatule. 

Indru nu se supără. Simţise de mult cit îl iubea bătrînul. 

— N-am avut încotro, jupîne, zise continuînd să zimbească. 
Mihai-vodă a slobozit oştile ţării. l-a lipsit însă aurul necesar 
plăţilor. Despre noi biruri asupra populaţiei nici nu voia să audă. 
lar o parte dintre boieri sînt lacomi şi zgîrciţi. Acum înţelegi de 
ce mi-am risipit averea? 

— Înţeleg, răspunse bătrînul privindu-l cu admiraţie. Dar prin 
risipirea oştilor, Mihai-vodă a rămas fără putere taman acum 
cînd ne pasc primejdiile mari. Să nu crezi că nu ştiu şi eu cite 
ceva. Noi negustorii ştim uneori multe. A mai semnat şi actul de 
vasal al principelui Transilvaniei şi iată-l cu juvăţul de git. 

— Va fi bine, jupîne Calapăr. Dacă nu ne atacă nimeni pînă la 
toamnă, ai să auzi lucruri mari. 

— Să dea Dumnezeu, însă nu-mi vine a crede! Un conducător 
fără oşti e mai de plins decit un popă fără enoriaşi. 

— Mai ţii minte Oştirea Bucegilor? 

— Auzi vorbă! Imbrăcată toată la fel, cu scule bune de luptă, 
cu tinereţe şi agerime, fără fierărie pe ea... Păcat că s-a risipit. 

— Se adună din nou. 

— Zău? tresări gazda. Atunci e bine. 


— Nu chiar aşa de bine cum crezi. Lui vodă îi lipseşte aurul 
necesar pentru a o face mare şi puternică. 

— D-aia ai venit după galbeni la mine? 

— D-aia. 

— Rămii aici! porunci gazda grăbit dintr-o dată. Eu dau o 
fugă la Isaia, Luca, Tănase şi Pascu. 

— Nu e bine să se afle despre noua oştire, grăi Cae. 

— Lasă, că nu mă înveţi tu pe mine! se sborşi gazda. Sîntem 
şi noi români, ce dracu! Îţi închipui că negustorii au altă inimă? 

Jupînul reveni tîrziu, aproape de miezul nopţii. 

— lată o mie de galbeni, spuse răsuflînd greu. Această sumă 
nu o datoraţi nimănui. Să mai vii peste o săptămînă! Breasla 
negustorilor din Bucureşti va mai aduna ceva galbeni. lar 
meşteşugarii, atît de legaţi cu noi, nu vor rămîne surzi la cererea 
noastră. Sînt cinci ani de cînd am scăpat de sub turci. In aceşti 
ani de răgaz negoţul şi meşteşugurile româneşti au căpătat 
înflorire. Păcat că liniştea e de obicei scurtă. Avem un popor 
harnic şi viguros. Dacă am avea pace şi linişte, s-ar uimi lumea 
de ce sîntem în stare. lar prin negoţul cu noi, neamurile 
vrăjmaşe ar avea mai mult de cîştigat decit prin jafuri şi 
războaie. Oare cînd vor înţelege oamenii acest lucru? Popoarele 
îşi fură între ele cîte o bucată de pămînt. Pămiîntul ajunge cînd la 
unii, cînd la alţii. Oamenii mor zadarnic şi n-au răgaz de lucrări şi 
foloase. La Călugăreni au murit zeci de mii de turci. Ce-au folosit 
turcii? Ţara lor e mare şi bogată. O cunosc bine. Cînd vor 
înţelege turcii că trebuie să-şi tragă foloase din ea? Mi-ar fi 
plăcut să-i văd la Bucureşti pe negustorii turci, neînsoţiţi de 
ieniceri şi spahii. Să le dăm vite, miere, cai, făină, scoarţe de-ale 
noastre, frumoase obiecte din lemn, ţesături de in şi de cînepă, 
hamuri şi încălțări, scoabe şi unelte, căruţe trainice şi mai ştiu 
eu ce, iar ei să ne aducă frumoasele lor covoare, obiecte din 
aramă, ţesături de mătase, chihlimbaruri, măsline şi alte 
mirodenii. Jefuin du-ne cu război, ne iau citeva turme de vite 
slabe şi prăpădite crescute pe ascuns ici-colo. lau cîteva zeci de 
căruţe cu miere şi te miri ce, fiindcă nu ne dau răgazul să 
creştem vite şi stupi şi cai, sau să meşteşugim lucruri multe şi 
bune. Se vor trezi oamenii cîndva, băiatule? Poate peste o sută 
ori peste două sute de ani. Atunci poate vor înţelege că pacea, 
negustoria, meşteşugurile, schimburile dintre neamuri aduc mai 
mult folos decit războaiele. Turcii ne fură copiii şi fetele fiindcă 


le lipseşte tineretul. Oştenii lor stau cu anii departe de familii. 
Cînd omul e pe lingă casa lui şi are răgaz de muncă, înfloreşte 
bunăstarea familiei şi are prilejul să facă prunci, cu gîndul să nu 
fie zadarnică truda. În Cîmpia Bărăganului se fac bucate, cînd e 
linişte, mai multe decit ne trebuiesc nouă. Nu-i firesc să 
schimbăm plusurile cu vecinii? În munţi pot creşte vite şi oi cît 
să prisosească de zece ori. Oare sînt orbi duşmanii noştri? 

Tăcură. Boarea aspră dinspre zori înfiora noaptea. Undeva 
prin apropiere se auziră vocile somnoroase ale caraulei de pază: 

— E linişte. E pace. Dormiţi, oameni buni! 

* 


În marea sală de arme a palatului domnesc, Mihai-vodă îşi 
făcea obişnuita partidă de scrimă cu tînărul clucer Băicoianu. 
Loviturile domnului Ţării Româneşti se deosebeau mult de ale 
altor spadasini, datorită firii sale. Sabia nu se mlădia prea mult 
în mîna sa, iar parada ripostă era scurtă, iute, aproape 
milimetrică. Rar se întîmpla ca sabia lui să lucreze împletită cu a 
celuilalt. Mişcările înşelă toare nu porneau din lovituri laterale 
sau din scăderi de înălţime. Şi nici din fandări lungi, obişnuite la 
spada sinii din Apus. Întreaga strategie venea de la mişcările 
corpului său deosebit de elastic. Băicoianu, adept al învălui rilor 
largi, cînd lama şuieră frumos prin aer, al împletirii lamelor pînă 
aproape de miini, al înfloriturilor, al micilor artificii, dovedea alt 
stil, deprins de la şcoala lui Grasa şi Ducu. Domnul nu se putea 
împăca însă cu astfel de stil, fiind credincios loviturilor simple, 
agere, economicoase. Aflaţi pe margini, Cae, Ducu, Costache, 
Chirilă şi părintele Grasa urmăreau desfăşurarea luptei între 
două stiluri atît de diferite. 

— Ei drăcie! murmură vodă. Pari cam nedormit, clucere. 

Băicoianu roşi. Era cu adevărat nedormit. lar o partidă de 
scrimă la ora şase dimineaţa, cum obişnuia domnul [ării 
Româneşti, se dovedi de data aceasta mult prea grea pentru 
tînărul clucer. 

— Să mergi să te culci! spuse vodă cu asprime. Nu-mi plac 
tinerii lipsiţi de prospeţime în zori. 

Dar ochii lui nu avură asprimea vorbelor, astfel că tînărul 
plecă sfios şi fericit. 

— Nu-mi place să fac lucrurile numai pe jumătate, continuă 
vodă rîzînd, cînd se închise uşa în urma clucerului. Se află 
cineva printre voi care ar dori să-i ţină locul? Nu, nu se află. 


După cearcănele voastre şi după feţele pleoştite, sînteţi mai 
adormiţi decit Băicoianu. Adică nu. Arătaţi a oameni ce au 
chefuit pînă în zori. Asta e chiar mai rău decit nesomnul. Ce 
spui, Costache? 

— Spun, doamne, zise ipocrit Caravană, că mă năpăstuieşti 
degeaba. E drept că beţivanul de Zambilica a gustat o găleată 
din tămiiosul lui Cristache Mutu, dar eu nu m-am atins de 
asemenea spurcăciuni. Ba chiar mi-am certat armăsarul pentru 
lăcomia lui. Dacă arăt rău, asta e numai din pricina că hangiul 
mi-a povestit pînă la ziuă despre nişte dureri ale sufletului său 
păcătos. Mila şi jalea m-au răpus, doamne. 

— Aşa să fie, Ducule? 

— Măria-ta, roşi tînărul, aceşti cumpătaţi prieteni îmi sînt 
martori că rar mi se întîmplă a trece dincolo de o cană cu vin. 

— Mda! Ce ai de spus, domnule Grasa? 

— Ah, salută acesta cu neîntrecuta lui eleganţă, ah măria-ta! 
Sînt un bărbat plin de cumpătare. O cană cu vin mă ameţeşte 
mai rău decit o lovitură de copită. Nesomnul meu se datorează 
unei frumoase discuţii pe teme biblice, la care am chibzut 
îndelung. 

— la uite ce mieluşei! se minună vodă. Va trebui să renunţ la 
partida mea de scrimă, dacă prietenii mei cei mai apropiaţi se 
dovedesc nişte nevolnici. 

— Asta nu! spuse Chirilă mai aspru decit şi-ar fi dorit. Nu sînt 
un bun spadasin, dar dacă... 

— Nici vorbă! rise Cae. Contaţi pe mine, măria-ta! 

— Fie! zise vodă. Oboseala voastră nu e de la o noapte de 
chef. Sînteţi prea oţeliţi pentru a se vedea pe feţele voastre 
urmele unei nopţi pierdute. Cred că în frumoasa noastră Deltă 
prilejurile voastre de somn au fost puţine. Pofteşte, nepoate! 

Incrucişară săbiile cu violenţă. Cae nu-şi cruţă un chiul. 
Precizia milimetrică a lui vodă, mişcările iuți şi înşelătoare ale 
corpului se dovediră neputincioase în faţa artei lui Cae, chiar 
dacă domnul se dovedea un aprig spadasin. Scurtele prilejuri de 
răgaz între două asalturi erau clipe de studiu. Mihai-vodă 
încercă unele lovituri de împungere, date cu sprinteneală. Dar 
marele spadasin pară totul prin laterale uşoare, fără a da un pas 
îndărăt. 

— Parcă eşti de fier, murmură domnul cuprins de admiraţie. 

— Nu, măria-ta! interveni părintele Grasa. Omul acesta e 


născut spadasin. Unul ca el apare o dată la douăzeci de ani. 
Adică într-o generaţie. Pe mine m-a învins acum cinci ani fără 
nici o dificultate. Cîndva eram socotit un mare luptător la curţile 
regale din Apus. Tare aş vrea să-l văd pe Cae Indru încrucişind 
sabia cu una din gloriile de azi ale Apusului. Fiindcă în partea de 
răsărit a Europei, doar Ducu cel lute i-ar putea ţine piept, cu 
toate că nu sînt prea sigur. 

— E mai bun decit mine, zise Ducu plin de convingere. 

— Nu sînt mai bun, rise Cae, punîndu-şi sabia în teacă. Ducu 
se arată una din marile minuni româneşti despre care vestiţii 
spadasini Bindacz şi Perisini aveau îndoieli. Perisini aducea în 
spatele lui toată arta Apusului. Dar socot că nu-i destul numai 
meşteşugul. Pe lîngă asta mai ai nevoie de har. Ducu îl are cu 
prisosinţă. 

Intrară cu toţii în camera de lucru al domnului Ţării 
Româneşti şi se aşezară în jurul mesei mari de stejar. 

— Ce veşti îmi aduc prietenii? întrebă vodă trecîndu-şi 
degetele prin păr, într-un gest obişnuit lui. 

— Bune, măria-ta, grăi Cae. Am adus restul ducaţilor. Adică o 
hîrtie ce reprezintă această valoare plătibilă în Braşov. Domnul 
Aba Rozen îi va elibera la prima cerere. 

— Minunat! exclamă vodă. Îl vom trimite pe Zamfirescu la 
Braşov. 

— Cred că ne-aţi aşteptat cu nerăbdare, lipsindu-vă suma 
trebuincioasă. 

— Nu prea, zimbi vodă. Şase mii de oşteni n-au vrut să 
primească lefile ştiindu-ne la strimtoare. Ei au rămas mai 
departe în slujba noastră. Trimişii principelui Transil vaniei s-au 
arătat mulţumiţi că avem o oştire atît de mică. Ei n-au habar de 
ceea ce se petrece în munţi. Aga Leca, Radu şi Preda Buzescu 
lucrează în Bucegi cu patru mii două sute de tineri. Săptămîna 
viitoare sosesc acolo încă şapte sute de voinici de prin părţile 
Argeşului şi încă patru sute din jurul Craiovei. Trebuie să 
ajungem iute la zece mii, fiindcă în ei va fi toată puterea ţării. 
Bucegii sînt înconjurați de oameni harnici. Nici pasărea nu intră 
acolo fără ştirea noastră. Dar ne trebuie arme bune, tunuri mai 
multe, cai, încălțări şi alimente. Fără aur e greu să le găsim. De 
la populaţie nu putem strînge. A apucat prea puţini ani de 
linişte. Îi dăm răgaz să-şi închege gospodăriile părăginite pe 
vremea turcilor. 


— Doamne, îl întrerupse Cae. Am mai adus încă o mie de 
galbeni pentru Oştirea Bucegilor. 

— Fir-ar să fie! se minună domnul bucuros. De unde tot scoţi 
tu la galbeni? Ai ceva tainiţe ascunse? 

— Sute, măria-ta. Sute de tainiţe pline de aur. 

— Unde sînt aceste tainiţe? 

— În inimile românilor, zîmbi Cae. Negustorii mi-au dăruit 
această zestre pentru puterea cea nouă. 

— Nu e bine! interveni Chirilă. Cu cît vor şti mai mulţi ce 
pregătim în munţi, cu atît nu va fi un secret. Dacă află duşmanii 
noştri, sîntem pierduţi. Se vor năpusti asupra noastră înainte de 
vreme. 

— Greşeşti, Chirilă! îl domoli Cae. Acum cinci ani cînd am 
pregătit măcelul turcilor din Bucureşti, sutele de români ce 
aflaseră ziua hotărită au ştiut să tacă. Acum nu se hotărăşte 
numai viitorul nostru ci şi al lor. Ei ştiu bine asemenea lucru. 

— Aşa e! grăi vodă. Trebuie să avem multă încredere în 
poporul nostru. Galbenii negustorilor vin tocmai la vreme. 

— Dar nu e totul, continuă Cae. Negustorii şi meşte şugarii 
string altă zestre. O vom primi în cîteva zile. 

— lată o veste neaşteptat de bună, care ne îndreptăţeşte să 
sperăm ajutoare de la negustorii din Craiova şi Ploieşti. In ultimii 
ani, Ploieştii au devenit unul dintre cele mai frumoase tîrguri ale 
ţării. Aş dori să plecaţi spre munţi chiar în seara acesta. Veţi sta 
o săptămînă pe platoul Bucegilor, unde iscusinţa voastră în 
mînuirea armelor va fi folositoare tinerilor oşteni. De acolo veţi 
porni către Praga. Andrei Bâthory e gata să părăsească haina de 
cardinal, spre a se căsători cu Maria-Cristina, ruda împăratului 
Rudolf. Mi-e teamă că împăratul îl va recunoaşte principe al 
Transil vaniei. Să nu se întîmple una ca asta. lată scrisoarea 
voastră de împuternicire către curtea din Praga. Cînd vă 
întoarceţi, aveţi alt drum la Poarta Otomană, unde trimişii lui 
Bâthory duc tratative pentru obţinerea firmanului de domnie, 
atit de necesar principelui Andrei. Dar Ibrahim, marele vizir, se 
lasă greu. Cu bine, prieteni! 

* 

Domnul rămase puțină vreme singur. Îndată după plecarea 
musafirilor, îşi făcu apariţia mare boier Vintilă Băicoianu. În 
ultimele zile, bătrînul îşi mai pierduse din vigoare. Arăta slab şi 
nedormit. 


— Dar ce aveţi, oameni buni? întrebă vodă privindu-l adînc. 
Azi, toată lumea e nedormită. 

— Am supărări, măria-ta, răspunse acesta amărit. 

— Veşti proaste? 

— Nu, doamne. Iscoadele ne-au adus ştiri că oştile turceşti s- 
au oprit din înaintarea lor spre Dunăre şi aşteaptă încheierea 
tratativelor dintre principele Transilvaniei şi Poarta Otomană. 
Oastea Moldovei s-a depărtat de Focşani, unde ne şedea în 
coastă. leremia Movilă a primit scrisoare de poruncă de la 
principele Transilvaniei să nu atace Ţara Românească fiindcă 
domnul ei s-a aplecat supus către vasalitate. Tătarii n-au trecut 
Nistrul, urmărind cu atenţie mişcările turcilor. Oştile polone au 
coborit în Moldova ca o ameninţare asupra turcilor, dacă aceştia 
vor ataca [ara Românească. Kornis, comandantul oştilor 
transilvănene, s-a retras din Aiud către Deva, neliniştit de 
apariţia genera lului Basta, în fruntea unei armate în zale. Asta 
înseamnă că planurile noastre mai stau încă în picioare. Şi cred 
că vor mai sta o vreme, pînă ce vom prinde puteri. 

— Atunci, care-i pricina supărării? 

— Fiul meu, măria-ta. S-a înhăitat cu o femeie care nu-i de 
rangul nostru. O cheamă Didina şi e fiica unui prăpădit de 
lingurar. În stirpea mea nu s-a mai pomenit asemenea ocară. Îi 
găsisem o fată de neam, cu zestre mare de galbeni şi cu două 
moşii înspre partea Piteştilor. Nici n-a vrut să audă. Doar n-am 
ajuns acum la bătrineţe să mă pup cu alde Tufănel, lingurarul. 

— Tufănel? Nu e un tînăr oacheş, mare meşter în lupta cu 
bita? 

— Ăla e fratele Didinei, măria-ta. 

— Măi să fie! rise domnul ţării. Dacă Didina seamănă cu 
fratele, clucerul face o partidă bună. E frumoasă? 

— Frumoasă, dar din neam prost. 

— Asta-i rău! grăi vodă şiret. E rău dacă leremia se iubeşte 
cu tot neamul Tufănel. Îl vom certa, să se multu mească numai 
cu tînăra fată. 

Vintilă înţelese limpede ironia lui vodă. Venise la el cu 
speranţa că va fi sprijinit. 

— Doamne! încercă el. Dacă şi-ar face-o ibovnică, aşa cum 
se întîmplă multor tineri boieri, nu aş avea nimic împotrivă. Cînd 
eram tînăr, n-aş fi făcut nici măcar atit. Un fiu de boier nu-şi 
pleca ochii către prostime. S-au schim bat vremile, măria-ta. 


Tinerii de azi nu mai ţin seama de poruncile taţilor. Ba s-au şi 
dezmăţat. Îşi tund părul scurt, lipsindu-se de frumoasele plete. 
Îşi rad mustăţile şi arată ca nişte spîni. Fetele îşi fac bluzele 
strimte şi şi-au scurtat rochiile deasupra labei cu o palmă. lată 
începutul desfriului. Cînd s-a mai pomenit oare să nu hotărască 
părinţii viitoarea mireasă? 

— Cu tineretul totdeauna au fost şi vor fi îndoieli, chiar dacă 
nu-şi au rostul, zimbi vodă. De cînd e lumea, bătrînii au privit cu 
ochiul aspru generaţia următoare şi nu au avut încredere în ea. 
Greşit, foarte greşit, dragă Vintilă! lată că lumea n-a bătut pasul 
pe loc. lată că lumea s-a urnit mereu spre progres. Ar fi vremea 
să credem mai mult în înţelep ciunea fiilor noştri. Cît despre 
leremia, să vină cu Didina la mine. Dacă se iubesc, îi va cununa 
domnul Ţării Româneşti. 

loaia măruntă se cernea molcom peste oraşul adormit. 

Puţinii trecători alunecau ca nişte umbre iuți, mistuindu-se 

pe sub porţile întunecoase. Clădirile vechi din Praga parcă 
se chirciseră sub biciuirea ploii. Noaptea se arăta în cumpănă cu 
zorile. O lumină leşioasă pătrundea prin feres trele vechiului 
palat Hradčany. Apoi se potoli ploaia, dar cerul vineţiu şi vintul 
care se pornise din senin prevesteau o zi urită. 
Contrar obiceiului, împăratul Rudolf al doilea se trezi în zori. ÎI 
durea stomacul. Nişte tăieturi iuți parcă îi fări miţau respiraţia. 
Cînd nu mai putu să rabde, marele împărat se ridică din 
aşternutul călduţ, văicărindu-se: „Doamne, ce drăcie! Parcă 
toată Praga cu Vltava ei umblă prin stomacul meu. Aseară la 
cină am cam întrecut măsura cu tocana. Şi m-am jurat să nu 
mai mănînc tocană. S-o ia naiba, că-mi place! Lumea zice că sînt 
unsul Domnului pe pămînt. Dacă e aşa, de ce mă doare 
pîntecul? Mare lucru să nu mor pînă la prînz. Afară e urit. Eu aş 
vrea să fie frumos, dar cine mă ascultă? Adică nu mai vreau 
nimic. Doamne, ce dureri! Poimiine ziceam să merg la vînătoare, 
dar cu stomacul meu prăpădit şi cu vremea asta nu prea sînt 
semne bune. Poate că ar fi bine să-l chem pe medicul italian. 
Nu, nu e bine! Ala vine cu tot felul de hapuri. Nişte blestemâăţii 
care de care mai rele şi fără folosinţă. Dacă mă fac bine, îl 
alung. De cîte ori îl văd, mă apucă durerile. Au! Îşi dă nişte aere 
de mare ştiutor, că te apucă ameţeala şi greaţa. Ei drăcie! 
Trebuie să fug undeva. După asta s-ar putea să mă liniştesc.” 

leşi din odaie cît putu mai iute. Cînd reveni, gemu satis făcut: 
„Parcă mi-e mai bine.” 
încercă să aţipească, dar crampele se porniră să-l macine 

iar. „Azi am o dimineaţă grea. Vine ambasadorul Franţei. Suita 
care îl însoţeşte e tot ce poţi vedea mai strălucitor. Puşlamaua 
de ambasador a lipsit aproape două luni şi mi s-a făcut dor de 
el. Dacă-mi trece stomacul, mă încui cu el în cabinet să-mi 
spună bancuri. De unde naiba află el toate bancurile alea? Pe 
urmă, le ţine minte. Eu, draci! Le uit de îndată. Dintre toate, cel 
mai mult mi-a plăcut ăla cu Rudolf şi racul. Zicea că l-a învăţat 
de la un ceh. Cehii ăştia n-au nici un Dumnezeu. Dar şi austriecii 


şi ungurii fac bancuri la adresa mea. Au! Dacă îi prind pe ăia 
care fac bancuri asupra majestăţii noastre, le dau cite o pungă 
cu florinţi! Aş! Nu mă pot încumeta la asemenea prostie. Într-o 
săptămînă se apucă de bancuri toată populaţia imperiului. Mai 
bine pun să le tragă o mamă de bătaie, ca să nu mai ridă de 
împăratul lor. Nu, nici vorbă! Ei lucrează cu spiritul, nu cu trupul. 
lar spiritul e tot ce are omul mai de preţ. Numai un nătîng se 
supără împotriva lor. Popoarele care nu au bancuri sînt sărace 
cu duhul. Au! Doamne sfinte, pe împărat îl doare pîntecul, în 
vreme ce supuşii lui dorm fără griji! Ei, uite că am şi eu ceva 
spirit. Cam palid, dar tot mai bine decit nimic. Adevărul e că mă 
simt atras către farsă. Acum doi ani i-am propus ambasa dorului 
Franţei să facem o partidă cu ciomegele. El nu se pricepe decit 
la sabie, dar nu s-a încumetat să mă refuze. l-am tras o bătaie 
să mă ţină minte. De cite ori joc zaruri cu el, mă curăţă. Cred că 
e un trişor ordinar, fiindcă un ambasador nu poate avea norocul 
unuia care e unsul Domnului pe pămînt. E o puşlama inteligentă, 
astfel că a înţeles foarte bine de ce l-am altoit cu ciomagul. Au! 
lar trebuie să fug undeva. După ambasadorul Franţei, îl voi primi 
pe cel al Angliei. Un lungan simpatic, dar cam distant. În schimb, 
cînd joc zaruri cu el, totdeauna îmi umplu buzunarele. După ce 
pierde, începe să-mi ceară unele favoruri. Avînd în vedere că are 
punga veşnic deschisă, îi satisfac toate cererile. După 
ambasadorul Angliei, voi primi o solie valahă. Prima solie 
numeroasă ce vine la curtea noastră. Abia aştept să-i văd pe 
acei oameni de la cursul de jos al Dunării. Îmi place să discut cu 
oamenii simpli, îmbrăcaţi în piei de oaie, cu piepturile mari şi cu 
braţele puternice, dar lipsiţi de duh. Cel puţin aşa mi-a vorbit 
despre ei cîndva Sigismund Bâthory. Îi voi pofti la petrecerea 
noastră de astă seară, sperînd să-i scot din fire pe curtenii mei 
pomădaţi ca nişte arătări. Numai să mă fac bine. Ambasadorul 
Franţei e însoţit de marii spadasini ai Apusului, domnii Corot, 
Bompard şi Pierre Jorat. Avem cîțiva spadasini buni la Praga. Îi 
vom încerca împotriva acestor domni. Mă tem totuşi că nu vor 
face faţă. Şcolile Apusului au dat totdeauna mari spadasini. Cine 
l-ar putea bate pe domnul Corot? Cine s-ar putea asemui cu 
domnul Bompard? Cine ar cuteza să ridice sabia împotriva 
domnului Pierre Jorat? Aceşti oameni au făcut mari demons traţii 
la Londra, la Madrid, la Roma, la Veneţia şi mai ştiu eu unde. E 
inteligent Henric al IV-lea, regele Franţei. El ne trimite 


asemenea spadasini pentru a cîştiga simpatia noastră.” 

După un ceas, prin palatul Hradčany se strecurară unele 
şoapte despre pîntecăraia împăratului. Cînd ieşiră din palat, 
şoaptele se rostogoliră pe deal în jos către Vltava şi se 
transformară în vorbe de duh. Apoi, vorbele primiră unele 
adausuri de fantezie, astfel că pe la ceasurile nouă, praghezii se 
opreau în drum cunoscuţi sau necunoscuţi şi porneau pe ris. Prin 
cîrciumile dese la număr, praghezii ca zurbagii din fire, aplecaţi 
spre multă veselie, închinară o groază de căni cu bere în cinstea 
pîntecăraiei împăratului. lar cînd Rudolf îşi făcu apariţia în sala 
tronului, cam tras la faţă, cu cearcăne mari, curtenii îşi 
ascunseră zimbetele sub o înfăţişare plină de compasiune. 

In vreme ce împăratul îi primea pe ambasadori, zece bărbaţi 
îşi struneau caii peste podul de piatră ce făcea legătură între 
malurile frumosului rîu Vltava. Aflat în frunte, Costache 
Caravană exclamă cu sinceră admiraţie: 

— Pe cele trei zgaibe ale Zambilicăi! Cehii ăştia sînt daţi 
naibii! la uitaţi, fraţilor, ce mai curăţenie! larba de pe malurile 
Vltavei n-are măcar un scaiete. 

Urcară panta domoală spre Hradčany. La prima poartă 
lucrată în fier forjat, cu minunate ornamente, îmbinate frumos în 
zidurile mari ce aveau pe ele două statui de luptători, fură opriţi 
de străji. Cae Indru arătă scrisoarea de trecere obţinută cu o zi 
înainte de la secretariatul palatului. O droaie de slujitori le luară 
caii, în vreme ce un căpitan îmbrăcat strălucitor în albastru, cu 
multe fireturi galbene, îi conduse spre sala tronului, aflată în 
stînga porţilor. Intrară într-o cămară de trecere, pardosită cu 
frumoase dale de marmură albă. Din loc în loc, străjile, două cîte 
două, păzeau uşile din dreapta şi din stînga, şezînd încremenite 
ca nişte statui. La capătul ei întîlniră o încăpere uriaşă. Grupuri 
de curteni discutau în şoaptă. Uşile mari, aurite erau deschise 
către sala tronului, mai îngustă decit încăperea alăturată, cu 
pardoseala şi tavanul din lemn aurit. Tonurile calme ale 
zugrăvelilor, covoarele lipsite de culori ţipătoare, părţile de lemn 
şi ferestrele mari vopsite cu gust dovedeau marea artă a celor 
ce lucraseră acolo. 

Un bărbat între două virste, îmbrăcat fără podoabe, anunţă 
sosirea soliei valahilor. Împăratul ridică privirile, întrerupîndu-şi 
discuţia cu ambasadorul Franţei, dornic să-i vadă pe trimişii lui 
Mihai-vodă. Curtenii la fel de curioşi îşi alintară batistele subţiri, 


folosind mişcări graţioase. Aveau prilejul să-i cunoască pe 
învingătorii turcilor în marea luptă de la Călugăreni. Se 
zvoniseră multe despre valahii de la Dunăre. Unii spuneau că 
sînt păroşi, înspăimîntători la chip, voinici dar cu picioarele 
strimbe, cu mîinile mai jos de genunchi, îmbrăcaţi în piei de oaie 
şi lipsiţi de darul vorbirii. Alţii, care trecuseră vremelnic prin 
Ţara Românească, vorbeau despre bărbaţi şi femei frumoşi la 
chip, îmbrăcaţi în straie minunate, înalţi, ageri la mînă şi la 
minte. Dar puţini îi credeau, dintr-o pornire firească spre a 
descoperi lucruri ieşite din comun. Dacă la trecerea celor doi 
ambasadori curtenii făcuseră un lung culoar, de data aceasta, 
conții şi contesele, marchizii şi marchizele, baronii şi baronesele, 
prinții mai mici sau mai mari, generalii şi dregătorii, mătuşile 
sau nepoatele mai marilor imperiului se călcară grațios pe 
picioare, se împinseră cu delicate scuze, bulucindu-se unii peste 
alţii. Omul de la uşă citi cu voce tare, pe hirtia ce o ţinea în 
palmă cu multă eleganţă: 

— Domnul Cae Indru, prinţ de sînge al valahilor. 

Se auziră hohote discrete. Cae cobori cîteva trepte şi se opri 
o clipă, rotindu-şi privirile îndrăzneţe prin sală. Hainele lui de 
catifea neagră, bine strînse pe corp, îi scoteau în evidenţă 
desăvirşirea formelor. Umerii largi, şoldurile înguste, picioarele 
lungi încălţate în cizme din piele subţire, frumuseţea chipului 
său scoase un murmur de admiraţie. Mindrele doamne se priviră 
între ele ridicînd sprîncenele a uimire. Cae merse cu fruntea sus 
pînă la cîţiva paşi de tronul imperial. Acolo îşi săltă pălăria 
complet neagră, lipsită de obişnuitele pene sau panglici, şi 
execută cel mai elegant salut ce se văzuse în ziua aceea la 
Praga. 

— Gut, gut! scăpă împăratul. Tinere prinţ, admir frumoasa 
îmbrăcăminte a domniei tale dar mă miră lipsa podoabelor care 
le-ar fi adus mai multă strălucire. Sînt oare valahii atît de săraci? 

— Sînt, măria-ta. Minunatele noastre bijuterii le-am sacrificat 
pentru nevoile războaielor. lar oamenii noştri, adică primii 
apărători ai creştinilor, cei care au pus piepturile la Călugăreni în 
faţa puhoiului turcesc, pentru apărarea Ţării Româneşti, a 
Transilvaniei, a Ungariei, a Austriei şi a curţii de la Praga atit de 
strălucitoare prin bogăţiile ei, nu mai au nimic. 

— Ah! tresări împăratul profund nemulţumit în faţa 
îndrăzneţei aluzii. Popoarele din răsărit totdeauna au venit la noi 


cu cereri. Dar şi vistieria noastră are o limită, ca şi bunăvoința. 
Ce doreşte Mihai-vodă de la noi? 

— Nimic, măria-ta, zimbi Cae, uimindu-l cu totul pe marele 
Rudolf. 

— Nimic? 

— Nimic. Noi am venit să oferim nu să cerem, sperînd prin 
aceasta să micşorăm distanţa dintre Bucureşti şi Praga. 

Răspunsul neaşteptat şi aluzia fină la prietenie, scoaseră 
murmure de admiraţie printre curtenii atit de rafinaţi. Chiar 
ambasadorii Franţei şi Angliei, care îi recu noscură tînărului 
perfecta cunoaştere a limbii nemţeşti, îl priviră cu interes sporit. 
Rudolf al doilea se aşeză mai bine, risipindu-şi miînia de 
adineauri. 

— Mihai-vodă, domnul Ţării Româneşti, continuă tînărul cu 
îndrăzneală, mulţumeşte împăratului pentru sluj bele frumoase 
ce s-au făcut la Praga, după victoria noastră de la Călugăreni. 
Slujbele, măria-ta, aduc totdea una desfătarea sufletului, chiar 
dacă nu pot hotărî soarta unui război. 

„Ei drăcie! gîndi împăratul. Păcătosul acesta e un mare 
vulpoi. Lucru foarte rar la un tînăr. Ne dojeneşte cu adîncă fineţe 
că nu am acordat sprijin imperial în lupta de la Călugăreni. E 
mai vulpoi decît mulţi ambasadori cu experienţă. Sau poate mă 
înşel. Poate a găsit cîteva fraze frumoase, iar noi îl ridicăm mai 
sus decit merită. S-ar putea totuşi să fie dăruit cu haruri mari. 
Am auzit multe lucruri bune despre valahii de la Dunărea de Jos, 
dar şi multe mai puţin bune. Totuşi, dacă mă socot, trebuie să-i 
recunosc mari merite unui popor care a izbiîndit în luptele de la 
Putinei, Şerpăteşti, Giurgiu, Hîrşova, Rusciuk, Silistra şi altele pe 
care nu mi le amintesc acum. Un popor de nevolnici ar fi pierdut 
toate bătăliile unde intrau cu oşteni puţini în faţa puhoaielor. Ei 
n-au pierdut măcar o singură bătălie.” 

Apoi zise: 

— Domnia-ta ai spus că ai venit să oferi. Dar ce poate oferi 
un popor sărac? 

Curtenii, de obicei plictisiţi la astfel de discuţii, erau numai 
ochi şi urechi, recunoscînd marea agerime de spirit a tînărului. 

— Mult mai mult decît vă aşteptaţi, măria-ta. Nu sîntem 
săraci în toate privinţele. 

— Şi ce oferiţi? întrebă împăratul făcînd o gafă dintre cele 
mai mari. 


Cae repară grabnic, alegindu-se cu o privire de tainică 
mulţumire. 

— Măria-ta! aţi pus la încercare slabele mele mijloace de a 
păstra secretul ce-l aducem la viitoarele tratative. Recunosc o 
meritată pedeapsă pentru îndrăzneala noastră. 

„Pe toţi dracii, îmi place omul acesta!” gîndi împăratul. 

— Domnul Chirilă Zece Cuţite. 

Privirile lui Rudolf şi ale curtenilor căutară lacome spre uşă, 
în speranţa că vor descoperi măcar acum ceva cusururi 
strălucitoarei solii. Chirilă porni de-a lungul zidului viu. Purta un 
minunat costum albastru, cu haina strînsă pe corpul său atletic 
şi pantalonul coborit peste cizme. Ţinuta lui dirză, uşor aplecată 
spre asprime, faţa colţu roasă, nu lipsită de frumuseţe, dar mai 
ales eleganța sobră a gesturilor, scoaseră primele exclamaţii de 
admiraţie. Tînărul se opri în faţa tronului şi salută cu graţie 
desăvirşită. î 

— Domnule! spuse Rudolf, privindu-l cu mult interes. Incep 
să văd în solia valahilor bărbaţi cu însuşiri alese. 

— Şi cu inima deschisă, completă Chirilă într-o nem ţească 
fără cusur. 

— Sper, zîmbi împăratul. Cum vi se par pămînturile 
imperiului nostru? 

— Frumoase. 

— Mai frumoase ca Ţara Românească? 

— Nu, măria-ta. 

Împăratul, obişnuit cu linguşirile, se încruntă uşor, dar 
răspunsul se arătă la înălţime, cînd Chirilă continuă: 

— Oricit ar fi de urit pămîntul unei ţări, ceea ce nu e cazul cu 
al nostru, poporul îl iubeşte ca pe cel mai frumos din lume, 
fiindcă e al lui. În el sînt oasele moşilor şi strămoşilor. În el e 
toată truda poporului. În el sînt amărăciunile şi bucuriile. Deci, 
nu poate fi un loc mai frumos pe pămînt ca al lui. 

— Domnul Ducu cel lute. 

Un tînăr nu prea înalt, dar armonios împlinit, cu faţa dulce, 
cu o uşoară culoare roz în umerii obrajilor, se opri lîngă tron şi-i 
ură sănătate împăratului, folosind cu meşte şug nemţeasca 
folosită de vienezi. 

— Medicul valah Costache Caravană. 

Costache, pe care-l stringeau cizmele noi, călcă plin de 
măreție printre şirurile de curteni. Auzise mai de mult despre 


obişnuita pîntecăraie a împăratului şi dintr-o pornire vicleană îi 
ceruse lui Indru să-l treacă drept medic pe hirtia secretariatului. 
Rudolf al doilea, ce nu scăpase complet de chinurile lui, întrebă 
cu viu interes: 

— Eşti medic, domnule? 

Costache nu o rupea nemţeşte, astfel că preferă ma ghiara, 
bine cunoscută la curtea din Praga. 

— Am această plăcere, măria-ta. Dar spre deosebire de 
medicii Apusului, nu lucrez cu hapuri sau tămăduiri înde 
lungate. Un medic bun trebuie să aline degrabă durerile 
bolnavului, fără să-l chinuie cu tot felul de încercări. 

— Magnific! murmură împăratul. Cunoşti un tratament bun 
pentru durerile de stomac? 

— Fără îndoială, măria-ta. 

Ceremonia primirilor luă sfîrşit, dintr-o firească grabă a celui 
dintii om al imperiului. Nobilii curteni se înghesuiră în jurul lui 
Indru, admirîndu-i frumoasa îmbră căminte. Chirilă şi Ducu se 
bucurară de aceeaşi admiraţie. 

— Vă îmbrăcaţi cumva la Paris sau la Londra? se interesară 
cîţiva tineri. 

— Nu, domnilor, zimbi Cae. Numai la Braşov. Croi torul 
nostru, domnul Izidor Cipai, se dovedeşte un meseriaş 
desăvirşit. 

— Excelent, excelent! fură cuprinşi de entuziasm tine rii. 
Vom merge la Braşov. În toată Europa nu am văzut o mai mare 
eleganţă a  croielilor. Doar Costache, încăput pe mîna 
împăratului, ştiu că-l aşteaptă cîteva ceasuri grele. Chirilă îşi roti 
privirile prin sală, avind presimţirea că e privit cu mare 
insistenţă. Faţa lui păli uşor cînd privirile se opriră asupra unei 
tinere ce şedea lipită de colţul unei ferestre. 

— Domnişoară Alberta Teke, sînt fericit şi uimit întîlnindu-vă 
la Praga. 

— Ca şi mine, îngină frumoasa fiică a Transilvaniei, iar obrajii 
ei părură cuprinşi de flăcări. 

Trecuseră cinci ani de cînd Alberta îi dărui minunatul ei lanţ 
de aur. Fusese o pornire de dragoste fulgerătoare, ce-i uimise 
pe curtenii aflaţi atunci la balul lui Sigismund. 

— Nu credeam să mă recunoşti, continuă ea, prinzînd braţul 
ce i se oferise. 

Chirilă desfăcu haina cu un gest pe care nu şi-l putu opri. 


Lanţul Albertei se afla la gitul său, sub cămaşă. Porniră tăcuţi. 
Imensa catedrală Sfintul Vit, ce făcea parte din ansamblul măreț 
al palatului era pustie la ceasul acela. Bărbatul atit de calculat, 
de aspru şi rece în alte împrejurări îşi uită prietenii. Se opriră în 
faţa altarului. Paşii lor, ce păruseră ţipete lungi pe vechile 
lespezi de piatră, nu se mai auziră. Şedeau încremeniţi unul în 
faţa altuia, privindu-se adînc. Liniştea din jur coborise peste ei 
obositoare şi grea. Apoi, mîinile lui Chirilă o cuprinseră pe după 
talie. Ale ei zburară spre umerii largi. 

— Ne logodim aici în faţa altarului, murmură el. 

Buzele lor se împreunară cu toată setea adunată în cei cinci 
ani trecuţi peste dorinţele înfrinate. leşiră din catedrală cu ochii 
atit de strălucitori, încît curtenii aflaţi prin apropiere îi priviră 
uimiţi. 

Impăratul, în loc să se încuie în cabinetul său cu amba 
sadorul Franţei, şedea de taină alături de Costache Caravană. 

„Norocul meu, gîndi grăsunul. Bolnavul totdeauna crede în 
orice.” 

— Care ar fi leacurile domniei-tale? se interesă Rudolf. 

— Aţi auzit de coada şoricelului? 

— Un animal mic şi scîrbos grăi împăratul cutre murîndu-se. 

— Nu, măria-ta. O iarbă minunată pentru ceai. 

— Crezi că ar trebui să mă lipsesc de minunata mea tocană? 

— Ar fi o greşeală de neiertat, spuse cu tupeu grăsunul. 
Trăim o singură dată şi nu ne putem lipsi de micile noastre 
plăceri. Medicul ce nu le îngăduie se dovedeşte slab la minte şi 
la meşteşug. 

— Adevărat, adevărat! străluci de plăcere împăratul. Eşti un 
medic mare şi înţelept. 

— Aşa se spune pe la noi, măria-ta, grăi cu modestie 
Costache. Ce oprelişti v-a pus medicul italian? 

— Să renunţ la tocană şi la grăsimi. El crede că ficatul meu 
nu le suportă, şi nici stomacul. 

— Cit l-aţi ascultat? 

— Măniînc tocană o dată pe lună, se văicări Rudolf. 

— Rău! Va trebui să miîncaţi de patru ori. Adică în fiecare 
săptămînă o dată. 

— Nu-i prea mult? îl privi acesta cu dragoste. 

— Nu, dacă urmaţi cu străşnicie leacurile mele atît de 
plăcute la gust. 


— Ar fi o minune, domnule Caravană. Ce trebuie să fac? 

— Să beţi ceaiuri, dar nu cele obişnuite. Voi pleca îndată pe 
dealurile din jurul oraşului, unde sînt sigur că aflu ceea ce vă 
trebuie. Două ceaiuri dimineaţa, două după masa de prînz şi 
două seara după cină. 

— Asta e tot? 

— Nu! Tocana să nu o mai mîncaţi seara, ci la prînz. Miere 
folosiţi? 

— Rar. 

— Să luaţi dimineaţa cîte o lingură de miere! 

— Dar e admirabil, dragul meu! exclamă împăratul cuprins 
de bucurie în faţa unui tratament atit de uşor şi neaşteptat. 

„Pe dracu! gîndi Costache. La noi şi cei mai prăpădiţi oameni 
ştiu că ceaiurile taie puterea grăsimilor. Să dea Dumnezeu să 
iasă bine! Altfel, îmi găsesc beleaua cu nătărăul ăsta. ltalianul o 
fi ştiind el multe, dar medicilor le place să se complice fără 
noimă şi nu cred o boabă în leacurile folosite de popor. Cel puţin 
aşa îmi zicea domnul Zimmermann, felcerul fostului principe 
Sigismund.” 

— Dacă beau ceaiurile chiar azi, crezi că-mi vor alina 
durerile? 

— Fără greşeală, măria-ta. Parcă le ia cu mîna. 

— Atunci, aleargă, domnule! Aleargă degrabă şi caută 
buruienile trebuincioase. Vei fi bine răsplătit. 

„Dacă leacurile lui se dovedesc bune, îl decorez, gîndi Rudolf 
al doilea. Îi acord Medalia marilor luptători pentru libertatea 
creştinilor.” 

* 

În marea sală de bal a palatului Hradčany, luminile multe 
înfrumuseţau înzecit podoabele, chipurile şi minu natele 
veşminte ale oaspeților. Se aflau acolo cele mai de seamă 
personalităţi ale celor două curţi imperiale din Viena şi Praga. lar 
alături de acestea, germani înalţi, blonzi, inteligenţi şi sobri. 
Engleji cu feţele simpatice lungi de un cot şi ochii aplecaţi spre 
ironie. Franţuji sprinteni la vorbă şi plini de duh. Spanioli 
oacheşi, frumoşi şi buni de gură. Italieni fermecători, gata să 
ridă din te miri ce. Unguri bine făcuţi, cu privirile îndrăzneţe, 
focoase. Înalţi monahi trimişi ai Sfîntului Scaun. Mari prelați ai 
mănăs tirii Strahov şi Praga. Cehi mucaliţi, sprinteni la glume ca 
argintul viu. Femei brune sau bălaie, tinere sau trecute, agere 


sau sfioase. Dar sarea şi piperul o aduceau în acea seară solii 
valahilor, despre care se vorbea frumos la Praga. 

Împăratul, care la îndemnările lui Costache, băuse după 
prînzul uşor o carafă cu ceai, nu mai avea dureri fie din pricina 
ceaiului, fie dintr-o altă binecuvintată pricină, astfel că seara 
promitea să se dovedească una dintre cele mai încîntătoare. Cu 
ambasadorul Franţei într-o parte şi Costache Caravană în alta, 
Rudolf al doilea îşi făcu apariţia, uimindu-i pe curteni, fiindcă 
eticheta ar fi impus altă companie. Grupurile invitaţilor se 
risipiră curînd şi se aşternu liniştea plină de respect, datorată 
marelui suveran. Împăratul se aşeză cu sprinteneală, iar invitaţii 
aşteptară cuvintul său. Domnul Szanto, un ungur chipeş, ce se 
dovedi conducător al petrecerilor, veni în faţa suveranului. 

— Cu ce începem, domnule? se interesă Rudolf bine dispus. 

— Cu arta spadasinilor din Franţa, zise domnul Szanto, 
consultîindu-şi lista nu tocmai scurtă. 

— Cine vor fi adversarii domnilor Corot, Bompard şi Pierre 
Jorat? 

— Sire! interveni ambasadorul Franţei, vorbind destul de 
puternic spre a fi auzit în sală. Spadasinii mei m-au anunţat că 
s-ar afla aici nişte domni desăvirşiţi în arta scrimei. Atît de 
desăvirşiţi încît nu credem să se găsească alţii mai buni ca ei în 
tot răsăritul Europei. Numele lor a ajuns de mult la curtea 
Franţei. Regele nostru Henric allV-lea s-a gîndit să-i poftească la 
Paris. 

— Care e numele acestor domni? tresări împăratul. 

— Părintele Grasa, la a cărui şcoală a învăţat cîndva arta 
scrimei domnul Corot. 

— Excelent! Altul? 

— Ducu cel lute... 

— Vorbeşti cumva despre tînărul ce mi-a fost prezentat azi 
dimineaţă? 

— Întocmai, sire! Ducu cel lute l-a ucis într-o partidă de 
scrimă pe marele spadasin Roco Perisini, cel care avea o victorie 
asupra domnului Bompard. 

— De necrezut! murmură împăratul. N-am auzit pînă azi de 
tînărul Ducu. E cunoscut la Paris, iar noi nu ştim nimic. Există 
oare o şcoală valahă de spadasini? 

— Asta n-am ştire. 

— Mda! Altul? 


— Poate cel mai însemnat dintre ei. E vorba despre domnul 
Cae Indru. Are o victorie asupra părintelui Grasa. 

Uimirea împăratului, ca şi a curtenilor, depăşise toate 
aşteptările. Totuşi, neîncrederea îşi făcu loc, chiar dacă în sală 
se aflau invitaţi ce auziseră lucruri uluitoare despre acei tineri. 

— Parcă îmi amintesc ceva, zise Rudolf. Acum cinci ani s-a 
zvonit la curtea noastră că Sigismund Báthory, fostul principe al 
Transilvaniei, ar fi fost răpit din palatul său de la Alba-lulia. 
Parcă s-au pomenit atunci nişte nume asemănătoare. Sigur că 
nu am crezut o astfel de faptă. Cum v-aţi putea închipui să ne 
răpească cineva pe noi din mij locul atitor curteni? 

— Şi totuşi e adevărat, zîmbi ambasadorul. Regele nostru a 
ris o zi întreagă. lar vinovaţii acelei răpiri sînt solii valahilor. 

— Ah, ah! se miînie împăratul. Curtea noastră a fost slab 
informată. 

— Nu, sire! grăi destoinicul ambasador. Valahii au mulţi 
duşmani. Vorbele de ocară au fost mai numeroase decit cele 
bune. Mulţi dintre cei prezenţi aici şi-au închipuit că valahii ar fi 
nişte sălbatici, cu altă înfăţişare decit noi. Cînd a fost anunţat 
prinţul Cae Indru, s-a rîs cu dispreţ în sala acesta. Cînd l-au 
văzut curtenii, exclamaţiile de admiraţie n-au mai contenit. Dar 
mulţi îi cunosc pe valahi. Păcat că aceşti domni au vorbit puţin. 
Din cîte ştiu, conducătorii valahilor au făcut greşeala să-şi 
aleagă ambasadori dintre fiii altor ţări. lar aceştia nu au lucrat 
totdeauna cu folos. Mihai-vodă îşi dovedeşte marea înţelep 
ciune prin această primă solie valahă. Vă închipuiţi că un popor 
de oameni slabi ar fi putut izbîndi în atîtea lupte cu turcii şi 
tătarii? Inteligența şi vitejia lor le-au fost armele de căpetenie. 
Domnul Cae Indru a cîştigat lîngă Bucureşti o bătălie împotriva 
turcilor, fără să piardă un om. Trei mii de turci care veneau din 
Ungaria Superioară victorioşi se încuiaseră peste noapte între 
zidurile unei biserici. Tînărul domn s-a strecurat prin vechea 
canalizare, a ucis toate străjile, a deschis porţile fără 
împotrivire, iar turcii luaţi din somn de topoarele valahilor au 
căzut pînă la unul. Domnul Barton, ambasadorul Angliei la 
Constantinopol, ne-a povestit toate acestea. Cu ani în urmă, 
tătarii se întorceau cu patru mii de prizonieri din imperiul vostru. 
La locul numit Putinei, domnii Costache, Cae, Chirilă, Ducu şi 
Grasa au spart peste noapte cercul de străji ale nogailor, iar 
lupta, ce se anunţa grea în zori, s-a transformat într-un măcel de 


noapte. Oştile valahilor, trecute prin cercul de străji, au tăiat 
cîteva mii de tătari. Prizonierii le-au mulţumit în genunchi 
învingătorilor. Asemenea fapte le ştie Barton mai bine. El l-a 
uimit pe regele nostru cu povestirea isprăvilor de necrezut. 

Liniştea sălii era atît de adîncă, încît vorbele ambasadorului 
se auziră pînă pe coridor. 

— Da, da! murmură împăratul. lată că nouă ne-au fost altfel 
înfăţişate lucrurile. Trimisul nostru la Bucureşti, ragusanul 
Aloisiu Radibrati, nu ne-a vorbit despre asemenea lucrări 
frumoase, fără a aduce merite principelui Transilvaniei. 
Domnule Szanto, pofteşte-i pe tinerii spadasini! 

Corot, Bompard şi Pierre Jorat îl salutară pe Rudolf, apoi 
asistenţa, cu desăvirşită graţie. Aplauzele pentru ei nu conteniră 
multă vreme. Cine nu auzise oare despre faima acelor franţuiji 
ce nu cunoscuseră înfringerea în zecile de partide disputate la 
curţile Europei? 

— Vom avea o seară grea, şopti părintele Grasa. Corot, 
Bompard şi Jorat sînt adevărate minuni ale şcolilor de scrimă din 
Apus. Sper să lucraţi în faţa lor cu toată arta voastră. 

Cae şi Ducu îl urmară pe iezuit. 

— Aţi vrea să ne arătaţi măiestria voastră în faţa acestor 
domni? întrebă împăratul. 

— Ne simţim onorati, măria-ta, răspunse Cae. 

Salutară la fel de elegant. Aplauzele nu fură mai puţin 
puternice. 

— Vrei să împerechezi adversarii? se întoarse Rudolf spre 
ambasador. 

— E o mare cinste, zimbi acesta. Şi sper să nu greşesc, aşa 
cum nădăjduiesc să vedem în această seară încrucişări de sabie 
care să ne încînte. Cred că domnul Corot ar putea intra alături 
de părintele Grasa. 

Cei doi spadasini ieşiră într-un cerc larg, format din trupurile 
oaspeţilor. Curtenii din spate, mai puţin norocoşi, se urcară pe 
scaune, dornici să nu le scape nimic. 

— Domnilor! spuse Corot cu adinca politeţe caracte ristică 
neamului său. Cîndva, am învăţat să ţin sabia în mînă la şcoala 
distinsului părinte. Mulţi nu-l cunosc, fiindcă atunci purta un 
ilustru nume de marchiz pe care nu am dreptul să-l pomenesc 
atita timp cît valorosul meu adversar nu o doreşte. 

Slujitorii aduseră săbii cu virfurile boante şi lamele 


neascuţite. Cei doi adversari de salutară. Corot era înalt, suplu, 
cu o mustață mică uşor săltată la capete. Sabia se arcuia 
sprintenă în mîna lui. Schimbară, cîteva lovituri uşoare, de 
studiu. Corot se dovedea ager. Grasa mai lent, dar acurateţea 
lucrului său arăta înalte cunoştinţe. Mai vîrstnic, iezuitul ştia că 
numai unele şiretlicuri îl vor sprijini în faţa acelui drac împieliţat. 
De două ori se arătă descumpănit, aşteptînd să-l prindă în cursă 
pe tînăr. De două ori, Corot nu se abătu de la ştiinţa sa, mirosind 
pericolul. Era un spectacol de rară măiestrie. Exclamaţiile din 
sală ale bunilor cunoscători însoțeau fiecare asalt. O paradă- 
ripostă a lui Corot stîrni încîntarea. Un şir de lovituri laterale ale 
lui Grasa, date cu aceeaşi repeziciune şi precizie, se dove diră 
greu de parat. 

— Încîntătoare sînt loviturile voastre, părinte Grasa! zîmbi 
Corot. 

— Dar nu atit de sprintene ca ale marelui meu adversar, îi 
întoarse iezuitul frumosul compliment. 

Săbiile lucrară o vreme aproape împletite. Corot se desprinse 
brusc şi fandă larg. lezuitul rise. 

— M-aţi atins, domnule Corot. 

— A fost o simplă întîmplare, zise acesta cu modestie. 

Broboane mari de transpiraţie se arătară pe fruntea înaltă a 
părintelui. Săbiile lucrară aprig la înălţimea pieptului. Cea a lui 
Grasa cobori ca o scînteie sub garda adversă, în direcţia 
stomacului. 

— A fost rîndul vostru să mă loviți, grăi Corot cu admiraţie şi 
uimire. Vă mulţumesc, domnule! E prima oară cînd termin o 
luptă nedecisă. 

Cei doi îşi strinseră mîinile. Sala respiră adînc. 

— Ah, mon Dieu! exclamă ambasadorul Franţei. Păcat că i-a 
lipsit regelui nostru un asemenea spectacol. Domnul Grasa şi 
Corot s-au dovedit de forţe egale. 

—  Continuăm întrecerile sau deschidem balul? întrebă 
Rudolf, mai puţin cunoscător în ale scrimei. 

— Continuăm, măria-ta! fu unanimul răspuns al sălii. 

— Propun să-şi arate măiestria domnii Bompard şi Ducu cel 
lute, zise ambasadorul. 

Bompard, originar din Bretania, provincie a Franţei unde 
oamenii erau renumiţi pentru încăpăţinarea şi tenaci tatea lor, 
îşi privi adversarul cu ochiul fin al cunoscătorului. De la primele 


asalturi simţi că valahul din faţă e unul dintre cei mai valoroşi 
spadasini întîlniţi de el pînă atunci. Faţa i se lumină de plăcere. 
Arta bretonului nu se arătă în lovituri frumoase, ci în tenacitatea 
cu care purta aceleaşi asalturi, mereu repetate pînă la refuz, 
aşteptind cea mai mică greşeală a adversarului. Spre deosebire 
de el, Ducu lucra fulgerător, totdeauna unde te aşteptai mai 
puţin. Erau atît de sprintene şi de neaşteptate loviturile lui, încît 
marele Bompard le urmărea cu greutate. Datorită acelor două 
stiluri atît de diferite, asalturile nu erau suficient de 
spectaculoase, dar curtenii urmăreau cu sufletul la gură cînd 
tenacitatea, cînd sprinteneala. Sabia din mîna bretonului părea 
o sculă ce loveşte neîntrerupt în acelaşi zid, măcinîndu-i 
rezistenţa. Cea a lui Ducu, o viperă ce muşcă ici-colo, total 
neaşteptat, întrerupînd adesea migăloasa lucrarea a domnului 
Bompard. Totuşi, rar se întîmplau lovi turi clare. Apoi se petrecu 
ceva uluitor. Atunci cînd mulţi crezură epuizată rezistenţa 
valahului, acesta porni un adevărat dans drăcesc în jurul lui 
Bompard. Luat prin surprindere, bretonul renunţă la eficacitatea 
loviturilor repetate, atît de dragi lui, prinzîndu-se copilăreşte în 
metoda de lucru a tînărului valah. Făcu salturi năprasnice, dar 
îşi ieşi din ritm. 

„Acum e al nostru, gîndi Grasa.” 

„Ce greşeală imensă! oftă Pierre Jorat! Dacă domnul Ducu 
ştie să profite, s-a zis cu Bompard.” 

De trei ori la rînd sabia lui Ducu îşi propti fierul pe gitul 
bretonului. De trei ori la rînd, cunoscătorii din sală săriră în sus. 

— Sînteţi mai bun, domnule! Tot ce am văzut mai bun, se 
înclină bretonul cu francheţe deosebită. Am pierdut, dar sînt în 
cîştig. Am învăţat de la voi secretul acestor năprasnice lovituri la 
git. 

— Nu regret că le-am dezvăluit, zimbi Ducu. Fără ele, sorții 
de izbîndă ar fi fost de partea voastră. 

— Îi voi povesti regelui, grăi ambasadorul entuziasmat. Cele 
trei lovituri ale domnului Ducu sînt de neuitat. Vulpoiul de 
Bompard nu a putu evita măcar una. Va trebui să plec la Paris 
chiar săptămîna viitoare. Regele nu mi-ar ierta niciodată 
greşeala de a nu-i povesti despre aceste lovituri. 

Se întoarse către Ducu şi zise: 

— Şcoala de scrimă a valahilor e mare, domnule! Şi să ştiţi 
că o spune un cunoscător. 


— Dar nu avem o astfel de şcoală, răspunse tînărul cu 
modestie. 

— Glumiti! 

— Nu mi-aş îngădui. 

— Atunci sînteţi o minune! grăi ambasadorul uluit. 

— Asta, da! interveni Cae. Ducu e una dintre multele minuni 
ale neamului nostru. 

— Aşa e! Acum văd limpede. Acum înțeleg cum a fost posibil 
să-i bateţi pe turci. Aţi mai rămas domnia-voastră şi marele 
nostru Pierre Jorat, conte de Ré. V-am lăsat la urmă prin simplă 
impresie. Sper să fie un spectacol grandios. 

Apoi gîndi: „Sper să te învingă. Altfel, regele Franţei va fi 
mînios multă vreme.” 

Cei doi tineri se salutară cu săbiile. Erau frumoşi amîndoi şi 
cam de aceeaşi statură. 

— Dacă va fi să pierd, să nu uitaţi, domnule, că mi-aţi 
cîştigat inima de cum v-am văzut! se înclină Pierre Jorat. 

— Dacă va fi să pierd, zimbi Cae fermecător, să nu uitaţi 
domnule, că voi purta pentru voi cele mai bune gînduri! 

Porniră să lucreze uşor, cu lovituri largi şi clare. Era o 
perioadă de tatonare. Asalturile nu aveau iuţeală, ci mai mult 
precizie. lar eleganța lor se arăta desăvirşită. Jorat forţă ritmul 
prea încet. Sabia lui se abătea îndrăcită cînd lateral, cînd prin 
împunsături directe. Cae para calm, fără să dea un singur pas 
îndărăt. Mişcările lui erau moi, alunecoase, parcă prea încete. 
Dar spectacolul se dovedea unic. În fiecare clipă, curtenii şi 
împăratul, care prinsese poftă de scrimă, se aşteptau ca valahul 
atit de încet în mişcări să fie atins. În fiecare clipă se auzeau 
cînd exclamaţii, cînd îndemnuri. 

— Lucraţi cu mare eleganţă şi precizie, remarcă Jorat. Mulţi 
nătărăi cred că sînteţi încet în mişcări şi se miră că nu aţi fost 
atins pînă acum. Chiar eu am fost uimit la început, cînd mi-aţi 
părut o pradă uşoară. Domnia-voastră nu numai că vedeţi 
lovitura, dar o intuiţi şi pe cea următoare. Am dat împotriva 
voastră unele asalturi ce nu au putut să fie parate de spadasini 
cu frumos renume. 

— lar mie nu mi-aţi lăsat timp să încerc un atac, îl întrerupse 
Cae. 

— Ah, sînteţi un om fermecător! se înveseli contele. Arătaţi- 
mi, domnule, ceva din măiestria loviturilor voastre! Pînă acum 


doar v-aţi apărat, ce-i drept, cu mare artă. Să le oferim acestor 
domni o sărbătoare a scrimei. 

Cae rise. Ochii lui micşoraţi peste măsură păreau două 
luminiţe tainice. De cîteva ori abătuse sabia lui Jorat doar la 
cîteva degete de pieptul său. Curtenii erau în delir, chiar dacă 
simţiseră că franţuzul va cîştiga pînă la urmă. Jorat fandă lung, 
încercînd să-l descumpănească pe valah. In sală se auziră 
strigăte mari. Înfuriat de neputinţă, îşi purtă sabia ce şuieră 
năprasnic prin aer către lovituri laterale, de la care porneau de 
obicei cele mai multe şiretlicuri. Apoi se rupse brusc din lucrare 
şi-şi strecură sabia sub garda lui Indru. Dar o lovitură teribilă, 
venită dintr-o parte, aruncă arma lui Jorat cît colo. 

— Luaţi-o, conte! zise Cae abia auzit. A fost o clipă de 
neatenţie a marelui meu adversar. 

— Nu, domnule! răspunse Jorat cu faţa răvăşită. Niciodată nu 
m-am aplecat după sabie, fiindcă nimeni nu mi-a smuls-o din 
mînă. Deci, după cum vedeţi, nu sînt obişnuit să mă aplec. 
Sînteţi cel mai desăvirşit spadasin pe care l-am întîlnit pînă azi. 
Cu mult mai bun decît mine. Aţi învins, domnule. Miînia şi 
dezamăgirea mea sînt cum plite, dar cinstea mă obligă la mare 
admiraţie. 

În sală se aşternu o linişte de moarte. Totul se petrecuse atit 
de fulgerător încît uimirea încă nu se risipise. 

„Dezastru! gîndi ambasadorul înmărmurit. Henric al Franţei 
ne-ar fi iertat pierderea unui război, dar pentru asta nu-l vom 
putea îmbuna prea curînd. Sincer, să fiu, n-am crezut nici eu 
decit pe jumătate în desăvirşirea acestor valahi.” 

— Mai încercaţi o dată! strigă Rudolf al doilea aprins de 
admiraţie. 

— De prisos! zîmbi trist domnul Jorat, conte de Ré. Omul 
acesta nu poate fi învins. Poate va veni o zi cînd va cunoaşte şi 
el amărăciunea înfringerii, dar nu cred să fie curînd. 

— A fost magnific, spuse Rudolf. N-am bănuit să ajung un 
pasionat al scrimei, chiar dacă lupta cu sabia se dovedeşte mai 
puţin măreaţă decît cea cu ciomegele. 

Auzind asemenea vorbe, ambasadorul îşi reţinu cu greu o 
strimbătură, dar împăratul nu-l privi şi continuă: 

— Ciomagul oferă mai mult decit sabia. La sabie e destul să 
fii iscusit. În lupta cu ciomagul, pe lîngă agerime ai nevoie deo 
mare forţă a braţelor şi a întregului corp. Ah! Mi-ar fi plăcut să-ţi 


arăt o luptă cu ciomege. 

— Mi-aţi arătat una acum doi ani, răspunse amba sadorul. 
Sînt mulţumit cu atit. 

Fu rîndul împăratului să-şi reţină un zîmbet, amintindu-şi de 
chelfăneala pe care i-o trăsese franţuzului. 

— Măria-ta! interveni Costache. În solia noastră avem trei 
luptători cu astfel de scule. Dacă doriţi o demonstraţie... 

— Dacă dorim?! îl întrerupse împăratul. Dorim, domnule! 
Sigur că dorim! 

Tufănel, Toroipan şi Găluşcă, aflaţi undeva în fundul 
încăperii, porniră prin culoarul strîmt de trupuri vii, neîn ţelegînd 
să-şi lase unul altuia întiietate. Coatele lor aprige loviră ca nişte 
berbeci în coatele curioşilor musafiri. Mergeau în acelaşi pas, 
făloşi peste măsură. În faţa lui Rudolf îşi ridicară pălăriile atît de 
brusc încît îşi simţiră trosniturile oaselor. 

Slujitorii aduseră degrabă ciomege din sala de arme a 
împăratului. 

— Bă, Tufănele! întrebă Găluşcă prinzînd lemnul de corn în 
mîinile lui zdravene. O facem pă adevăratelea? 

— Nu mă cheamă Tufănel, nărodule! Eu sînt domnul Tufan. 

Apoi se întoarse către Toroipan. 

— Salută-mă, blegule! 

— Bă! i-o întoarse Toroipan minios. Vrei să-ţi zic ceva de 
familie? Bleg e tac-tu! 

— Ce zic, ce zic? se interesă împăratul. 

— Schimbă între ei saluturi de politeţe, răspunse Costache în 
ungureşte. 

O parte dintre spectatorii ocazionali coboriră de pe scaune 
arătînd dispreţ unei astfel de lupte. Dar exclamaţiile celor din 
faţă îi readuseră pe locurile lor. Tufănel se încu metase a lupta 
în acelaşi timp cu cei doi foşti manglitori din piaţa Zece Mese. 
Toroipan lovi din toate puterile spre căpăţina tinărului. Tăria ei 
ar fi putut ucide un bou. Curtenii din faţă închiseră ochii. Tufănel 
săltă ciomagul deasupra capului şi făcu un pas înainte evitind 
forţa loviturii. Găluşcă, mai şiret decit tovarăşul său, atacă la 
picioare. Dar Tufănel sări sprinten în sus. Descumpănit, Găluşcă 
pică de-a buşilea. Împăratul se ridicase înmărmurit. Cunoştea 
bine lupta cu bita şi se zvonea chiar că nu ar avea adversari 
printre curtenii celor două oraşe de reşe dinţă, Viena şi Praga. 
Toroipan duse ciomagul fulgerător îndărăt şi căută o lovitură de 


împungere. Altul ar fi încercat să pareze cu o laterală scurtă, 
însă isteţul tînăr găsi o cale mai bună. Sări într-o parte, iar bietul 
Toroipan îşi propti vîrful ciomagului în zidul sălii. Găluşcă îl 
încolţi de aproape cu sprintene lovituri la înălţimea capului, dar 
iuţeala deplasărilor lui Tufănel îl descumpăni. Apoi, o scurtă 
lovitură de împungere în stomac îl năuci pe bietul Găluşcă. În 
sală nu aplaudă nimeni fiindcă nu era timp. Intr-adevăr, lupta cu 
ciomegele era spectaculoasă. Ageri mea întregului corp lua 
parte la ea. Toroipan lucra cu lovituri grele. Zgomotul 
ciomegelor împreunate sălbatec trecea ca un fior prin încăpere. 
Din nou lovi Toroipan lateral din toate puterile. Era o lovitură 
nimicitoare, la înălţimea pieptului. Din nou Tufănel nu acceptă 
să o primească în bita sa şi se lăsă pe vine fulgerător. Toroipan, 
căzu cît colo, iar bita îi fugi într-o parte. Mai sprinten, Tufănel 
puse piciorul pe ea şi-i arse adversarului o straşnică lovitură 
peste fund. În sală se porniră hohote de rîs. Ambasadorul 
Franţei se bătu cu mîinile pe burtă din cauza risului, uitînd 
necazul de adineauri. Falnica şi niţel trecuta contesă Lisse von 
Bad, fostă cîndva o mare frumuseţe a curţii din Viena, îl privi pe 
oacheşul Tufănel ca pe un zeu. 

— Ah, ah! murmură ea. Noi blondele ştim să preţuim cum se 
cuvine un hercule brun. 

— Aţi spus ceva? întrebă Sile Adormitul în ungureşte. Vorbiţi 
ungureşte? 

O auzise aproape de urechea lui şi crezuse o clipă că 
interesanta femeie caută vorbă cu el. 

— Vorbesc, domnule, rise contesa. Tînărul vostru prieten e 
un adevărat bărbat. 

— Care dintre ei, doamnă? se dezumflă Sile. 

— Ah, dar nu e decit unul! Cel înalt, care a isprăvit lupta în 
picioare. 

„Pe cele şapte intrări ale iadului! se miră Sile. Nărodul de 
Tufănel are preţ mai bun ca noi.” 

— Aş dori să mi-l prezentaţi! porunci fermecător Lisse von 
Bad. 

„Ti-l prezint, dă-l dracului!” se amări Adormitu în sinea lui. 

— Grozav! murmură împăratul. Aceşti domni nu ştiu de 
glumă. Fiecare lovitură ar fi putut aduce o rănire gravă. 

Apoi gîndi: „Îi decorez cu Crucea Bunilor Creştini.” 

— Măria-ta! îl întrerupse Costache din gîndurile lui. Se află 


printre noi doi tineri ce-şi curăţă duşmanii la douăzeci şi cinci de 
paşi, prin aruncarea cuţitelor. Pînă acum nu i-am văzut să 
greşească o ţintă. 

— Ce vorbeşti? grăi împăratul. La Viena se află un arun cător 
ce poate nimeri o ţintă la cinci-şase paşi. Dar asemenea distanţă 
nu poate prii nimănui. 

— Încercăm, măria-ta? 

— Încercăm. 

Cae şi Chirilă veniră în faţa împăratului. Sile avusese grijă să 
le aducă faimoasele cuțite. Cei doi tineri îşi încinseră briiele. 

— Ce ţintă doriţi? întrebă împăratul. 

— Două lumînări aprinse. 

— lar distanţa? 

— Cincisprezece paşi, măria-ta. 

— Nu e prea mult? Luminările nu au grosimea unui om. 

— Nu, răspunse Cae. Am vrea însă ca cele două lumînări să 
fie în mişcare. 

— Jesus Maria! murmură împăratul Ar fi o minune să le loviti. 

Costache şi Ducu luară două sfeşnice, numărară paşii ceruţi 
şi porniră cu sfeşnicele ridicate deasupra capetelor. Curtenii îşi 
opriră respiraţia. Miinile celor doi aruncători lucrară iute. Două 
fulgere albicioase loviră lumînările. Locul aplauzelor îl luară 
exclamaţiile. Fiecare dintre cei prezenţi îşi imagină ce pot face 
nişte cuțite la vreme de război în mîinile lui Cae şi Chirilă. 

Tîrziu după miezul nopţii, Lisse von Bad şi domnul Tufănel- 
fiul intrau la braţ în impunătoarea casă a familiei von Bad. 
Slujitorii mulţi roiră în jurul lor, obişnuiţi cu gusturile doamnei, 
care pescuia din vreme în vreme cite un tînăr, avînd în vedere 
vîrsta înaintată a domnului conte von Bad. Trecută cu puţin 
peste treizeci de primăveri, după spusele ei, şi cu mult peste 
patruzeci după spusele altora, contesa Lisse nu arăta rău. Chiar 
dacă se îngrăşase niţel, graţia piciorului frumos nu scăzuse, iar 
faţa ajutată de multe îngrijiri arăta aşa cum şi-ar fi dorit-o multe 
femei tinere ce nu puneau preţ, din neştiinţă, pe ajutorarea 
tenului. După plecarea slujitorilor, mîinile îndemînatice ale 
doamnei deschiseră elegantul veston al valahului. Rămas în 
cămaşa strălucitor de albă, ce-i scotea în evidenţă faţa oacheşă, 
Tufănel nu se gîndi nici o clipă că e frumos ca un Adonis. Că în 
familia lui, el şi Didina furaseră de la natură tot ce avusese ea 
mai bun. 


Contesa lipsi o vreme. Tufănel, ce fusese îmbiat către o sticlă 
acoperită cu şerveţel alb şi pahare strălucitoare, apucă sticla, 
trase o duşcă mare şi nu-i plăcu. Avea ceva tărie băutura, dar 
dulceaţa ei îl scîrbi. Văzu o mobilă cu picioare multe şi sticle 
mici, de toate felurile. Le încercă pe rînd strimbîndu-se în fel şi 
chip. Se aflau în ele dresurile şi parfumurile contesei. 

„Astea ar merge, gîndi el. Dar miroase de te trăsneşte.” 

Lisse von Bad apăru curînd îmbrăcată cu nişte fineţuri care-l 
uluiră pe tînăr. Veni aproape de el, apoi fugi după o sofa. 
Tufănel porni să o prindă. Sprintena doamnă ocoli o masă, 
rizîndu-i în faţă. Vru să o încolţească dintr-o parte, dar se 
împiedică în covor şi veni în nas. 

— Fă, cucoană! zise răstit. Pe mine să mă slăbeşti cu 
alergătura! 

— Ah, ah! ce spune frumosul meu Adonis? rise Lisse von Bad. 

Cînd se lumină de ziuă, Tufănel se ridică în capul oaselor şi 
privi mai atent prin odaia mare cît un pogon. Bogăția 
nimicurilor, argintăria ce-i lua ochii, bijuteriile şi alte drăcii îl 
uluiră. 

„Dă Doamne să nu cad în ispită! se rugă Tufănel. Dacă-i 
manglesc acareturile ăsteia, mă usucă domnul Cae.” 

— Auzi, fă? zise trezind-o pe somnoroasa contesă. Ce-ar fi 
să-l abţiguieşti pă mandea cu lănţişoru ăsta? 

Contesa nu pricepu chiar de la început. Apoi rise. 

— Aaa... suvenir... la, dragul meu Adonis! 

Înţelegînd gestul, Tufănel nu se lăsă poftit de două ori. Puse 
mîna pe un splendid colier şi-l strecură la git neîndemiînatec. 
Frumoasele miini ale Lissei von Bad împreunară cele două 
capete ale colierului. 

— Vii şi în seara asta? întrebă ea prin gesturi. 

— Vin, fă, dacă mai pici la zar cu ceva aurăraie. 

Lisse von Bad rise dezvelindu-şi dinţii mărunți, uimitor de 
albi. 

* 

A doua zi după prînz se desfăşură ceremonia tratativelor. 
Eticheta nu-i impunea Împăratului să asiste la asemenea lucrări 
plicticoase, dar el nu lipsi, curios a afla mai devreme ce putea 
să-i ofere imperiului micul popor al Ţării Româneşti. Nici fraţii 
împăratului, arhiducii Maximilian şi Matthias, nu erau obligaţi la 
asemenea discuţii decît în cazul participării lui Rudolf. Cele două 


părţi se aflau faţă-n faţă. De o parte împăratul, arhiducii, vesti 
tul negociator Pezzen şi alţi înalţi dregători. De cealaltă parte, 
Cae, Chirilă, Costache şi Ducu. Impăratul se aşeză. Ceilalţi 
rămaseră în picioare păstrînd rigorile etichetei. 

— Măria-ta! grăi Cae. Domnul Ţării Româneşti vă trimite prin 
noi cîteva daruri neînsemnate, dimpreună cu cele mai bune 
gînduri adresate marelui conducător al creş tinilor din răsăritul 
Europei. 

Frazele lui semănau a aroganță, dar tînărul nu renun ţase la 
ele, fiind convins că e necesar să-şi şocheze partenerii chiar de 
la început. 

„Sînt grozav de mîndri, gîndi Rudolf. N-au venit la noi cu 
vorbe de umilinţă, aşa cum li se cade popoarelor mici. Din 
frazele lui deduc fără greşeală că-l consideră pe Mihai-vodă 
egalul nostru.” 

După cele petrecute cu o zi înainte, împăratul se arăta 
binevoitor. În schimb, pe feţele celorlalţi se aşternu uluiala. lar 
arhiducele Maximilian, fire mai puţin conciliabilă, ripostă cu 
asprime: 

— Alte cuvinte aşteptam de la solia voastră. 

— Aţi fi cîştigat ceva de pe urma lor? se arătă mirat Cae. 

— Am fi cîştigat, domnule. Am fi cîştigat respectul pe care îl 
datoraţi imperiului. 

Isteţul diplomat Pezzen îşi mîngiie faţa, atent la disputa 
dintre arhiduce şi valah. Atmosfera pornise încărcată chiar de la 
început. În asemenea situaţie, tratativele nu se vor desfăşura 
favorabile trimişilor lui Mihai-vodă. Cu o zi înainte îl uimise 
isteţimea tînărului conducător al soliei. Azi, se dovedea un slab 
negociator. Sau, poate, deosebit de dibaci. Îşi propuse deci să 
analizeze cu atenţie fiecare frază a valahului. Totuşi îl mirară 
cuvintele lui Cae. Chiar soliile ţărilor mari se prezentau la curtea 
imperială cu umilinţă şi linguşiri. Or, omul acesta se abătuse 
total de la acele reguli nescrise, dar practicate pe scară largă. 

— Măria-ta! îi răspunse Cae arhiducelui Maximilian. Aş dori 
ca tratativele noastre să pornească chiar de la înce put pe o 
linie limpede. Noi nu am venit la Praga să cerem, ci să oferim. 
Sînt puţine popoare mici care ar fi în stare să ofere ceva marelui 
imperiu. Am venit aici cu toată dra gostea noastră de buni 
creştini. Sîntem trimişii singurului popor de la marginea 
Balcanilor sau din Balcani ce şi-a dobindit libertatea cu forţele 


lui. Prin victoriile dobîndite împotriva turcilor şi tătarilor, sîntem 
singurul popor care i-am oferit împăratului o vreme de linişte la 
graniţele marelui imperiu. Privind astfel lucrurile, se pare că 
frumoasa curte din Praga datorează mult Ţării Româneşti. lar 
Ţara Românească, nimic marelui imperiu. lată deci că noi nu 
venim aici cu linguşiri ci cu fapte. Or, faptele totdeauna au fost 
mai de preţ decit vorbele meşteşugite. 

Pezzen se scărpină după ureche giînditor. Vorbele valahului 
puneau într-o lumină nouă tratativele lor. 

— Aşa e, dragul meu Maximilian! interveni împăratul. Dacă 
valahii pierdeau la Călugăreni, am fi avut mari greutăţi cu Sinan- 
paşa la graniţa de sud a imperiului. 

— Dar nu valahii au cîştigat bătălia de la Călugăreni, ci fostul 
principe Sigismund, zise arhiducele cu răutate slab ascunsă. 

— Te supăr, frate, se amestecă arhiducele Matthias. Cînd se 
desfăşurau luptele de la Călugăreni, mă aflam la Alba-lulia, ca 
invitat al lui Sigismund. Fostul principe al Transilvaniei dădea 
atunci nişte ospeţe grandioase în cinstea rudei noastre Maria- 
Cristina. lar cei două mii şi ceva de oşteni ai Transilvaniei luptau 
la Călugăreni sub comanda lui  Mihai-vodă, alături de 
şaptesprezece mii de valahi din Ţara Românească. 

— Poate! se îmbună Maximilian. Se vorbeşte totuşi cam prea 
mult despre acea victorie a valahilor. 

— Şi se va mai vorbi, măria-ta, chiar peste o mie de ani, 
interveni aspru Chirilă. Imperiul vostru nu era pregătit atunci să 
înfrunte o sută optzeci de mii de turci. Aşa că, vedeţi domniile- 
voastre cît datoraţi Ţării Româneşti. 

— Aşteptăm ofertele voastre! îl întrerupse împăratul 
nerăbdător. 

— Măria-ta! grăi Cae. Apusul e ameninţat de turci şi de 
tătari. Mihai-vodă a dovedit că e singurul om ce-i poate opri. 

— Cu ce? se amestecă fin marele Pezzen. 

— Cu armele. 

Pezzen zimbi. 

— Cu care arme? Cu care oştiri? Domnul Ţării Româneşti nu 
mai are oştiri. 

— Domnule Pezzen! zimbi Cae la rîndul său, convenindu-i 
făgaşul pe care intrase discuţia. Acum cîțiva ani, Mihai-vodă 
avea două mii cinci sute de oşteni. Cu aceşti oşteni a scos ţara 
de sub turci şi i-a aruncat mult peste Dunăre. Acum are şase 


mii. 

Maximilan rîse ca la o glumă bună. 

— Şase mii de oameni împotriva imperiului turcesc? 
Glumeşti, domnule! 

Cae continuă să zimbească. Numai ochii lui subţiaţi peste 
măsură îi arătau încordarea. 

— Măria-ta, mi-aş îngădui să repet cuvintele marelui emir 
Ibrahim, folosite în faţa noastră acum cinci ani: „Cu două mii 
cinci sute de oşteni vă ridicaţi împotriva impe riului turcesc? Dar 
sînteţi nebuni, domnilor!” Victoriile ce au urmat ne-au adeverit 
spusele emirului. E drept că avem azi numai şase mii de oşteni. 
E drept că Mihai-vodă şi-a risipit armata din lipsă de aur. Dare 
tot atît de drept că ne descurcăm fără a cerşi ajutoare străine. 
Am venit la Praga să-i oferim împăratului două lucruri de preţ. 

Pezzen ciuli urechile. 

— Întîi, îi oferim împăratului liniştea în Transilvania, fiindcă 
principatul i-a adus multe greutăţi şi nesiguranţă. 

— Ne-ar fi plăcut să oferiţi ce-i al vostru! ripostă Pezzen. 

— Asta şi facem. Transilvania e a valahilor. Mihai-vodă o va 
cuceri în numele împăratului Rudolf. 

Fu un moment de stupoare. 

— Să nu ne pripim! grăi Pezzen calm. Transilvania are un 
principe nou ce ne-a cerut să-l recunoaştem şi o vom face. 

— Şi turcii se grăbesc să-i acorde firman, domnule Pezzen. 
lar cînd se grăbesc turcii, există totdeauna unele motive 
puternice. 

— Credeţi o trădare a creştinilor din partea lui Andrei 
Báthory? 

— Nu credem. Sîntem siguri. Avem dovezi. lată o scrisoare a 
principelui către Poarta Otomană. 

Pezzen Îi verifică pecetea princiară. Apoi o studie îndelung, în 
vreme ce ridurile de pe față i se accentuară a îngrijorare. 

— Asta aduce a trădare, grăi după un timp. 

— Fără tăgadă, domnule Pezzen. Dar să zicem că n-am avea 
această scrisoare, ci una de legătură cu polonii. Zamoyski, 
marele hatman polon, a strîns oaste lîngă Zim şi aşteaptă un 
semn al principelui Andrei, pentru a cobori cu ea la Dunăre. 
Andrei joacă pe două fronturi. Dacă turcii nu-i vor satisface 
pretenţiile în schimbul închinării, va apela la poloni. 

„Nu pe două fronturi joacă Bâthory, ci pe trei, gîndi îngrijorat 


Pezzen. El ne-a cerut să-l recunoaştem principe al Transilvaniei 
şi să-i acordăm sprijin împotriva turcilor şi polonilor.” 

— Nu aveţi oşti să cuceriţi Transilvania, observă împăratul. 

— Şi nici nu cerem, interveni Ducu. 

„Sînt daţi naibii! gîndi Rudolf. Dacă n-ar fi cîştigat atitea 
bătălii, i-aş fi considerat nişte fanfaroni.” 

— Care ar fi a doua ofertă? întrebă Pezzen. 

— A doua ofertă, zise Cae, merită toată atenţia. Prin 
cucerirea Transilvaniei vom dejuca planurile lui Zamoyski, iar 
Mihai-vodă, ajungînd mai puternic decit e azi, va stăvili orice 
încercare a turcilor spre Apus. 

„Ah, ah! se minună Pezzen în sinea lui. Valahii aceştia ştiu să 
ceară oferind. Abia acum mă dumiresc. De cînd e lumea oamenii 
ascultă cu mare atenţie cînd le oferi, lepă dindu-se grabnic 
atunci cînd le ceri. Domnul Indru se dovedeşte mare dibaci 
ştiind acest lucru. E prima oară cînd întîlnesc un sol atît de 
rafinat. lar eu sînt un măgar bătrîn, care învaţă de la tînărul 
valah. lată o orientare diplomatică mult mai eficace decit 
vechile linguşeli. Voi folosi în viitor şi eu această nouă strategie 
diplomatică. Să ceri mult şi dibaci, sub masca ofertelor. Zău, ar 
trebui să-mi scot pălă ria în faţa acestui valah.” 

— Şi ce trebuie să facem noi? se interesă împăratul. 

— Nimic, măria-ta, răspunse Cae. 

— Nimic? 

— Absolut nimic. Dacă veţi privi cu ochi buni ocuparea 
Transilvaniei, dacă Andrei Bâthory nu va primi la Praga 
recunoaşterea de principe al Transilvaniei, se vor împlini cele 
două oferte. 

— Vom chibzui, răspunse Pezzen precaut. 

Marele diplomat simţea nevoia să analizeze temeinic 
întreaga discuţie. Fineţea cererilor lui Indru atît de meşte şugit 
ascunse sub cele două oferte îl silea să fie mai atent decit în alte 
ocazii. Socoti totuşi că le poate acorda sprijin valahilor împotriva 
principelui care se dovedise un trădător al creştinilor din 
răsăritul Europei. Valahii prezentau mai multă încredere. 

— Am putea să vă sprijinim cu trupele noastre, aflate la 
graniţa principatului, se amestecă iar împăratul, spre dezolarea 
lui Pezzen, hotărît la chibzuială. Dar noul răspuns de necrezut al 
lui Cae îl zăpăci cu totul pe marele diplomat. 

— E o ofertă generoasă, măria-ta! Din păcate, nu o pot primi 


fără încuviințarea domnului Ţării Româneşti. Numai el poate lua 
o asemenea hotărîre. ÎI voi înştiinţa degrabă. lar noi vă 
mulţumim din suflet pentru mărinimia voastră. Ştiam că la 
Praga vom găsi căi ce pot duce la stăvilirea năvalei turceşti 
către inima Apusului. 

„Pe toţi dracii! gîndi Pezzen. Tratativele s-au desfă şurat de 
la egal la egal, iar încheierea acestui tînăr o subli niază din plin.” 


Capitolul 8 


iua se arăta către seară. Soarele căzut mult spre apus 

mîngiia cu ultima vlagă Oraşul de aur, frumoasa Pragă 

strălucitoare de curăţenie şi bogăţie. Clădirile mai scunde, 
rămase în umbră, parcă priveau melancolice măreţia pala tu lui 
Hradcâny, strălucitoarele turle scăldate de lumină ale mănăstirii 
Strahov, ale catedralei Sfîntul Vit, sau ale cochetei bazilici 
Loreta. Arhitectura variată a oraşului se schimba de la un pas la 
altul. Stilul roman, masiv, aplecat spre suprafeţe întinse, ori cel 
gotic pornit spre ascuţişuri înalte, se amestecau laolaltă fără a-şi 
ştirbi frumuseţea. Nu lipseau în Praga nici viguroasa arhitectură 
turcească pornită spre rotunjimi calme, nici îmbinarea sprintenă 
de piatră şi lemn atît de dragă slavilor, ce-şi dovedeau meşte 
şugul în migala ciopliturilor de ornament. Nu lipseau de 
asemenea încrucişări îndrăzneţe de stiluri arhitectonice care, 
chiar dacă nu aduceau totdeauna frumuseţe, arătau căutarea 
neobosită a omului. Nu lipseau nici măruntele case mărginaşe 
ale nevoiaşilor, făcute după puteri, dar curate ca pentru 
sărbătoare şi îngropate printre arbuşti şi lanuri de flori. Pe 
malurile Vltavei se rinduiau măreţe palate, înfipte adînc în 
pămînt cu picioarele lor zdravene din cărămizi duble. In 
arhitectura lor se cunoşteau sau mîinile iscusiţilor localnici, sau 
cele ale vestiţilor meşteri italieni, or chibzuiala tenace a 
nemților. Dar curăţenia şi buna rînduială erau numai ale 
minunaţilor localnici. Cehii şi slovacii, neamuri de sînge, fraţi, ca 
şi valahii din Ţara Românească şi Transilvania, îşi cinsteau 
oraşul cum se cuvine, chiar dacă el nu călca pe cele două 
provincii. Praga era copilul-minune, mîndria şi inima locuitorilor 
ei. Dar nici trecătorii ocazionali nu se arătau indiferenți la 
frumuseţile ei. Cînd părăseau Oraşul de Aur, parcă lăsau acolo 
ceva din sufletul lor. Vechiul ceas cu ciocănele de la Loreta îşi 
desfăcu învelitorile de lemn, iar ciocănelele scoaseră din bătăi o 
melodie frumoasă. Era ora şapte. 

La acea oră, şase călăreţi coborau agale pe drumul pietruit 
dintre Hradcâny şi Vltava. Cel din frunte, un bărbat înalt, cu faţa 
frumoasă, limpede, zimbea la răstimpuri. 

„lată, gîndi el, am obţinut tot ce-şi poate dori o solie, dar n-a 


fost uşor. Dacă Pezzen, cel mai fin diplomat al împă ratului, nu 
ar fi crezut în cîştigul unei înţelegeri cu Ţara Românească, n-am 
fi căpătat nimic la Praga.” 

— Auzi, Cae? îl întrerupse Costache din gîndurile lui. Ştii că 
am cea mai înaltă decorație dintre voi toţi? Alinîndu-i 
împăratului durerile de burtă, am ajuns mare apărător al 
creştinilor. Cel puţin aşa sună ordinul decoraţiei. Rudolf al doilea 
e băiat bun. Zău e băiat bun! Dacă ar fi ceva mai hotărit, s-ar 
putea dovedi un împărat mare. Din păcate, nu el conduce 
treburile imperiului, ci familia sa. Numeroasa familie. 

— Şi eu gîndesc la fel, răspunse tînărul. Dacă nu ne 
sprijineau arhiducele Matthias şi Pezzen, cred că Maximilian 
reuşea să ne trimită acasă cu buzele umflate. Pe cît e de curat 
la suflet Matthias, pe atit se arată mai spurcat Maximilian. Bine 
că a ieşit cum trebuie. In felul acesta i-am scurtat ghearele 
cardinalului Andrei pentru multă vreme. Totuşi, nu pot să uit că 
arhiducele Maximilian s-a arătat pe faţă gata a-l ridica pe Andrei 
Bâthory deasupra noastră. Nu ştiu ce urmăreşte acest frate al 
împăratului, dar tare îmi vine să cred că planurile lui privitoare 
la Transilvania nu se potrivesc prea bine cu ale noastre. 

— Şi eu am simţit acest lucru, aprobă grăsunul. Mi-e teamă 
că Maximilian îl va înştiinţa pe Andrei despre discuţiile purtate 
cu împăratul. Îţi închipui ce prăpăd ar fi pentru noi. În cel mult o 
lună, principele Transilvaniei ar cobori peste noi cu polonii şi 
moldovenii, iar turcii şi tătarii n-ar sta cu mîinile în sîn. Ai făcut 
bine poruncindu-i lui Sile Adormitu să pîndească lîngă palatul lui 
Maximilian. 

— Da! Biletul pe care mi l-a lăsat Sile mă pune pe gînduri. El, 
Tufănel, Toroipan şi Găluşcă au plecat în zori să urmărească o 
trăsură ieşită din curtea arhiducelui. O trăsură pregătită pentru 
drum lung zău că merită să o vezi de aproape chiar dacă nu se 
dovedeşte a întări bănuielile noastre. Sile e băiat priceput. Are 
să se descurce. Dar între noi şi el sînt ceasuri bune călare. Va 
trebui să gonim toată noaptea. Şi bine că l-a trimis îndărăt pe 
Ciripoi, altfel nu ştiam drumul apucat de ei. 

— Ciripoi! strigă Costache. 

— Aici, domnu’ Caravană, răspunse acesta mînîndu-şi calul 
între cei doi. 

— Sile nu ţi-a mai spus şi altceva? 

— Nu, domnu' Costache. 


— Curioasă treabă, zise Cae. În trăsură se află un bărbat şi o 
femeie. lar însoțitori, patru oşteni din garda arhi ducelui. Trăsura 
s-ar putea să meargă undeva prin apro piere, dar tot aşa de 
bine şi-ar putea continua mersul, pînă în Transilvania. Drumul 
apucat de trăsură e cel mai scurt spre Ungaria Superioară. Şi, 
fără îndoială, cel mai scurt spre Transilvania. Dacă ocupanţii 
trăsurii poartă o solie către principele Andrei Bâthory, atunci e 
sigură trădarea lui Maximilian. lar noi trebuie să punem mîna cu 
orice preţ pe scrisoare. 

* 

Porniţi în zori din Praga, Sile, Tufănel, Toroipan şi Găluşcă îşi 
mînau caii sprinteni pe urmele trăsurii. Dar Sile avea destulă 
minte să nu galopeze în spatele urmăriţilor, trezindu-le bănuieli. 
Lăsase între el şi cei din faţă cam un ceas şi se conduse mai 
mult după urmele proaspete ale roţilor. Puțin după prînz, trăsura 
intră într-un sat mare, al cărui han, de fapt singurul, fu găsit fără 
greş de vizitiul bun cunoscător al locurilor. Un bărbat nu prea 
înalt, dar bine clădit, de vîrstă mijlocie, cobori din trăsură urmat 
de o tînără graţioasă. Hangiul cu temeneli adinci. 

— Avem paturi bune şi mîncăruri alese, iar gulaşul nostru, 
gătit adineauri. 

— Schimbă-ne caii! îl întrerupse musafirul. Sîntem grăbiţi. 
Vrem să plecăm în cel mult o jumătate de ceas. 

Hanul era frumos, curat, iar împrejurimile încîntătoare. 

— Of, dragul meu Otto! zise tînăra doamnă. Ne-am putea 
odihni aici cîteva ceasuri. Colo mai jos e un eleşteu. Am putea 
să ne plimbăm pe marginea lui, sau chiar cu barca. Avem drum 
lung în faţă. Dacă o ţinem aşa, vom ajunge la Alba-lulia ca nişte 
stafii. 

— Timpul nu ne îngăduie, răspunse Otto. Solia vala hilor va 
părăsi Praga în seara aceasta. Deci nu avem asupra ei decit 
avantajul unei zile. 

— Vai, dragul meu! se miră ea. Dar valahii n-au ştire despre 
misiunea noastră. Ei pot trece pe lingă noi oricind, fără să 
bănuiască ceva. 

— Aşa e! răspunse Otto. Nu uita însă că valahii au un 
proverb frumos, care sună cam aşa: „Prevederea e mama 
înţelepciunii!” Şi mai au unul: „Ce poţi face azi, nu lăsa pe 
mîine.” 

— Ah! rise tinăra. Nu-mi place al doilea proverb. Sună mai 


bine astfel: Ce poţi lăsa pe miine, lasă! 

— Şi mie îmi place aşa, chiar dacă nu are în el nici un dram 
de înţelepciune, zîmbi bărbatul. 

După o jumătate de ceas frumoasa trăsură porni mai 
departe, dusă năvalnic de caii proaspeţi. Abia ieşiră grăbiţii 
călători prin cealaltă parte a satului, cînd se opriră la han patru 
călăreţi îmbrăcaţi cu mare eleganţă, spre desfătarea hangiului. 

— Înălţimea voastră! i se adresă cehul lui Sile. Avem paturi 
bune şi mîncăruri alese iar gulaşul nostru proaspăt... 

— Schimbă-ne caii! îl întrerupse înaltul musafir ce părea 
conducătorul celorlalţi. Vom pleca într-o jumătate de ceas. 

„Vai mie! se văită hangiul pricepînd puţin din ungu reasca lui 
Sile, dar destul pentru a înţelege că sînt grăbiţi. Gulaşul meu 
pregătit acum cinci zile va ajunge să nu mai placă nici 
frumoaselor noastre scroafe. Domnii din faţă abia au gustat din 
el. Ungurii ăştia, ce par mari boieri, n-au nici ei timp.” 

Apoi zise într-o ungurească mai mult decit stilcită: 

— Nu mai avem cai odihniţi. 

Asta se dovedea cea mai proastă veste pentru Sile. Tinerii 
descălecară dezamăgiţi şi tăbăriră creştineşte asupra gulaşului 
atit de lăudat, fără a lua seama la gustul acrişor. 

— N-ai putea să ne găseşti undeva patru cai? întrebă Sile pe 
hangiu. 

Hangiul se scărpină după ureche, apoi grăi fără tragere de 
inimă, văzînd măruntul bacşiş din mîna acestuia: 

— La capătul satului veţi întîlni o casă frumoasă şi părăginită. 
Locuieşte în ea un boier scăpătat. Acolo aţi putea găsi ce doriţi. 

Tinerii străbătură satul în pasul cailor ce se arătau sleiţi de 
puteri. Frumoasa casă căutată de ei arăta ca vai de lume. 
Zidurile ei căzute ici-colo, uşile proptite cu te miri ce, citeva 
găini ce-şi făcuseră culcuşul pe terasă, ierburile şi muşchii 
apăruţi printre dalele crăpate, mîncate de timp, îi dovedeau cu 
prisosinţă starea jalnică. Dar cînd trecură colţul casei, rămaseră 
miraţi. Acolo, vechea clădire strălu cea de sănătate şi curăţenie. 
Totuşi, sărăcia era grăitoare prin multe lipsuri. Un servitor între 
două virste, ce nu înţelegea decit limba cehă, îi ţinu multă 
vreme căsnindu-se a pricepe dorinţa lor. Tinerii se dumeriră 
curînd că slujitorul era departe de a fi atit de prost pe cit se 
căsnea să arate. Cînd se gîndiră să plece, înjurînd, apăru o 
tînără cu părul ca aurul, cu nasul uşor cîrn, ce o prindea de 


minune, cu ochii albaştri, curaţi ca zilele de mai. Frumoasa fată 
o rupea binişor nemţeşte, dar tinerii drumeţi se arătau străini de 
asemenea cunoaştere. Sile porni să facă semne grăitoare, cu 
mîinile lui cît nişte morişti, însă tînăra fată îl privi pe Tufănel 
stăruitor, de parcă ar fi cine ştie ce desco perire. Tufănel reînnoi 
semnele lui Sile, iar aceasta, dovedindu-se a fi stăpîna 
dărăpănăturii, îi porunci slujitorului să aducă patru cai în 
vederea schimbului necesar. Din păcate drumeţilor le lipseau 
nişte sunători atît de necesari în astfel de ocazii. Caii cehoaicei 
arătau frumoşi, de rasă bună. Ai călăreţilor nu se puteau asemui 
cu ei. Văzîndu-i pe tineri cum se foiau, cehoaica zimbi. „Poate că 
mai doresc ceva”, îi trecu ei prin minte. 

Le făcu semne de întrebare. Tufănel oftă jalnic, îşi descheie 
elegantul veston şi scoase la iveală preţiosul coli er de la Lisse 
von Bad. Se apropie de fată şi i-l întinse. Văzînd asemenea 
minunăţie ce întrecea cu mult chiar preţul a două duzini de cai, 
frumoasa cehoaică făcu un pas îndărăt şi un gest de refuz. Dar 
Tufănel insistă în româneasca lui de toate zilele: 

— la-l, drăguță! O fi cam puţin, însă asta e. Dacă aveam mai 
mult, să fiu al dracului că-ţi dădeam! Aşa frumuseţe de fată 
merită de zece ori mai mult. Hai, ia-l odată! Poate e numai suflat 
cu aur, că pungăşoaica aia de Lise nu era nebună să-mi dea pă 
degeaba un lucru bun, însă vezi şi tu că e tare frumos. Şi 
mărgelele astea din el, care lumi nează ca nişte drăcii, ar sta 
minune la gitul tău al naibii de alb. Dacă aş avea eu o nevastă 
ca tine, puicuţo... 

Tînărul întîi păli, apoi o roşeaţă uşoară îi cuprinse umerii 
obrajilor. „Hai că se învoieşte”, gîndiră tinerii ce se pricepeau la 
bijuterii ca măgarii la cîntat popeşte. 

Fata întinse mîna. Degetele ei tremurau de emoție. Dar mai 
ales inima ei tresărise. Nu se află o singură fată în lume căreia 
să-i faci o declaraţie de dragoste în orice limbă, fără să 
priceapă. 

— Aşa, neică! spuse Tufănel zimbind cît putu el mai frumos. 
la-l, bre, că nu moare lumea dacă ai să păgubeşti niţel! N-am 
văzut pînă azi miini mai frumoase ca ale tale, iar ochişorii sînt 
dintre aceia care nu se uită. 

Şi spre mirarea lui, Tufănel îi trase înainte cu cele mai dulci 
cuvinte, fără a-i trece prin gind s-o facă pe şme cherul, cum 
procedase cu Lisse von Bad. 


Cehoaica privi adînc în ochii tînărului şi descoperi acolo, aşa 
cum ştiu să descopere femeile, şi admiraţie şi bunătate şi o 
curăţenie sufletească deosebită. Cătind în ochii lui Tufănel, 
uitase cu totul de colier. Apoi se  dezmetici ca dintr-o vrajă. 
Prinse colierul, zimbi palid şi-l duse la git. 

— Gata! se hotărî Tufănel descumpănit. Nu mai luăm caii 
fraţilor! Pe fata asta nu o păgubesc, chiar de ar fi să fug pe jos 
după trăsura ălora. 

Dar tocmai în clipa aceea se petrecu un fapt cu totul 
neobişnuit. Frumoasa cehoaică, mlădiindu-se ca o căpri oară, se 
ridică pe virfuri şi sărută obrazul tînărului. 

— Fir-aş al naibii! Să mă ia naiba! murmură Tufănel cuprins 
de un fior. Apoi se bilbii şi se încurcă în cuvinte fără noimă. 

Însă tocmai pe acestea le înţelese fata mai bine. Modulaţiile 
glasului, cînd joase, cînd înalte, bilbîiala, emoția, ajutate de ochii 
strălucitori ai valahului, vorbiră în singura limbă înţeleasă de toţi 
tinerii lumii. 

— Mă întorc, zise el însoţind cuvintele cu gesturi caraghioase 
pentru alţii, însă nu pentru ei. Am treburi grabnice acum, dar 
cum le isprăvesc, alerg aici într-un suflet. Auăleo! Cum te 
cheamă? 

Fata înţelese. Ar fi înţeles orice în clipele acelea. 

— Eva, spuse zîimbind palid. 

— Pe mine, Tu... 

Vru să spună Tufan, dar nu avu puterea. 

— Pe mine, Tufănel. 

— Găluşcă, Toroipan! zbieră Sile. Pe cai, nărozilor! Ce vă 
zgiiţi atita? 

În vreme ce prietenii lui schimbau şeile, Tufănel se apropie 
cam nesigur de Eva. Îi prinse umerii înguşti în palmele lui mari şi 
se aplecă spre ea. Buzele ei îl întîmpi nară sfioase. 

„Sînt un păcătos, gîndi Tufănel. Însă Dumnezeu ştie că-mi 
trebuie aceşti cai. Altfel, nu i-aş lua pentru nimic în lume.” 

Cătă apoi în jurul său văicărindu-se: 

— Nu mai am ce să-i las. 

Cu un gest aprig îşi smulse un nasture de la haină şi-l puse în 
palma ei. După aceea fugi năuc spre calul său gata înşăuat. Se 
săltă sprinten în şa, iar calul porni vijelios pe urmele celorlalţi. 
Curînd, lui Tufănel îi înţepeni gitul privind în urmă spre micuța 
mînă ce-i făcea semne de rămas-bun. Dar îi veni în minte o idee 


cam năstruşnică însă eficace şi se întoarse în şa de-a- 
ndăratelea. Călări astfel, spre mirarea calului, pînă cînd o 
curmătură de deal puse stavilă între el şi Eva. 

„Al naibii lingurar! gîndi Sile. Are o trecere la fete... ” 

Să se fi împlinit vreo două ceasuri cînd simpaticul domn 
Găluşcă, ce binevoise a încropi un cîntec, îşi opri buzele mari din 
clămpănit, iar pe faţă i se aşternu un semn de mirare. Ceva nu 
era în regulă cu pîntecul său. Trecuseră prin el nişte tăieturi iuți 
şi alunecoase, ca nişte şerpi. Dar cum ele nu se mai repetară, 
falnicul bărbat ce aducea pe cal cu un cimpoi plin de aer, îşi 
continuă cîntecul, fără a se gîndi o clipă la nenorocitul gulaş, 
straşnic lăudat de hangiu. Ceva mai încolo tăieturile reveniră 
mai sprintene, ochii lui Găluşcă crescuseră brusc, apoi trecu şi al 
doilea val. „Căldura e de vină, gîndi el. Şi am băut la apă... ” 
Cum stomacul său nu mai făcu alte fasoane, behăi mai departe 
ceva nelămurit din frumosul cîntec Nu daţi, fetelor, năvală! Pe la 
mijlocul celei de a treia stofe, scăpă un strigăt de groază, se 
prăvăli de pe cal cît putu de iute, îşi descheie pantalonii din zbor 
şi se mistui ager în dosul unor copaci mărginaşi. Cei trei firtaţi ai 
lui scăpară un hohot mare de ris. Apoi se întîmplă o minune. 
Toroipan rămase cu gura căscată, privi năuc împrejur, dar o 
grabă nefirească îl smulse din contemplaţie. În clipa următoare 
sări cu sprinte neala unui adolescent, zbieră ceva nedesluşit, se 
învîrti ca o paparudă pe virfurile picioarelor fiindcă cingătoarea 
nu se desfăcea sub nişte degete cam năroade în graba lor. 

— Pe porţile iadului! se miînie Sile. Ce dracu v-a apucat? 

Dar nu-şi duse întrebările pînă la capăt. Alte cuvinte mai 
folositoare îi veniră în minte: 

— Ah, ah! zbieră el. Dacă apuc să ajung după copacii de 
Colo... 

Tufănel, mai sprinten, alergind ca un măgar înţepat de 
streche, i-o luă înainte. 

Incălecară apoi şi îşi văzură de drum. Feţele lor palide cam 
răvăşite de trudă, arătau ca după o scărmăneală zdra vănă. Din 
vreme în vreme cite unul dintre ei îşi lepăda calul. Cînd încăleca 
iar, pe faţa lui se arătau dureri parcă mai grele decît chinurile 
unei naşteri. 

— Asta-i gulaşul nenorocitului de hangiu, grăi Sile. Mi se 
păruse niţel acrişor, însă foamea... De n-aş fi atît de grăbit, m-aş 
întoarce să-i rup cu dinţii toată şandramaua. Chestia asta mă 


pune pe gînduri. Dacă vom merge atit de încet, s-ar putea să 
pierdem urma trăsurii. 

Sile nu ar fi trebuit să-şi facă asemenea griji, chiar dacă 
sprintena trăsură se mişca iute pe un fermecător cîmp întins 
între două păduri, ca o tipsie, fiindcă şi aceştia gustaseră din 
gulaşul atît de proaspăt al hangiului. Domnul Otto, înfundat între 
pernele moi ale trăsurii, luase cu graţie palma fermecătoarei 
însoţitoare şi-i săruta virfurile degetelor, plin de graţie. 

— lată-ne singuri, domnişoară Helga, zise el privind-o galeş. 
Singuri pentru multă vreme. 

— Sper să fii suficient de cuminte, dragul meu Otto, gînguri 
ea, privindu-l cu o uşoară încruntare, ce ştia că o prinde bine. 
Dacă voinţa arhiducelui Maximilian a făcut să călătorim 
împreună, sper ca desăvirşita purtare a domniei-tale să mă 
pună la adăpost de unele încercări necuviincioase. 

— Ah, dragă domnişoară Helga! murmură  însoţitorul 
punîndu-şi o mînă pe inimă. Temerile dumitale nu-şi au temei 
cîtă vreme călătoreşti alături de mine. Mai degrabă te asigur că 
te afli în compania unui bărbat desăvirşit ca educaţie şi gata să 
înfrunte orice pericole pentru a te feri de unele neajunsuri. E 
drept că minunaţii ochi cu care mă priveşti nemeritat de aspru 
şi total nedrept, au făcut să tresară biata mea inimă, însă... 
Jesus Maria! păli brusc. 

— S-a întîmplat ceva? întrebă Helga mirată. 

— A, nu! zîmbi Otto mai uşurat. În timp ce-ţi vorbeam, mi-am 
amintit ceva. Dar, cum îţi spuneam, nu numai ochii, ci şi 
mînuşiţele gingaşe, delicate... Mein Gott! gemu el. 

— Mă îngrozeşti, Otto. Ce se întîmplă cu domnia-ta? Eşti 
galben ca şofranul. 

— Nimic, îşi reveni elegantul şi distinsul domn. Unele amintiri 
mă tulbură. Cît despre trupul alb ca omătul... peste care ai 
aşternut cu graţie aceste veşminte ce par o spumă... Pe sfinta 
Cecilia! mugi el. Ne ameninţă primejdii mari, domnişoară. Alerg 
să le întimpin. 

Zicînd acestea, spre totala uimire a fetei, deschise uşa cu un 
gest năprasnic şi sări din mers, lucru pe care nu l-ar fi făcut în 
alte prilejuri nici în ruptul capului. Căzu de-a berbeleacul, se 
ridică asemenea unui titirez şi o zbughi de-a latul cîmpiei. Prin 
împrejurimi nu s-ar fi aflat iepure care să-l ajungă. 

— Vai mie! se văită el. Nici o groapă cît de mică, nici un tufiş. 


Ah, nu mai pot să alerg! Trebuie să mă opresc pînă nu va fi prea 
tîrziu. 

Se făcu aproape una cu pămîntul şi privi cu ochii nimicitori 
spre trăsura oprită ceva mai încolo. 

— Îmi pun capăt zilelor! murmură jalnic. După asemenea 
dezastru între mine şi Helga s-a produs ruptura definitivă. Ah, 
nu! Nu pot, găsi el o scuză. Viaţa mea nu-mi aparţine. Ea e 
închinată arhiducelui, lua-l-ar naiba! 

Cînd reveni la trăsură cam plouat şi descumpănit Helga îl 
întîmpină cu ironie: 

— Sper, dragă domnule Otto, să nu ne mai amenințe nici o 
primejdie şi sînt fericită că numai vitejia dom niei-tale a 
îndepărtat ameninţarea ce plutea deasupra noastră... fiindcă... 
ah! Fiindcă... Jesus Maria! Ce-i asta? se îngălbeni ea subit. Vai... 
of... vai dragă Otto... ce mă fac? 

— Cred că e vremea să cobori degrabă, zise Otto, chinu indu- 
se să zimbească încurajator. 

— Dar călăreţii din suită? 

— Nu mai e nimeni în spatele nostru. Gulaşul pramatiei de 
hangiu i-a risipit. 

— Dar vizitiul... ? 

— Nu mai avem vizitiu. 

Rămaşi fără vizitiu, caii îşi domoliseră mersul. Domnişoara 
Helga sări ca o lăcustă şi alergă din toate puterile către un tufiş 
salvator. Dar cînd fu aproape, auzi nişte strigăte înfiorătoare. 

— Nu! Nu aici, doamnă!! Vă implor cerului! 

Era vizitiul care observase primejdia. Călătoriră cu scurte şi 
dese despărţiri unii de alţii pînă spre scăpătatul soarelui, cînd 
întîlniră un sat frumos, al cărui han se dove dea deosebit de 
primitor. Hangiul, mărunt, rotofei, le ieşi înainte cu plecăciuni 
graţioase. 

— Înălţimea-voastră! grăi el. Avem paturi bune şi odăi mari, 
încîntătoare, iar gulaşul abia preparat... 

— Gulaş! răcni Otto cutremurîndu-se. 

— Gulaş! strigară ceilalţi. 

* 

Se apropia vremea prînzului cînd şase călăreți prăfuiţi de 
drum lung îşi domoliră caii în faţa primului han. 

— Avem paturi bune şi miîncăruri straşnice, se ploconi 
hangiul în faţa celui mai înalt dintre ei. lar gulaşul nostru 


pregătit chiar adineauri... 

— Schimbă-ne caii! îl întrerupse musafirul. Sîntem grăbiţi. Cît 
despre gulaş, adu-l degrabă! 

Cei şase călăreţi se aşezară curînd la o masă. Hangiul le 
puse dinainte nişte străchini mari pline cu gulaş. Costache 
Caravană, mai lacom decit ceilalţi, tăbări degrabă asupra 
îmbietoarelor bucate, dar după prima înghi ţitură lovi cu pumnul 
în masă, ca un apucat. 

— Domnilor! zise încruntîndu-se cu o pornire spre violenţă. 
Mă pricep la gulaş ca Zambilica la ovăz. Cînd e proaspăt, rar se 
întîmplă să nu cer a doua porţie sau chiar a treia porţie. Acum 
însă mi-e teamă că nu voi avea parte de asemenea încîntare. 

li făcu hangiului un semn poruncitor. Omul, pre simțind unele 
necazuri, se apropie cam fără tragere de inimă. 

— De cînd e gulaşul ăsta, cumetre? 

— De azi-dimineaţă, înălţimea-voastră. 

— Ei, dacă e chiar aşa de proaspăt, ia aşează-te lîngă mine şi 
mănîncă-l pe ăsta din strachină! 

— Sînt sătul, domnule, grăi hangiul îngrozit. 

Costache trînti pistolul pe masă cu un gest violent. Hangiul, 
ce nu se dovedea un nătîng, ci mai degrabă o fire aplecată spre 
înţelepciune şi care cunoştea efectele dezastruoase ale 
gulaşului vechi, se ploconi adînc şi pomeni ceva despre nişte 
cîrnaţi ce pocnesc în gură, sau nişte pulpă de porc afumată la 
fumul rece, domol din timpul iernii. Observind faţa atît de 
amenințătoare a năbădăiosului client, simţi că adevărul poate fi 
uneori mai tare decît minciuna şi mînat de un astfel de imbold 
creştinesc, făcu următoarea mărturisire: 

— Înălţimea voastră, s-au împlinit şase zile de cînd trei sute 
de oşteni unguri au poposit la hanul nostru. Conducătorul lor mi- 
a poruncit să pregătesc trei sute de porţii de gulaş, mîncare 
foarte căutată la ei. M-am supus, domnilor, bucuros peste 
măsură, dar în vreme ce gulaşul era gata pentru a fi servit, 
ungurii s-au urcat grabnic pe cai şi au dispărut spre marginea 
satului. Care hangiu din lume ar suporta o astfel de pagubă? De 
şase zile laud gulaşul acesta, iar trecătorii îl înfulecă lacomi. Din 
păcate, îi păcălesc numai pe cei ce vin dinspre apus. Cei care 
ajung aici dinspre răsărit sînt gata să sară la bătaie cînd le 
pomenesc despre această mîncare. 

— Cum asta? se miră Costache. 


— Destul de simplu, îl lămuri hangiul. Cei trei sute de oşteni 
au repetat comenzile pe la toate hanurile întîlnite în drum, fără 
să le consume sau să le plătească. Hangiii încearcă şi ei să-şi 
mai scoată din pagubă. Eu am vîndut pînă azi şaptezeci de 
porţii. 

— Mda! conchise grăsunul Caravană reţinindu-şi cu greu un 
hohot de ris. 

A trecut pe aici o trăsură cu şase cai şi patru însoțitori? 

— A trecut, domnule. 

— Aceşti călători au gustat din gulaş? 

— Au înfulecat, domnule, de vreme ce am ascuns celelalte 
bucate. 

— În urma trăsurii au mai venit aici patru călăreţi? 

— Au venit, domnule. 

— Le-ai servit şi lor gulaş? 

— Cite două porţii. 

— Slavă Domnului! grăi Costache. Dă-ne o şuncă afumată şi 
pregăteşte şase paturi! Ne vom odihni cîteva ceasuri în hanul 
tău. 

Hangiul alergă sprinten, fericit că scăpase destul de ieftin de 
mînia aprigului grăsun. 

— lată, prieteni, zimbi Costache, bătrînul gulaş al acestui 
pişicher ne dăruieşte cîteva ceasuri de odihnă. Putem să 
dormim liniştiţi. Călătorii din faţa noastră au greutăţi mari. Nu se 
dovedeşte stomac pe lume care să reziste după o porţie de 
gulaş vechi. Un gulaş aplecat spre acreală îţi ia pofta de viaţă pe 
cel puţin trei zile. lar dacă se întîmplă să mori din oarecare 
pricină, o faci cu zimbetul pe buze, fericit să scapi de asemenea 
scîrbă. Aceste adevăruri vi le spune un om ce a trecut prin astfel 
de încercări. Păcat că Zambilica nu se află aici! Cîndva, am 
mîncat amîndoi la Timişoara un gulaş asemănător. Atunci mi-a 
trăsnit prin minte că nebunul de Zambilica dacă nu e turbat de-a 
binelea, ori are fras, ori s-a smintit dintr-o dragoste nefericită, 
ori a dat în mintea copiilor. Sărea în sus de un stînjen, se tîra cu 
burta lipită de pămînt, se aşeza pe fund şi-şi scutura căpăţina, şi 
nu avea putere nici cît o găină la post negru. După trei zile călca 
în virfurile copitelor parcă sfios. lar de slab ce era, îl propteam 
cînd dintr-o parte, cînd din alta. Au trecut ani de atunci. Cînd se 
întîmplă să avem ceva ameninţare, cînd nărodul de Zambilica 
nu se îndeamnă la drum cu toată nădejdea, eu nu folosesc nici 


cravaşa, nici pintenii. Mă aplec la urechea lui şi-i şoptesc: Gulaş! 
La auzul cuvîntului o întinde atît de sprinten, încît nu se află pe 
lume cal să-l ajungă. 

* 

Era pe vremuri dincolo de Radna o frumoasă pădure de 
stejari ce semăna mai degrabă a parc imens. O pădure întinsă 
pe cîteva mile, în care lipseau tufişurile atît de obişnuite 
lemnului de altă esenţă. Eleganta trăsură a domnului Otto îşi 
mai pierduse ceva din strălucirea de la începutul călătoriei. Se 
ţinea totuşi bine, spre lauda renumiţilor meşteri cehi. Distinsul 
călător şi însoțitorii săi scăpaseră de pîntecăraia cu care se 
avîntaseră în lunga şi obositoarea misiune. Domnişoara Helga, 
uşor trasă la faţă, dar cu ochii limpezi şi zimbetul pe buze, arăta 
din nou poftă de viaţă. Chicotea din te miri ce, iar frumosul 
peisaj de la porţile Transilvaniei îi smulgea dese exclamaţii. 
Drumul de-a lungul Mureşului era unul singur, străjuit în dreapta 
şi în stînga de copaci mari, astfel că vizitiul moţăia creştineşte 
pe capră. Caii schimbaţi la Arad cunoşteau locurile şi-şi vedeau 
de drum, feriţi de razele soarelui puter nic. Cei patru însoțitori 
călări îngînau molcom un cîntec ceh, dovadă limpede că 
uitaseră cu desăvirşire neplăcerile vechi prin care trecuseră 
stomacurile lor. Cînd se opriră caii după un cot al vechiului drum 
fu o tresărire generală, iar domnul Otto lăsă batista parfumată a 
domnişoarei Helga şi îşi scoase distinsa căpăţină prin uşa dată 
într-o parte. Patru călăreţi cu zîmbete largi pînă la urechi şedeau 
proţăpiţi în mijlocul drumului stăvilindu-le trecerea. Cel mai înalt 
dintre ei, cu părul aplecat spre roşu, cu faţa adusă înainte ca un 
bot de vulpe, îşi scoase pălăria şi salută plin de graţie. 

— Ce doreşti, domnule? întrebă Otto încruntîndu-se uşor. 

— Sănătate  înălţimii-voastre! răspunse lunganul într-o 
ungurească fără cusur. 

— Mulţumesc! Altceva? 

— Domnule! grăi lunganul cu durere ipocrită. Numele meu e 
Sile Adormitu. Aceşti înalţi demnitari, ce mi-au făcut cinstea să 
mă însoţească într-o lungă şi plictisitoare călătorie, au pieile 
gingaşe, iar păcătoasele rosături ale cailor... fiindcă ştiţi domnia- 
voastră apar acele rosături după un călărit îndelungat... 
Găluşcă, ia arată-i ilustrului călător păcătoasele rosături! 

Găluşcă făcu un gest grăitor spre pantalonii lui mari cît un 
dos de iapă, dar uluit Otto strigă miînios: 


— Opreşte, domnule! Alături de noi se află o distinsă femeie. 

— Cu atit mai bine! continuă Adormitu lărgindu-şi gura într- 
un zîmbet pînă la urechi. Inima unei doamne rar se întîmplă să 
nu tresară în faţa durerilor omeneşti. D-aia ziceam că durerile 
sînt numeroase pe lumea asta, iar cei mai mulţi dintre oameni 
trec pe lîngă ele nepăsători. Găluşcă, arată-i doamnei locul atît 
de greu vătămat! 

— Pe Sfînta Cecilia! strigă Otto. Lasă domnule, pantalonii! Te 
credem pe cuvint. Regret că nu avem la noi nişte pomezi 
tămăduitoare. 

— Nici n-ar folosi prea mult, interveni Sile. Acest înalt 
dregător va trebui să stea dezbrăcat şi cu picioarele în sus la 
soare, pînă ce razele apucă a astupa cele spărturi ale pielii. 

— In fond, ce doreşti domnia-ta? se îmbăţoşă Otto. 

— Păi, ziceam de trăsură. Dacă binevoiţi a-i pofti în trăsură 
pe aceşti distinşi dregători... 

— Nu avem loc în trăsură, îl întrerupse plictisit graţiosul 
călător. 

— Vorbiţi cu mare păcat, domnule! i-o întoarse Adormitu. 
Gîndiţi-vă la suflet! În viaţa viitoare drumul nobililor nu poate fi 
altul decît către bine. Purtările voastre alese şi inima bună, 
milostivă, e clar că vă dau unele spe ranţe mari. Despre mine nu 
pot să vă spun că am de ales. Eu merg sigur spre purgatoriu 
unde va trebui să-mi spăl păcatele multe, fiindcă îmi lipsesc 
însuşirile alese ale nobililor. Ba s-ar putea să ajung chiar în iad. 
La prima vedere nu e tocmai rău nici în iad, chiar dacă sînt acolo 
unele probleme de căldură... 

— Nu, nu! se văită Otto. Nu înţeleg. 

— Indată, domnule îndată ajung la cele de cuviinţă. Vă rog să 
aveţi puţină răbdare, zimbi Adormitu. După cum vă spuneam, 
nici în iad nu e tocmai rău. Un duhovnic bătrîn mi-a povestit 
unele vedenii interesante pentru mine şi pentru domniile 
voastre. Căci bunul său cumnat, om cucernic şi cu păcate mici, 
a ajuns în purgatoriu. Trăia bine acolo numai cu lapte şi miere, 
că erau acolo nişte vaci grase care mîncau o mină de paie şi 
dădeau cîte un butoi cu lapte la fiecare mulsoare. Pe două ţite 
dădeau lapte şi pe două miere de albine. Dar ca orice om curios 
din fire, privea des către iad. De-acolo auzea chiote, dansuri şi 
petreceri. Vedea cum se prăjesc la grătar mici, momiţe, fripturi 
şi fudulii, cum se destupă sticlele cu vin, cum se prind în dansuri 


femei frumoase şi, mai ales, îl delectau tarafurile de lăutari. 
După o vreme, le-a zis celor din jur! 

— Fraţilor, nu vă supăraţi! Eu plec dincolo! Şi a plecat. 

Să fi trecut un sfert de ceas, cînd s-au auzit strigătele lui: 

— Ajutor, ajutor, fraţilor! Vă rog, scoateţi-mă iute de aici. Ce 
am auzit şi am văzut eu, a fost numai pentru ademenire! 

— Asta e, domnule şi stimată doamnă, încheie Adormitu, 
după care adăugă: D-aia ziceam de locurile din trăsură. E destul 
doar să coboriţi pentru a-i lăsa pe aceşti distinși... 

„Sînt nebuni, gîndi Otto. Tilhari în nici un caz. Tîl harii ne-ar fi 
atacat de la început şi nu ştiu atitea nerozii. Cred că e bine să-i 
iau cu binişorul.” 

Apoi zise: 

— Domnilor, unele treburi grabnice mă zoresc, dar voi trimite 
îndărăt frumoasa noastră trăsură. 

— Nu! se împotrivi Sile. Nu amiînaţi salvarea suflete lor 
voastre de la pedeapsa iadului! 

— Liberaţi drumul! se miînie Otto de-a binelea. Altfel, umblăm 
la arme. 

— Oare vă duce inima către asemenea purtare? întrebă Sile 
făcîndu-şi cruce. Cînd s-au mai pomenit ameninţări împotriva 
unor bolnavi? Priviţi spre tinerii domni din spa tele vostru! Ei pot 
jura cu mîinile pe inimă că distinşii mei însoțitori... 

Otto cătă îndărăt... La spatele lor apăruseră alţi şase călăreţi 
ce nu fuseseră simţiţi cît se purtase năstruşnica discuţie. 

— Domnilor! zise călătorul vădit speriat. Venim de la drum 
lung împreună cu soţia noastră. Nu se cuvine să atacați nişte 
oameni paşnici care nu au asupra lor bogății. 

Unul dintre oştenii cehi ridică pistolul, dar un cuţit venit de la 
cel mult zece paşi i se înfipse în braţ. Ceilalţi nu primiseră ordin 
de luptă, astfel că se priveau neputincioşi. Erau băieţi voinici şi 
viteji. Ar fi preferat să-şi înfrunte adversarii, însă domnul Otto, 
vechi slujbaş al arhiducelui, obişnuit mai mult cu saloanele decît 
cu armele, strigă descumpănit: 

— Nu loviți, domnilor! Avem asupra noastră optzeci de 
florinţi. Luaţi florinţii şi daţi-ne voie să plecăm! 

Cae Indru le făcu semn oştenilor să arunce pistoalele. Aceştia 
nu-l ascultară, cătind spre conducătorul lor. Otto le ceru 
supunere, iar oştenii lepădară armele scîrbiţi. Sile îl buzunări 
creştineşte pe distinsul călător şi, spre mirarea acestuia, nu se 


opri la florinţi, ci asupra scrisorii lui Maximilian. 

— Ah, domnule! strigă Otto deznădăjduit. Îmi trebuie această 
scrisoare. 

— Şi nouă, zimbi Sile. 

Abia acum pricepu trimisul arhiducelui. Abia acum înţelesese 
pricina atacului. 

Cae Indru şi Caravană urcară în trăsură şi-i înghesuiră pe 
călători, cerîndu-şi iertare, cu toată politeţea. 

— Ce ginduri aveţi cu noi? se interesă Helga mai puţin 
speriată decît distinsul ei însoțitor. 

— Nu dintre cele mai rele, răspunse Cae zimbind. Veţi face 
un drum cu noi pînă în [ara Românească. Bucureştii e un oraş 
încîntător, frumoasă doamnă. In cîteva luni sper să-l cunoaşteţi 
bine. Apoi sînteţi liberi să vă întoarceţi la curtea lui Maximilian. 

— Puterea arhiducelui e mare, ameninţă Otto. 

— Şi a noastră, ripostă Caravană. 

Trăsura şi călăreţii ieşiră de pe drumul atit de folosit, 
abătîndu-se pe căi lăturalnice, ştiute numai de localnici. 
Convoiul se opri după vreo patru ceasuri într-un loc pustiu de 
aşezări omeneşti. Acolo, drumurile grele se arătau potriv nice 
călătoriei cu trăsura. Tinerii valahi o lepădară într-o prăpastie. 
Tufănel, Toroipan şi Ciripoi încălecară pe deşelate trei dintre 
frumoşii cai ai trăsurii. Caii lor folosiră Helgăi, vizitiului şi 
domnului Otto. 

Cae îşi îngădui răgaz de cercetare a scrisorii lui Maxi milian. 
Aşa cum  bânuise, aceasta era adresată princi pelui 
Transilvaniei. In ea se arătau toate discuţiile purtate la 
tratativele valahilor cu împăratul. Împături scrisoarea cu un oftat 
de uşurare. Apoi se încruntă, ştiind că peste cel mult o lună 
arhiducele se va arăta îngrijorat de neîntoarcerea lui Otto. 
Totuşi încruntarea lui nu ţinu mult. Prietenul său, consilierul 
Toma Ciomirtan, putea să ticluiască o scrisoare de răspuns către 
Maximilian, în numele lui Andrei Bâthory. lon Chioreanu va face 
un drum la Praga şi va înmîna scrisoarea, vestindu-l pe arhiduce 
că Otto cu însoțitorii căzuseră sub mîna lotrilor, nu departe de 
Alba-lulia. Că Andrei Báthory se arată adînc miîhnit de această 
nefericită întîmplare. 

Prin pădurile nesfirşite pornise vintul. Crengile de sus ale 
copacilor gemeau neputincioase în vreme ce trunchiu rile 
groase cît omul şedeau neclintite în tihnă. Călătorii se strecurau 


tăcuţi printre trunchiuri, fiecare cu gîndurile sale. În palatul 
Hradcâny, Rudolf al doilea se gindea cu nostalgie la Tufănel. 
Într-o dimineaţă, făcuseră împreună o mică partidă de bite. 
Eleganta sală de arme unde împăratul îşi menținea supleţea 
prin exerciţii de ciomag se umpluse de curteni. Părintele 
creştinilor folosise cîndva lovituri de mare fineţe, executate la 
înălţimea umerilor. Tufănel îi ripostase cu citeva contre 
desăvirşite ca precizie. Totuşi, una dintre acele contre 
fulgerătoare nimerise virfurile degetelor împărăteşti, iar marele 
apărător al creştinilor nu se sfiise a-şi băga degetele în gură, 
jucînd tontoroiul. Dar despre aceasta nu-şi aminti cu plăcere, ci 
numai lovitura nu prea puternică, pe care Tufănel o lăsase să 
cadă asupra sa, dîndu-i compensație împăratului. 

— L-am altoit, gîndi împăratul. Doamne, ce l-am mai altoit pe 
cel mai mare luptător cu bita! 

Apoi se întoarse către Pezzen. 

— Îţi mai aminteşti frumoasa lovitură pe care i-am aplicat-o 
domnului Tufănel? 

— O am încă în faţa ochilor, măria-ta, grăi inteligentul 
diplomat. A fost o lovitură magistrală ce l-a descumpănit pe 
marele luptător. Şi astăzi se mai vorbeşte despre fineţea ei. 

— Într-o luptă adevărată crezi că l-aş întrece pe domnul 
Tufănel? 

— Fără îndoială, măria-ta, îşi reţinu Pezzen un zîmbet. Sînteţi 
cu două clase mai bun. Poate ar fi timpul să semnaţi aceste... 

— Lasă-le, domnule Pezzen! Lasă-le, dragul meu! lţi aduci 
aminte cum mi-am strecurat bita sub garda lui? 

— Fiecare mişcare, măria-ta. A fost o lovitură ce va rămîne în 
istoria luptelor cu bita. Pictorii noştri ar trebui să o prindă pe 
pînzele lor. 

— Ah, minunată idee, dragul meu Pezzen! Totdeauna găsesc 
la domnia-ta propuneri pline de înţelepciune. Dar poate că e 
prea mult chiar o pictură ce ar putea scoate în relief ochii 
pătrunzători şi mîinile care ţin voiniceşte o bită, iar dedesubt o 
mică inscripţie: Rudolf împotriva celui mai mare luptător al 
timpului. Însă, nu e cazul. Ar fi prea... 

— Vai, nici o vorbă! sări Pezzen. Trebuie să imorta lizăm acea 
magnifică lovitură ce a entuziasmat asistenţa... 

— Se cam exagerează, dragul meu Pezzen, se fandosi cu 
falsă modestie împăratul. 


— Nici vorbă, măria-ta! Adevărul trebuie să rămînă ca o 
lumină peste veacuri. 

Rudolf socoti ziua încîntătoare. „Ah! gîndi el. Dacă n-aş fi 
împărat, eu şi domnul Tufănel... pe la curtea Franţei, sau 
Spaniei... Lumea ne-ar privi înmărmurită, ca pe nişte zei... ” 

arele vizir Ibrahim, al doilea om al imperiului turcesc, 

după sultan, se dovedea un bărbat înţelept, aplecat mai 

puţin spre războaie decit faimosul său înaintaş Sinan- 
paşa. Fără a lepăda puterea oştilor, pe care le întărise după o 
lungă perioadă de frămîntări, Ibrahim credea mult în chibzuială 
şi înţelepciunea unei guvernări paşnice. Granițele imperiului 
erau atît de întinse, încît nu cuceriri noi ar fi asigurat puterea 
Porții Otomane, ci consolidarea lor. Marele vizir înţelesese acest 
lucru şi urmărea cu răbdare o astfel de politică. Abia după ce va 
fi ordine desăvirşită între graniţele largi, s-ar fi putut porni la noi 
cuceriri. Falnicul Sinan-paşa se arătase nechibzuit, la vremea sa, 
purtînd războaie îndelungate pentru cucerirea Apusului, crezînd 
că prin jafuri şi mucareruri va menţine puterea economică a 
imperiului. Astfel de venituri se arătaseră nesigure, fiindcă 
atirnau totdeauna de succesele mili tare. Provinciile slab 
administrate pe timpul lui Sinan, lipsa miinilor tinere de lucru, 
de bucate ce întirziau să vină de la popoarele învecinate 
dăduseră loc la o foamete cumplită. Ea se simţise chiar în 
Constantinopol. Ibrahim vedea limpede starea slabă de lucruri 
rămasă de la Sinan. Într-o astfel de situaţie trebuia pornit cu 
răbdare şi chibzuială. Numise dregători noi în provincii. 
Slobozise o parte din oştile netrebnice, de adunătură, întărind 
mîna de lucru a meşteşugarilor şi agriculturii şi încurajase 
negoţul. Scăzuse tributurile şi mucarerurile neamurilor supuse 
imperiului, socotind că e bine să primeşti mai puţin, dar sigur. 
Roadele muncii lui începeau să se arate, însă ele nu puteau 
progresa rapid decit în condiţii de pace. El ştia că urmînd acest 
drum mai lung, poate peste cîțiva ani Imperiul Otoman va 
deveni o mare putere economică. lar cînd există asemenea 
forţă, războaiele se poartă uşor, cu sorţi de izbîndă. Emirii, 
setoşi de bogăţiile adunate prin jafuri, cîrtiră împotriva lui, dar 
Ibrahim îşi văzu de treabă, chiar dacă sultanul se arăta 
nerăbdător să-şi întindă stăpînirea peste Apus. Tratativele de 
pace cu Rudolf al doilea arătau noua politică bazată pe 
înţelepciune. Ibrahim avea nevoie de răgaz pentru a construi 
temeinic. Totuşi, grijile erau multe. Schimbarea din Transilvania, 


unde polonii aveau amestecul lor, îl punea pe ginduri. Era 
limpede că polonii urmăreau a face graniţă pe Dunăre. 
Hatmanul Zamoyski coborise cu oaste mare mai jos de Zim, 
gata a se uni cu Andrei Bâthory. O graniţă polonă la Dunăre ar fi 
însemnat primejdie permanentă pentru Imperiul Otoman şi 
pierderea influenţei în Moldova şi Ţara Românească. Andrei 
cerea la Constantinopol firman de domnie, obligîndu-se cu plata 
unui tribut anual. Ibrahim l-ar fi preferat la Dunăre pe cardinal 
lui Mihai-vodă, omul ce făcuse în ultimii ani atitea stricăciuni 
imperiului. l-ar fi dat cu dragă inimă firman de domnie lui 
Andrei, ce se dorea principe al Transilvaniei, Moldovei şi Ţării 
Româneşti, sperind astfel în alungarea definitivă a lui Mihai- 
vodă, însă amestecul polonilor îl ţinea în cumpănă. Mişcările 
generalului Basta la graniţa de nord a Transil vaniei arătau 
limpede că Rudolf al doilea urmărea slăbirea influenţei turceşti 
deasupra Dunării. Boris Gudunov, ţarul muscalilor, adunase în 
jurul său oşti mari, formate din gruzini, georgieni şi siberieni. El 
trimitea soli la Praga şi însemnate daruri la Bucureşti. Ce 
urmărea ţarul din Moscova? Tătarii, atit de supuşi dorințelor 
turceşti şi ascultători la războaie, erau ameninţaţi direct de 
oştile muscalilor. 

Aşezat pe un minunat covor ţesut în Anatolia de şase fete ce 
nu cunoscuseră dragostea, Ibrahim căta îngindurat înaintea sa. 
Cele două perne aşezate sub el, măiestrit lucrate în piele şi aur, 
împodobite la colţuri cu pietre scînteietoare, le primise în dar de 
la domnul Barton, amba sadorul Angliei la Constantinopol. 
Marele vas de aur în care cărbunii aprinşi mistuiau ierburi 
frumos mirositoare, era un dar al lui Andrei Bâthory. Botforii de 
mătase cu virfurile de aur şi tivurile prinse în mici şi delicate 
pietre preţioase veneau ca un semn de omagiu din nordul Africii. 
Două covoare la care se lucrase vreme de zece ani era o mică 
atenţie de la graniţa persană. Cingătoarea bătută în nestemate, 
un avans al ducelui de Toscana. Doisprezece cai cu şeile bătute 
în aur şi argint fuseseră aduşi pe corăbii de la supuşii arabi. 
Patru dansatoare cu trupurile frumoase ca nişte minuni, ce-şi 
purtau graţia dansului prin mişcarea suavă a miinilor, erau darul 
unui prinţ indian. Colierele de perle veneau ca un semn de 
supunere, tocmai de la Marea Roşie. Popoarele din jur îşi arătau 
prietenia sau teama, dovedind prin sutele de daruri scumpe că 
Imperiul Otoman era încă puternic. 


Ibrahim se întoarse din nou la vechile gînduri. Dacă-i dădea 
steag de pace lui Mihai-vodă, întărea puterea acelui mare 
războinic, ce putea pune în primejdie Constantino polul. Dacă o 
parte dintre conducătorii popoarelor creştine s-ar fi trezit şi i-ar 
fi adus oşti lui Mihai, întregul Imperiu Otoman s-ar fi aflat în 
mare cumpănă. Din fericire, creştinii nu erau uniţi între ei, 
cătînd interese mici, nevă zindu-le pe cele mari. Vicleanul domn 
al Ţării Româneşti negociase la Praga poate tocmai în această 
privinţă. Uşile închise ale tratativelor dovedeau planuri 
însemnate. E drept că Mihai-vodă nu mai avea oşti, da nu 
avusese nici cu cinci ani în urmă, cînd scosese ţara de sub turci 
şi pirjolise Balcanii pînă aproape de Constantinopol. Oare cu 
adevărat ghiaurul nu mai avea dinţi să muşte? Greu de crezut. 
Şi la fel de greu de crezut era faptul că un imperiu atit de 
puternic nu reuşise ani de-a rîndul să-l zdrobească pe Mihai- 
vodă. 

— Să vină ceauşul Mustafa! strigă el. 

Un bărbat înalt, uşor deşirat, cu ochii arzători şi ageri se 
apropie de covor bătînd temenele adinci. Caftanul său lipsit de 
podoabe ascundea o îmbrăcăminte simplă, de oştean. Vizirii 
aflaţi la capătul sălii îl priviră cu duşmănie rău ascunsă. Dar 
Ibrahim îl preţuia mult, ştiindu-l şiret fără a fi lacom, războinic 
viteaz fără a pripit, înţelept, însă fără aplecare spre moliciunea 
gîndurilor. De multe ori se sfătuise cu el, trecînd peste viziri cu 
bună ştiinţă. 

— Cui crezi tu că ar fi bine să-i dăm steagul? Lui Mihai, sau 
lui Bâthory? 

— Strălucitorule! grăi Mustafa cu prudenţa omului chib zuit. 
Ghiaurii din Ţara Românească au un proverb înţelept care sună 
astfel: „Între două rele, alege-l pe cel mai mic”. 

— Şi care ar fi după tine cel mai mic? 

— Alah e mare! îşi împreună mîinile ceauşul. Numai Alah 
poate face asemenea deosebire fără a cerceta. Noi trebuie să 
căutăm adevărul cu răbdare şi migală. Principele Andrei cere 
firman de recunoaştere avîndu-i în spate de poloni. Mihai-vodă 
parcă doarme ca un dulău bătrîn şi viclean în culcuşul din 
Bucureşti. El nu cere nimic. De ce oare e atît de grăbit principele 
Transilvaniei? De ce oare Mihai nu-şi părăseşte culcuşul şi nu 
cere nimic? Fiindcă primul are nevoie de aprobarea noastră 
pentru a intra în Ţara Românească. Al doilea, adică Mihai, are 


nevoie de timp. Cine îşi închipuie că domnul Ţării Româneşti şi-a 
rupt dinţii prin slobozirea oştilor nu se dovedeşte hărăzit cu 
multă înţelepciune. lată că şeitanul din Bucureşti a făcute unele 
tratative la Praga. Şi-a trimis acolo cei mai buni oameni ai săi. 
Viclenii Cae Indru, Costache Caravană, Ducu şi Chirilă au ştiut să 
cîştige bunăvoința împăratului şi cred că au menţinut-o la 
tratative. Mihai face paşi chibzuiţi, dar siguri. Cel căzut în 
neputinţă nu se gîndeşte la fapte de arme aşa ca el, ci caută a-şi 
salva pielea. 

— Astea le cunosc şi eu, dar cum ajungem la adevăr? îl 
întrerupse marele vizir. 

— Numai căutînd, strălucitorule! Mihai are nevoie de timp, 
ştiind că acesta lucrează pentru el. Dacă n-ar fi fost tratativele 
de la Praga, l-am fi crezut un domn sfîrşit. Afară de cazul în care 
o fi negociat la Praga plecarea lui din ţară, însă nu-mi vine a 
crede. lţi aminteşti, strălucitorule, că în urmă cu ani, cînd s-au 
dat bătăliile de la Şerpăteşti şi Putinei între valahi şi tătari, noi 
eram siguri de înfrîngerea ghiaurului? Mihai nu avea oşti 
împotriva a treizeci şi ceva de mii de tătari, fără a mai pune la 
socoteală cei aproape douăzeci de mii de turci. Într-o noapte a 
apărut o armată de tineri valahi îmbrăcaţi toţi ca unul. Armata 
aceea i-a spart pe tătari. Cînd şi unde s-a format o asemenea 
armată? Cine ştie dacă acest mare războinic, mai viclean decit 
vulpea, nu pregăteşte pe undeva astfel de oşti. Dacă a slobozit 
oas tea mare doar de ochii lumii? Dacă are altă oştire ascunsă 
pe undeva? 

— li lipseşte aurul, grăi Ibrahim. Iscoadele noastre ne-au 
adus vestea că de doi ani nu s-au strîns biruri. Mihai gospodar 
înţelept. El a înţeles că trebuie să-i dea poporului răgaz de 
refacere. În ultimii ani s-au ridicat în Ţara Românească o seamă 
de tîirguri. Satul Ploieşti, prin grija domnului, a devenit un tîrg 
însemnat. Tîrgovişte, Craiova, Buzău, Piteşti şi altele s-au mărit, 
iar meşteşugurile lor atrag negustori de pretutindeni. Satele s- 
au refăcut frumos cu case bune, iar cîmpurile dau rod bogat. Au 
fost înnoite viile de pe dealuri şi s-au înmulţit stupii. Cirezile de 
vite, oile şi porcii s-au întreit într-o vreme atit de scurtă. Dacă 
Mihai va avea pace, şi el ştie lucru acesta, peste cîţiva ani Ţara 
Românească va întrece în belşug alte ţări. Mihai a prevăzut 
importanţa  negoţului şi a dat patente de liberă trecere 
negustorilor străini. Dar aur nu are cîtă vreme nu strînge biruri. 


— Strălucitorule! grăi Mustafa îngindurat. Dacă am cerca să-i 
vedem ghearele marelui războinic Mihai? 

— Cum? 

— Ne-ar trebui o oştire mică. Nu mai numeroasă de şapte- 
opt mii de iatagane. 

— La ce? 

— La o încercare de prădăciuni în Oltenia, atit de dragă 
domnului Ţării Româneşti. Dacă Mihai mai are ghearele ascuţite, 
le va scoate din tecile lor prin vreo oştire ascunsă. lar dacă nu le 
mai are, va striga zadarnic după ajutor la suzeranul său Andrei. 
Însă tare mă bate gîndul că Mihai are o oaste ascunsă pe 
undeva. 

— N-ar fi rău! aprobă Ibrahim luminîndu-se bucuros de 
asemenea idee. Polonii şi Rudolf al doilea nu vor socoti un act 
de război atacul cu asemenea oaste mică ce iese la obişnuitele 
jafuri. Ne ridicăm pînă la Craiova şi ne retragem grabnic. Azi nu 
ne convin lupte cu polonii şi împăratul mai ales că Boris 
Gudunov e gata să-i ajute cu oşti mari. 

— Dar nu e totul, interveni Mustafa. Mihai-vodă trebuie să 
afle din timp că asemenea oaste urcă spre Dunăre, spre a-şi 
putea scoate la vedere armata ascunsă, dacă o are. 

— De asta să nu te îngrijeşti! zimbi marele vizir. Mihai 
totdeauna află din timp orice ameninţare. Asta crezi că ar fi de- 
ajuns pentru a-i afla gîndurile? 

— Nu! O solie turcească la Bucureşti şi o alta la Alba-lulia, 
îndată după atacul nostru, ne-ar putea apropia de adevăr. 
Totdeauna la tratative şi discuţii scapă unele vorbe ce pun în 
lumină gîndurile celui din faţa ta. Abia după aceea vom alege 
între Mihai şi Andrei. Abia atunci vom şti cui să-i dăm steag. 

— Cine crezi că ar putea face o astfel de solie vicleană? 

— Paşa Khidr, strălucitorule! Puţini s-au folosit, din păcate, 
de harurile înţelepciunii sale. 

„Îl ştiu, gîndi Ibrahim. E glumeţ şi viclean. La tratative 
discută prieteneşte, ride mereu, însă fiecare frază a lui ascunde 
o capcană. Totuşi cunosc unul mai bun decit el. Acest Mustafa 
care îl întrece în şiretenie şi înţelepciune. El cumpăneşte cu grijă 
fiecare lucru. Sau, mai bine, îi trimit pe amindoi. Mustafa şi Khidr 
vor face treabă la Bucureşti şi Alba-lulia. Amiîndoi se vor 
completa de minune. Greu va fi pentru ghiauri să ascundă ceva 
de agerimea acestora. lar dacă se întîmplă ca legăturile dintre 


Andrei şi poloni să fie doar zvonuri, îi dau acestuia firman de 
recunoaştere peste Transilvania, Moldova şi Ţara Românească. 
Păstrez pentru Mihai veche prietenie, dar interesele imperiului 
sînt mai presus de prietenie. Păcat că nu am un general ca el! 
Mustafa şi Khidr vor pleca la Bucureşti cu citeva daruri din 
partea noastră pentru Mihai. Măcar prin daruri va înţelege că nu 
l-am uitat.” 
Era în ziua de 24 iulie a anului 1599. 

a 28 iulie intră prin poarta de sud a Bucureştilor un călăreț 

al cărui cal înspumat dovedea grabă mare şi drum lung. 

Era un bărbat înalt, cu faţa frumoasă, cu buza de jos veşnic 
adusă înainte parcă a batjocoră. Gărzile palatului domnesc Îl 
recunoscuseră pe vestitul luptător Niţă Praştie şi-l sloboziră 
înăuntrul zidurilor fără a-i mai pune obişnuitele întrebări. 

Un ceas mai tîrziu, pe ulițele Bucureştilor trecu un zvon, ca o 
răceală, ce aduse multă nelinişte. O oştire turcească urca prin 
Balcani cu ameninţare asupra Ţării Româneşti. In vreme ce 
locuitorii Bucureştilor comentau asemenea ştire căzută ca un 
trăsnet, Mihai-vodă ţinea sfat de taină în cămara lui de lucru cu 
puţinii boieri şi prietenii apropiaţi ce putură fi strînşi în grabă 
mare. 

— Sînt cam la şapte-opt mii de iatagane, zise Niţă Praştie, 
deschizind Sfatul la porunca domnului. Oaste uşoară, fără 
tunuri. Cei patru sute de tineri ai mei, ascunşi prin pădurile 
Balcanilor, vor face unele stricăciuni, însă nu prea mari. Numai 
oştile greoaie, cu muniţie şi tunuri multe, pot avea necazuri la 
un astfel de drum. 

Auzind asemenea veste, pe feţele căpitanilor, boierilor şi 
prietenilor lui vodă se aşternu îngrijorarea. Doar cinci dintre ei 
zimbeau, iar aceştia erau vodă, Cae Indru, Costache Caravană, 
Ducu cel lute şi Chirilă Zece Cuţite. 

— Aştept păreri! grăi vodă. 

— Păreri, măria-ta? se miră Aga Leca. lată că vechiul nostru 
plan are cusururi dintre cele mai rele. Am crezut că prin 
slobozirea oştilor noastre, duşmanii se vor pîndi între ei dîndu- 
ne nouă răgaz de timp. Atunci mi-am spus păre rea şi mi-am 
arătat neîncrederea. lată că turcii vin peste noi. Bine că-i avem 
la Bucureşti pe cei şase mii de oşteni rămaşi din oastea mare. 
Din păcate, mi-e teamă de ceilalţi duşmani, auzind călcarea 
turcilor, se vor năpusti degrabă asupra Ţării Româneşti. 

— Nici vorbă despre aşa ceva, îl întrerupse Cae Indru. Cînd 
au mai atacat turcii doar cu opt mii de oşteni? Niciodată, 
prieteni. 

— Atacă acuma, grăi Aga Leca. 


— Nu-i firea lor, zîmbi Mihai-vodă. Ei vin peste noi sau cu 
gînduri de jaf, sau spre a ne cerceta puterile. Acum turcii se află 
în tratative cu Praga. Ei nu au destulă putere pentru a se 
înfrunta cu oştile împăratului şi cu polonii. Dovadă e faptul că 
prin Balcani se mişcă o oştire măruntă. 

— Să dea Dumnezeu! murmură Preda Buzescu. Avem ceva 
oştire în Bucegi, însă nu pe cît ne-am dori. Cred că e bine să o 
scoatem dinaintea turcilor. Cei cinci mii opt sute de tineri 
dimpreună cu cei din Bucureşti, adică aproape douăsprezece mii 
de oameni, îi vor aştepta pe turci la Dunăre. Trebuie să-i 
zdrobim atît de iute încît nici să nu se bage de seamă că a fost 
război. Să-i tăiem pînă la unul. Să umplem Constantinopolul de 
spaimă. E prima oară cînd numărul nostru îl întrece pe al 
turcilor. 

— Planul nu e rău, Predo! rise domnul ţării. Are totuşi unele 
cusururi. Încă nu a sosit vremea să scoatem la vedere Armata 
Bucegilor. E prea timpuriu. Pe aceasta o ţin pentru Transilvania. 
lar pînă în toamnă sper să o ridicăm la peste opt mii de oameni. 
Pe marele vizir Ibrahim îl cunosc bine. Cîndva am fost prieteni. 
Dar pe vremea aceea el nu era mare-vizir, eu nu eram domn al 
Ţării Româneşti. Ibrahim e înţelept. El ne încearcă doar puterile. 
Aici e cheia. Cum îi răspundem? leşim cu oştile dinaintea lor, 
sau facem ceva harţă, nelăsîndu-i a jefui în voie? 

— Măria-ta! se amestecă Indru. Imi trebuiesc şase sute de 
călăreţi buni. Niţă Praştie are patru sute la poalele Balcanilor. Ei 
bine, cu cei şase sute voi trece Dunărea în noaptea asta peste 
Cîrna Mică şi ne vom strecura neştiuţi pentru a ne împreuna cu 
ai lui Niţă. Sînt de părere să nu punem stavilă cu alte oşti, dar 
nici să nu-i lăsăm pe turci a-şi face de cap. Apoi, oştirea ce vine 
spre noi poate de la Daud, sau de undeva de pe aproape, nu se 
aşteaptă la ameninţări asupra sa dincolo de Dunăre. In astfel de 
prilejuri paza taberelor e slabă. 

— O mie de oameni împotriva a şapte-opt mii e moarte 
sigură, grăi banul Manta. 

— Nu totdeauna, zimbi Cae. Domnia-ta ai făcut cîteva minuni 
împotriva tătarilor cu o oaste la fel de mică. 

— Adevărat! se înveseli Manta. Dacă nu primeam ajutoare la 
vreme... 

— Planul lui Cae e plin de înţelepciune, grăi Vodă. Un atac 
prin surprindere la vreme de noapte aduce totdeauna foloase 


mari. Noi i-am mai bătut astfel pe tătari şi pe turci. Cînd eşti luat 
din somn, nu mai hotărăsc nici vitejia nici numărul oştenilor. lar 
cîtă vreme nu scoatem oastea să-i înfruntăm puternic, vechiul 
meu prieten Ibrahim nu va şti despre noi mai multe decit 
cunoaşte azi. 

Cu acesta Sfatul de taină luă sfîrşit. Erau ceasurile cinci după 
prînz. 

* 

Puțin înainte de miezul nopţii, pescarii de la Cîrna Mică, 
aşezare pe Dunăre nu departe de Giurgiu, avură trudă multă. Ei 
folosiră bărcile pentru a scoate din țară şase sute de tineri 
călăreţi. Cae, Chirilă, Ducu, Niţă Praştie şi Costache privegheau 
buna rînduială a trecerii peste Dunăre. Nici o lumină nu se văzu 
în noaptea aceea în satul pescăresc sau pe marele fluviu. Nici 
strigătele obişnuite ale oştenilor nu se auziră în tăcerea adîncă a 
nopţii. Potecile ştiute de ei şi mai ales de Niţă Praştie, care lucra 
de peste trei ani sub poalele Balcanilor, fură întrebuințate cu 
folos. Cei şase sute se mişcau sprinteni prin păpurişul înalt, oco 
lind ochiurile de apă ce pustiau locurile departe. Curînd ieşiră la 
margini de păduri, pe sub dealuri, pe creste, ferind cu grijă 
aşezările omeneşti. Şase sute de tineri plini de curaj ieşiră din 
ţară la vreme de noapte avintindu-se prin locurile controlate de 
turci şi nu se ştia ciîţi vor mai face drumul îndărăt. Cînd se 
lumină de ziuă, Dunărea rămăsese departe în spatele lor. 
Poposiră peste zi în văgăunile unei păduri ce părea să nu aibă 
margini. Pîraiele cu apa limpede ca oglinda, iarba voinică şi 
grăunţele din desagii oştenilor îndestulară caii. Renumitul caş 
românesc, pîinea fragedă de casă şi vinul din ploştile de lemn, 
răcit cu apa rece a izvoarelor, potoli foamea tinerilor bărbaţi. 
Armele celor şase sute de oşteni i-ar fi mirat pe mulţi 
cunoscători. Fie care tînăr purta la şold un topor cu fierul lat, iar 
la brîu un pistol şi un cuţit. Acestea şi mai ales topoarele erau 
vechile arme ale românilor, necruțătoare la atacurile de noapte. 
Rămaseră toată ziua adînc înfundaţi în hăţişurile pădurii. Cea 
mai mică greşeală i-ar fi costat viaţa. În spatele lor şi în oricare 
parte se aflau aşezări unde turcii dispuneau de garnizoane 
puternice. Doar neobositul Niţă Praştie, îmbrăcat într-un caftan 
ponosit, călare pe un cal costeliv de rasă proastă, cu încălţările 
rupte, ieşi la drum şi se pierdu curînd printre numeroasele 
dealuri. Turcii puseseră preţ pe viaţa lui o mie de ţechini de aur, 


dar anii treceau fără ca cineva să-i poată da de urmă. Îşi avea 
gazdele lui sigure printre bulgari, sau culcuşuri tainice în munţi. 
Micile oştiri turceşti, în trecere prin Balcani, suferiseră adesea 
pagube mari la vreme de noapte. Chiar garnizoanele păţiseră 
necazuri la muniții sau la tunuri. Datorită lui Niţă şi oamenilor 
săi, la pragul Balcanilor domnea o permanentă stare de 
nesiguranţă. Grupurile mici de oşteni turci care treceau Dunărea 
la jafuri de vite şi oi, sau veneau cu prăzi din Ungaria şi Serbia, 
ori cu tributuri şi mucareruri, cădeau adesea sub securile 
oamenilor lui Niţă. Cînd turcii făceau căutări mari folosind oaste 
numeroasă, Niţă îşi trecea oamenii în ţară. Prietenii bulgari îi 
anunțau primejdia din timp, sau puneau mîinile pe arme gata 
să-l sprijine cu vieţile lor. Gazdele lui, de obicei bulgari săraci, 
cunoşteau preţul denunţului, dar trecuseră trei ani şi nu se 
găsise un singur bulgar să-şi fi spurcat sufletul cu o trădare 
pentru frumoasa avere de o mie de ţechini. Creştinii de sub 
Dunăre îi scorniseră cîntec viteazului român, iar turcii îl 
porecliseră El Şeitan, adică Diavolul. Multe zvonuri şi le gende 
se ţesuseră în jurul lui. Oamenii le înfrumuseţau şi adăugau la 
ele tot ce le-ar fi lipsit. Chiar turcii, mari iubitori de vitejii, 
înfloreau legende în jurul numelui acestuia. Niţă merita din plin 
asemenea cinste. Nici pasărea n-ar fi putut să treacă spre 
graniţa Ţării Româneşti fără ştirea lui. Plin de înţelepciune, 
aşezase pîndari pe crestele munţilor, prin strimtori şi prin văi, iar 
bulgarii localnici îi adunau ştiri. Multe cirezi de vite şi oi scoase 
din mîinile turcilor erau împărţite la vreme de noapte printre 
localnici. Multe luau drumul Ţării Româneşti. 

Cînd se aşternură umbrele serii, veniră în pădure doi tineri 
bulgari ce călăreau destoinici pe deşelate. Erau oamenii trimişi 
de Niţă. Conduşi de aceştia, oştenii lăsară drumul spre sud şi 
apucară către apus. După citeva ceasuri de drum prin locuri 
grele, necunoscute, departe de drumuri, opriră în coama unui 
deal împădurit. Niţă le ieşi înainte. Se aflau cu el patru sute de 
români şi peste o sută de bulgari dornici de a ridica topoarele 
împotriva turcilor. Cele două mici oştiri aşteptau porunci în 
vreme ce Niţă, Cae, Ducu, Costache şi Chirilă ţineau Sfat de 
taină. 

— Turcii au pus tabără de noapte dincolo de lanţul dealurilor, 
spuse Niţă Praştie. Se află acolo o vilcea întinsă. Prin mijlocul 
vilcelei curge un pîrîu cu apă bună pentru oameni şi cai. In jurul 


vilcelei au pus străji, după obiceiul lor, cîte două la o sută de 
paşi, iar în mijloc au ridicat un cort cu steagul comandantului. 
Zgomotul din tabără nu s-a potolit. Focurile la care oştenii îşi 
pregătesc cina se văd pînă departe. 

— Lăsăm caii aici, zise Cae. Drumul pînă la tabără îl facem 
pe jos. Niţă, tu rămii să aduci oamenii! Eu, Chirilă, Ducu şi 
Costache plecăm să facem spărtură în zidul străjilor. Dacă se dă 
alarma în tabără să nu porţi de grijă! Întorci oamenii la 
adăpostul pădurii de peste zi! Ne vedem acolo pentru a hotărî 
altă încercare. 

— E bine să nu atacați străjile înainte de miezul nopţii, 
observă Niţă. Turcii le schimbă totdeauna la ceasul acela. 

— Aşa mă gindeam şi eu, interveni Costache. Vom pîndi 
schimbarea străjilor şi abia după un ceas începem să facem 
spărtura. O sută să rămînă la cai. Ceilalţi e bine să se apropie de 
vilcea pentru a nu pierde timp cu aducerea lor. Semnalul nostru 
va fi un țipăt de bufniţă. 

Tinerii prieteni se mistuiră în umbra copacilor pe direcţia 
arătată de Praştie. Noaptea era calmă, tihnită. Undeva pe vale, 
focurile din tabăra turcească mureau treptat. 

„Pentru a cita oară greşesc comandanții turci? se întrebă 
Cae. Trufia lor nemărginită le-a adus multe necazuri. Numai un 
comandant lipsit de înţelepciune pune un singur rînd de străji în 
jurul oştirii ce se odihneşte. Un om chibzuit n-ar fi lăsat virfurile 
dealurilor fără pîndari. Acest popor de mari viteji suferă pierderi 
datorită îngimfării. De sute de ani duşmanii lor au fugit îngroziţi 
văzîndu-le hărnicia pe cîmpul de luptă. De sute de ani turcii 
greşesc nesocotind viclenia altora. Noi i-am bătut mereu fiindcă 
le-am cunoscut slăbiciunile.” 

Cei patru tineri se aflau pe o spărtură de la muchia de jos a 
dealului. Pîrîul ce tăia valea în două clipocea molcom. Greierii 
cîntau a linişte. Pe buza spărturii, două străji dormeau culcate 
peste iatagane. Cuţitele lui Chirilă şi Costache le luară din somn, 
iar împrejur greierii nu-şi continuară cîntecul. 

— Al doilea post de strajă trebuie să fie dincolo de pîriu, şopti 
Ducu. 

Trecură piriul aţinîndu-se în umbra tufelor mici şi se tîrîră 
prin iarba fragedă. Nimic nu se clintea în jurul lor. Doar din 
tabără venea ceva zgomot de vînzoleală a cailor. Alte străji 
şedeau pe o ridicătură de pămînt în spatele unor tufe. Cae şi 


Ducu, neîntrecuţi în arta de a se tîrî fără zgomot, făcură un mic 
ocol pentru a le cădea în spate. Fiecare mişcare a lor avea 
încetineala melcilor. Timpul trecea înfiorător de greu pentru 
Costache şi Chirilă, rămaşi în urmă la adăpost sigur. Noaptea nu 
era nici luminoasă, nici închisă de nori mulţi. Două umbre se 
ridicară din iarba înaltă. Două cuțite sclipiră prin aer. Două 
icnituri slabe arătau singurul zgomot. Nepricepuţii ce nu ştiau să 
prindă cu palma gura celui lovit şi să se arunce la vreme peste 
el, curmîndu-i zbaterea, întîmpinau totdeauna mari neajunsuri 
din partea zgomotelor. Dar Cae şi Ducu, buni cunoscători ai 
acestor taine, lucrară fără greşeală. 

Se uniră cu toţii şi porniră mai departe folosind cu grijă, 
tufele sau iarba. După un ceas de trudă, cercul de străji din jurul 
taberei căzuse. Apoi se auzi un țipăt de bufniţă. De pe dealul din 
apropiere răspunse unul asemănător. Noaptea, trecută mult 
dincolo de jumătatea ei, îşi astimpăra zăpuşeala. O mie de 
oşteni înconjurau tabăra tîrîndu-se prin iarbă. Dar, ca de obicei, 
unde sînt mari aglomerări de oameni, se întîmplă ca unii să nu 
aibă somn. Acesta era necazul de care se temeau mai mult 
conducătorii românilor. Al doilea necaz putea să vină din partea 
cailor ce se dovedesc neliniştiţi simțind primejdia. Îndrăzneţii 
tineri conduşi de cei cinci comandanţi, ajunseră doar la 
douăzeci-treizeci de paşi cînd vînzoleala cailor cunoscu opintire 
mare, iar strigătele de spaimă sparseră tăcerea nopţii. Comenzi 
scurte, lipsite de obişnuita fereală îi aruncară pe români asupra 
taberei. Luaţi din somn, turcii puneau stavilă slabă. Răcnetele 
de moarte umplură vilceaua. Cae, Chirilă, Ducu şi Costache 
ajunseră lîngă cortul comandatului în acelaşi timp. Străjile 
cortului se aflau undeva în învălmăşeală. Mahmud-paşa, un 
bărbat voinic ce nu împlinise patruzeci de ani, pe jumătate 
dezbrăcat, prinse iataganul. Cuţitul lui Cae aruncat cu meşteşug 
doar de la cinci paşi îi străpunse braţul. Din culcuşul 
comandantului o tînără femeie privea cu groază. 

Era o bulgăroaică pescuită cu forţa celor puternici. 

— Fugi! strigă Costache în bulgăreasca lui stilcită. 

Fata nu aşteptă să i se spună de două ori şi porni aproa pe 
despuiată, ferindu-se de grupurile încăierate, pînă cînd ajunse 
pe o coastă împădurită a dealului. Acolo îşi adună puterile 
zăbovind lîngă un copac uriaş, apoi o rupse la fugă şi multă 
vreme fu urmărită de strigăte de moarte. 


În timp ce tînăra fată se pierdea după dealuri, turcii care nu 
apucară să scape din cercul de fier al atacatorilor simţiră 
uşurare. Românii se retrăgeau grupaţi strîns, folosind firul 
pîrîului. Despre o urmărire din partea celor din tabăra adversă 
nici nu putea fi vorba. Turcii nu-şi reveniseră, iar cei mai lucizi 
dintre ei nu bănuiau că fuse seră atacați doar de o mină de 
oşteni. Peste un ceas, nouă sute şi ceva de români goneau spre 
ţară parcă miînaţi de furtună. Caii celor ce lipseau dintre ei 
alergau alături, fără stăpîni. In tabăra turcească numărătorile se 
făcură abia la ziuă. Două mii cinci sute de morţi şi răniţi arătau 
trecerea românilor pe acolo. Mahmud-Paşa călărea între Ducu şi 
Caravană. Fruntea lui căzută spre piept se ridica rar spre Chirilă, 
care purta marele steag verde al Imperiului Otoman. Fusese o 
luptă sau un vis rău? 

In ziua de 5 august se întimplară la Bucureşti două 
evenimente mari. Locuitorii Capitalei îi primiră în zori cu urale 
pe cei şase sute de viteji ce spărseseră prin vicleşug, oastea 
duşmană departe de graniţa Ţării Româneşti. Apoi, la puţină 
vreme după prînz, fură anunţaţi soli ai turcilor. Mihai-vodă îi 
trimise în calea lor pe Cae Indru şi Preda Buzescu, dimpreună cu 
o sută de oşteni. Mustafa şi Khidr, însoţiţi de cincizeci de spahii 
frumoşi ca zeii pe caii lor harnici, fură salutaţi de gărzile 
româneşti la o poştă de Capitală. Cae făcu prezentările de 
rigoare zimbind curte nitor. Mustafa şi Khidr, ce aflaseră în 
drumul lor despre marele dezastru în care căzuse oştirea lui 
Mahmud-paşa, zimbiră la fel, ca şi cînd n-ar fi ştiut nimic. 

* 

Domnul Ţării Româneşti primi solii în marea sală a tronului. 
Curtenii îmbrăcaţi strălucitor se rînduiră frumos lîngă pereţi 
făcînd culoar viu. Khidr, mărunţel, rotofei, cu faţa aplecată spre 
veselie şi ochii rizători, părea un prieten al casei venit în 
ospeţie. Mişcările lui degajate nu arătau nimic din obişnuita 
rigiditate a solului unei mari puteri. Mustafa, cu faţa prelungită, 
blîndă, arăta mai degrabă a schivnic depărtat cu firea de 
patimile omeneşti, decît a sol al Porții Otomane. Se ploconiră 
adînc în faţa lui Mihai-vodă, lucru de mirare la solii turcilor ce-şi 
arătau de obicei aroganţa înaintea conducătorilor popoarelor 
mici. 

— Măria-ta! grăi Khidr într-o bună românească. Aducem la 
voi pacea marelui sultan. 


— Şi prietenia marelui vizir Ibrahim, îl completă Mustafa. 

— Frumoase cuvinte! zimbi vodă. Dar vă lipseşte întărirea 
lor. Nu văd la voi marele steag de pace. 

— Doamne! rise Khidr. Oare dragostea dintre popoare stă în 
semnul lucrurilor sau în inimi? 

— În inimi, aprobă vodă. Însă cuvintele de dragoste fără 
dovezi sînt ca păsările fără aripi. 

— Adevărat, măria-ta! se înclină inteligentul Khidr. Vor veni 
şi aripile cît de curînd. Tratativele noastre sper să aducă steagul 
de pace atît de rîvnit la Bucureşti. 

— Şi la Constantinopol, completă Mihai-vodă. 

— Fără îndoială, măria-ta! recunoscu Khidr. Şi Constan ti 
nopolul doreşte pacea iar azi, ştiindu-vă slabi şi neajutoraţi, 
aruncă el o nadă, mărinimia Porții Otomane se arată prin solii 
trimişi la Bucureşti. lată deci şi unele dovezi de dragoste acum 
cînd puterea voastră a scăzut cu totul. 

Domnul Ţării Româneşti simţi cursa vicleană ce căuta a afla 
puterea oştilor sale, astfel că răspunsul chibzuit nu dezvălui 
nimic dibaciului sol. 

— Totdeauna am fost o putere mică faţă de Imperiul Turcesc, 
zise continuînd să zîimbească. 

— Dar niciodată atit de slabi ca acum, interveni Mustafa 
încercînd să forţeze răspunsul direct la întrebarea iscusită a lui 
Khidr. 

— Ah! rise vodă. Credeam că-mi veţi vorbi despre Impe riul 
Otoman, care trece azi printr-o perioadă de refa cere. Prietenul 
meu Ibrahim e un bărbat înţelept. El ştie că azi pacea îi aduce 
numai foloase. 

— Şi vouă, completă Khidr, ascunzîndu-şi nemulţumirea. 

— Adevărat! La vreme de pace se făuresc bunuri. 

Cu aceste vorbe ale domnului Ţării Româneşti, ceremonia 
primirii solilor luă sfîrşit. Dar vodă ştia că greutăţile vor începe 
abia peste un ceas, cînd vor începe tratativele. Cei doi soli se 
dovedeau peste măsură de vicleni. Era pentru prima dată cînd 
turcii foloseau la Bucureşti viclenia în locul aroganţei. Marele 
vizir Ibrahim îndruma politica imperiului pe un drum nou şi solid. 

Solii împărţiră daruri de seamă. Vodă primi o sabie frumoasă 
de Toledo cu miînerul bătut în nestemate. Valide, mama 
sultanului, îi trimetea lui Pătraşcu, tînărul fiu al lui Mihai, o 
minunată cingătoare cu cataramele de aur, un caftan împodobit 


cu mărgăritare şi un cal alb căruia nu-i lipseau gătelile scumpe. 

Khidr şi Mustafa, amestecați printre curteni, îl căutară pe Cae 
Indru, curioşi a-l cunoaşte pe omul a cărui faimă se dovedea mai 
mare la Constantinopol decit la Bucureşti. Chirilă, Costache, Cae 
şi Ducu şezură de taină cu ei multă vreme. 

În timp ce la Bucureşti masa tratativelor îşi aştepta oas peţii, 
Niţă Praştie şi cei patru sute de viteji se împreunară cu alţi o mie 
de oşteni aduşi de Manta şi se răspîn diră în pază pe Dunăre. 
Dar oastea fostului paşă Mah mud, atit de crunt lovită la vreme 
de noapte, cobora spre Daud să-şi refacă puterile. Astfel 
ameninţarea turcilor căzu cu totul. 

În jurul mesei luară loc Indru, Preda Buzescu, Leca, Costache 
şi Calomfirescu. Domnul Ţării Româneşti nu se arătă acolo, ceea 
ce-i descumpăni pe cei doi soli. Prin lipsa lui de la tratative, 
Mihai-vodă le arăta limpede că impunea o linie nouă privitoare 
la nivelul discuţiilor. El era domnul ţării, iar ei doar trimişii 
sultanului. Niciodată nu se mai întimplase una ca asta. 
Conducătorii popoarelor mici şedeau la discuţii chiar cu cei mai 
mărunți demnitari ai turcilor, în faţa cărora se aplecau de multe 
ori cu umilinţă. Să fie oare azi atît de puternic Mihai-vodă? Sau 
era doar un act de bravadă vicleană? 

— Efendi! deschise discuţiile Mustafa. Andrei Báthory, 
suzeranul vostru, cere firman de recunoaştere din partea 
noastră. El se obligă să ne plătească tribut ca stăpiîn al 
Transilvaniei, Moldovei şi Ţării Româneşti. Aşa stînd lucrurile, el 
nu-l mai socoteşte domn al ţării pe Mihai-vodă. 

— Dar asta o face din Alba-lulia, nu din Bucureşti, răspunse 
Preda Buzescu tăios. Vorbele acelui prinţ fluşturatic ar avea 
greutate dacă ar fi stăpîn de fapt peste Ţara Românească. 

— Va fi, zimbi Khidr. Va fi dacă primeşte firman. 

— Credeţi atît de mult în puterea acelui firman, efendi 
Khidr? interveni Cae. 

— Credem. El înseamnă încuviințarea noastră să pornească 
spre Dunăre şi nu văd cu ce oști l-aţi putea opri. 

— Cu cele turceşti, rise Cae. Andrei va cobori însoţit de 
poloni. V-ar conveni oare o graniţă polonă pe Dunăre? V-ar 
conveni oare să ştiţi pe Dunăre o oaste polonă de cincizeci de 
mii de viteji sub comanda înţeleptului hatman Zamoyski? Cine l- 
ar putea opri pe Zamoyski să intre în Balcani? 

— Facem scrisori de garanţie, se amestecă Mustafa înciudat. 


— Cei puternici n-au respectat niciodată astfel de scrisori. 

— Dar şi noi sîntem puternici, zimbi Khidr. _ 

— Fără îndoială! se amestecă rotofeiul Costache. Insă tare- 
mi vine să cred că Porții Otomane nu i-ar conveni să şadă veşnic 
pe picior de război. 

— Vecinătatea unui popor mic nu vă ridică necazuri mari, 
întări Cae. 

— Ne-am gindit şi la asta, zise cu fineţe Mustafa. Ne-am 
gîndit să vă dăm vouă steagul de pace, dar care ar fi cîştigul? li 
puteţi voi opri pe Bâthory şi pe Zamoyski să coboare la Dunăre? 
li puteţi voi opri acum cînd întreaga voastră oştire se ridică doar 
la şase mii de oameni? 

— Atunci, care ar fi calea cea bună? ocoli Indru răspunsul la 
care se aşteptau cei doi. 

— Să-i dăm firman principelui, forţă nota discuţiilor înțeleptul 
Mustafa. El şi polonii ne vor da scrisori de garanţie. Acestea fac 
oricum mai mult decit asigurările voastre că-i veţi opri din drum. 

— Dar n-am dat nici un fel de asigurări, interveni Costache. 

— Cu atît mai rău, se posomori Khidr. 

— Rău pentru cine? întrebă Costache candid. 

— Păi se înţelege că pentru voi. 

— Numai la prima vedere, zimbi Cae. Poarta Oto mană 
încearcă să vîindă pielea ursului din pădure, vorba proverbului 
românesc. Sînt cinci ani de cînd turcii nu mai au putere în Ţara 
Românească. lar dacă nu au această putere, despre ce discută 
aici solii acestora? Să înţelegem din vorbele lor ameninţări după 
ce au rostit dorinţa lor de pace? Efendi, daţi acel firman lui 
Andrei Bâthory! 

— Ah! sări Khidr. Domnia-ta poţi lua asemenea hotărire? 

— Pot. Sînt nepotul domnului Ţării Româneşti, deci primul om 
al său la masa tratativelor. Dar să nu uitaţi că Praga şi Viena nu 
vor privi cu ochi buni pasul vostru. Şi de asemenea să nu uitaţi 
că Mihai-vodă, în fruntea celor o sută de mii de oşteni ai lui 
Rudolf al doilea, poate pîrjoli chiar Constantinopolul. 

Auzind asemenea vorbe, Mustafa şi Khidr, ciuliră urechile. 
Oare asta să se fi discutat la tratativele de la Praga? Mihai-vodă 
în fruntea oştirilor împăratului ar fi însemnat un pericol însutit 
mai mare decit hatmanul Zamoyski. Apoi, polonii nu erau atit de 
puternici încît să ţină oşti la graniţa de pe Dunăre. Şi, de fapt, ar 
fi fost puţin probabil să coboare spre sud. lar pe unele zvonuri 


nu se putea pune temei. Cei doi nu regretară că schimbară nota 
discuţiei, fiindcă aflaseră lucruri însemnate, dar nici nu puteau 
forţa prea mult, fără a produce o ruptură a tratativelor, 
neprielnică Porții Otomane. 

— Vorbele noastre nu au pornit ca ameninţări, grăi Khidr cu 
un ton blajin. La tratativele cu voi încercăm să găsim calea cea 
mai bună atit pentru imperiu cît şi pentru Mihai-vodă, atît de 
iubit în faţa marelui vizir. Din păcate, ne aflăm în încurcătură. 
Curtea de la Bucureşti nici nu oferă, nici nu cere. 

Erau singurele vorbe de sinceritate ale solului, iar Cae simţi 
acest lucru. 

— Se pare că abia acum intrăm pe făgaşul bun al 
tratativelor, zimbi el. 

— Spre folosul celor două părţi, observă Mustafa. Ne miră 
faptul că nu aţi cerut pînă acum steagul de pace. 

— Pe noi ne miră că nu l-aţi adus fără să-l cerem. Acum, 
Imperiul Otoman nu are de ales şi vom dovedi acest lucru. Sînt 
cinci ani de cînd noi nu am mai coborit la sud de Dunăre decit 
pentru a ne apăra graniţele şi nu le-am apărat rău. lată deci că 
au fost cinci ani de linişte pentru voi. Cită vreme Mihai-vodă va 
fi stăpiîn în Ţara Românească, pe Dunăre nu se vor aşeza puteri 
străine. 

— Dar azi sînteţi slabi, observă Khidr. 

— Şi cine vă opreşte să întăriţi puterea lui vodă? Ar fi destul 
să ne acordaţi steagul de pace şi cincizeci de mii de ţechini de 
aur. 

Mustafa şi Khidr se priviră uluiţi. Niciodată imperiul nu 
acordase ajutoare popoarelor mărunte. Niciodată popoarele mici 
nu îndrăzniseră să ceară. Omul lui Mihai-vodă poate că nu era în 
toate minţile. 

— La ce v-ar folosi? întrebă precaut Mustafa. 

— La ridicare de oşti mari, care să pună stavilă unei viitoare 
mişcări a lui Andrei şi Zamoyski spre Dunăre. lar noi garantăm 
cu scrisori să nu atacăm Constantinopolul. 

Din nou cei doi ciuliră urechile. Cae nu pomenise nimic 
despre garantarea Balcanilor. Era limpede că la Praga se 
discutase eliberarea Balcanilor. 

— E rîndul vostru să vindeţi pielea ursului din pădure, zimbi 
Khidr. Nu uitaţi că sînteţi un popor prea mic pentru a garanta 
capitala unui imperiu! 


— Noi sîntem mici, dar duşmanii voştri sînt puternici, spuse 
evaziv Cae. Oştile lor conduse de Mihai-vodă ar pune în mare 
primejdie Poarta Otomană. lată că voi nu ne-aţi oferit pînă acum 
decît ameninţări, în vreme ce alte popoare ne acordă sprijin de 
seamă. Dacă nu vă grăbiţi, vom fi în situaţia să nu avem de ales. 

— Ne trebuie răgaz de chibzuială, grăi Mustafa. Răspunsul 
nostru va veni curînd. 

x 

În ziua de 25 august, marele vizir Ibrahim îi primi în palatul 
sau pe Mustafa şi Khidr. Cei doi soli ce negociaseră la Bucureşti 
şi la Alba-lulia arătau zdrobiţi de oboseala drumului lung. 

— Ai găsit adevărul, Mustafa? întrebă Ibrahim privindu-l 
adînc. 

— L-am găsit, strălucitorule! zîmbi acesta. Truda noastră nu 
s-a dovedit zadarnică. 

— Înseamnă că ştii cui trebuie să-i dăm steagul. 

— Ştiu, strălucitorule! Lui Mihai-vodă. Ameninţare polonă nu 
va fi la Dunăre cîtă vreme îl sprijini pe domnul Ţării Româneşti. 
Acum el e disperat. La disperare, ar putea fi un simplu general 
al împăratului Rudolf. Cu un astfel de general, Rudolf s-ar 
încumeta asupra Balcanilor. Să-l sprijinim pe Mihai acum la 
vreme de grea cumpănă pentru el, iar din duşman îl vom face 
prieten. Din păcate, la Bucureşti nu am aflat nimic despre 
puterea oştilor sale. Oamenii lui vodă s-au arătat la fel de vicleni 
ca şi conducătorul. Însă ghearele lui Mihai sînt mai ascuţite decît 
oricînd. Oastea lui Mahmud-paşa a trecut pe sub topoarele 
valahilor cu mult înainte de a se apropia de Dunăre. 
Comandanții garnizoanelor de sub Dunăre nu cred să fi trecut 
pe sub nasul lor vreo oaste valahă. Nimeni nu-şi poate ascunde 
oştile într-un astfel de drum lung. Şi totuşi armata lui Mahmud- 
paşa a suferit o înfrîngere groaznică. lenicerii lui Mahmud, cu 
care am stat de vorbă, cred că cei ce i-au atacat la vreme de 
noapte nu erau mai puţini decît ei. Cum a putut oare Mihai-vodă 
să aducă sub poalele Balcanilor o astfel de armată? 

— Mahmud, ce spune? 

— Mahmud a dispărut dimpreună cu steagul nostru cel 
verde. lată dar, strălucitorule, că domnul Ţării Romi neşti nu se 
lasă călcat de oşti chiar acum cînd pare căzut la pămînt. 

— Au pomenit valahii ceva despre luptele cu Mahmud? 

— Nici o vorbă, strălucitorule! În Balcani lumea se minunează 


şi nu crede să fi fost război. Totuşi două mii cinci sute de morţi 
şi răniţi stau mărturie. 

— Mda! murmură Ibrahim. Asta e tot? 

— Nu, strălucitorule! interveni Khidr. Iscoadele noastre din 
Ţara Românească au auzit unele zvonuri. Se zice că Mihai-vodă 
ar pregăti oşti în Munţii Bucegi. Din păcate, nu se poate 
pătrunde acolo. Cei care au încercat nu s-au mai întors. Totuşi, 
alimente şi arme trec mereu pe drumurile către munţi. Şi tot de 
la iscoade am aflat că Mihai-vodă are ginduri să ocupe 
Transilvania cu puterea armelor. 

La auzul acelei veşti, marele vizir sări în picioare uimit. Pe 
faţă i se citea bucuria, dar şi îndoiala. 

„Dacă Mihai-vodă porneşte spre nord cu puterea oştilor, 
înseamnă că nu e atit de slab pe cît l-am crezut, gîndi el. lar de 
va izbindi în Transilvania, toate temerile noastre asupra lui 
Zamoyski se spulberă.” 

Apoi se întoarse către cei doi soli. 

— O Transilvanie sub Mihai-vodă ar fi rău, sau bine? 

— Bine, strălucitorule! rise Mustafa. Dacă valahul atacă 
Transilvania, va face pace la Dunăre. lar ofertele lui Rudolf nu 
vor mai însemna nimic pentru vodă. Cît despre Zamoyski, numai 
Mihai-vodă poate să-i taie castana. Numai de ar fi adevărat. 

— Trimitem alte iscoade în Ţara Românească, hotărî Ibrahim. 

* 


La 2 septembrie, Mihai-vodă primi steag de pace din partea 
Imperiului Otoman. Şi lucru nemaiauzit, un ajutor de zece mii de 
ţechini. În scrisoarea lui Ibrahim se făceau aluzii de încurajare 
pentru ocuparea Transilvaniei şi asigu rări că Ţara Românească 
nu va suferi atacuri din parte tătarilor cîtă vreme va lipsi vodă 
din Bucureşti. 

Începutul de toamnă se arăta frumos. Primii negustori turci 
intrară în Cîmpia Bărăganului să cumpere grîne, vite, oi, miere şi 
lînă. Fusese un an bun. Carele încărcate cu virf se mişcau spre 
Dunăre ca nişte rațe sătule. Perioada jafului fusese înlocuită cu 
cea a negoţului. Satele frumoase, ridicate peste cele pustiite 
cîndva, străluceau printre flori şi livezi. Gospodarii ospitalieri îi 
cinsteau pe negustorii aflaţi în trecere. Se apropia perioada 
tulburelului şi a nunţilor. A pomenilor şi parastaselor uitate 
peste an. A serilor de clacă. Prilej de vinzoleală a tinerilor, sau 
de taclale a celor vîrstnici. Erau atitea prilejuri de petrecere la 


români încît gospodarii, ce-şi îndreptau speranţele asupra 
vinului pînă către postul Paşilor, se luau cu miinile de păr înainte 
de Bobotează. Apoi, căindu-se de nesocotinţă, porneau după 
vinuri spre nord, către podgoriile mari. 


Capitolul 11 


a 5 octombrie Bucureştii se afla în mare fierbere. Curtenii 

lui Mihai-vodă anunţaseră cu două săptămîni înainte 

marele bal din palatul domnesc. Rădvane frumoase purtate 
de cai focoşi treceau fără întrerupere prin faţa străjilor 
zimbitoare. Căldura de la începutul lui octombrie nu mira pe 
nimeni în Cimpia Bărăganului. Ea ţinea de obicei pînă către 
sfîrşitul lunii. Incă nu căzuse bruma, iar gospodarii Capitalei 
puneau la murat gogoşari, gogonele cît pumnul, fragede ca sînul 
fetelor, castraveți mici spinoşi la capete, varză, a cărei zeamă 
căpăta în postul Crăciunului tărie de vin, ardei umpluţi cu varză 
ce se dovedeau peste iarnă mai buni ca ambrozia, sau 
ascundeau în fin vestitele noastre mere roşioare ori creţeşti, 
care ţineau pînă prin martie. In poduri se aşezau ciorchini de 
struguri ceruiţi la capete, prune şi mere uscate aduse de pe la 
dealuri. In cămări sau pe policioare, gutui mari cît căpăţina de 
varză roşie, al căror miros te ducea cu gindul spre dulce 
binecuvîntare. 

Lumînările multe prin sălile palatului domnesc, făciliile 
aşezate prin colţuri de curte aduceau în seara aceea o 
atmosferă de sărbătoare. Mihai-vodă lepădase straiele din 
catifea, pentru minunatul port românesc de la Jiu. Cămaşa, 
frumos lucrată în arnici negru pe la poale şi pe la pumnaşi, era 
un dar al mamei sale Tudora. Zeghea şi iţarii o frumoasă atenţie 
a soţiei. Opincile din piele de porc, meşterite de dibaciul Ducu, 
un semn de prietenie. 

Invitaţiile numeroase trecuseră chiar în Transilvania, de unde 
coboriseră în goană mare frumoase trăsuri înconjurate de tineri 
călăreţi. Din rădvanele trase cu măiestrie la scară coborau 
jupîniţe îmbrăcate în mătăsuri scumpe, cu bijuterii ce luau 
privirile, sau în dragul port românesc ale cărui lucrături de mînă 
întreceau strălucirea mătăsurilor. Munteni falnici, spătoşi, se 
încrucişau cu olteni îndrăzneţi şi iuți de la Jiu şi Olt. Bucureştenii 
aplecaţi spre eleganța modei Apusului se întreţineau cu tineri 
focoşi de prin părţile Vrancei şi Buzăului. Curteni bătrîni în intrigi 
şi cuvinte cu tîlc, făceau ochii mari de sinceră uimire în faţa 
atitor frumuseți adunate acolo. Crai înrăiţi în sfintă şi 


omenească desfrinare nu se puteau hotărî unde să-şi arunce 
năzile. Viteji luptători de la Şerpăteşti, Putinei, Hirşova, Giurgiu, 
Rusciuk, Silistra sau Călugăreni, se simțeau pierduţi între sutele 
de fete, una mai frumoasă ca alta, care-i priveau doar în treacăt 
cu sfiiciunea de veacuri a sexului slab, însă cu precizia unui 
cîntar fără sminteală. Mari boieri aplecaţi spre demnitate şi 
dulce trufie îşi uitaseră aerele undeva pe la uşi, amintindu-şi cu 
regret că nu mai sînt tineri. Unchiaşi uitaţi de păcatele lumești 
se înviorau din senin, se lepădau de junghiurile trecătoare, 
dornici a se prinde la dans. Bărbaţi credincioşi, chibzuiţi la 
purtare, se fofilau de lîngă neveste parcă înţepaţi de streche, 
dornici să privească măcar o clipă în decolteurile ademenitoare. 
Preoţi adînciţi în pioase gînduri sfinte se înfiorau cu privirile 
lacome, promiţindu-şi a-şi spăla păcatele gîndului cu lungi 
rugăciuni. Jupînese trecute de anii ispitelor se îmbujorau 
privindu-i pe tineri. 

Hangiul Cristache Mutu, a cărui guşă se legăna ca o tobă 
umplută, fusese tocmit pentru o noapte a priveghea buna 
rinduială a bucatelor şi vestitelor vinuri româneşti. Apucat de 
obişnuita lui limbariţă, lăuda fiecare soi în parte cu atita dulce 
convingere, încît nici invitaţii aplecaţi spre cele cucernice, sau 
spre crunte şi vechi vătămări ale pîntecului, nu se opriră la 
mîncărurile uşoare sau la prima cană cu vin. 

Cei mai de seamă boieri ai Ţării Româneşti se întiîlniră acolo 
cu ceva cărturari din Transilvania, cu nobili unguri ca bătrîna 
contesă de Szatmári, contele Francisc Teke şi tînăra Alberta 
Teke, cu sîrbi şi bulgari şi chiar dregători turci trecători prin ţară. 
Nu lipsiră de la bal cîţiva invitaţi mai aparte, ce nu erau obişnuiţi 
ai casei domneşti, cum era cazul Didinei Tufănel, sau al marilor 
negustori Isaia şi Calapăr. 

Vestiţii viorişti şi ţambalagii Cotae, Guşă Dulce, Zamfir, 
Buzău, dimpreună cu marele gurist Dodu şi alţi ortaci la fel de 
buni, însă mai puţin cunoscuţi, porniră încuviințarea să-şi 
strunească cele unelte de cîntat. Sîrba de la Breaza deschise 
balul. Vodă se prinse în joc, spre bucuria invitaţilor. Chirilă Zece 
Cuţite prinse umerii Albertei, iar tînăra îi şopti cu spaimă: 

— Dar nu cunosc dansul acesta. 

— ÎI înveţi, zîmbi Chirilă. Melodiile dansurilor româneşti sînt 
atit de sprintene şi tactul atît de îmbietor încît picioarele şi 
corpul se supun fără greşeală. 


leremia Băicoianu intră alături de Didina. Îmbrăcată cu 
lucruri de împrumut, unele prea largi, altele prea strîmte, fata 
încerca un sentiment de adîncă umilinţă, dar cînd văzu faţa 
radioasă a clucerului, cînd îi citi în lumina ochilor, se prinse în 
joc şi uită de starea sa jalnică. 

— Cine sînt acei tineri frumoşi? întrebă contesa de Szatmári, 
întorcîndu-se către Cae Indru. 

— Care, doamnă? Aici sînt atitea perechi frumoase... 

— Bărbatul înalt şi bruneta aceea focoasă. 

— Da, da, acum îi văd. Tînărul domn e clucerul leremia 
Băicoianu, fiul marelui boier Vintilă. 

— Şi fata? 

— E fiica unui lingurar. 

— Fiica unui ce? 

— A unuia care face linguri. Mihai-vodă le va fi naş. 

— Ei, la dracu! Ştii că boierii valahi sînt isteţi? Ei se pricep a- 
şi primeni sîngele. 

Tinerii de prin părţile Buzăului porniră Sîrba Popilor. Cei aflaţi 
pe margini îi însoţiră cu tactul palmelor. Apoi intrară gorjenii cu 
vestitul Căluş românesc, atit de drag lui vodă. Făloşi ca 
împărații, iuți ca scînteile, aprigi ca în luptă, mari în chiote ca 
nişte scăpaţi, tinerii olteni amuţiră asistenţa. Sub picioarele lor 
sprintene, tari ca fierul, sub bitele lor de lemn de corn, dalele de 
marmură ale palatului domnesc păreau gata a se desface în mii 
de bucăţi. 

Bătrina contesă de Szatmári încremenise. Niciodată nu 
văzuse un dans atit de grăitor, de energic, de sprinten. 
Dansatorii păreau un singur trup. Trupul ritmului. 

— Jesus Maria! murmură cînd se sfîrşi dansul. Dragă domnule 
Teke, ştii ce-mi trece prin minte? Cred că dansurile arată 
vigoarea unui popor. Văzind Căluşul, mă dumiresc abia acuma 
cum a fost cu putinţă ca şaptesprezece mii de valahi să învingă 
la Călugăreni o sută optzeci de mii de turci. 

Pierduţi pe aleile imensului parc de castani, leremia şi Didina 
păşeau sfioşi unul lîngă altul. Se cunoscuseră cu cîteva luni în 
urmă în piaţă la Zece Mese. Văzind-o atît de fermecătoare în 
hainele ponosite, clucerul mai curajos decît acum, încercase a-i 
fura un sărut. Palma fetei căzu atit de grea încît leremia 
Băicoianu, cel ce luptase la Călugăreni ca un leu, cel căruia 
sîngele duşmanilor sau al său îi acoperea rănile multe, cel ce se 


aruncase după un steag turcesc înfruntind moartea, o privise 
uluit. Acum păşeau unul lîngă altul şi nu ştiau ce să-şi spună. Îşi 
făuri seră atitea planuri ale vorbelor, dar toate păreau acum 
nelalocul lor. Se mai întîlniseră de două ori şi de fiecare dată 
doar ochii lor vorbiseră. 

Didina Tufănel, tînăra de a cărei gură se temea o mahala 
întreagă, tînăra care îi rupsese cîndva o ureche jupînului 
Panaiotis, negustorul de covoare din Uliţa Mare ce se legase de 
ea cu ginduri păcătoase, călca temătoare şi sfioasă lingă 
frumosul clucer. La cea de a doua întîlnire, leremia îi pomenise 
ceva despre căsătorie, dar atît de încruntat încît numai inima ei 
pricepuse. Acum leremia îşi propusese a fi mai curajos, însă 
amina cuvintele, gîndindu-se că-i va vorbi despre dragostea lor 
la prima răspîntie a parcului. Însă răspîntiile treceau una după 
alta. Ajunseră lîngă zidul împrejmuitor. Apoi o luară îndărăt, iar 
tînărul observă cu spaimă că se apropie marginea parcului 
dinspre curte. Dacă ea ar fi fost fiică de boier, lucrurile ar fi 
decurs destul de simplu, dar cum ea se arăta mîndră în sărăcia 
ei, se temea să nu o supere din te miri ce greşeală. îi prinse 
mîna. Degetele ei tremurară uşor ca aripile puiului de vrabie 
căzut din cuib. 

— Nu ne potrivim, spuse ea strîingîndu-i mîna cu toate 
puterile. Domnia-ta eşti boier. Noi sîntem atît de săraci încît abia 
am găsit cu împrumut straiele de pe mine. E drept că am învăţat 
să scriu şi să citesc. Pentru asta i-am slujit părintelui Gherasim 
un an întreg. Însă cu jupiîniţele nu ştiu să mă port. lar ţiitoare... 
să nu-ţi închipui că... Apoi nici nu ştiu dacă te plac... chiar dacă 
puţin... 

leremia zimbi în întuneric. Strinsoarea degetelor şi chiar 
prezenţa ei acolo îi contrazicea vorbele. Un gînd viclean îi veni 
în minte. 

— Atunci, spuse el cu prefăcut oftat, nu mai am nici o 
speranţă. Te-aş ruga însă frumos cu multă umilinţă să mă laşi a- 
ţi săruta ochii în semn de rămas bun. 

Degetele ei slăbiră strinsoarea brusc. Inima parcă înce tase a 
bate şi o cuprinse un fior de frig. leremia se aplecă spre ea, dar 
nu-i căută ochii, ci gura. Buzele ei aşteptară tremurind, ca ale 
copiilor gata să plîngă. Apoi, timpul încremeni pentru ei. Braţele 
ei se înălţară spre git cu timide opriri. Ale lui, sprintene, pline de 
nerăbdare şi puternice, îi cuprinseră mijlocul. Şoaptele dintre 


sărutări împliniră frazele lungi ce nu-şi mai aveau cătare. 

— Mergem chiar acum la vodă! hotărî el. M-am rugat de el să 
ne fie naş. 

Ea aprobă printr-un semn de supunere. 

Tufănel-tatăl, îmbufnat peste măsură că nu primise invitaţie 
la balul din palatul domnesc şi bucuros peste măsură că 
scăpase de un asemenea chin ce l-ar fi băgat în mormînt înainte 
de a păşi prin poarta palatului unde se aflau toate mărimile ţării, 
se cinstea cu nişte secărică adusă de cumătrul Zavaidoc. Acesta 
întrecuse măsura băuturii şi-i tot spunea ceva la ureche, dar 
bătrînul Tufănel nu înţelegea o iotă, fiind ocupat cu gîndurile 
sale. 

„Dacă leremia vine să mi-o ceară pe Didina... adică nu... alde 
tat-su... că el e mai... şi eu doar la început îi zic: 

«Cuscre, n-o dau. N-o dau că... N-o dau că n-am eu chef.» 
Asta e! Să dea boala dacă nu-i zic taman aşa! Ce dacă e boier 
mare? Să ştie şi boierii.” 

— la mai taci dracului, bă Zavaidoc! Să ştie şi boierii că noi 
ăştia oropsiţi avem şi noi asta... cum dracu-i zice? La urmă, cînd 
cădem la învoială... adică nu. Să mă pupe ei întîi. 

— Ce naiba bombăni acolo? se interesă doamna Tufănel, 
trezită din gîndurile ei ce umblau pe la curtea domnească. 

— E, te, tee! Pă toate vrei să le ştii, o repezi bătrînul. Dacă 
vin cuscrii... 

— Totul e să pui o vorbă bună pe lîngă boier, stărui Zavaidoc. 
Dacă vrea el, mă poate băga la curăţenia oraşului. Îi zici? 

— Ce să-i zic? 

— De măturoi... 

— Care măturoi? se încruntă Tufănel. 

— Cum care măturoi? grăi Zavaidoc. Nici n-ai ajunseară între 
boieri şi o faci pă al dracului. Că numa boierii, cînd le ceri, n- 
aude nimic. E surzi şi tace. 

In vreme ce dansurile româneşti ridicau parcă palatul în 
slăvi, în vreme ce tinerii invitaţi începură a se privi cu mai puţină 
sfială, iar jupînesele şi bătrînii boieri chibzuiau la viitoare şi 
apropiate nunţi ale fiilor şi jupiîniţelor, vodă părăsi marea sală a 
balului. O seamă de bărbaţi schimbară între ei semne tainice, 
apoi se mistuiră spre cămara de lucru a domnului Ţării 
Româneşti. Ochii lui Mihai-vodă străluceau ciudat. Vechea lui 
încruntare se schimbase într-un zîmbet frumos. 


— lată, prieteni, zise privindu-şi boierii pe rînd, asemenea 
bucurie n-am avut de mulţi ani. Deschidem Sfat de taină fără să 
ne amenințe vreo primejdie. Ce am hotărît împreună acum 
cîteva luni s-a dovedit înţelepciune. Ne-am păcălit duşmanii 
slobozind oştile şi arătîndu-ne slabi. Am căpătat la tratative cu 
Casa de Austria aprobarea să luăm prin forţa armelor vechiul 
pămînt românesc al Transilvaniei. Dibăcia solilor noştri ne-a 
adus marele steag de pace al Porții Otomane, şi încurajarea 
marelui vizir Ibrahim, în vederea intrării noastre peste Carpaţi. 
Ne-am refăcut pe ascuns puterile armate, lăsînd să se înţeleagă 
că sîntem slabi. Avem azi 8400 de oşteni în Munţii Bucegi. 
Frumoşii noştri oşteni îmbrăcaţi unul ca altul în roşu au învăţat a 
mînui sabia, pistolul sau cuțitul la şcoala celor mai vestiți 
luptători ai neamului, Cae, Chirilă, Ducu, Preda Buzescu, 
Costache, Băicoianu şi Calomfirescu, la care se adaugă părintele 
Grasa. Armata Bucegilor înzestrată cu frumoşi cai de rasă, 
lipsită de zale şi fierăraie fără rost, e cea mai sprintenă din 
partea de răsărit a Europei. Ea va hotărî victoria noastră în 
Transilvania. Udrea, Preda şi Radu Buzescu, aceşti neobosiţi 
luptători ai neamului, au ridicat din îndemnul nostru oştile 
Mehedinţilor şi Jiului. Numărul tinerilor oşteni din cele două 
tabere se ridică la 11000. Avem azi destulă oştire să intrăm în 
Balcani pînă la Constantinopol. Dar Balcanii nu sînt ai noştri. În 
Balcani nu-i pămînt românesc, chiar dacă popoarele de acolo ne 
doresc. Noi de pămîntul neamului românesc ne îngrijim azi. Prin 
unirea românilor din Transilvania cu Ţara Românească, făurim o 
dorinţă a poporului nostru, veche de sute de ani şi ajungem o 
naţiune puternică. lar de acolo pînă la cucerirea Moldovei va fi 
un pas. Dar să nu vorbim azi despre Moldova. Numai timpul va 
vorbi. Acum a venit ceasul în care vă poruncesc şi vă rog să 
porniţi cu mine spre Transilvania. Către sfîrşitul lunii vom da 
bătălie cu Andrei Bâthory, acel prinţ, acel cardinal, ce nu are 
alte scopuri decît de fală şi se vrea conducător al popoarelor 
pînă la Dunăre. Nu va fi uşor să cîştigăm această bătălie. Mulţi 
dintre noi poate nu vor mai ajunge să vadă victoria noastră. 
Spun victorie, fiindcă noi nu ne putem îngădui să pierdem o 
singură luptă. Azi, cîştigarea unei bătălii nu se mai face numai 
pe cîmpul de luptă. E un slab general cel care crede astfel. Ea se 
pregăteşte cu migală chiar înainte de pornirea oştilor. De vom 
face greşeli, în loc să cucerim Transilvania, Ţara Românească va 


intra în cruntă robie. Nici oştenii nu trebuie să ştie încotro ne 
îndreptăm, ci să se dumirească la fiecare pas. Iscoadele 
principelui, ale turcilor, în care nu am încredere, ale 
moldovenilor şi polonilor stau la pîndă. De vom uni Transilvania 
cu Ţara Românească, chiar dacă vieţile noastre vor sta în grea 
cumpănă, urmaşii vor fi mîndri de noi şi ne vor pomeni cu 
dragoste. Acum, aştept părerile voastre. 

— Măria-ta! grăi Aga Leca. Sintem destul de puternici pentru 
a nu ne mai feri de nimeni. Avem douăzeci şi şase de mii de 
oşteni înarmaţi pînă-n dinţi. Vom alerga spre Transilvania atît de 
iute, încît se va cutremura lumea în drumul nostru. Atitea înjosiri 
am adunat de la Andrei Báthory, că m-ar unge pe inimă dacă i- 
am porunci să părăsească principatul. 

— O vom face, rise Costache Caravană, însă nu acum. 

— Aşa e, Leca! încuviinţă domnul. Omul înţelept ştie să 
rabde pînă cînd îi vine lui bine. li vom da asemenea poruncă, să 
ne astimpărăm inimile, dar nu azi. Miine îi trimitem scrisoare lui 
Báthory şi-l înştiinţăm că oştile noastre puţine se pregătesc a 
cobori în Balcani şi aşteptăm cu multă supunere aprobarea sa. 
Lovitura noastră de căpetenie va fi surpriza. Cînd vom fi văzuţi 
în Transilvania, va fi prea tirziu să se mai ridice oşti mari 
împotriva noastră. E drept că Andrei are sub arme treizeci şi trei 
de mii de oşteni. Că oastea ce o ducem peste el cuprinde doar 
douăzeci de mii, dar lon Cristu ce se ascunde în castelul din 
Obreja sub numele de conte Hans Beckembauer, a tratat în 
secret cu secuii şi cu saşii de acolo. O mie de saşi sînt gata să ni 
de alăture. Şase mii de secui aşteaptă semnul nostru. La aceştia 
se vor adăuga patru mii de iobagi români cam slab înarmaţi, ce-i 
drept, însă de mare trebuinţă. lată deci că vom fi mai puţini 
doar cu două mii. Dacă Andrei află din vreme gîndurile noastre, 
are timp a-şi dubla numărul oştilor. Am putea întrece numărul 
lor, adăugindu-i pe cei şase mii de tineri rămaşi sub arme din 
oastea mare. Chibzuiala ne opreşte de la asemenea greşeală. 
Armata aceasta de şase mii va rămîne în Bucureşti sub 
comanda vornicului Dumitru. O călcare din partea turcilor, 
tătarilor sau moldovenilor, în lipsa noastră, nu trebuie să 
găsească Tara Românească lipsită de apărare. Udreo! se 
întoarse domnul spre aprigul războinic. 

— Poruncă, măria-ta! 

— Pleci în zori să iei comanda armatei Mehedinţilor! Radule! 


— Poruncă, măria-ta! se înclină tînărul cărturar din familia 
Buzeştilor. 

— Pleci în zori să iei comanda armatei Jiului! Ridicaţi cele 
două armate prin Munţii Olteniei, pînă aproape de graniţa 
principatului! Aşteptaţi ascunşi în păduri! La 21 octombrie veţi 
primi ştafete cu alte porunci. Leca! 

— Poruncă, doamne! 

— Baba Novac! 

— Aici, măria-ta! 

—  Porniţi în zori şi puneţi pe picior de plecare Armata 
Bucegilor! Totul să fie gata la semnul meu! Predo! 

— Poruncă, măria-ta! 

— Pleci în zori la Alba-lulia şi-i ceri cu multă supunere lui 
Andrei să aprobe intrarea noastră în Balcani! 

— De ce nu pornim chiar acum? întrebă înfierbîntat de 
entuziasm Calomfirescu. 

În locul lui vodă răspunse Cae Indru: 

— Fiindcă turcii îşi risipesc oştile în vederea iernatului, cu 
cinci-şase zile înainte de Sfîntul Dumitru. 

— Aşa e! aprobă vodă. Nimic nu trebuie să ne scape din 
vedere. E ceasul cel mai mare din viaţa poporului român. 

O oră mai tirziu, domnul Ţării Româneşti reveni în sala 
balului şi nimeni dintre invitaţi nu bănui că la doi paşi de jocuri 
şi cîntece se hotărise viitorul neamului. 

Clucerul leremia Băicoianu, uşor îmbujorat, veni în faţa lui 
vodă ţinînd-o de mînă pe tînăra lui iubită. 

— Măria-ta! grăi el şovăielnic. Aceasta e fata despre care am 
avut îndrăzneala a vă pomeni. 

Domnul făcu ochii mari a sinceră şi neascunsă uimire. Auzise 
că ar fi frumoasă, dar tinăra din faţa lui întrecea toate 
închipuirile. Înaltă şi mlădie, aplecată mai mult spre clasicele 
forme lungi, cu tenul mat şi limpede ca apa de izvor, cu ochii 
albaştri adînci, cu buzele fragede ca ale copiilor alăptaţi, cu 
ţinuta mîndră ca a unei prințese, Didina tulbură privirile celor ce 
asistau la prezentarea ei. 

— la te uită! grăi vodă zimbind. Clucerul a ştiut să-şi aleagă 
mireasa. Ce spui, fină? 

— Doamne! se aplecă cu graţie înnăscută. Alegerea am 
făcut-o amindoi. 

— Aşa, aşa! rise domnul. Oricit ar fi de frumos şi de boier 


tînărul Băicoianu, fetele noastre nu-i cad în braţe ca oile. Cel 
puţin aşa am înţeles din răspunsul tău şi mă bucură această 
mîndrie. Am hotărît să vă fiu naş, dar după răspunsul de 
adineauri, te pomeneşti că nu mă vrei. Şi n-ar fi mirare. De fapt, 
mirii trebuie să-şi aleagă naşul. 

— Măria-ta! răspunse cu îndrăzneală tinăra fecioară. Aşa e 
obiceiul, dar în cazul de faţă, numai domnul ţării are dreptul să 
hotărască. 

— Măi să fie! se minună Mihai-vodă de isteţimea ei. Pari o 
curteancă înnăscută. Haide, sărută dreapta naşului şi să fie într- 
un ceas bun! 

„Dumnezeule! gîndi bătrînul boier Băicoianu, tatăl clucerului. 
Nărodul de fi-miu ştie să aleagă. Rar am văzut atita graţie şi 
frumuseţe la un loc. Îmbrăcată cum trebuie, va arăta ca o regină 
a jupiniţelor noastre.” 

— Te bucură gîndul bogăției viitoare? întrebă vodă cu 
vicleană vorbă. 

— Nu, măria-ta! Mă nelinişteşte. Fericirea nu stă în cumpăna 
averii. 

— Adevărat! răspunse vodă. Dar o completează. 

— Uneori, zimbi fata arătîndu-şi dinţii minunaţi, bogăţie de 
preţ a tinerilor din familia Tufănel. În vară, tatăl meu s-a întors 
de la Sulina cu opt galbeni. Vă închipuiţi măria-ta, că în casa 
noastră galbenii se întîmplă ca merele în plop. Din ziua în care s- 
a întors cu galbenii, n-a mai avut linişte. Noaptea, proptea uşa 
cu pari groşi. Altădată o lăsam descuiată. Dormea numai cu 
toporul, cuțitul, sapa, sabia, şi două toroipane de lemn aşezate 
lîngă el. În fiecare zi le găsea altă ascunzătoare. Toată spoitura 
casei era numai o săpătură. Într-o noapte s-a sculat numai 
broboane. Uitase unde îi pitise. În schimb, nea Ciripoi, care 
venise tot cu opt galbeni, s-a îmbătat într-o seară şi s-a întors 
acasă fără ei. Ori i-a pierdut, ori l-a uşurat careva. De două luni 
boleşte nea Ciripoi şi vorbeşte în dodii. 

* 


Nu mică fu surpriza părintelui Grasa, cînd se pomeni cu 
fălcosul alături. Măsuţa de răchită a părintelui, cărată de slujitori 
sub castanii de la marginea parcului domnesc, arăta aplecare 
spre cumpătarea sfintă. O singură cană de tămiios se odihnea 
cuminte pe blatul ei. Dar păcatele lumii nu stau niciodată la 
vedere, ci ascunse cu grijă. Sub masa atit de paşnică în 


cumpătarea ei, se deschidea drumul către iad, măturat frumos 
şi ademenitor. Două găleți cu năbădăiosul lichid, cărate din 
îndemnul păcatului de mîinile lui Cristache Mutu, abia îşi 
trăgeau sufletul. Una plină ochi, cealaltă într-o stare de plins, 
fiindcă se golise aproape de tot. Paşnica ulcică lucrase temeinic 
asupra ei dovedind proverbul atît de cunoscut că: „Buturuga 
mică răstoarnă carul mare.” Părintele Grasa, mai înţelept după 
fiecare cană, cugeta adînc asupra unei teze biblice. 

— Scuzaţi, domnule! se aplecă fălcosul încercînd să dea mai 
multă putere picioarelor ce se porniseră a nu se mai supune 
corpului. Sînt trei ceasuri de cînd vă caut cu gura însetată de 
plăcerile păcatului şi inima gata a primi vorbele voastre 
înțelepte. Sînt trei ceasuri de cînd marele meu suflet păcătos 
tinjeşte după adîncimea cugetărilor voastre. Vă mai amintiţi 
despre minunata noapte petrecută cu domnia-voastră la 
Privighetoarea de aur? Despre minu nata seară, cînd mi-aţi 
mărturisit ceva din viaţa voastră de duhovnic? 

Părintele Grasa clipi des pentru a-şi limpezi vederile. Apoi 
grăi cu siguranţa cam şubrezită de munca aspră a golitului 
găleţii: 

— A, fălcosul? Dumneata eşti fălcosul care... 

— Chiar aşa domnule! Am fălcile mari. Aceasta e o trăsătură 
caracteristică familiei noastre. Nu-mi amintesc să fi fost în 
stirpea noastră un singur bărbat lipsit de asemenea haruri. 
Despre femei nu mai spun. Au fost cazuri cînd femeile ne-au 
întrecut în mărimea şi puterea fălcilor. 

— Nu înţeleg, rosti cu seninătate Grasa. 

— Aveţi răbdare domnule! Care au fost virtuțile cele mai de 
seamă ale stirpei voastre? 

lezuitul răspunse fără a se gîndi mult: 

— Cumpătarea, femeile, vinul şi puterea pumnului. 

— Creştineşti virtuţi, grăi fălcosul. Ei bine, la noi virtutea cea 
mai de seamă a fost grija pentru mîncare. De sute de ani stirpea 
noastră aleargă după ea apucată. Rar s-a întîmplat ca femeile şi 
bărbaţii noştri să facă mofturi sau alegere la bucate. Cînd eram 
prunc, îmi amintesc bine că ieşeam dimineaţa cu seniorul casei, 
adică ilustrul nostru părinte, cu doamna, mama noastră, şi cu 
cei şaptesprezece fraţi de sînge. Totdeauna foamea se arată 
mai cumplită seara decît dimineaţa. leşeam deci în uliţă cu 
seniorii în frunte, iar acolo unde neghiobii nu găseau nimic bun 


de mestecat, noi aflam totdeauna. Tot ce nu era bine prins în 
piatră sau în zid trecea printre fălcile noastre. larbă, oase, 
petice, coji, adică ce nu era fier sau piatră, încăpea fără urmă 
între fălcile noastre. lar dintre noi, Delphinul familiei, ce se 
nimerise o lady încă de la virsta de trei ani, se arăta cea mai 
sprintenă. Dacă nimeream într-un lan de grîu, lăcustele păleau 
de ruşine în faţa stirpei noastre. lată, domnule, de ce la noi 
fălcile au căpătat asemenea proeminențe. Cînd am împlinit 
vîrsta de cincisprezece ani, seniorul casei mi-a poruncit să plec 
în lume pentru a mări fala neamului meu. Nu mi-a dat nici arme, 
nici poveţe. Eram născut cu fălcile mari. Întîi am fost argat la un 
boier de prin partea locului. Făcînd el nesocotinţa de a mă lăsa 
singur un ceas în cămară, m-am apucat creştineşte de ce era 
acolo şi, spre mîndria stirpei, în binecuviîntatul ceas am lăsat 
numai pereţii şi rafturile. Am ajuns la Viena, unde am fost 
slujitorul unui cavaler ce nu arăta prea înstărit. Nu i-am ronţăit 
calul dintr-o aplecare creştinească spre milă, mulţumindu-mă 
doar cu hamurile din piele. La vîrsta majoratului m-am aciuat pe 
lîngă un călugăr mai obidit decit mine. El mi-a deschis ochii spre 
cugetări înalte. El mi-a arătat versetul din Biblie unde scrie 
negru pe alb că păsările cerului nici nu ară nici nu seamănă, dar 
se îndestulează fiindcă le poartă cineva de grijă. „Cu atit mai 
vîrtos, îmi spunea el, oamenii trebuie să creadă că cineva le 
poartă de grijă.” 

Sînt douăzeci de ani, domnule de cînd meditez asupra 
versetului şi caut a vedea unde a greşit stirpea noastră. Fiindcă 
numai o greşeală ne-a abătut de la asemenea haruri. 

—  Nimicnicii! Nimicnicii! Toate sînt nimicnicii! grăi cu 
semeaţă voce părintele Grasa. În viaţa viitoare stă puterea 
noastră. 

— Se poate domnule, răspunse fălcosul. Şi călugărul mi-a 
pomenit acest lucru. 

Spunea că cei doi oropsiţi, se vor bucura în viaţa viitoare de 
toate bunurile lumii. Îl cred, însă mi-e groază de un lucru. 

— Care e acel lucru? se întinse Grasa peste paşnica masă. 

— Mă gindesc, domnule, că stirpea mea din totală neştiinţă 
s-ar abate şi pe lumea cealaltă de la unele precepte subtile, iar 
pacostea ar rămîne în vecii-vecilor peste noi. 

— Da, nu-i exclus, răspunse iezuitul. Voi medita, domnule, 
asupra acestei chestiuni. 


— Vă mulţumesc, domnule! De la ultima noastră discuţie, m- 
am tot gindit la voi şi la averea voastră din Franţa. Avînd 
amindoi aceeaşi inimă simţitoare, socot că ne potrivim. Eu aş 
putea să plec acolo cu voi în calitate de slujitor credincios. 

— Da şi eu m-am gîndit la asta, dar nu pot pleca acum. Am 
aici o seamă de prieteni care încă au nevoie de mine. Pe domnia 
ta te pot angaja chiar din acest moment ca scutier. Ştii să 
mînuieşti o sabie? 

— Ştiu, domnule şi nu tocmai slab. 

Contele Francisc Teke, tînăra contesă Alberta Teke şi Chirilă 
şedeau retraşi lîngă o fereastră a imensei încăperi. 

— Cererea domniei-tale mă onorează, grăi contele privindu-l 
pe Chirilă. Şi sînt convins că fiica noastră va găsi în domnia-ta 
un soţ bun. Totuşi se ivesc unele piedici. Familia noastră e una 
dintre cele mai vechi şi mai nobile din Transilvania. Domniei-tale 
îţi lipseşte un titlu atît de necesar înrudirii propuse. 

— Vă înşelaţi, conte, zîmbi enigmatic Chirilă. Nu ne lipseşte 
asemenea titlu. Cinstea voastră mai presus de orice gînd îmi 
îngăduie să vă dezvălui acest secret, fiind convins că-l veţi 
păstra cu sfinţenie pînă cînd va veni vremea dezvăluirilor. 

Zicînd acele vorbe Chirilă se aplecă la urechea contelui şi-i 
spuse ceva în şoaptă. Faţa lui Teke se lungi de mirare, apoi 
răspunse: 

— Într-adevăr, nu mai există nici-o piedică între noi. La 
primăvară putem face pregătirile de nuntă. 

Obrajii frumoasei Alberta se îmbujorară brusc. 

Se apropiau zorile. Preda Buzescu, Udrea, Baba Novac, Leca 
şi Radu Buzescu părăsiră curtea domnească arătindu-se obosiţi. 
După un ceas ei călăreau sprinteni pe drumurile hotărite de 
Mihai-vodă. Primii paşi spre cucerirea Transilvaniei fuseseră 
făcuţi. Se va împlini oare această dorinţă? Şi de va fi aşa, ciţi vor 
mai rămîne în viaţă după luptele ce se anunțau grele? 

Hangiul Cristache Mutu, Costache Caravană şi Sile Adormitu 
stăteau la o masă de răchită, cu trei ulcele goale aşezate în faţa 
lor. O masă cu blatul trist prin lipsa vinului şi bunătăţilor. Chiar 
dedesubt masa arăta jalnică, fiindcă cele trei găleți goale nu 
puteau aduce un sprijin îmbietor la petrecere. Somnul juca 
moale sub genele lor. Sile încercase de cîteva ori să cînte la 
urechea lui Costache, dar năbădăiosul îl oprise de fiecare dată. 

— Nu! Nu dragul meu Sile! spuse acesta cu blindeţea omului 


gata să lovească. Răgetul tău aduce cu cel de catir înjunghiat şi 
mă poartă cu gîndul spre pistoale. Or, socot că nu e cazul să fac 
prăpăd printre oamenii paşnici. Nu! Chiar dacă o iei mai subţire, 
mă apucă asemenea furie încît aş păcătui crunt fărimînd 
jumătate din palatul domnesc. De cum deschizi gura, îmi vine 
aşa din senin să mă apuc cu dinţii de pereţi şi să ies prin tavan. 

— Domnule Costache Caravană, grăi Sile cam descumpănit. 
Cunosc oameni care capătă mincărime de piele, sau fac bube 
dulci, sau se îmbolnăvesc de pîntec ascultind o melodie cîntată 
prost. Însă pînă azi nu am întîlnit un om atît de pornit ca 
domnia-ta. Fără să mă laud, aş putea spune cu mina pe inimă că 
am cîntat adesea pe la cumetrii, nunţi, botezuri, sau chiar la un 
parastas. Ascultîndu-mi vocea năpraznică, e drept că oamenii s- 
au încăierat între ei zbierînd ca apucaţii, însă nu cu gînduri de 
omor. E pentru întiia oară cînd mi se întîmplă asemenea 
pocinog. lată că înțeleptul hangiu Cristache a şezut foarte liniştit 
cînd mi-am acordat vocea, fapt ce îmi dă speranţe pentru 
viitoarele demonstraţii vocale. 

— Domnule! interveni Cristache Mutu, adunîndu-şi gîndurile 
de tăria vinului mult. Departe de a vă strica spe ranţele şi 
plăcerea cîntecului, ce se dovedeşte la domnia-ta mai mare 
decit harul vocii, vă mărturisesc plin de tristeţe că un cîntat 
prost îmi sleieşte puterile. De cum aţi deschis gura am simţit o 
moleşeală în mădulare, iar dacă aţi fi continuat a vă produce 
pînă la capăt, m-ar fi apucat damblaua. De cînd e lumea au 
existat femei şi bărbaţi plini de nobleţe, dar lipsiţi de ureche 
muzicală, care, bănuindu-se hărăziţi cu voce, i-au năpăstuit pe 
cei din jur. De cînd e lumea marele procent de cîntăreţi l-au dat 
afonii. Ei sînt gata să cînte în orice prilej din dragoste pentru 
semenii lor şi dintr-un orgoliu nemăsurat. Cu cît afonia se arată 
mai mare la un om, cu atît el simte dulce şi adincă chemare 
spre nobila demonstraţie. Am auzit că vrei să te însori cu una 
dintre fetele jupînului Calapăr. Pasul domniei-tale e bun şi 
chibzuit. Averea jupînului Calapăr trebuie tocată de un om 
harnic. Totdeauna oamenii string mai mult decit au nevoie. În 
orice casă de creştin ai căuta, găseşti lucruri adunate cu trudă şi 
fără rost. Chiar şi la mine. Avem căni de porțelan aduse din 
Apus cu multă trudă. Avem pahare cumpărate pe aur. Avem 
căni de pămînt ars meşteşugite frumos. In locuinţa mea găseşti 
oricind vreo două sute de căni şi pahare, de pe care eu şi 


Smaranda ştergem praful cam la două săptămîni fiindcă nu 
folosim decît două căni proaste şi rupte la buză. Întreabă-l pe un 
creştin de ce le-a strîns! Întreabă-mă pe mine care n-am măcar 
copii! Nimeni nu ştie ce să răspundă. Şi chiar de aş avea copii, 
acestora nu le plac vechiturile noastre, fiindcă moda şi gusturile 
nu stau pe loc. l-am zis cîndva Smarandei să ne bem ceaiul din 
frumoasele căni de porțelan. S-a uitat la mine ca la un smintit. 
Grozav sîntem de nărozi, avînd în vedere că trăim o singură 
dată. De cum facem ochi şi puţină gindire, alergăm ca apucaţii 
să adunăm. Să mă ia naiba că nu mai ştiu de unde am plecat! 

Cei doi prieteni l-ar fi ajutat cu dragă inimă dar şi gindurile 
lor erau risipite. 

Afară se limpezea dimineaţa. Rădvanele ieşeau din curtea 
domnească şi se mistuiau pe ulițele frumos pietruite. Zgomotul 
roţilor se auzeau pînă departe. Peste castani se abătu o roată de 
vînt ca o părere. Crengile subţiri îşi plecară trupurile ca într-o 
reverență umilă. Trunchiurile dormeau nepăsătoare. Începea o 
zi ca oricare alta şi era linişte în ţară. 


Capitolul 12 


iua de 21 octombrie a anului 1599 debută cu ceaţă. O 

ceaţă groasă, leneşă, obişnuită în munţii Olteniei la mijloc 

de toamnă. Puțin după ceasurile nouă, soarele puternic 
reuşi să treacă prin ea. Curenţii de aer o minau din urmă de 
parcă o trăgeau la darac. Zdrenţuită la rasul pămîntului, sau în 
fuioare lungi pe înălţimi, ceața îşi irosea ultima vlagă. Satele de 
munte cocoţate pe curmături, sau rinduite frumos prin văi, 
apăreau mai limpezi, mai proaspete. Patru călăreţi, ai căror cai 
înspumaţi arătau drum lung parcurs fără oprire, descălecară la 
marginea unui sat. 

— De cite ori văd ceața trăgindu-se leneşă peste păduri, mă 
gîndesc la un basm, grăi Chirilă Zece Cuţite. 

— Eu şi Zambilica, numai la faptul că am putea să ne 
rătăcim, chicoti Costache Caravană. 

— Acesta e satul Crăiţa, spuse Ducu cel lute, bun cunoscător 
al locurilor. La vreme de iarnă jumătate din casele lui sînt goale. 
Vara, întreaga vale se umple de oameni. 

— Care să fie cauza? întrebă Cae Indru. 

— Locuitorii cîtorva sate de la Dunăre, veşnic ameninţaţi de 
prădăciunile turcilor, îşi cresc vitele aici. După Sfîntul Dumitru, 
cînd turcii nu se mai încumetă la călcări, oamenii coboară cu 
animalele spre şes şi le ţin acolo pînă la începutul lui aprilie. In 
Crăiţa e greu de pătruns pe timp de vară. Turcii care au încercat 
şi-au lăsat oasele prin văgăunile munţilor. Crăiţenii se bat ca 
diavolii. 

— Grele timpuri! observă Chirilă. 

Costache, aflat ceva mai încolo, nu luă parte la discuţii. 
Sprijinit cu braţele de un pălanc, privea încîntat hîrjoana a doi 
copii nu mai mari de trei ani, care se jucau de-a mijoarca. Unul 
dintre ei trecuse la pîndă. Opincuţele cam mari pentru picioarele 
lui, pantalonii de pănură ce căzuseră câtre genunchi, 
dezvelindu-i pîntecul şi jumătate din fundul alb spre roz, nu-i 
puneau stavilă agerimii. 

Cae Indru dădu semn de plecare. Cei patru încălecară iar caii 
porniră la pas printre casele multe. In vale îi aştepta Radu 
Buzescu. 


— Ce veşti, prieteni? strigă el de departe. 

— Bune, zimbi Caravană. Oştile Mehedinţilor şi ale Jiului au 
poruncă să fie la Veştem în ziua de 26. Acolo se vor împreuna cu 
Armata Bucegilor. 

— Vor fi, răspunse Radu ai cărui ochi străluceau de bucurie. 

Cam la vremea prînzului cele două oşti porniră pe firul văilor, 
împlinind porunca lui vodă. Cae şi prietenii săi le urmară cu 
privirile o vreme, apoi îşi mînară caii odihniţi pe drumul de 
întoarcere. Prin păduri, frunzele căzute dormeau în tihnă. 

x 

Andrei Báthory fusese la vînătoare. Alături de el călătoreau 
Kornis, Bogati, comandantul oştilor din nord, consilierul 
Ciomîrtan, contele Teleki şi contele Teke. 

— Bună pradă, domnilor, grăi principele satisfăcut. De multă 
vreme n-am mai doborit mistreți atît de frumoşi, iar timpul 
călduros ne-a fost aliat de seamă. Pe o astfel de vreme în 
Polonia... 

Andrei nu-şi putu continua vorba. Un tînăr călăreț prăfuit de 
drum lung apăru dinaintea lor. Kornis îi ieşi înainte. Principele, 
încruntîndu-se de asemenea întîmplare ce-i curmase povestirea, 
strigă aspru: 

— Ce s-a întîmplat, domnilor? 

— Măria-ta! grăi cu umilinţă tînărul călăreț. Baltazar, 
comandantul garnizoanei din Sighişoara, ne trimite cu veşti rele. 
Mihai-vodă s-a ridicat asupra Transilvaniei în fruntea unor oşti 
mari. 

— Ce tot îndrugă nebunul ăsta? rise Andrei dispreţuitor, 
întorcîndu-se către Kornis. Lui Mălai-mare, care nu-i decît un 
cioban şi sluga noastră, i-am poruncit să plece din [ara 
Românească. Poate că s-a ridicat cu familia şi ceva oşteni să ne 
asculte porunca. 

— Măria-ta! răspunse Kornis. În timpul cît a durat vînătoarea 
au mai venit astfel de solii. Le-am oprit să vă tulbure, socotindu- 
le născociri ale saşilor din Braşov. 

— Şi bine ai făcut! Aprobă Andrei. Ciobanul de la Dunăre nu 
are oşti. După lucrările Dietei din Alba-lulia vom porni să 
ocupăm Ţara Românească. Oştile Moldovei sînt aproape de 
Oituz. Hatmanul Zamoyski aşteaptă porunca noastră pentru a 
cobori la Dunăre. Noi avem 25000 de oşteni la care se vor 
adăuga 8000 de secui. Va fi o simplă plimbare pînă la apa 


Dunării. O plimbare cam obositoare ce-i drept, dar ea ne va mări 
faima şi puterea. Solii ciobanului au mijlocit în vară la Praga să 
nu primim recunoaşterea de principe al Transilvaniei. Trimisul 
arhiducelui Maxi milian, care ne-ar fi înștiințat de asemenea 
lucrări, a dispărut pe drum. Abia de curind am aflat că Mălai- 
mare a lucrat împotriva suzeranului său. Azi, împăratul se arată 
dispus a ne acorda recunoaşterea cerută. Domnule Ciomirtan! 
se întoarse către masivul consilier. Dorinţa noastră este să ne 
căsătorim cu distinsa şi  cucernica Maria-Cristina, ruda 
împăratului şi fosta soţie a vărului Sigismund, acea minunată 
doamnă ce a fost prigonită pe nedrept prin cuvinte de ocară. 
Căsătoria ei cu noi va şterge asemenea josnicii. 

Curtenii din jurul principelui îşi reţinură cu greu zimbetele, 
ştiind-o pe Maria-Cristina ca pe o brezaie. 

— Te vei îngriji, domnule Ciomirtan, să-i trimiţi împă ratului 
o scrisoare în scopul acesta! continuă el. 

Frumosul alai intră în Alba-lulia. Era toiul culesului în vii. De 
pe dealuri cobora spre cîmpie mirosna dulce-amăruie a 
piersicilor de toamnă. Carele încărcate cu butii mari se mişcau 
pe dealuri la vale ca nişte corăbii. Boii albi, cu coarnele mari, 
sau roşii, cu coarnele mici, se opinteau în faţa carelor mari ce 
veneau peste ei. În spatele roţilor lutul părea poleit cu aur. 

Către seară, veştile despre călcarea lui Mihai-vodă se 
dovediră nenumărate. Miînios peste măsură, principele îşi pofti 
nobilii la Sfat. 

— Eşti un general slab, domnule Kornis! răcni el. Principatul 
e călcat de oşti duşmane, iar domnia-ta nu ştii mai mult decit 
noi. 

Kornis învățase de multă vreme a se stăpîni. Răspunsul său 
dovedi chibzuială şi-l domoli pe năbădăiosul cardinal. 

— Măria-ta, Mihai-vodă a ieşit ca şarpele la drum, cînd i se 
urăşte cu viaţa. lată că a venit singur să-i zdrobim căpăţina. 
Oştile Transilvaniei aşteaptă porunca voastră. 

— Măria-ta! interveni Bogati. Ar trebui să nu privim cu 
uşurinţă lupta împotriva valahilor. Mihai-vodă e un general 
mare. El n-a pierdut bătălii pînă azi. Şi nu se aventurează într-o 
luptă fără sorţi de cîştig. Socot că ar fi mai bine să-l hărţuim 
pînă cînd primim ajutoare de la moldoveni şi poloni. 

— Ţi-e frică, Bogati? zîmbi cu dispreţ cardinalul. 

— Mi-e frică, măria-ta. 


Curtenii riseră ca la o glumă bună, iar Andrei le ţinu isonul. 
Cînd se mai potoli, îi porunci lui Kornis: 

— Generale, să dai altcuiva oamenii lui Bogati! Nu-mi plac 
fricoşii. 

— Asta nu! grăi cu supărare contele Teke. Domnul Bogati e 
un oştean călit în războaie. 

— Se pare că te opui dorințelor noastre, îl întrerupse 
cardinalul ameninţător. la seama, domnule Teke! 

— Mă opun, măria-ta, răspunse Teke înfruntîndu-i privirile. 
Unele privilegii ne acordă acest drept. Familia noastră ţine oşti 
pe plată. lar pe domnul Bogati noi l-am numit comandant. 

— Mda! răspunse Andrei Báthory înciudat. Vom strica unele 
privilegii cît de curînd. În principat există un stăpîn şi nu-i nevoie 
de mai mulţi. Unde se află Mălai-mare cu oamenii lui? îl întrebă 
pe Kornis. 

— Undeva pe lingă Făgăraş, măria-ta. 

— Ciţi oşteni are? 

— Vreo nouă mii. 

— Atit? Numai atit? de ăştia te sperii, domnule Bogati? 

— Măria-ta! grăi molcom oşteanul. Cîndva am luptat alături 
de Mihai-vodă. El e chibzuit şi viclean. 

— lar noi - inteligenţi, i-o reteză cardinalul. 

— Fără îndoială! continuă Bogati. Observaţi totuşi că valahul 
pe care l-am crezut la pămînt nu numai că are oşti, dar se 
încumetă chiar asupra noastră. Cum a putut el să strîngă oşti 
fără să ştim? 

— Adunătură găseşti totdeauna, rise cardinalul. Armata 
Transilvaniei o va risipi la prima ciocnire. Avem oşteni buni, 
îmbrăcaţi în zale şi chivernisiţi cu arme noi. 

— Adevărat, măria-ta! Dar să luăm seama la valah. Cu puţină 
vreme înainte ne-a cerut aprobarea să coboare sub Dunăre cu 
ceva oştiri mărunte pentru a face unele prădă ciuni la turci. Azi 
ameninţă principatul. Viclenia lui se arată fără tăgadă. 

— Viclenie slabă, domnule Bogati. Locul de luptă nu-l va 
alege ciobanul de la Dunăre. lţi voi arăta cum îl vom face una cu 
pămîntul pe acest cioban. Pornim în zori către Sebeş. Domnule 
Kornis, aduci oastea acolo! Bătălia o vom da la Sibiu. Spatele 
oştirii noastre va fi apărat de zidurile cetăţii. Tunurile de pe 
ziduri îl vor măcina pe cioban. Domnule Ciomirtan, trimite 
ştafete să vină secuii! Fă-i scrisoare cîinelui răzvrătit şi întreabă- 


| de rostul lui în Transilvania! Trimite grabnic solie spre Oituz, cu 
porunca noastră către leremia Movilă să vină spre Sibiu! Aceeaşi 
poruncă i-o trimitem hatmanului Zamoyski. Şi acum, domnilor, 
să facem o partidă de cărţi! Ah, era să uit! Pregătiţi un par mare 
în care să-l aşezăm pe ciobanul răzvrătit! 

Zilele lui octombrie continuau să se arate frumoase. La 
Veştem era cald ca în toiul verii. Oştenii lui vodă se odihneau 
după oboseala drumului greu. Pe prispa unei case de la 
marginea satului, domnul Ţării Româneşti, Aga Leca şi Baba 
Novac şedeau de taină. 

— Pari cam plouat, Leca, spuse vodă privindu-l cu băgare de 
seamă. 

— Am şi de ce, zimbi Leca. Azi trebuia să fiu naş. Se cunună 
o nepoată din Valea Călugărească. Au ăia de acolo un vin, 
măria-ta, de moare lumea. De cîte ori mă tocmesc a fi naş, 
treburile de război îmi strică planurile. 

— Am fost mai chibzuit decit tine, rise domnul. Eu am promis 
a fi naş aproape de postul Crăciunului, cînd vinul a stat din fiert, 
iar timpul nu prea îngăduie desfăşurări de oşti. 

Doi tineri călăreţi opriră lîngă prispă şi le întrerupse 
conversaţia. Clucerul Băicoianu le ieşi înainte, dar vodă apucase 
a se ridica. 

— Cine v-a trimis prieteni? întrebă el. 

— Boierii! Udrea şi Radu Buzescu, măria-ta. 

— Veşti bune? 

— Bune, doamne, zimbiră tinerii. Oştile Mehedinţilor şi ale 
Jiului vor fi aici într-o jumătate de ceas. 

Mihai-vodă vodă le dărui zece galbeni. Vestea era dintre cele 
mai frumoase şi-i spulberă îngrijorarea. Întreaga lui oaste se afla 
acolo, aşa cum prevăzuse din timp. Doar prietenii lui cei mai 
buni, Cae, Chirilă, Ducu şi Costache, dispăruseră de două zile. 

— Te gindeşti la ei, doamne? întrebă Novac ghicindu-i 
gîndurile. 

— La cine? făcu vodă cu prefăcută mirare. 

— Ei, la cine! La prietenii măriei-tale. 

— Mă gîndesc, recunoscu Mihai. 

— Lasă-i, măria-ta! Ştiu ei ce fac. 

Tăcură. Peste cîmpie plutea un nor de praf. 

„Sînt oltenii mei dragi”, gîndi domnul ţării. 

Prînzul lui vodă se dovedi destul de sărac. O bucată de 


brînză, piine rumenită şi un pahar cu vin. În timpul prînzului 
ceva mişcări la uşa casei îl scoaseră pe Mihai din gîndurile sale. 
Erau cei patru dispăruţi. Feţele lor trase de nesomn şi oboseală, 
hainele cam zdrenţuite, arătau multă alergătură. 

— Să vă cert? Se lumină domnul. 

— Mai la urmă, grăi cu îndrăzneală Caravană. Aducem veşti 
mari. Noaptea trecută am prins o solie a cardinalului către 
leremia Movilă şi hatmanul Zamoyski. 

— Dar ce văd? întrebă domnul fără a lua în seamă cuvintele 
lui Caravană. Eşti rănit, Ducule? 

— O zgaibă, rosti tînărul. Ceva încăierare cu cei zece oşteni 
ai soliei mi-a adus o împunsătură în braţ. 

— Te-ai oblojit bine? 

— M-a oblojit Costache. Dacă l-a vindecat el de pîntecăraie 
pe împăratul Rudolf, nu i-a fost greu la o zgaibă. 

— Da, dar tocmai dreapta? 

— Sabia mea lucrează la fel de bine şi în stînga, măria-ta. 

— Ei, la naiba! Doar nu-ți închipui că te las la luptă? 

— Nu, doamne. Voi sta lîngă domnul Ţării Romi neşti. Dacă 
se uită el, mă voi uita şi eu. De va porni la luptă, voi fi alături. 

— Mai vedem noi, îl ameninţă vodă. la zi, Costache, care sînt 
veştile? 

— Pe ocolite, sau pe scurt? 

— Pe scurt, rise vodă ştiindu-l vorbă lungă. 

— Alaltăieri dimineaţă, grăi înciudat Costache, ne-a căutat 
lon Chioreanu, omul nostru de legătură cu Toma Ciomirtan. 
Chioreanu ne-a adus vestea că o solie a cardinalului e în drum 
spre Oituz. N-am mai avut vreme să venim dinaintea măriei- 
tale. Şi am făcut bine, fiindcă am pus mîna pe două scrisori. 
Principele i-a poruncit lui leremia Movilă să aducă degrabă oştile 
Moldovei la Sibiu. 

— lar cealaltă scrisoare? 

— E către Zamoyski. Şi îi porunceşte la fel. 

— Deci, se teme cardinalul. 

— Aşa se pare, doamne. 

— A scăpat cineva din solie? 

— Ah, măria-ta! Facem noi asemenea prostii? 

După prînz, Mihai-vodă intră în tabăra secuilor. Uralele 
acestora nu conteniră multă vreme. 

— Prieteni! grăi el cînd mişcarea oştenilor scăzu cu totul. 


Secuii ne-au fost de multe ori aliaţi. Le-am cunoscut vitejia şi 
curajul mai ales în vadul Călugărenilor. Am auzit despre credinţa 
cu care au luptat pentru pămînturile Transilvaniei. Ştiu că nobilii 
şi principii i-au sărăcit cu totul. A venit vremea să scuturaţi 
nedreptatea ce vi s-a făcut. Peste citeva zile vom încrucişa 
armele cu principele care v-a oropsit. De vom învinge, nimeni nu 
va mai spune despre careva dintre voi „ăsta” şi „ăla”, ci „dînsul” 
sau „domnul cutare”. 
Înserarea prinse oştirea în marş. 
* 


La 27 octombrie, Andrei Báthory ieşi din cetatea Sibiului 
alături de Kornis. Caii lor, sprinteni, se domoliră cu greu pe o 
curmătură de deal. Oştile lui Mihai-vodă se vedeau limpede în 
cîmpia Şelimbărului. Ordinea din tabăra lui vodă îl impresionă pe 
Kornis, dar cardinalul, prea mindru pentru a se gîndi la astfel de 
nimicuri, grăi plin de semeţie: 

— Aici va fi mormîntul ciobanului. 

— Avem oşti mai puţine, spuse precaut Kornis. Secuii pe care 
ne bizuiam au trecut de partea valahului. 

— Îl vom pedepsi la vremea potrivită. Mălai-mare dispune de 
32000 de oameni. Noi, de 25000, dar aşteptăm sprijinul 
populaţiei din Sibiu. Poziţia noastră nu poate fi tulburată. Numai 
o pierdere pe aripa dreaptă ne-ar putea lipsi de apărarea 
zidurilor cetăţii. Însă pe dreapta vom pune stavilă mare. Oştile 
Moldovei trebuie să apară curînd. Să-l vedem pe Mălai-mare, ce 
va face cînd va fi prins la mijloc? 

Kornis, general vechi şi cu multă experienţă, nu împăr tăşi 
entuziasmul cardinalului. El ştia că Mihai-vodă cîştigase războaie 
cînd fusese mult inferior ca număr. 

— Doamne! se înclină el. Nunţiul papal Malaspina, ne-a dat 
binecuviîntarea lui. Prezenţa sa în tabăra noastră întăreşte 
inimile soldaţilor, însă nu-i destul. El ne-ar putea ajuta mai mult. 

— Cum? 

— Dacă sfinţia-sa Malaspina ar merge în tabăra valahilor n-ar 
fi rău. 

— Nu înţeleg, domnule Kornis. 

— Puţină răbdare, măria-ta! Malaspina l-ar putea duce cu 
vorba pe Mihai-vodă convingîndu-l să nu înceapă lupta curînd. 
Cîteva zile de aminare ar însemna sosirea moldovenilor şi 
intrarea lui Zamoyski în principat. 


— Ah, ah! se lumină cardinalul. Eşti un general mare, dragul 
meu Kornis. lată o idee straşnică. Dar crezi că va reuşi 
Malaspina? 

— Cred. Valahul e creştin. În faţa poruncilor unui înalt trimis 
al papei se va apleca plin de umilinţă. Măcar trei zile ne-ar fi de 
ajuns. 

— Chiar fără Malaspina, tabăra noastră nu poate fi cucerită 
cu nici un preţ. Ar putea să reziste toată iarna. Şanţurile mari ce 
ne apără vor aduce multă zăbavă şi pierdere în oastea 
ciobanului de la Dunăre. 

— Aşa este, măria-ta! aprobă cu viclenie generalul. Avem 
întăritură bună. Totuşi mi-e teamă de roşii. Credeam că Mihai 
nu-i mai are de multă vreme. Dar iată că nouă mii de roşii stau 
în faţa noastră. E de necrezut că valahul a putut ridica o 
asemenea oaste harnică fără să ştim nimic. 

— E vina domniei-tale, se încruntă cardinalul. Numai un 
general slab ajunge într-o astfel de situaţie. 

— Nici turcii n-au ştiut. Cred că nici acum nu ştiu. 

— Turcii!? Dar ce avem noi cu turcii? Ei sînt ameninţaţi, sau 
noi? 

— Numai cei nouă mii sînt de temut, îl domoli Kornis. 

— Ai uitat de oştile Mehedinţilor şi Jiului. 

— N-am uitat, măria-ta. Soldaţii sînt viteji, însă armele lor, 
proaste. Iscoadele ne-au adus ştire că tînărul conte Hans 
Beckembauer cu o mie de saşi, la care se adaugă ceva 
adunătură de iobagi valahi şi unguri, a trecut de partea lui 
Mihai-vodă. 

— Lucrarea tînărului conte nu o înţeleg, spuse cardinalul 
mirat. Şi nici pe saşi nu-i înţeleg. O parte sînt cu noi. 

— Nici eu nu-i înţeleg, oftă Kornis. 

* 


Nunţiul papal Malaspina intră în tabăra lui Mihai-vodă la 27 
octombrie, înainte de vremea prînzului. Era un bărbat nu prea 
înalt, chiar dacă purta încălțări cu tocul mare. Fața lui pufoasă 
ca miezul unei pîini decojite părea plină de bunătate şi curățenie 
sufletească. Ochii mari, verzui, şedeau aplecaţi mai mult spre 
umilă cucernicie. Doar superba haină lungă pînă la pămînt, 
frumos tivită cu fir de aur, şi inelele multe contrastau cu privirea 
umilă. Mihai-vodă alinie o gardă de onoare şi-l primi cu tot fastul 
datorat unui înalt oaspete. Malaspina nu ridică ochii din pămînt, 


dar întinse mîna grăsuţă a binecuviîntare şi pentru sărutul ce se 
cuvenea. Pe faţa lui nu apăru nici-o tresărire cînd vodă îi strînse 
mîna fără să i-o sărute. 

— Ne datoraţi mai mult, observă retrăgîndu-şi palma. 

— Adevărat, sfinţia-voastră! grăi Mihai. Dovezile noastre de 
respect se vor înmulţi cînd vom cunoaşte sco pul venirii înaltului 
oaspete. Sinteţi oare trimisul bisericii, sau al cardinalului Andrei? 

Malaspina intui că sub îmbrăcămintea frumoasei pri miri adia 
parcă un vînt uşor de ostilitate. Domnul Ţării Româneşti se 
dovedea curtenitor şi precaut. Haruri de preţ la un conducător. 
Cu astfel de om era greu de luptat în vorbe şi promisiuni. 
Răspunse totuşi fără a-şi arăta mirarea: 

— Mai mult, zîmbi cu o bunătate prea siropoasă ce nu-i plăcu 
lui vodă. M-au trimis la voi marele conducător al creştinilor 
infailibilul nostru papă şi împăratul Rudolf. Ei nu doresc război în 
Transilvania. 

— Aveţi împuterniciri scrise din partea împăratului? 

— A, nu! se apără Malapsina. Un nunțiu papal poate fi crezut 
şi fără astfel de dovezi. 

— Fără îndoială! aprobă vodă ascunzindu-şi gîndurile. Grija 
împăratului ne bucură din toată inima. Oştile noastre nu vor face 
stricăciuni aici unde am hotărît să domnim. 

— Rudolf se va întrista. 

— Ca şi noi, sfinţia-voastră. Nimeni nu face război de plăcere. 

— Ar putea să vă certe cu oşti. 

— Greu de crezut, zimbi vodă. Din vorbele voastre am înţeles 
că împăratul s-a aplecat către pace. A ne certa cu oști, s-ar 
dezice. 

— Dar el nu vă doreşte domn al Transilvaniei, forţă nota 
discuţiei Malaspina. Gîndurile lui sînt îndreptate spre cardinalul 
Báthory, căruia îi poartă multă prietenie. 

— Sfinţia-voastră! rise evitînd încruntarea. Dacă aţi fi în locul 
nostru ce aţi alege? Nişte ginduri sau un tratat semnat în vară la 
Praga? Un tratat care ne îngăduie ocuparea principatului. 

— Aş alege tratatul, grăi cu fineţe Malaspina. L-aş alege 
numai dacă nu aş cunoaşte ultimele gînduri ale împăratului. 

— Ultimele lui gînduri nu le cunoaşteţi nici voi, ripostă Mihai- 
vodă întinzindu-i o cursă. Poate că azi dimineaţă avea altele. 

— Impăratul nu-i un om care îşi schimbă gîndurile de la o zi 
la alta, observă Malaspina. Dar se opri fiindcă picase în cursă. 


Răspunsul lui vodă îl încredinţă de acest lucru. 

— Aşa cred şi eu, sfinţia-voastră. Un împărat care semnează 
împuterniciri în vară nu-şi schimbă gîndurile doar în cîteva luni. 

— Cursul evenimentelor ar putea să le schimbe, încercă 
Malaspina să repare greşeala. 

— Adevărat! Dar evenimente care să întărească o schimbare 
n-au fost în aceste luni. Noi i-am rămas credincioşi împăratului. 
Mai mult, respectăm tratatul. 

— Să înţeleg prin aceasta că nu ţineţi seama de ultima 
dorinţă a împăratului? 

— Din contră, zimbi Mihai. Dorinţa scrisă a împăra tului e 
sfintă pentru noi. 

— Am priceput, se întristă Malaspina. Îmi lipsesc nişte dovezi 
scrise de la împărat. lar în lipsa lor nu mă credeţi. 

— A, nu! răspunse cu fineţe vodă. Vă credem din tot sufletul. 
Numai gîndurile împăratului nu ne sînt clare de vreme ce nu le-a 
scris. 

— Poate vă înduplecaţi la dorinţa papei? 

— Cu multă pioşenie, grăi vodă. Să-i spuneţi papei că vom 
lupta şi în viitor pentru apărarea creştinilor. 

— Dar nu vi se cuvine Transilvania, se miînie nunțiul papal. 
Ea e a celor ce o stăpiînesc azi. Vă vorbesc în numele dreptăţii. 

— Cine sînt stăpinii, sfinţia-voastră? se încruntă vodă. 

— Cardinalul Andrei şi marii lui dregători. 

— Şi pe cine reprezintă ei? 

— Poporul, fireşte. 

— Care popor? Marea populaţie a Transilvaniei o formează 
valahii ţinuţi în iobăgie. 

— Mai sînt şi alţii. Mai sînt ungurii, saşii... 

— O mie de saşi sînt cu noi şi chiar o parte dintre ungurii 
iobagi. 

— Secuii... 

— Şase mii de secui au venit în tabăra noastră. 

— Dar nu toţi secuii. 

— Nu toţi, ci numai aceia pe care i-am ales noi să lupte. 

— Veţi fi un domn nedorit. 

— De cine? De nobili? Cardinalul şi nobilii sînt nedo riţi de 
popor. lar noi nu am venit în scop de mărire, ci pentru unirea 
românilor de pretutindeni. 

Malaspina tăcu încruntat, dar nu-şi arătă supărarea. Andrei 


Bâthory îl socotea pe Mihai un om slab, lipsit de puterea 
gîndului. Or acesta se dovedea cu mult superior tînărului 
cardinal. 

— Voi reveni, grăi cu adincă tristeţe. Pînă miine va fi răgaz 
de chibzuinţă. Multe gînduri bune vin peste noapte. Să nu uitaţi 
că papa şi împăratul nu doresc război în Transilvania şi nici 
inimile noastre de buni creştini. 

— Bine spus! întări vodă. Inimile noastre de creştini doresc 
pacea. Andrei Bâthory e cardinal. Deci, înalt om al bisericii. El 
înţelege chiar mai bine decit noi asemenea lucruri. Sfătuiţi-l, în 
numele inimii lui de creştin, să lepede oştile şi să pornească 
acolo de unde a venit. In felul acesta nu va fi război. El e 
cetăţean polon, sfinţia-voastră, iar aici unde nu l-a poftit nimeni 
a venit în scopuri de mărire. De va înţelege asemenea lucruri, 
pacea va domni în întreaga Transilvanie. 

„Viclean ca o vulpe, gîndi Malaspina. Fineţea vorbelor lui ne- 
a pus mereu în încurcătură. Doar aşa se explică faptul că e un 
mare general.” 

Cu aceste ginduri intră în tabăra principelui. După faţa lui 
îngîndurată, Andrei ghici că întîimpinase greutăţi. 

— Ce face cîinele valah? întrebă cu dispreţ. 

— Porecla voastră nu sună frumos în gura unui prelat! îl 
mustră Malaspina. Mai ales că Mihai-vodă nu a avut cuvinte de 
ocară pentru principele Transilvaniei. El ne-a arătat limpede 
doar gindurile ce l-au minat la război. 

— Gîndurile unui cîine... 

— Cîine, dacă vrei, dar un cîine deştept. Latră mai puţin decit 
alţii. Mă aşteptam să se gudure. N-a făcut-o, însă nici nu ne-a 
respins. 

— Ai obţinut amînarea? 

— Încă nu. Voi merge miine din nou în tabăra lui. De vor veni 
moldovenii, poate se răzgîndeşte şi va porni spre Dunăre. Un 
război aici nu e dorit de nimeni. 

— Deci azi va fi linişte? 

— Sper, dragul meu. 

Peste cîmpie se pornise un vînt călduţ cu ameninţare de 
ploaie. 

* 

Către seară, secuii destupară ploştile mari cu pălincă. 

Tufănel-tatăl moțăia pe şaua calului întinsă în iarba uscată. 


După un timp se scutură din amorţeala ce-l cuprinse. Nările lui 
se lărgiră ca nişte cimpoaie. Trase aer mult în piept, îl slobozi 
treptat, plescăi din limbă, iar urechile lui mişcară scurt, 
iepureşte. 

— Bă Ciripoi! îl îmboldi pe văr. 

— E! căscă acesta somnoros. 

— Nu simţi nimic? 

Ciripoi-tatăl, ce visase că a fost înjunghiat în luptă, se trezi 
de-a binelea. 

— Simt un junghi. 

— Altceva? 

— Nimic. 

— Auăleo! la umflă tu niţel carina! 

Ciripoi îşi ridică nasul cît o ridiche de iarnă şi adulmecă 
asemenea unui ogar. 

— Ţuică, grăi cu lăcomie în glas. 

— AŞ! îl contrazise Tufănel aspru. E prăştină. Aici numai 
strugurii... 

— T}! îl întrerupse Ciripoi. Prună cum te văz şi mă vezi. 

— Şi din ce parte vine, deşteptule? 

Ciripoi îşi învîrti nasul ca o limbă de busolă. 

— De la secui. 

— Auăleo! Taman de la ei? Secuii nici nu cer, nici nu dau. 

Porniră totuşi pe direcţia mirosului, conducîndu-se fără 
greşeală. Zavaidoc, aflat ceva mai încolo, prinse mişcarea celor 
doi. Săltă într-o rînă şi strigă după ei: 

— Cumetrilor! Dragii mei! Un’ v-aţ uşchitără, bre? 

Dar nu-şi repetă întrebarea. Un miros delicat ce-i înfioră tot 
corpul adia pe lingă el ca o părere. Vîntul bătea dinspre secui şi 
aducea aroma cu el. 

— Limbă! 

— A! răspunse acesta moleşit de somn. 

— la saltă muia! 

— Pe sfintu post al Crăciunu... ! se bilbii Limbă. Ţuică, frati- 
miu... 

O luară degrabă după cei doi. Tufănel şi Ciripoi văzură 
manevra fîrtaților şi se fofilară pe după corturile secuilor. Şi-ar fi 
putut pierde urmele, dar mirosul puternic îi atrase ca un 
magnet. Intrară într-un cort mare. Cinci secui mustăcioşi 
învîrteau cu hărnicie în  miini ceva ploşti pîntecoase, 


binecuviîntate ca mărime. Tufănel şi Ciripoi, care văzuseră la fii 
lor unele aplecări spre vorbe şi purtări alese, duseră cîte un 
picior în spate, ridicară pălăriile, se aplecară cu graţie în doi 
peri, apoi rămaseră cam năuci. Secuii abia le răspunseră la 
salut. Era clar ca lumina zilei că sosirea lor nu aducea bucurii. 

— Domnilor! se izmeni Ciripoi-tatăl. Nimeritu-s-au a vedea 
ceva mişcare la voi. Eu am avutără un fin din secuime... băiat 
bun şi dădea de băut... carele zicea că... 

Tăcu. Secuii discutau între ei fără a-i lua în seamă. Aceasta ÎI 
făcu pe Ciripoi să adopte o nouă formulă ce le-ar fi putut trezi 
interesul. _ 

— Domnilor, noi sîntem bucureşteni. In piaţă la Zece Mese... 

Cei cinci aprobară din capete şi-şi văzură de treburi. Tufănel- 
tatăl avu una din acele sclipiri ale inteligenţei care vin adesea în 
ceasuri de mare cumpănă. Incepu să se scuture ca un apucat. 
Ciripoi prinse ideea din zbor şi porni un atac pe măsura 
scuturatului. 

— Destinsul nostru prieten, zise ţuguindu-şi buzele vinete, 
nobelu, cavaleru suferă de ţifnă, de bojoci, de dambla, de ceva 
dureri ale sufletului, care numa vădanele, sau ceva ţuică, de 
friguri... 

— Friguri la vreme de toamnă? cătă cu mirare spre ei unul 
dintre mustăcioşi. 

— Chiar aşa, domnule, sări Ciripoi plin de speranţe. Pă el 
numa toamna îl apucă. Vara n-a avutără niciodată nimica. Din 
Deltă i se trage. L-au muşcatără nouă lupi, optzeci de viespi, 
patru şerpi, şase mistreți, o capră riioasă, unşpe lipitori şi două 
vaci turbate. 

— Lipitori? se înfiorară cei cinci. 

—  Lipitori, domnilor. A da frunte, adică muma ălora 
nouăşpe... 

— Parcă ziceai că unsprezece lipitori, îl întrerupse unul. 

— Aşa ziceam, o drese Ciripoi. La început unşpe au fostără. 
Pă urmă, a mai mare a început să fluiere după pui. Am pus mîna 
pă custură... ăă... pă sabie. Îi zic lu a bătrînă, care venea în 
frunte cu patruzeci de pui după ea: „Cară-te, fă, d-acilea că fac 
moarte de om.” Se uită urit la mine şi mă înjură... 

— A bătrînă? 

— A bătrînă, domnilor. 

— Vorbea? 


— Şi încă ce vorbea! se izmeni Ciripoi. Cam stricat 
româneşte, ce-i drept, însă eu ştiu şi limba lipitorilor, aşa că i- 
am prinsără toate mişcările. Dacă văz că nu-i chip a ne înţelege 
ca nişte creştini de treabă, îi ard una cu a custură şi-i razo 
ureche. 

— Avea urechi? 

— Mari, domnilor, ca foile de varză. Zice ea: 

— Nu mai da, Făt-Frumos, că ţi-oi face mare bine! 

Auzind astfel de năzdrăvănii, cei cinci mai ciocniră un rînd 
între ei. Verii se dezumflară ca două băşici înţepate, iar 
disperarea fu cumplită cînd unul dintre mustăcioşi grăi molcom: 

— Gata cu pălinca. Ce a mai rămas în ploşti e porţia 
vecinilor. Eu merg să o duc degrabă, însă domniile-voastre 
puteţi rămîne să ne povestiţi mai departe chestia aia cu lipi 
torile. 

— Care _lipitori, bre? interveni Tufănel oprindu-se din 
scuturat. 

— Păi alea cu urechile cît varza. 

— Bă neică! zise Ciripoi cu năduf. Du patru ploşti! Pă a d-a 
cincea las-o bolnavului! Că el numa' cu ţuică... 

Mustăcioşii prinseră a ride. 

— Păi de ce nu aţi grăit aşa de la început, fraţilor? făcu unul 
întinzînd plosca spre Tufănel. 

Dar Ciripoi i-o luă chiar se sub nas. 

— Nu-i pentru domnia-ta, încercă să-l oprească secuiul. 
Numai bolnavului i se cuvine. 

— E, te, te, măă! bombăni Ciripoi. Parcă pe mine nu m-au 
muşcatără? 

— V-am spus eu fraţilor, că aşa sînt bucureştenii, grăi unul 
dintre secui. 

Apoi se întoarse către cei doi veri: ă 

— Am priceput care e oful vostru, de cum aţi intrat. Insă 
matale povesteşti frumos, aşa că face să bem toată pălinca 
împreună. la zi-i cum a fost cu lipitoarea a bătriînă! 

Ciripoi nu apucă să dezlege firul povestirii. La uşa cortului 
apărură cumetrii Limbă şi Zavaidoc. 

— Dumnealor e d-ai noştri, zise Tufănel-tatăl. 

— Or fi, spuse cu părere de rău unul dintre secui. Dar aici nu 
mai e loc. Să meargă în cortul alăturat. 

Limbă şi Zavaidoc o zbughiră spre vecini, însă nu avură 


noroc. Toroipan şi Găluşcă se cinsteau cu gazdele. Porniră către 
alt cort. Părintele Grasa şi fălcosul discutau cu gazdele o 
frumoasă teză biblică. Ceva mai încolo, Sile Adormitu şi Ciripoi- 
fiul povesteau păţania cu pîntecăraia. Abia la marginea taberei 
nimeriră un cort fără oaspeţi. 

În vreme ce pălinca lega prietenii între români şi secui, 
Mihai-vodă făcu Sfat de taină cu oamenii săi. Cortul cel mare al 
domnului Ţării Româneşti se umplu de oaspeţi înainte de miezul 
nopţii. Erau de faţă Cae Indru, Preda, Radu, Udrea, Leca, 
Zamfirescu, Novac, Ducu, Băicoianu, Chirilă, Costache şi Niţă. 

— lată, prieteni, grăi vodă. A venit vremea să facem planul 
de luptă. Andrei Báthory e un strateg bun. El şi-a făcut întărituri 
de care şi şanţuri adinci. Spatele său are apărare spre oraşul 
Sibiu. Tunurile ridicate pe ziduri pot să lovească spornic în noi. 
Aşa cum sînt aşezaţi, duşmanii vor fi greu de clintit. Andrei are 
trei linii de luptă. În prima linie de pe aripa dreaptă vor lucra 
pedestraşii. În centru cavaleria, iar pe stînga puterea cea mai 
mare a lor ar fi nobilimea călare, ce ştie să lupte frumos. S-ar 
putea să fie o greşeală a principelui faptul că şi-a pus la vedere 
oastea pregătită de luptă. Dar s-ar putea să fie şi un vicleşug. 
Adică, să-şi aşeze altfel liniile de luptă cînd vom porni atacul. 
Acum aştept păreri. 

— Măria-ta! grăi Radu Buzescu. Dacă biruim pe aripi, îl 
scoatem pe principe de sub zidurile oraşului. 

— Bine grăit, Radule! zîmbi domnul. Şi mai e ceva: De vom 
ataca pe aripa stîngă, tunurile de pe ziduri nu pot slobozi atita 
foc asupra noastră cum ar face-o pe centru. 

— Adevărat! interveni Preda. Din păcate, principele ştie că 
ne vom feri de centru, aşa că cele mai mari întăriri le-a pus la 
aripi. 

— Şi ce-i de făcut, Predo? 

— Măria-ta, cred că acolo trebuie să atace întîi Baba Novac. 
Haiducii lui ştiu să se descurce pe loc rău. 

— Aşa ne-am gindit şi noi, aprobă vodă. 

— Doamne! se amestecă Indru. Nimic nu poate sta în 
picioare pînă cînd vom şti sigur dacă principele va păstra 
ordinea de luptă pe care ne-o arată. 

— Aşa este, nepoate! grăi vodă cu multă plăcere. Ai vrea să 
facem o mişcare de oşti către ei? 

— AŞ vrea, doamne! Două mii dintre oştenii Bucegilor ar fi 


tocmai ce ne trebuie. Tinerii roşii se mişcă uşor ca fulgul. 

— Cine să pornească în fruntea lor? 

— Eu, măria-ta. 

— Aşa să fie, nepoate! Dar ia seama să te întorci la timp! Nu 
vreau pierderi printre oamenii mei. După ieşirea ce o vom face 
în zori, Sfatul nostru de taină se va închega iarăşi. Acum, noapte 
bună, prieteni! 

O parte dintre boieri se îndreptară către corturile lor. Mihai- 
vodă, Cae, Chirilă şi Costache porniră să controleze cele opt 
rînduri de străji din jurul taberei. Noaptea răco roasă înfiora pînă 
şi caii. Pe zidurile Sibiului torţele mari aruncau lumină către 
cîmpii. Costache rămase mai în urmă. Zambilica lui, cam 
somnoros, călca fără tragere de inimă. 

— Bă nărodule, pune copita mai sprinten! îl struni grăsunul. 
Vrei să ne facem de ris în faţa lui vodă? Sau eşti supărat? li fi 
avînd şi tu necazurile tale. Şi eu sînt, Zambilico. Am sufletul 
greu. Parcă simt că s-ar apropia o nenorocire. Asemenea suflet 
închis n-am mai avut de la Călugăreni, cînd era să se 
prăpădească prietenul Cae. Poimiine va fi război greu. Oare ciţi 
vor scăpa dintre noi? 

unţiul papal Malaspina veni în zori la tabăra lui Mihai- 

vodă. Clucerul leremia Băicoianu îi ieşi înainte şi-l rugă să 

aştepte. Vodă se ridicase pe o curmătură de deal pentru 
a urmări desfăşurarea celor două mii de roşii gata să pornească 
spre liniile principelui. Cae Indru aştepta încuviințarea domnului 
tării. Vînt Sălbatec, frumosul său armăsar, juca pe loc, 
nerăbdător. Peste muşchii lui puternici pielea se înfiora ca o 
părere. Apoi Cae ridică mîna, iar mica oaste se puse în mişcare. 
Cînd apărură tinerii la vedere, în tabăra cardinalului porni 
alarma. Andrei îşi mîna calul pe dealul Gregori de unde putea să 
vadă desfăşurarea luptei. 

— lată-i că pornesc asupra noastră, domnule Kornis, grăi 
cardinalul lipsit de teamă. Cîinele valah atacă întîi cu călăreţi. 

— Pe partea dreaptă, încuviinţă Kornis. Ştefan Lazăr se află 
în pericol. Acum cînd ştim pe ce parte atacă valahii, ar fi bine 
să-i dăm ajutor cu aripa stingă a lui Petre Huszár. 

— Nu, domnule! ripostă miînios cardinalul. Ne-am dovedit 
slabi strategi. Încăierarea încă nu s-a pornit, iar noi apucăm să 
ne stricăm aripile? Dă sprijin din linia a doua! 

Kornis înghiţi greu afrontul făcut de cardinal în faţa nobililor 
şi trimise porunci spre linia a doua. Tinerii roşii nu se grăbeau. 
Caii lor purtaţi la pas călcau nervoși. Abia cînd începură să bată 
tunurile, Indru făcu un nou semn. Principele şi nobilii văzură cu 
uimire cîteva manevre executate ca la paradă. Liniile roşiilor 
fugeau în lături şi se închegau din mers într-un lanţ mare. Apoi, 
din goana cailor, lanţul se frînse în pilcuri de cîte două sute, cu 
distanţe mari între ele. Indru părea a se abate din drum, către 
centru. Tunurile de pe ziduri îşi concentrară focul acolo. Un 
semn al lui Cae fu urmat de o nouă manevră. Călăreţii se 
adunară şi ocoliră zona primejdioasă. 

— Bine lucrat, nepoate! se entuziasmă vodă, dar glasul lui nu 
putea răzbi pînă la Indru. 

Tunurile îşi mutară bătaia spre dreapta. Prea tirziu. Călăreţii 
lui Cae se desfăcură iar în lanţ, făcînd o curbă mare asupra 
locului lovit de obuze. Călăreţii Bucegilor se mişcau parcă într-o 
joacă. O joacă totuşi primejdioasă. Cea mai mică greşeală în 


manevrele lor i-ar fi dus la pierderi nebănuite. 

— Nepotul nostru e un general mare! spuse Mihai încîntat. 

— Să vedem, să vedem, rise Preda Buzescu. Cavaleria lui 
Báthory a ieşit la atac. Sînt acolo cinci-şase mii de călăreţi. Dacă 
Indru nu întoarce acum, va fi prins din două părţi. Ei, la dracu! 
Nu azi începem lupta, ci miine. 

Altul în locul lui vodă ar fi ridicat mîna pentru ajutoare în 
spijinul celor două mii. Mihai zimbea. Avea multă încredere în 
Cae. Şi chiar în acea clipă, Buzescu răsuflă uşurat. Un semn al 
lui Indru adună semicercul în pilcuri, din goana năprasnică a 
cailor. Cu puţin înainte ca primele rînduri inamice să închidă 
arcul, tinerii roşii ieşiră în afara zonei primejdioase şi veniră în 
tabără grupaţi frumos. 

Malaspina urmărise manevrele, nu cu ochi de cunoscător. 
Totuşi, fu impresionat de execuțiile măiestre ale tine rilor roşii. 
Niciodată nu-şi putuse închipui că se pot face astfel de manevre 
cu oşteni mulţi, chiar sub bătaia tunurilor. Apoi, îl văzu pe vodă 
şi alături de el pe tînărul general ce-şi condusese oamenii atît de 
elegant. Rideau amindoi, de parcă ar fi venit de la o petrecere. 

— A, sfinţia-voastră? grăi domnul bine dispus. 

— Am venit aşa cum am hotărît ieri, zise Malaspina 
înclinîndu-se cucernic. Din păcate, văd că inima voastră de 
creştin s-a aplecat spre vărsare de sînge. 

— Aţi văzut aşa ceva? se miră vodă. 

— Nu. Am văzut numai începutul. lar începutul mă 
nelinişteşte. Înseamnă că va fi război. 

— Înţeleg din vorbele voastre că Bâthory îl doreşte. leri v-am 
rugat să mijlociţi pe lîngă el în scopul ieşirii din principat. Oare 
cardinalul, care e o înaltă faţă bisericească, nu vrea să 
îndepărteze primejdia vărsării de sînge creştin? 

— El se apără, zise Malaspina cu miînie greu reţinută. 

— Şi voi îl apăraţi, spuse tăios Mihai. 

— Adevărat! se încruntă Malaspina, căruia nu-i plăcu 
asprimea lui vodă. Îl apărăm împotriva sălbaticilor de la Dunăre. 

— Sfinţia-voastră! îl întrerupse domnul pălind. Discu ţiile sînt 
frumoase şi folositoare atita vreme cît se poartă pe culmi înalte. 
Cînd coboară pînă la insultă, îşi pierd strălucirea şi valoarea. 
Deci, vom pune capăt acestor discuţii, în care te-ai arătat 
mărunt. Noi ţi-am înţeles jocul încă de ieri. Andrei Bâthory te-a 
trimis cu scopul de a căpăta la noi o amiînare a războiului, pînă îi 


vor veni ajutoare. Dar cardinalul aşteaptă zadarnic ajutorul 
moldovenilor. Ştafete pornite spre Oituz au căzut în mîinile 
noastre. Ştii, sfinţia-ta, ce urmărea omul despre care spuneai că 
se apă ră? Urmărea să coboare peste [ara Românească 
dimpreună cu Zamoyski şi leremia Movilă. Din fericire, am 
prevăzut gîndurile omului ce se apără azi. Războiul va porni 
mîine. Oamenii mei au făcut drum lung. Sînt obosiţi. Pînă miine 
se vor odihni. Apoi, Andrei le va cunoaşte puterea. Am înţeles că 
ai lucrat pentru cardinal din prietenie, iar prietenia e un lucru 
sfint. Insă deasupra ei stă totdeauna dreptatea. Sfinţia-ta n-ai 
vrut să vezi dreptatea. Nici nu ne miră. Eşti un străin. Aici noi 
trebuie să vedem dreptatea şi să lucrăm pentru ea, nu străinii. 
la-l, Băicoiene! se întoarse către tînărul cancelar. După luptă să- 
i dai cale liberă! Omul acesta e o mică năpircă plină de venin, cu 
ochii mincinoşi, cucernici. 

Cînd primele umbre ale înserării coboriră peste cîmpia 
Şelimbărului, Sfatul de taină porni iarăşi în cortul cel mare al 
domnului Ţării Româneşti. 

— Totul mi s-a părut uşor pînă aici, grăi Preda Buzescu. Abia 
acum încep să mă sperii, măria-ta. Nu de lupte, continuă el 
văzînd o mică încruntare a domnului ţării. De lupte nu ne-am 
speriat niciodată. Mă gîndesc doar la ce va fi după bătălie. Dacă 
nu-i tăiem pe toţi nobilii principatului, la caz de victorie a 
noastră, va fi zadarnică toată munca făcută. Nobilii vor ţese în 
jurul nostru pînze mincinoase, vor unelti, vor trăda, vor umbla 
cu pîră la Casa de Austria şi nu se vor sfii să aducă oști străine 
în principat. Ei n-au decît un dumnezeu al puterii lor. lar dacă 
pierdem lupta, va fi şi mai rău. E atît de mare primejdia încît îmi 
vine să alung asemenea gînduri. 

— Aşa este, Predo! răspunse vodă. Dar să ştii un lucru: Tot 
ce se capătă uşor în lumea asta are valoare mică. Ai vorbit azi 
aşa cum am gîndit şi eu de cinci ani încoace. Şi nu-mi vine greu 
a vă mărturisi că abia pe cîmpia Şelimbărului m-am dumirit de 
ce marii noştri înaintaşi, care au dorit unirea românilor într-o 
singură ţară, n-au încercat înfăptuirea ei chiar dacă au stăpinit 
multe părţi însemnate ale Transilvaniei. Lor le-au lipsit nişte 
împrejurări prielnice. Noi le avem. În caz de victorie, raţiunea ne 
îndeamnă spre tăierea tuturor nobililor din principat. Dar noi nu 
sîntem ucigaşi, Predo. Va trebui să găsim drumuri mai drepte. 
La caz de înfrîngere, va trebui să ne desfacem de încleş tarea 


duşmanului, pe drumul către Braşov. 

— Îi batem, doamne, sări vistiernicul Bărcan din Bărcăneşti- 
Prahova. Sînt mai puţini ca noi. 

— Au fost, interveni Caravană. Azi au mai primit oşteni. 
Iscoadele noastre i-au văzut coborînd pe la Răşinari. 

— Chiar de la egal îi batem, răspunse Bărcan. Avem oşti 
bune. 

— Ca şi ei, zimbi Costache. Puterea noastră cea mare stă în 
Oştirea Bucegilor. Ceilalţi oameni ai noştri sînt buni, însă au 
armele proaste. 

— Am învins totdeauna cînd eram mai puţini, se miînie 
Bărcan. Dar acum? 

— Bărcane! rise vodă. Ar fi un general slab cel ce nu prevede 
şi o înfrîngere. Eu cred în victoria noastră. Totuşi, de multe ori 
apar necazuri. Numai nărozii îşi pun întrebări puţine. Aşa că e 
bine a ne lua măsuri din timp. De fapt, le-am şi luat. Căpitanii 
ştiu ce au de făcut în asemenea împrejurare. Miine în zori dăm 
bătălia. Va trebui să o cîştigăm într-o zi sau două. De se va lungi 
mai mult, situaţia noastră nu va fi prea bună. Alte ştafete ale 
cardinalului, ce ne-au scăpat nouă, sînt convins că aleargă spre 
Movilă şi Zamoyski. Dacă nu ne grăbim, ne vom pomeni cu ei în 
coaste. Domnul Basta, generalul Casei de Austria, şade la 
graniţă cu oşteni îmbrăcaţi în zale. În privinţa noastră gîndurile 
generalului sînt duşmănoase. El urmăreşte a fi guvernator al 
Transilvaniei. De vom pierde, va încerca să tragă foloase. De 
vom cîştiga, va purta ginduri să ne înlăture. Basta ne tratează 
azi cu dispreţ ca pe unul dintre căpitanii lui. Ei bine, peste cîteva 
zile ne vom încorona în Alba-lulia ca domn al Transilvaniei. 
Generalul va trebui să se plece în faţa lui vodă. Dar mîndria nu 
va fi a noastră, ci a ţării. Novac! 

— Poruncă, măria-ta! 

— Înainte de apariţia zorilor, îţi aşezi oamenii în prima linie 
pe aripa stîngă! Makó! 

— Aici, măria-ta. 

— Cinci mii de secui vor intra în prima linie pe centru! Între 
tine şi Baba Novac păstrezi trei sute de paşi! Mihalcea! 

— Poruncă, măria-ta! 

— Aşezi cavaleria alături de Makó, dar pe aripa dreaptă! 
Leca! 

— Poruncă, doamne! 


— Tu ţii aripa dreaptă pe margine, cu oştile călări ale 
Mehedinţilor, iar pedestrimea la spate! Soare! 

— Poruncă, măria-ta! 

— Pui douăzeci de tunuri între despărţitura dintre Makó şi 
Novac! Ele vor apăra pe centru şi vor ajuta aripa stîngă. Stoica! 

— Aici, doamne. 

— Douăzeci de tunuri între Leca şi Mihalcea! Acestea vor 
ajuta mai puţin, dar trebuie să fim tari pe aripa dreaptă în caz 
de atac al duşmanului. Udrea! 

— Poruncă, măria-ta! 

— Patru mii de călăreţi din Armata Bucegilor îi aşezi în linia a 
doua! Să fie la trei sute de paşi în spatele spărturii între Makó şi 
Novac! Ei vor ieşi numai prin spărtura din jurul tunurilor. Altfel, 
putem face încurcătură de oşti. Radule! 

— Poruncă, doamne! 

— Patru mii de călăreţi din armata Bucegilor îi aşezi în linia a 
doua, la spatele lui Mihalcea şi Leca! De va fi nevoie, vor ieşi 
prin spărtura tunurilor. Niţă! 

— Aici, măria-ta. 

— Ai opt sute de oşteni din Armata Bucegilor şi patru sute 
dintre dragii noştri luptători de sub Dunăre. Rămii cu ei în 
pădure! Sînt flăcăi aleşi pe sprinceană. Tari ca fierul şi iuți ca 
nişte diavoli. Linia a treia o vom forma din cei o mie de cazaci 
pe plată, o mie de saşi, o mie de secui, o mie de boieri şi armata 
Jiului. Aveţi alte păreri? 

— Nu! grăi Preda Buzescu. Aşteptăm după datină să mai 
călcăm o dată pe locurile unde căpitanii au poruncă a-şi aşeza 
oamenii şi tunurile. 

Se ridicară cu toţi şi porniră pe jos. Cerul înnorat căzuse ca o 
căciulă miţoasă peste dealurile din jurul Şelimbărului. 

* 


Lumina zilei se statornici tîrziu. Plutea în aer o spuză subţire 
de ceaţă a cărei umezeală scornise frigul. Apoi apăru soarele 
roşcat şi lipsit de vlagă. Din gurile oamenilor şi cailor ieşeau 
aburi. Mînată de soare, ceața se întinse la rasul pămîntului 
trăgîndu-se leneşă către locurile joase. Pe dealuri se usca iarba. 
In văi umezeala stăruia puternică sub o coadă lungă de ceaţă. 
Cu mult înaintea zorilor, cardinalul simţise că se pregăteau 
lucrări mari în tabăra lui vodă, astfel că oştenii lui ocupară bună 
poziţie de luptă. Ceaţa se trăgea peste oameni şi animale ca o 


greblă imensă. Curînd, lumina dezveli aripa stingă a oştilor Ţării 
Româneşti. leşiră apoi la vedere poziţiile tunurilor, centrul şi, în 
sfîrşit, aripa dreaptă. Peste cîmpia dintre cele două oşti, natura 
parcă îşi încetase respiraţia. Era linişte. O linişte grea, 
apăsătoare. Călare pe calul său alb, Mihai-vodă şedea neclintit 
în vîrful unei ridicături de pămînt. Din locul acela putea să 
cuprindă întreaga zonă a cîmpului de luptă. De pe fruntea 
domnului dispăruseră obişnuitele cute adinci, care dovedeau 
gînduri multe. Faţa lui limpede era atît de nemişcată încît părea 
turnată în metal. Doar ochii ageri se mutau cînd pe bătaie lungă 
către liniile duşmanului, cînd apropiat spre poziţiile oştilor sale. 
Alături de vodă, Cae Indru, Preda Buzescu, Chirilă, Ducu Bărcan 
şi Caravană se uitau gînditori către zidurile Sibiului. Sosise 
ceasul hotăritor, cumpănit cu grijă vreme de cinci ani. 

„Dacă ar trăi lojica, gîndi Cae, sufletul lui mare s-ar umple de 
bucurie şi poate de îngrijorare. De nu izbîndim azi, [ara 
Românească se va oropsi cu totul. Nimeni nu va putea opri 
tăvălugul de oşti ce se va abate asupra ei din toate părţile. Aici 
la Şelimbăr se hotărăşte, în cîteva ceasuri, viitorul românilor de 
pretutindeni. Ar trebui să fiu vesel şi sprinten, dar nu sînt. Mi-e 
sufletul greu ca în faţa unor nenorociri. Lupta va fi crîincenă. 
Oştenii Tran silvaniei sînt buni luptători şi au arme frumoase. 
Tunurile lor, turnate în arsenalul din Sibiu, sînt mai tari decît ale 
noastre. Le-am simţit puterea în timpul manevrelor de ieri. 
Ţintaşii cardinalului ştiu să tragă. Numai măiestria tine rilor roşii 
ne-a ferit ieri de pierderi. Cavaleria lor arată mai greoaie decit a 
noastră, dar călăreţii ei sînt tari ca fierul. De ce nu-l foloseşte, 
oare, cardinalul pe Albert Kirâly în locul lui Kornis? Kirâly ar fi un 
general mare. Kornis ştie strategie cît ştiu eu să cînt popeşte. 
Dacă oştile Transilvaniei au azi o atit de frumoasă aşezare, nu 
cred să i se datorească lui Kornis, ci cardinalului.” 

— Băicoiene! se auzi porunca limpede a lui vodă. 

— Aici, măria-ta, tresări clucerul cufundat în gindurile sale. 

— Trimite poruncă spre Baba Novac să înceapă atacul pe 
aripa stingă! , 

Curînd, haiducii lui Novac porniră peste cîmpie fără grabă. In 
acea clipă, atmosfera de încordare din inimile oamenilor, atît de 
grea dinaintea bătăliei, căzu cu totul. Acum, altele erau 
gîndurile lor. Simţind primejdia, caii haiducilor se opinteau 
nervoşi, gata a rupe rîndurile. Tunurile dintre Máko şi Novac 


tăceau. În schimb, cele de pe zidurile sibiului începură să 
împroaşte aspru. Săbiile ieşiră la vedere, deasupra capetelor. 
Petre Huszár căpi tanul aripei stîngi a oştilor Transilvaniei, ştia 
că nu-i potrivit să aştepţi inamicul pe loc. Numai avintul din 
goana cailor îţi dă putere. Cu un gest năprasnic, făcu semn 
călăreţilor din comitate să se pună în mişcare. Sus pe dealul 
Gregori, cardinalul, înconjurat de nobili, privea cu ochi reci, de 
bun general, mişcările din cîmpie. Poruncile lui sunau scurt, iar 
Kornis devenise un simplu intermediar între principe şi ştafete. 
Rîndurile lungi ale haiducilor se resfirară din mers. Cavaleria lui 
Huszár venea în pilc mare, hotărită a sparge mijlocul potrivnic. 
La un semn al lui Novac, întreaga aripă stingă a haiducilor se 
deplasase puţin către centru, învăluind tunurile româneşti. 
Aproape de clipa împreunării celor două cavalerii, rîndurile din 
spate ale haiducilor se desfăcură în lături, iar tunurile lui Soare 
loviră în plin oastea comitatelor. Pe margini, haiducii începură să 
lovească temeinic. Apoi, tunurile tăcură. Pierderile lui Huszâr 
erau mari. 

— Să intre Makó! strigă vodă. 

Secuii porniră vijelioşi, dar cavaleria lui Huszâr apărată de 
zale părea bine înfiptă în pămînt. De sus de pe dealuri lupta 
părea o joacă, iar strigătele şi vaietele mari veneau ca o adiere. 
Cardinalul observă la vreme ieşirea lui Makó. 

— Să pornească Melchior Bogati! porunci el. Dar numai cu 
cavaleria! Pedestrimea rămîne pe loc! 

Generalul Kornis, transpirat şi vînăt de mînie, slobozi ştafete 
iuți spre Bogati. Dar cavaleria din comitate se frînse brusc şi 
căzu îndărăt. Numai o manevră dibace a lui Bogati evită la timp 
zidul ce se rostogolea în dezordine către tabără, scăpînd oastea 
cardinalului de mare învălmăşeală. 

— Bine, Bogati! exclamă Andrei. Am pierdut prima şarjă însă 
abia acum începe greul pentru valahi. Să lovească Lazăr pe 
dreapta! 

Înfierbîntat şi acoperit de sînge, Novac intrase cu oamenii săi 
prea mult spre zidurile Sibiului. Bogati făcu o nouă manevră 
laterală, iar haiducii şi secuii se pomeniră deschişi în faţa 
tunurilor şi a pedestrimii Transilvaniei. Pe marginea stingă 
Bogati lucra spornic. Huszár îşi adună rîndurile lîngă el. Haiducii 
se subţiau în fiece clipă. Apoi se rupseră. Centrul oştilor 
Transilvaniei venea asemenea unui măturoi mare, aruncînd totul 


din faţa lui. 

— Bogati e un mare căpitan! grăi vodă. Să intre călăreţii 
roşii! 

Linia a doua, formată din patru mii de călăreţi ai Armatei 
Bucegilor, îşi subţie mijlocul pe lîngă tunuri. Apoi, din goana 
cailor sprinteni, făcu un triunghi uriaş. Colţul triunghiului 
pătrunse adînc în centrul măturoiului. Din nou Bogati îşi arătă 
înţelepciunea, desfăcînd cavaleria comitatelor pe mărgini, astfel 
ca tunurile de pe ziduri să-i poată lovi în plin pe roşii. Dar 
Armata Bucegilor uşoară ca fulgul se lipi de cei din comitate, iar 
tunurile fură nevoite să tacă. Puternicul măturoi bătu în loc 
neputincios, apoi căzu îndărăt. Ridicaţi în scări, tinerii roşii se 
răsuceau ca un virtej. Steagul cel mare al principelui intră în 
mîinile lor. Andrei Báthory slobozi împotriva lor oştile din linia a 
treia. Măturoiul prinse viaţă şi porni din nou spre tabăra lui 
vodă, acoperindu-i cu totul pe cei patru mii de roşii. Părea că 
nimic nu mai putea opri măturoiul. Caii valahilor, ce nu mai 
aveau răgaz de întoarcere se rostogoleau pe spate. Cardinalul 
se ridicase de pe scaunul său şi privea calm. Pe întreaga cîmpie 
puterile cîinelui valah cădeau îndărăt. Pe stînga şi pe centru, 
Mihai-vodă pierduse bătălia. 

— Niţă! spuse vodă atit de încet, încît Băicoianu abia îl auzi. 

La un semn al clucerului, o mie două sute de tineri ieşiră din 
pădurea vecină. Caii lor odihniţi jucau nervoși. Mirosul de sînge 
ajungea pînă la ei. Ochii tinerilor scînteiau ca şi ai lui vodă. 

— Măria-ta, pierdem! Strigă Bărcan descumpănit. 

Mihai-vodă rise aspru. 

— N-am să uit vorba ta de ocară, Bărcane. 

Apoi le făcu semn tinerilor să-l urmeze. Cînd fiecare clipă 
mărea dezastrul, vodă parcă se mişca prea încet pentru ochii lui 
Bărcan. Cu gesturi domoale îşi trase vestita lui bardă. Mihai nu 
mai privea peste toată cîmpia, ci numai într-un anumit loc. Calul 
său, ce şezuse atitea ceasuri încremenit, porni ca o săgeată. In 
cîmpia acoperită de fum, de praf şi de leşuri, întreaga ordine de 
luptă se stricase. Măturoiul dădea ultimele lovituri pe stinga, de 
parcă numai el mai rămăsese în picioare. Bogati îi luase locul lui 
Huszár în frunte. Dar nu cu năvală mare, ci cu mişcări chibzuite. 
Nu îl atrăgeau nici tunurile valahilor, nici steagurile. Manevra 
atent să înconjoare pe stînga întreaga tabără a lui vodă. Intrarea 
lui Mihai în luptă fusese atit de fulgerătoare încît o observă 


tîrziu. Pilcurile mici ale comitatelor parcă intrau sub tăvălugul 
românesc. Zadarnic încercă Bogati o nouă manevră. Roşii lui 
vodă îi luară dintr-o parte. Şi abia acum înţelese Bărcan de ce 
privise Mihai atit de îndărătnic într-un singur loc. Strigătul 
domnului Ţării Româneşti acoperea bubuitul tunurilor. Barda lui 
grea nu lovea de două ori în acelaşi loc. Parcă o adevărată urgie 
se abătuse în coasta măturoiului. Baba Novac, acoperit de răni 
şi de sînge, prinse puteri dintr-o dată. Oştile Jiului şi Mehedinţilor 
căpătară aripi. Dar Moise Secuiul, bun căpitan al cardinalului, 
puse umerii oştilor sale lîngă Bogati. Un timp, lupta încremeni 
pe locul de lîngă tunuri. Măturoiul ţinea ultima stavilă. Domnul 
Ţării Româneşti intrase într-un piîlc mare. Cuţitele lui Cae şi 
Chirilă porneau rar, însă fără chip de greşeală. Ducu şi Grasa 
puneau stavilă pe margini, atunci cînd viaţa domnului intra în 
cumpănă. Costache, cu ochiul stîng acoperit de sînge, apăsa rar 
pe pistoale, dar tot atît de sigur. Un pilc al lui Bogati, alcătuit din 
tineri călăreţi spătoşi, îl răzleţi pe Chirilă. La dreapta lui, roşii 
treceau ca apucaţii scoţind strigăte mari. Săbiile lor lucrau 
frumos şi cu sete. Chirilă fu încolţit pe margine. 

Aruncă ultimul cuţit în clipa în care simţi arsura unei săbii 
între coaste. Calul său lovit cu foc de pistol căzu şi-i prinse 
piciorul sub el. Ziua picase către seară. Amurgul învelea cîmpia. 
Doar zidurile Sibiului şedeau în lumină. Chirilă privi spre ele şi se 
miră văzîndu-le cum se culcă pe o parte în rotiri mari. „De ce 
tremură oare lumina de pe ziduri?” se întrebă el. 

De două ori sabia unui călăreț căzu către gitul lui. De două 
ori, altă sabie puse stavilă aspră. Dar Chirilă nu observă 
aceasta. Numai slaba lumină de pe ziduri îi stărui în minte. 
armăsarul său făcu o ultimă zvircolire şi-i liberă piciorul. Tînărul 
se adună ghem, chiar dacă piciorul atîrna de la genunche ca o 
cîrpă. Nici un vaiet nu-i ieşise dintre buze. Doar ochii lui cătau 
lacomi către lumina soarelui de pe ziduri. Vocile aspre de 
deasupra lui nu le auzi. Nu observă nici măcar gesturile de 
deasupra lui nu le auzi. „De ce tremură oare lumina de pe 
ziduri?” 

— Opreşte, domnule Vitez! strigă alături de Chirilă un tînăr 
plin de mînie. Cînd s-a mai pomenit ca un cavaler să-şi ucidă 
adversarul căzut? 

— În lături, loan Bogati! răspunse la fel de mînios fiul 
şpanului de Turda. Omul acesta e Chirilă Zece Cuţite. Faimosul 


Chirilă... 

— L-ai lovit din spate, domnule! N-ai nici un merit! Răspunse 
fiul marelui căpitan Bogati. 

De două ori lovi tînărul Vitéz spre gitul lui Chirilă. De două ori 
sabia lui Bogati se opuse. Prietenii îi despăr ţiră greu. Culcat 
lîngă cal, Chirilă încetase a mai privi lumina de pe ziduri. Bogati 
descălecă şi îi acoperi faţa cu haina sa verde, acoperită de 
tăieturi. Apoi, cătă cu amărăciune în urma tăvălugului 
românesc. Frumoşii călăreţi roşii tăiau lîngă zidurile Sibiului. 
Nimic nu i-ar mai fi putu întoarce. Falnica oaste a Transilvaniei 
se risipea către dealuri fărimiţată. 

Vodă ajunse aproape de corturile cardinalului. Barda şi 
hainele sale erau pline de sînge. Calul se opri brusc sleit de 
puteri. Mihai se lăsă în scări doar o clipă şi îşi simţi miinile ca de 
plumb. In jurul său nu mai răzbeau strigăte, ci respiraţii grele. 
Privirile lui cuprinseră cîmpia pînă departe, dar nu întiîlniră decit 
oaste românească. 

Alături, cineva strigă cu voce slabă: 

— Victorieee... 

Îi răspunseră cîteva glasuri sleite. Fusese un iureş dus 
dincolo de puterile obişnuite ale oamenilor. Vodă cătă cu mirare 
spre Indru. Acesta zimbea palid. Umărul tînărului se înroşise de 
singe, iar braţul părea mai ţeapăn ca de obicei. Alături, 
Costache încerca să şteargă cu palma sîngele închegat peste 
ochi. Părul zbirlit al Zambilicăi arăta neliniştea armăsarului, care 
nu auzea vorba grăsunului său stăpîn. Ducu privea ţintă o 
tăietură de pe faţa lui vodă. Preda îşi pipăia o umflătură în 
creştet. Tinerii roşii porniseră a se obloji între ei, sau îşi ştergeau 
săbiile. Mihai încerca să-şi apropie bucuria, dar ea nu veni 
curînd. 

„Mulţi morţi, gîndi el. Prea mulţi şi numai creştini.” 

Apoi se întoarse. 

— Bărcan! 

— Poruncă, măria-ta! strigă năduşit voinicul prahovean. 

— N-am uitat vorba ta, Bărcane. Să ştii că numai nevolnicii 
se văicăresc înainte de vreme. 

— Lipseşte Chirilă, se miră Cae. 

— Cine?! întrebă domnul Ţării Româneşti şi al Transilvaniei. 

— Chirilă, măria-ta. 

Vodă îşi struni calul, dar Vînt Sălbatec, armăsarul lui Cae, 


gonea îndărăt parcă a sminteală. Zambilica mesteca din 
pirostriile sale cu mult spor, fiindcă auzise un strigăt de spaimă 
al stăpiînului. Caii săreau peste leşurile multe, gata să se 
poticnească din clipă în clipă. Tînărul Bogati şedea îngenuncheat 
lîngă Chirilă. 

— Mort? Întrebă Cae aruncîndu-se năvalnic de pe cal. 

— Nu ştiu, domnule, dar mi-e teamă. 

Vodă, Costache, Ducu şi Grasa descălecară alături. Cae ridică 
haina cea verde. 

— Ah, ah! Piciorul său şade anapoda, zise Costache. Dar nu e 
rupt, continuă pipăindu-l, ci numai sărit din genunche. Îl punem 
noi la loc îndată. 

Roti piciorul binişor, apoi îl trase. 

— Asta e totul, rise Caravană observind cum se mişcă 
pleoapele lui Chirilă. 

— Am cîştigat, prietene, grăi vodă cu vocea atit de 
schimbată încît părea să nu-i aparţină. 

Chirilă zîmbi, dar nu înţelese. 

— E zi, sau noapte? întrebă şoptit. Nu văd lumina soarelui pe 
ziduri. 

— S-a lăsat înserarea, dragul meu, răspunse Cae. 

Rănitul tăcu de parcă încerca să mediteze asupra cuvintelor 
auzite. Apoi, întrebă îngrijorat: 

— Vodă... Unde e vodă? 

— Aici, aici, prietene. 

Rănitul încercă de citeva ori să vorbească, dar numai 
pleoapele se zbătură neputincioase. 

— A pierdut prea mult sînge, măria-ta, observă Caravană. 

— Se vede, aprobă vodă. Duceţi-l în cortul meu! 

— Nu, doamne! se opuse Costache. Acum e prea tîr ziu să-l 
mai urnim de aici. 

— Poate că Zimmermann, felcerul principelui... îndrăzni loan 
Bogati. 

— Ce-i cu Zimmermann? întrebă Cae. 

— Se află în Sibiu, răspunse cavalerul în verde. 

Cae Indru sări în şa, iar Vînt Sălbatec porni sprinten către 
porţile oraşului. Bogati călărea alături de el. 

— Domnia-ta l-ai împuns? întrebă Indru. 

— Nu, domnule, grăi aspru cavalerul în verde. Nu obişnuiesc 
a-mi lovi adversarul din spate. 


— Dar cine? 

— Veţi afla, domnule, însă nu de la noi. 

Cae întoarse privirile către tînărul cavaler. Îi cercetă îndelung 
faţa colţuroasă, nu lipsită de frumuseţe, apoi spuse parcă mai 
mult pentru sine: 

— Îmi placi, domnule Bogati! Eşti cumva fiul vestitului 
căpitan ce a cîştigat azi admiraţia lui vodă? 

— Nu ştiam că Mihai-vodă îşi preţuieşte duşmanii, răspunse 
tînărul mirat, dar am cinstea să mă număr printre fii căpitanului 
Melchior Bogati. 

În mijlocul cîmpiei, Costache, Ducu, Grasa, Găluşcă, 
Toroipan, Adormitu, Ciripoi-fiul şi Tufănel-fiul şedeau de strajă 
lîngă trupul marelui aruncător de cuțite. Oştile victorioase intrau 
în Sibiu la lumina torţelor. Dincoace de ziduri, noaptea răcoroasă 
îşi depăna urzeala închisă peste miile de morţi. Lipseau de lingă 
Chirilă doar Tufănel-tatăl şi Ciripoi-tatăl. Cei doi veri avuseseră 
ceva necazuri cu gloabele lor ce se răzleţiseră de marele 
tăvălug românesc. Dar pentru lămurirea lucrurilor, e bine să ne 
întoarcem către sfîrşitul iureşului condus de Mihai-vodă. 

Caii verilor, zăpăciţi de strigătele mari, sau poate cu unele 
vătămături nevăzute, o luară pe de lături în goană turbată către 
cortul cel mare al cardinalului. Cum primejdia se arăta grozavă 
acolo, Tufănel-tatăl răcni din toate puterile: 

— Sfinte Haralambie, făcătorule de minuni, ai milă şi 
potoleşte gloabele! Auăleo! Ajungem singuri acolo şi ne taie ăia. 
N-auzi, sfîntule... ? 

Ciripoi, mai puţin cucernic şi aplecat spre simţirea practică, 
începu unele tratative cu gloaba: 

— Dragul meu, se rugă el, opreşte niţel că n-o fi foc! Unde 
mă duci, fir-ai al dracu... ! Domoleşte ale picere să te oblojesc! 
Îţi dau grăunţe... frumosule! Fir-ar măta... ! 

Corturile nobililor erau goale. Ultimii dintre ei îşi zoreau caii 
întorcînd spatele. Andrei Báthory, răzleţ de curteni, rătăcea pe 
sub poale de păduri. Călugărul Zablije îl urma ca un cîine plouat. 

Cînd ajunseră verii printre corturi, doi nobili mari în umeri ca 
uşile, tocmai o luau din loc. Tufănel şi Ciripoi, care făcuseră un 
ocol nedorit, le ieşiră în faţă, iar gloabele lor sleite de puteri, 
opriră ca prin farmec. Văzîndu-i pe veri cam piperniciţi la trup, 
mînia nobililor crescu brusc. Tufănel şi Ciripoi simţiră că li s-a 
apropiat sfîrşitul. Îşi înghiontiră animalele, însă fără spor. Săbiile 


se ridicară împotriva lor. 

—  Îndurare, dragi nobili! strigară cei doi slobozindu-şi 
pistoalele. 

Loviţi în piept, uriaşii scăpară săbiile. Verii, pricepuţi a ajuta 
la descălecare nedorită, săriră de pe cai şi-i împinseră 
creştineşte. 

— Mamă, ce cai! strigară frecîndu-şi mîinile. 

Dar chiar în clipa aceea sosiră trei zdrahoni rătăciţi ca şi ei. 
Frumoşii armăsari îi îmbiară. Cel mai sprinten şi mai mustăcios 
dintre noii veniţi îi dădu un brînci lui Ciripoi-tatăl. Fostul 
negustor din Piaţa Zece Mese căzu în fund. Văzind însă că-i 
scăpă frumuseţe de pradă, îşi înfipse dinţii în piciorul 
zdrahonului. Urmă un răcnet, după care omul ridică al doilea 
picior, gata să-l zdro bească pe Ciripoi. Tufănel văzu pericolul în 
care intrase vărul. Dintr-un salt frumos pentru virsta lui, prinse 
piciorul mustăciosului zdrahon, iar acesta căzu cît colo. Ortacii 
săi tăbărtră asupra verilor, dar Tufănel şi Ciripoi trecură în patru 
labe pe sub burta armăsarului şi o luară la goană în cercuri mici. 
Cînd unul dintre urmăritori fu gata a-l prinde pe Tufănel, acesta 
avu ceva ginduri năstruşnice şi se aşeză capră. Zdrahonul nu 
mai avu timp să se oprească, veni buluc peste capră şi se 
rostogoli năuc. Totuşi, lupta s-ar fi încheiat rău, pentru veri, 
dacă n-ar fi ajuns acolo căpitanul Mihalcea. 

— Opriţi! strigă el mînios. La spatele vostru sînt mii de morţi 
iar voi v-aţi apucat de prădăciuni. Tăiaţi-i fără milă! se întoarse 
către oştenii din jur. 

— Dar nu ne băteam, grăi Tufănel cu şiretenie. Taman le 
arătam acestor domni cum i-am răpusără pe nobilii de colo. 

— Voi i-aţi doborit? 

— Noi, boierule, grăi cu mîndrie Ciripoi-tatăl. 

— Care e numele tău? 

— Ciripoi, doamne. 

— Minţi! Ciripoi e mai tînăr. 

— O fi, rise negustorul, dar eu sînt Ciripoi-tatăl. 

— Mada! îl cunosc pe fiul tău. Hai, duceţi-vă dracului! 

— Îndată, boierule, îndată. 

Verii smulseră friiele cailor din mîinile zdrahonilor şi îşi 
văzură de drum. 


Capitolul 14 


recuse de miezul nopţii. O noapte rece, jilavă, care înfiora 

pînă şi caii. Mulţi dintre oştenii lui vodă se odihneau după 

lupta crîncenă din timpul zilei. Două mii de tineri aflaţi sub 
conducerea lui Radu Buzescu isprăviseră îngroparea morţilor. 
Miile de răniţi ai celor două oşti ce se înfruntaseră atît de crunt 
căpătau oblojeli în cetatea Sibiului. La miez de noapte cîmpia 
arăta din nou curată, chiar dacă mişcările oştenilor nu se 
potoliseră. Prevăzător, vodă ocupase noi poziţii de luptă sub 
adăpostul zidurilor. Trei mii de călăreţi conduşi de banul 
Mihalcea dormiseră citeva ceasuri, apoi se puseră în mişcare pe 
dealurile ce duceau câtre Blaj. Misiunea lui Mihalcea nu era 
uşoară. El trebuia să ajungă la Cluj în marş forţat. Să cadă acolo 
prin surprindere şi să ocupe cetatea. Pe drumul către Sebeş, alţi 
trei mii de călăreţi, sub comanda lui Udrea, îşi zoreau caii pentru 
a ajunge la răscrucea care asigura legătura dintre cetăţile Devei 
şi Alba-lulia. Patru mii de călăreţi roşii, răsfiraţi în cerc larg, 
aveau poruncă să cerceteze terenul din jurul Sibiului pînă 
departe pe munţi şi dealuri. Iscoade răzlețe, conduse cu 
pricepere de neobositul Niţă, ieşiră în piîlcuri mici, pentru a 
prinde urma duşmanului. Alte iscoade porniseră în pilcuri 
împărţite pe distanţă de o poştă unii de alţii, cu poruncă să 
observe mişcările moldovenilor în valea Oituzului. 

Cînd se lumină de ziuă, Mihai-vodă intră în cortul său, 
refuzînd ospitalitatea caldă a oraşului. 

— Doamne! grăi clucerul leremia Băicoianu, ascunzindu-şi 
necazul doar pe jumătate. Vi se cuvine oare adăpostul acesta 
vremelnic, acum cînd palatele Sibiului vă aşteaptă? 

— Mi se cuvine, clucere, zimbi vodă. Am venit aici cu oştenii 
mei dragi, iar locul meu e între ei. Ce ar crede oare oştenii dacă 
aş lipsi? 

— Ar crede că vodă se odihneşte. 

— Ei, la naiba! rise domnul. Dacă aş fi un simplu oştean, l-aş 
înjura pe conducătorul care caută culcuş bun dincolo de tabără. 

Zicînd acestea, Mihai-vodă se întinse pe aşternutul aspru de 
pături. Faţa lui palidă arăta oboseala trupului. Băicoianu îl 
acoperi cu o cergă miţoasă apoi se ghemui aproape de uşă, iar 


somnul cobori greu chiar în clipa aceea. 

Aproape de ceasul prînzului, vodă îşi clăti faţa cu apă rece ca 
sloiul. Puținele ceasuri de odihnă îl învioraseră. Pe fruntea mare, 
limpede în toiul bătăliei, apăruseră cute adinci. Gîndurile 
domnului se adunau acolo parcă mai multe decit altădată. 

— A sosit Cae Indru, măria-ta, spuse clucerul. 

— Să intre! 

Tînărul salută adînc. Mina lui, ţeapănă în ajun, era vioaie. 
Cămaşa albă ca laptele, îmbrăcămintea fără cusur şi faţa rasă 
proaspăt nu arătau nimic din încercările prin care trecuse cu o zi 
înainte. 

— Parcă eşti scos din cutie, rise domnul. lar mîna cred că 
merge spre bine. 

— Datorită lui Zimmermann, zimbi Cae. Neamţul acesta e un 
mare felcer. Pînă şi ochiul prietenului Costache s-a curăţat cu 
totul. Acum e rîndul măriei-tale. 

— Acum? Abia acum? la uite ce nepot iubitor! Te pomeneşti 
că nu ai dormit toată noaptea de grija mea, continuă vodă să 
ridă. 

— Chiar aşa, doamne, răspunse tînărul mai aspru decit ar fi 
dorit. De două ori am venit cu Zimmermann în toiul nopţii, dar 
unchiul nostru avea treburi. Din zori aşteptăm la uşa cortului. 
Doar printr-o minune nu m-am încăie rat cu prietenul Băicoianu, 
care mirîia ca un dulău. 

— Ei, dacă aşa stau lucrurile, grăi vodă şăgalnic, va trebui să 
mă supun lui Zimmermann. Ce-i cu Chirilă? 

— Mai bine decit ne-am aşteptat, însă mai rău decit speram. 

— Scapă? 

— Greu de ştiut, doamne. L-am adăpostit într-o casă din 
Sibiu. Felcerul a lucrat lîngă el cîteva ceasuri. 

Zimmermann îşi făcu apariţia în cort. Era un bărbat înalt, 
uşor adus de spate, slab ca o coajă de copac, iar nasul ca un 
plisc de uliu parcă întărea subţirimea corpului. II salută pe vodă 
ploconindu-se adînc, apoi se apropie cu îndrăzneală. Pipăi cu 
îndemiînare tăietura de pe faţa domnului, fără să scoată o vorbă. 

— O mică zgaibă, grăi Mihai. 

— Aşa e, doamne! răspunse felcerul. Răutăţile mari vin de 
obicei de la lucrurile mici neluate în seamă. 

— Frumos răspuns, domnule Zimmermann! Asta se 
potriveşte nu numai la răni. Dacă tai binele pe jumătate, el nu 


mai creşte ci pică spre ofilire. De tai răul numai pe jumătate, 
acesta se ridică din nou cu puteri înzecite. Ce veşti îmi poţi da 
despre Chirilă? 

— Vlad se află în cumpănă cu viaţa, măria-ta. 

— Vlad? Care Vlad? 

— Fiul lui Alexandru-vodă, măria-ta. Înaintaşul vostru în 
scaunul Ţării Româneşti. 

— Te întrebasem despre Chirilă. 

— lar eu v-am răspuns. Domnul Chirilă, sau Vlad, e fiul lui 
Alexandru-vodă. 

— Ce tot vorbeşti aicea, domnule Zimmermann? se încruntă 
Mihai. Pe fii lui Alexandru i-am cunoscut. Ei s-au sfîrşit din viaţă 
sub iataganele turcilor. 

— Nu toţi, grăi felcerul cu îndrăzneală. Vlad e copil din flori. 
Eu am îngrijit naşterea lui la Viena, acum trei zeci şi doi de ani. 
Dacă viaţa acestui tînăr nu s-ar afla în mare cumpănă, nu v-aş 
vorbi astfel despre el. 

— Ştiai asemenea lucruri? se întoarse vodă către Cae. 

— Ştiam, doamne. Cam puţine, ce-i drept, dar ştiam. 

— Şi de ce nu ne-ai spus? 

— Nu era dorinţa prietenului Chirilă. 

— Înţeleg. Vlad avea drepturi la scaunul Ţării Româneşti ca şi 
noi. 

— Dar el a vrut să fie doar un simplu Chirilă, măria-ta, fiindcă 
în scaunul ţării se aşezase cel mai vrednic om al neamului 
nostru. 

— Îngrijeşte-l, domnule Zimmermann! porunci vodă cu glas 
ce nu părea al său. De va scăpa cu viaţă, te voi răsplăti regeşte. 

— Am mai mult decit trebuie unui bătrîn, zimbi ofi lit felcerul. 
Chirilă a stat în casa mea ani mulţi ca un fiu bun. De el mă leagă 
atitea încît orice răsplată ar păli în faţa dragostei mele. 

— Nu înţeleg, se miră vodă. 

— Nici nu aveţi cum, fără mărturisirea mea. Pe mama lui, 
doamna Florica, am găsit-o la Viena într-o sărăcie cumplită. 
Fusesem chemat să dau ajutor la o naştere grea. Clienta mea nu 
avea putinţă de plată. Am adus-o la mine. Eram felcer cunoscut 
şi bogat. Acolo s-a născut Chirilă. Doamna Florica a murit după 
cîţiva ani. Era o femeie frumoasă şi plină de gingăşie. Tînărul 
Chirilă a rămas în casa mea. Cînd a crescut, l-am trimis la cele 
mai bune şcoli ale Apusului. Puţini tineri din Viena s-ar fi putut 


măsura cu el în cunoaştere şi mult mai puţini în dibăcia armelor. 
În toată Viena nu se afla spadasin care să-i stea în faţă. 

— Spadasin?! îl întrerupse vodă uimit. Niciodată nu ne-a 
vorbit despre asemenea haruri. Niciodată nu l-am văzut mînuind 
o sabie. 

— Firesc, măria-ta! Chirilă avea mare aplecare către poezie. 
Ştia să recite frumos, cald, sau punea pe hirtie cuvinte 
minunate. La douăzeci şi ceva de ani s-a îndrăgostit. Era o tînără 
de neam mare a cărei frumuseţe atrăgea mulţi cavaleri. Fata îi 
arătase chiar de la început oarecare interes. Chirilă s-a bătut 
pentru ea. Sabia lui nu l-a iertat pe unul dintre acei cavaleri. Dar 
foarte curînd, frumoasa fată şi-a făcut nume prost, căzînd spre 
păcatul desfrinării. Dezgustat, Chirilă a lepădat sabia pentru 
totdeauna. Apoi, l-a prins dorul de ţară. După plecarea lui, mi- 
am părăsit casa. Am venit aici. L-am urmat fără şovăială. 
Simţeam nevoia să fiu aproape de el. 

Tăcură. Peste cîmpie pornise un vînt aspru, ce îndoia copacii. 
Pînă şi corturile se aplecau neputincioase în faţa lui. Deasupra 
munţilor, norii albicioşi prevesteau zăpadă. Stoluri de păsări 
atrase de mirosul sîngelui scormoneau cîmpia cu priviri agere, 
dar nu se lăsau în jos. Hrana vremelnică dispăruse în toiul nopţii. 

— Doamne! grăi Băicoianu. Aşteaptă în faţa cortului un 
străin. Un neamt între două virste, care încearcă din zori să vină 
dinaintea măriei-tale. După straie, pare depărtat de aceste 
meleaguri, chiar dacă înfăţişarea lui nu se dovedeşte prea 
îngrijită. 

— Pofteşte-l! porunci vodă. 

Un bărbat de statură mijlocie, cu faţa rasă proaspăt, se 
ploconi înaintea domnului Ţării Româneşti şi al Transilvaniei. 

— Măria-ta! vorbi străinul într-o nemţească aleasă. Graiul 
valahilor nu-l cunosc decit slab. El se aseamănă bine cu latina 
atit de dragă nouă şi se dovedeşte la fel de dulce şi curgător. 
Poate că ne-ar trebui un tălmaci. 

— Te ascult, domnule! îl încurajă vodă într-o nem ţească fără 
cusur. 

Faţa inteligentă a musafirului străluci de mulţumire şi 
surpriză. 

— Ah, măria-ta! spuse cu neprefăcută sinceritate. E o mare 
bucurie pentru mine observînd că ştiţi limba neamului meu. Sînt 
neamt din Bavaria. Numele meu este Karl Winter. Un prieten 


învăţat din Ţările-de-jos, care a vizitat aceste locuri, mi-a trezit 
interesul pentru poporul valah. Am venit aici pe cheltuială 
proprie. Eram plin de nerăbdare să-i cunosc pe valahi şi dornic 
să merg la Tomis, acolo unde Ovidiu, marele părinte al poeziei 
europene şi strămoşul vostru, a trăit şi s-a săvirşit din viaţă. Am 
umblat pe Jiu şi pe Olt, dar numai părţile de sus, către munţi. 
Am fost în Moldova pînă la marginea Pocuţiei dinspre poloni. Am 
cutreierat satele Transilvaniei. Obiceiurile valahilor, dansurile 
vechi, atit de grăitoare, firea lor deschisă, inteligenţa şi 
chibzuiala lor m-au încîntat. În dansuri, am descoperit întreaga 
vitalitate a acestui neam şi am priceput că numai cu asemenea 
calităţi valahii au trecut peste greul năvălirilor şi au trăit ca 
neam latin aici la porţile răsăritului. Un neam slab, lipsit de 
astfel de vitalitate, s-ar fi pierdut de mult. l-am povestit aceste 
lucruri tînărului prinţ Andrei Báthory, care ne-a primit frumos. 
Auzind însă despre gîndurile noastre de a căuta mormîntul lui 
Ovidiu şi marea preţuire ce avem pentru neamul valahilor, ne-a 
luat cu puterea tot ce aşternusem pe hirtie şi ne-a alungat. 
Lipsit de mijloace, vin dinaintea voastră cu rugămintea de a ne 
înlesni drumul spre Tomis. 

— Eşti poet? se interesă Mihai-vodă. 

— Nu, măria-ta. Eu cercetez neamurile şi scriu despre 
obiceiurile lor. Peste cîţiva ani vor veni aici oameni mai învăţaţi 
decit mine. Oameni care au auzit lucruri minunate despre 
valahi. 

— Băicoiene! strigă domnul. 

— Poruncă, măria-ta! 

— Să-i dai domnului Winter trăsura noastră şi zece călăreţi 
însoțitori! lar vistiernicul Bărcan să-i aducă degrabă o sută de 
galbeni! 

— Îndată, măria-ta, dar a sosit Kornis care s-a predat lui Niţă 
şi vrea să se arunce la picioarele voastre. Au mai venit şi alţi 
nobili cu daruri şi cu gînduri de a pregăti intrarea noului principe 
în Alba-lulia. 

— Să aştepte! Domnul Winter ne spune lucruri mai mari decit 
ar putea ei. Caută-ne la întoarcere, domnule Winter! Călăreţii 
mei te vor feri de primejdii. Îţi dăm scrisoare de liberă trecere 
oriunde doreşti. Scule pentru scris îţi va aduce vistiernicul 
nostru. Cunoşti poeziile lui Ovidiu? 

— Le cunosc, măria-ta. 


Vodă zimbi. 

— Păcat că timpul nu ne îngăduie a sta mai mult împreună! 
Drum bun, domnule Winter! 

* 

Acolo unde Tîrnava Mare face ultimul cot larg înainte de 
împreunarea ei cu Mureşul, unde marile dealuri Hoanca şi Căpud 
o privesc răbdătoare cum îşi învolburară apele cînd vine turbată 
la vreme de primăvară, sau potolită în toiul verii, se ridică 
frumosul castel din Obreja. Pe zidurile lui stăruiau cîndva străji 
mîndre cu ochi ageri, şi mîna grea, cu torţe mari la vreme de 
noapte. În ziua cînd la Şelimbăr se hotăra soarta principatului 
Transil vaniei, Stela Cristu, frumoasa stăpînă din Obreja, şedea 
de taină pe terasa castelului cu tînăra contesă Alberta Teke şi 
masiva baroană Maria-Florenţa de Szentivâni. Înserase. Din 
parcul imens venea un iz potolit de frunză căzută. Cele trei 
prietene discutau între ele cu gîndurile aiurea, în vreme ce 
inimile lor se dovedeau pline de griji. Stela se gîndea la Cae şi la 
fratele ei. Alberta la Chirilă, iar baroana, mai guralivă, nu uita să 
pomenească des numele lui Costache Caravană. Aerul rece care 
urca dinspre Tirnava asemenea unui junghi, le alungă de pe 
terasă în sufragerie. Acolo era cald. In căminul uriaş, bucăţi de 
lemne mari cît un stat de om ardeau vesele, iar flăcările gălbui- 
roşcate porneau în joacă a se oglindi pe tencuielile pereţilor 
înalţi. Puținele lumînări nu acopereau cu destulă lumină colţurile 
încăperii, dar ajutorul flăcărilor aducea întărire. Grăsunul 
majordom ce nu-şi urmase stăpinul în luptă, avînd poruncă de 
pază a castelului, se învirtea pe picioarele lui scurte, dornic să 
îndestuleze cu bunătăţi o seară plăcută. Spre dezolarea lui, cele 
trei prietene nu se atinseseră de tacîmurile multe. Doar doamna 
Maria-Florenţa îl răsplătise într-o oarecare măsură, încercînd 
minunatele vinuri de Tirnave. 

Aproape de miezul nopţii prietenele nu se hotărîră să 
părăsească sufrageria. Aflaseră printr-un curier că lupta de pe 
cîmpia Şelimbărului începuse în zori. Dar de la prînz încoace nici 
o veste nu mai intrase la Obreja. Măruntele nimicuri ce şi le 
povesteau, pauzele dintre vorbe, răspunsurile în doi peri arătau 
neliniştea lor. În vreme ce tinerele doamne şedeau de taină, un 
călăreț minat parcă de toate urgiile iadului îşi zorea calul pe 
dealurile dintre Sibiu şi Obreja. Goana atit de nefirească la 
vreme de noapte, fără lună, aducea a sminteală pe un astfel de 


drum greu, cu văgăuni primejdioase, ori cu trunchiuri de copaci 
care barau calea ici-colo. Cînd se împlini jumătate din noapte, 
străjile castelului auziră tropot de cal şi se grăbiră să desfacă 
porţile mari fără a-l mai cerceta pe călăreț. Obreja aştepta veşti 
de la Şelimbăr. Dalele de marmură din prima curte cîntară aspru 
sub copitele armăsarului. Apoi se deschise uşa sufrageriei, iar în 
prag apăru Ducu cel lute. Hainele lui zdrenţuite şi faţa zgiriată 
arătau goana prin păduri. Stela, Alberta şi Maria-Florenţa se 
ridicară. Pe chipurile palide şi în ochii lor Ducu citi întrebările 
chinuitoare. 

— Victorie, grăi tînărul, dar numai faţa Stelei luci a bucurie. 

— Cae ? murmură ea abia auzit. 

— Nu. 

— Fratele nostru ? 

— Nu. 

— Costache ? se agită Maria-Florenţa, 

Ducu făcu un gest negativ. Alberta, nu mai întrebă. Din 
buzele ei ca ceara dispăruse tot sîngele, însă nu tresări. Doar 
mîinile care mîngiiau în neştire un boboc de trandafir galben, 
atit de rar toamna, se desfăcură fără vlagă. Frumosul boboc pică 
la picioarele ei chiar dacă miîngiierea mai stăruia în degetele 
înfiorate. 

— Aţi fi în stare să faceţi o călătorie acum la vreme de 
noapte ? o întrebă tînărul. 

— AŞ fi, domnule, răspunse ea cu un calm nefiresc. 

— Nu cu trăsura, ci călare. 

— E atit de grabnic? 

— Foarte grabnic. 

— Atunci, înseamnă că nu a... 

— Nu! Nu a murit, doamnă. Ela cerut să vă vadă. 

— Scapă? îndrăzni ea în şoaptă. 

— Dumnezeu ştie. Sau, poate şi Zimmermann. 

Un sfert de ceas mai tirziu, doi călăreţi îşi zoreau caii pe 
potecile care duceau peste dealuri, prin păduri, prin văi, către 
frumoasa cetate a Sibiului. Se pornise o ploaie subţire, ca prin 
sită. Copacii şedeau trişti, parcă închişi în ei. 

* 


Seara de 1 noiembrie a anului 1599 se arăta frumoasă. De 
fapt, ziua fusese însorită, calmă, zîmbitoare pentru Mihai-vodă, 
prinț al Transilvaniei şi a Ţării Româneşti. Intrarea lui în Alba- 


lulia, salutată cu urale şi cu salve de tun, se încheiase înaintea 
prînzului. Armata Bucegilor îmbrăcată în roşu defilase pe străzile 
curate, arătîndu-şi măiestria rîndurilor drepte, spre desfătarea 
prinţului. La puţină vreme după prînz, nobilimea iertată de noul 
stăpîn veni la palat cu daruri şi noi jurăminte de credinţă ce 
întărea supunerea făcută cu citeva ceasuri înainte la marea 
catedrală a cetăţii. 

Cînd primele umbre ale înserării căzură peste Alba-lulia, 
trăsuri minunate, purtate de cai focoşi, începură să tragă la 
marele peron al palatului. Erau invitaţii la balul cerut după 
datină. Mihai îi privea gînditor de la înălţimea unei ferestre. 
Clucerul Băicoianu se aţinea pe lîngă el înarmat ca la vreme de 
luptă. 

— Nu prea arăţi pregătit pentru bal, zîmbi vodă. 

— Aşa e, doamne! tresări leremia. Totdeauna am purtat un 
pistol la brîu. Acuma am trei. 

— Ţi-e teamă de nobili? 

— Nu de ei, ci de o trădare a lor. Acum citeva zile, aceşti 
nobili ne priveau cu dispreţ de sub zidurile Sibiului. Azi, 
cuvintele lor de supunere erau prea mieroase. Prea aduceau a 
miorlăituri. Aş fi mai mulţumit să ne înfrunte cu vorba, sau cu 
încruntarea ochilor. Dacă n-ar lipsi Cae, Ducu, Costache şi 
ceilalţi prieteni, mi-ar fi mai uşor. Cu ei alături nu aş tremura 
pentru viaţa domnului meu. 

— Dar sîntem stăpîni aici, rise vodă. 

Apoi se opri. Tocmai intra în curte o trăsură purtată la pas 
molcom de şase cai. Trăsura nu opri la peron, ci ocoli jumătate 
din faţada palatului şi trase la o intrare mai mică. 

— Haide, clucerule! zise domnul grăbit. L-au adus pe Chirilă. 

leşiră amîndoi în coridoarele întunecoase şi lungi. Străjile 
roşii desfăcură armele în lături, iar noul prinţ al Transilvaniei 
trecu iute spre dormitorul său frumos pregătit de slujitorii mulţi. 
Cae Indru îşi purta prietenul pe braţe. Zimmermann, deşirat ca o 
paparudă, îl bombănea la fiecare pas, dar braţele grijulii îl 
aşezară pe rănit între perne. Alberta Teke îi înveli picioarele. 
Sosirea lui vodă îi descumpăni o clipă. Cae se aplecă adînc. Faţa 
lui limpede radia de fericire. Costache pornise a-şi freca 
palmele, semn că-l apucase limbariţa din zilele bune. Părintele 
Grasa îşi ţuguiase buzele mari, dovadă că se afla în frumoasă 
dispoziţie. Ducu cel lute zimbea. Aşezat între perne, Chirilă Zece 


Cuţite dormea cu respiraţie bună. Vodă îl privi înde lung, iar în 
ochii lui, obosiţi de istovitoarele zile şi nopţi încordate, apăru un 
licăr de bucurie. 

—  Măria-ta! se înclină Caravană. Cred că domnul 
Zimmermann nu e felcer, ci făcător de minuni. 

— În cazul lui Chirilă aveam nevoie de o minune, aprobă 
vodă. Care e situaţia, domnule Zimmermann? se întoarse apoi 
către felcer. 

— Bună, măria-ta. Într-o lună îl pun pe picioare. Acum însă va 
trebui să doarmă. 

Aluzia felcerului era destul de grăitoare, astfel că tinerii 
prieteni părăsiră încăperea urmîndu-l pe vodă. Alberta călcă în 
vîrfurile picioarelor şi închise uşa după ei. Zimmermann stinse 
lumînările multe. 

* 

Mihai-vodă intră în sala cea mare a balului însoțit de căpitani 
şi curteni. Din gătelile lor lipseau armele. Invitaţii se desfăcură 
pe lături în foşnet plăcut de mătăsuri şi straie încărcate de 
bijuterii, lăsînd culoar mare de trecere. Rafinaţii nobili ai 
Transilvaniei, cu ochii sprinteni şi pricepere în cîntărirea 
gesturilor, înţeleseră gindurile paşnice ale noului prinţ. Lipsa 
armelor era un semn grăitor. Cînd Mihai se aşeză în scaunul 
princiar, Naprâgy îi ieşi în faţă. 

— Doamne! zise cu glas puternic ce răzbi pînă la capătul 
sălii. Nobilii au răspuns invitaţiei voastre la balul din seara 
aceasta şi se apleacă încă o dată plini de umilinţă. 

Lui vodă nu-i plăcură cuvintele episcopului. 

— Îţi mulţumesc, sfinţia-ta! zise fără a-şi arăta nemul tumi 
rea. Dar nu de umilinţă avem nevoie, ci de înţelegere. De vor 
înţelege nobilii că unirea celor două ţări ne aduce putere, nici un 
duşman nu va mai călca pe aceste meleaguri. 

— Doamne! veni mai aproape contele Teke Francisc. Unele 
privilegii mai vechi ne dau dreptul să ne aşezăm cînd se aşează 
principele. Oare, noua domnie va respecta aceste privilegii? 

— Înseamnă că aţi meritat asemenea cinste, domnule conte, 
îşi reţinu vodă un zîmbet. Noi vom întări aceste privilegii. 

— Măria-ta! se apropie Kornis. Am fost general al oştilor 
Transilvaniei. Azi cînd nimeni nu mai are nevoie de mine, cînd 
îndemiînarea noastră strategică nu mai foloseşte nimănui, pun la 
picioarele voastre spada mea încercată în lupte. 


— O primim, domnule Kornis, grăi vodă molcom, reţinîndu-şi 
risul năprasnic ce nu-i da pace de cîteva clipe. 

Auzind asemenea vorbe, Kornis păli. Mizase pe mări nimia 
prinţului. Nu se bucura de harurile unei inteligente 
scăpărătoare, dar ştia că la început de domnii, dregătoriile se 
împart totdeauna mai uşor. Apoi îl treziră cuvintele lui Mihai. 

— O primim şi v-o înapoiem cu învestitură, domnule general. 
lar dacă doriţi a ne fi bun sfetnic, marele cîştig ar fi de partea 
noastră. 

Kornis uită să mulţumească. Rămase locului prostit, cu gura 
căscată a mirare. Chiar pentru lăcomia lui aplecată spre fală, 
ultimul dumicat era prea mare pentru a mesteca iute. Dar îl 
scoase din încurcătură lon Cristu, cunoscut acolo sub numele de 
Hans Beckembauer, conte şi castelan de Obreja. 

— Doamne! grăi acesta într-o nemţească fără cusur, ştiind că 
Mihai-vodă o înţelege. O mie de saşi au luptat sub conducerea 
voastră pe cîmpia de la Şelimbăr. 

— Ne amintim cu plăcere. 

— În speranţa că nu-i veţi uita, saşii vă trimit în dar o trăsură 
lucrată de ei. 

— Le mulţumesc, domnule conte, zimbi vodă. Am auzit că 
aveţi un castel frumos în Obreja. De vom fi invitaţi, se va găsi 
timp să-l vedem. 

— Ar fi o mare cinste pentru noi, se înclină tînărul. 

— Măria-ta! grăi un bărbat cu părul cărunt. Sînt căpitanul 
Melchior Bogati. Am avut cinstea să lupt împotriva voastră la 
Şelimbăr. 

Vodă îl privi cu plăcere, apoi zise: 

— Ne cunoaştem, domnule Bogati. V-am văzut pe cîmpul de 
luptă. Siînteţi un mare strateg, iar fiul vostru loan, cavaler 
desăvirşit. Sîntem fericiţi să-i dăruim cinci sute de iugăre cu 
pomi şi o casă mîndră în ţinutul Făgăraşului. Miine va primi 
împuternicirile cuvenite. 

Bogati se retrase mirat. Nu ştia nimic despre ceea ce făcuse 
fiul său în lupta de la Şelimbăr. 

Prezentarea nobililor dură peste măsură de mult, spre 
dezamăgirea tinerilor, care abia aşteptau începerea dan surilor. 
Apoi veni şi clipa aceea. Jupînul Cristache Mutu, ce-şi părăsise 
hanul dintr-o toană, fiindcă nimeni nu-l poftise în Transilvania, 
ajunsese totuşi, prin protecţia lui Costache, să se ocupe de 


prepararea gustărilor şi alegerea vinurilor de soi. 

Cînd se porni balul, Cae Indru păşi hotărît către un capăt al 
sălii, unde Stela Beckembauer şi contesa de Szatmâri discutau 
împreună. Acum nimic nu-i mai oprea să se avinte în primul lor 
dans, aminat de atiîţia ani. Tiîrziu după miezul nopţii, tinerii 
invitaţi uitaseră de atracţia vinului sau a gustărilor îmbietoare. 
Doar pe margini, vîrstnicii păcătuiau creştineşte, închinînd 
paharele multe. În vreme ce petrecerea îşi urma drumul ei, 
Cristache Mutu, părintele Grasa, fălcosul şi Sile Adormitu 
părăsiră curtea palatului, trăgîndu-se grabnic spre vestitul han 
Pivniţa Şardului. Costache Caravană privi după ei melancolic. 
Baroana Maria-Florenţa îl înhăţase chiar lîngă uşă, dornică a-i 
spune că rămăsese văduvă de aproape trei luni. Că nimic nu 
mai şedea în calea fericirii lor. Dar lui Costache îi ardea de 
însurătoare, cum îi ardea Zambilicăi să şadă atîrnat cu 
picioarele în sus. Fiind prilej de mare sărbătoare, hanul strălucea 
în lumină, iar mesele se dovedeau puţine, chiar dacă noaptea 
picase dincolo de miezul ei. Jupînul leremia Cipcigan, zis 
Muntele, zis Goliat, era un bărbat mărunt, stafidit, uşor adus de 
spate ca o coajă de nucă. 

— Nu mai avem nici-o masă liberă, se tîngui el în faţa 
oaspeţilor. 

— Găsim noi, îi zise Cristache Mutu, privind în jur cu aer de 
cunoscător. _ 

— Greu, domnule. In noaptea asta nimeni nu e dispus a 
părăsi hanul. 

— In bucătărie se mai găteşte? 

— Nu, domnule. Am isprăvit bucatele şi servim numai 
gustări. 

— Atunci, scoate o masă din bucătărie! 

— Aşa e, domnule! se lumină Goliat. Nu-mi trecuse prin 
minte. 

— Ce vinuri ai? 

— Un roşu de Şard, care îţi retează picioarele după a treia 
cană. Care te lasă năuc la a patra şi... 

— Nu! Nu, jupîne! grăi mînios Cristache Mutu. Vor beşti 
despre el ca despre un duşman. Rubiniul de Şard e dulce-amărui 
ca adierea vintului de primăvară. La a doua cană e încins ca 
pămîntul arat proaspăt, din care ies aburii calzi. La a treia cană 
e blind ca holda coaptă. La a patra, neruşinat ca viile pîrguite, 


care-şi arată sînii de sub frunze. La a cincea, aspru ca zilele 
sfirşitului de noiembrie. La a şasea, adînc şi tainic, aşa cum e 
pămîntul sub omătul mare. La a şaptea, sînt puţini băutori care 
îl mai pot ase măna cu ceva. 

— Vai, domnule! se miră Goliat. Sînteţi poet? 

— Mai rău, prietene. Sînt hangiu. 

— Dar nu vă cunosc. 

— Nici nu-i de mirare. Sînt proprietarul Hanului 
Privighetoarea de Aur. 

— Din Bucureşti? 

— Din Bucureşti, dragul meu. 

— Am auzit despre hanul vostru. Nu! Nu vă aşezaţi aici! 
Mergem sus în casă. Se spune că hanul vostru nu prea are rivali. 
Aici e mai greu. Sînt hanuri multe într-un oraş mic. Acum o 
ducem mai mult decit bine, dar mulţi ani am tras miţa de coadă 
şi eu şi vecinul de peste drum, proprietarul hanului Piîlnia 
Luminoasă. 

— Şi cum de aţi răzbit pînă la urmă? 

— Datorită nevestelor, domnule. Femeile totdeauna au avut 
căpăţinile mai şirete decit noi. Vreo zece ani am dus-o numai în 
sărăcie. Rar ne pica un client. E drept că nici hanurile noastre nu 
arătau ca acum. Erau nişte dărăpănături. Eu şi prietenul Tănase, 
vecinul de peste drum, ne-am hotărit într-o zi să tragem 
obloanele, cu gindurile spre alte meserii. Muream de foame, ce 
mai! Nevestele şedeau în spatele nostru şi ascultau, iar prin 
hanuri bătea vintul. Cum discutam noi aşa, numai ce o aud pe 
nevastă-mea: 

„Ho! Isprăviţi cu nerozeniile! Cine nu reuşeşte într-o meserie 
se dovedeşte nătîng. Nu-i destul să lucrezi bine. Îţi mai trebuie şi 
minte. Pînă acum v-am lăsat pe voi să conduceţi treburile. De 
azi încolo, hotărîm noi. Miine ieşiţi amîndoi în mijlocul drumului 
şi vă încăieraţi.” 

„Cum o să ne încăierăm? s-a mirat Tănase. Doar sîntem 
prieteni.” 

„Şi prietenii se bat între ei”, au sărit ele. 

„Dar n-avem pricină.” 

„Găsiţi voi.” 

Ne-au dăscălit o noapte întreagă. Mie îmi era cam teamă. 
După cum vedeţi, nu sînt prea dăruit la trup. Dacă prietenul 
Tănase îmi scăpa din greşeală o scatoalcă mai mare, chiar 


Zimmermann, felcerul principelui, putea să vină aici cu o 
lumînare aprinsă, fiindcă leacurile nu mai ajutau. Tănase e de 
trei ori cît mine, dacă nu de patru. A doua zi cînd începu 
oarecare forfotă pe străzi, ies cu Tănase la mijlocul drumului şi 
pornim să ne înjurăm creştineşte. La înjurături totdeauna eu am 
fost mai tare ca Tănase. Aştia mărunţei şi sfrijiţi la trup sînt daţi 
dracului în chestii d-astea. Parcă sar scîntei din ei cînd încep să 
înjure. Voinicii se arată mălăieţi. N-au vlaga sfrijiţilor. Aştia 
pricăjiţi ca mine, cînd se înfurie şi le porneşte morişca, parcă 
sînt numai gură din tălpi pînă-n creştet. In vreme ce ne înjuram 
noi ceva mai cu foc, numai văd că se opreşte un trecător şi o 
întreabă pe nevastă-mea: 

— „Ce fac ăia de colo?” 

Zice nevastă-mea: 

„Nu vezi? Vor să se încaiere.” 

„Zău? Uite că n-am mai văzut o păruială între un plop şi o 
tufă. Pune o masă colea în uşa hanului şi adu-mi nişte vin!” 

„Doriţi şi o gustare?” 

„Da, n-ar strica. Dacă începe încăierarea nici că se poate o 
distracţie mai plăcută. Totuşi mi-e teamă că nu se bat.” 

„Se bat, domnule, n-aveţi nici o grijă, îl asigură nevas tă- 
mea. Însă alta e teama noastră. Cel mărunţel are pumnul prea 
greu. Să nu se întîmple o nenorocire.” 

Auzind asemenea minune, drumeţul behăi, mirat ca oaia în 
gura lupului: 

„Crezi una ca asta?” 

„Cum te văd şi mă vezi. Slăbănogul nu e la primul omor.” 

Cînd l-am observat că se aşază temeinic la masă, am sărit de 
vreo doi coţi în sus şi i-am ars o palmă vecinului. Apoi mă feresc 
de pumnul cît o ghioagă şi văd patru nătărăi care se opriseră 
destul de aproape. Clientul de la masa din uşă dornic să 
petreacă dimpreună cu alţii începe să-i îmbie de mai mare 
dragul. _ 

„Hei, fîrtaţilor, ia daţi-vă mai aproape! Il vedeţi pe slăbănogul 
ăla?” 

„Îl vedem, zice unul. Cam greu, dar îl vedem.” 

„Rideţi voi, răspunse clientul din vîrful buzelor, dar nu ştiţi că 
slăbănogul are un pumn cu care a omorit o vacă dintr-o 
lovitură.” 

„Ala? se miră ei.” 


„Ala, domnilor.” 

„Hangiţo! strigă unul dintre ei, făcîndu-le semn ortacilor să 
se aşeze. la mai adu nişte căni şi ceva băutură!” 

Norocul meu că Tănase m-a călcat pe picior din greşeală şi 
mi-a rupt două degete, altfel rămîneam năuc de bucurie şi nu 
luam seama la palma lui care pica peste mine ca un acoperiş de 
casă. Feresc într-o parte şi-i ard una lui Tănase la ţurloaie. 
Vecinul dă tare cu palma şi mă ajunge doar cu un virf de deget. 
Mă duc de-a berbeleacul vreo patru stînjeni şi-mi pierd vederile. 
Aud paşii nărodului de Tănase care o luase pe adevăratelea, dar 
norocul meu că păşea spre mine domol ca ursoaica nefătată. Îmi 
revin şi mai văd o seamă de clienţi la uşa vecinului. De bucurie, 
apuc o piatră din caldarîm, nu mai mare ca un iepure de şase 
săptămîni, mă aplec iute şi dau cu ea ca un ciocan peste 
bombeul prietenului. Tănase rage o dată ca un măgar jupuit de 
viu, dă să mă prindă, însă, mălăieţ cum e, se împiedică şi pică 
peste mine, cum se prăvale un perete peste un bostan. După 
cinci zile cînd am început să recunosc oamenii din jur şi chiar 
glasul nevestei, am aflat că hanurile noastre făcuseră vînzare 
bună, dar ea scăzuse în zilele următoare. Ciţiva clienţi, care 
văzuseră bătaia, au venit ce-i drept, să mă întrebe dacă am 
gînduri de răzbu nare. Cum se zvonise însă că sînt pe moarte şi 
cam sleit de vederi, interesul lor a scăzut cu totul. După ce m- 
am întremat, am stat iară la planuri cu vecinii. Tănase, care 
prinsese chef de bătaie, mi-a făcut propunerea să ieşim iar în 
mijlocul drumului. Am primit, dar cu condiţia ca el să vină cu 
mîinile goale, iar eu cu patru tunuri pe care le-aş putea lua de 
pe zidurile cetăţii. Pînă la urmă, nevestele au recunoscut că la o 
nouă păruială cu Tănase, dacă nu aveam norocul să rămîn olog, 
cheltuielile de înmormîntare s-ar fi dovedit prea mari. Stăm noi 
vreo săptămînă, două, dar muşteriii treceau pe lîngă hanurile 
noastre ca măgarii prin strunga lipsită de iarbă. În mijlocul 
oraşului erau vreo patru hanuri vechi, cu vaduri bune, ştiute de 
călători şi localnici. Mă socot eu în fel şi chip cum ar fi mai bine 
să-i jumulim de muşterii pe hangiii din oraş, dar nu-mi vine 
nimic în minte. Dacă mă bat iar cu Tănase şi nu apucă să mă 
omoare, aş putea repara casa gata să pice peste noi chiar la 
vreme de toamnă. Plec în oraş şi dau de urma primului 
muşteriu. Era dulgher. Mă duc întins la el şi-i zic: 

„Domnule, a venit ceasul răzbunării. A venit clipa să nu mai 


las piatră pe piatră din hanul vecinului. Să fărîm totul în jurul 
meu cale de o poştă.” 

Omul avea o bardă în mînă. Lasă el barda la o parte, se uită 
lung la mine şi zice: 

„De!” 

„A venit vremea să-i ronţăi oasele între dinţii mei ca stîncile.” 

„Hm!” 

„A venit vremea să-l învirtesc în palme ca piatra în praştie şi 
să-l arunc pînă la apele Ampoiului, care vor ieşi dintre maluri.” 

Omul era cam nătîng, dar lipsit de milă. Zice: 

„Ai ceva fierbinţeli?” 

„Nu.” 

„Nici nu-ţi joacă dinaintea ochilor nişte luminiţe roşii?” 

„Nici.” 

„Atunci, ori eşti dăruit cu ceva puteri necurate, ori ţi s-a făcut 
de lumea ailaltă.” 

Zic: 

„A venit vremea să-i bag o mînă pe git şi să-l întorc pe dos, 
ca pe o pungă goală. Dacă nu crezi, te poftesc miine pe la zece 
în faţa hanului nostru.” 

După acele vorbe îl las năuc, mă întorc acasă, îi fac 
propunerea lui Tănase în vederea păruielii, apoi mă apuc de 
treburi. A doua zi dimineaţă, cam pe la şapte, văd o mare de 
oameni îndreptîndu-se către hanurile noastre, iar în fruntea 
gloatei, pe dulgher. Intră ei în cele două hanuri, scot mesele şi 
scaunele afară, sau se aşază direct pe piatră şi comandă vin 
dimpreună cu gustări. 

„Ăsta e voinicul?” întrebă unii, privind către mine cu ochii 
mijiţi. 

„Asta”, răspunse dulgherul, fălos că le ştie pe toate. 

„Şi cu uriaşul ăla de colo se bate?” 

„Cu ăla.” 

„Mare minune! Dar oricum ar fi, punem mînă de la mînă şi-l 
înmormîntăm creştineşte pe pirpiriu.” 

„Şi dacă o fi altfel?” grăi dulgherul cu tîlc adînc. 

Începură pariurile. 

Aproape de ceasul hotărît, ies în mijlocul drumului şi mai 
controlez o dată terenul. Apoi îi fac semn lui Tănase să se 
apropie. Cînd ajungem la vreo zece paşi, zbier tare de simt că 
mă înjunghie în plămiîn: 


„Stai pe loc, slăbănogule!” 

Tănase rămîne acolo pironit, uitîndu-se la mine lung şi mirat. 
Mă întorc spre han fără grabă şi-mi plimb privirile peste marea 
de oameni. Se făcuse linişte adîncă. Zic: 

„Domnilor, prima întîlnire dintre mine şi amăritul ăsta a fost 
doar o încercare de glumă. Lupta adevărată va fi abia acum. 
Umpleţi-vă, domnilor, cănile şi beţi dinaintea unuia pe jumătate 
fărimat între fălcile mele grele ca porţile cetăţii!” 

Auzind vorbele acelea, un vlăjgan din primele rînduri chiţcăie 
parcă apucat de cîrcei: 

„Ciupiţi-mă, domnilor! strigă el. Sau turnaţi-mi în cap o 
găleată cu pălincă aspră, înainte de a mă apuca damblaua! 
Pirpiriul are ceva lipsuri la harul gîndirii, sau poartă vătămătură 
de minte.” 

Zic: 

„Domnule, după ce-l voi strivi între unghii pe acest neisprăvit 
la trup, după ce voi măcina între dinţi pietroaiele din jurul lui, 
după ce voi răsturna uliţa peste el, te vei căi de aceste vorbe.” 

„Apă! Apă, că mor! strigă vlăjganul tremurînd ca un apucat. 
Adică nu! Daţi-mi o găleată cu vin! Sau, staţi! Aducem sus un 
butoi. Plătesc eu chiar acum.” 

Mă întorc spre Tănase convins că vînzarea merge frumos şi-i 
şoptesc: 

„Să nu dai tare, prietene!” 

„Să nu dau tare după ce m-ai făcut de ocară?” îmi răspunse 
tot în şoaptă. 

Mă uit iar spre oameni şi strig să se audă pînă departe: 

„Domnilor, oare n-ar trebui să aducem un popă care să-l 
spovedească pe acest prăpădit sortit pieririi? Oare n-ar trebui să 
aducem cîteva lumiînări aprinse, înainte de a fi prea tirziu? 
Înainte de a mă învîrtoşa asupra lui ca o urgie? Oare n-ar trebui 
să vă trageţi cu mese cu tot mai încolo, înainte de a mi se porni 
mînia, cînd s-ar putea ca din ceva sminteală să răstorn uliţa cu 
fundul în sus?” 

Auzindu-mi schelălăitul, muşteriii celor două hanuri goliră 
cănile mari dintr-o sorbitură. Nevastă-mea făcuse vînzare cit 
pentru un an bun. Am mai privit-o o dată pe nevastă, gîndind că 
s-ar putea să fie ultima, apoi i-am zis lui Tănase: 

„Sfrijitule! Ai putea oare să-ţi aduni tot curajul şi să vii spre 
mine privindu-mă în albul ochilor?” 


„AŞ putea, zice el şi vine miînios, mai sprinten decît mi-am 
închipuit.” 

La vreo patru paşi de mine, scosesem pietrele în timpul 
nopţii şi făcusem o gaură nu mai mare de vreo două palme. 
Dacă Tănase călca acolo printr-o minune, puteam să scap cu 
viaţă. 

„Te voi dobori cu privirile mele focoase”, strig eu, în vreme 
ce matahala de Tănase calcă chiar în groapă şi se întinde ca un 
copac retezat. Apuc degrabă un bolovan cît o căpăţină de oaie 
şi-l altoiesc în ceafă. Apoi mă sui cu picioarele pe el şi răcnesc: 

„Nu e mort, domnilor. Mila s-a dovedit mai mare decît miînia 
mea.” 

Dar chiar în clipa aceea, nătărăul de Tănase dă o dată cu 
palma şi-mi rupe un picior. Însă, putere să se ridice nu mai avea. 

„Şi ce a mai fost pe urmă?” întrebă Cristache Mutu. 

„Nimic”, grăi Cipcigan, zis Goliat. 

„Nimic?” 

„Aşa cum ţi-am spus. Am zăcut un an pînă s-a înzdră venit 
piciorul. Pe Tănase îl doare ceafa cînd trage a ploaie. Aşa că 
nevestele au hotărît să se bată între ele, dar numai o dată pe 
lună. În rest, noi şi ăia de peste drum sîntem cei mai buni 
prieteni din lume, iar afacerile ne aduc venituri mai mari decit 
visasem cîndva.” 

Sile Adormitu privi cu mîndrie găleata pustiită de vin şi porni 
să cînte cu o voce care semăna cu scrişnetul pietrelor de moară 
ce macină-n gol. Nodul lui Adam, nu mai mare decit pumnul, 
urca şi cobora ca un piston harnic. Buzele lui mari aduceau a 
căscat de catîr. Gazda închise degrabă ferestrele, apoi îl 
îndemnă blind: 

— Cîntă, domnule, cu toată nădejdea! Aici nu te aude 
nimeni. lar eu, care am trecut prin atitea, sînt obişnuit cu 
suferinţele mari. 


Capitolul 15 
Anh dimineaţa zilei de 2 noiembrie, Mihai-vodă intră în cabinetul 
| ce lucru urmat de Cae, Preda, Costache, Ducu, Radu Buzescu 
şi Bărcan. 

— Prieteni! grăi domnul celor două ţări româneşti. Dieta, 
care îşi va începe miine lucrările în Cluj, va hotărî sumele 
necesare pentru plata oştilor noastre. Nobilii se arată pe faţă 
prietenoşi, aplecaţi spre dulce supunere, dar nu le cunoaştem 
gîndurile ascunse. Peste un ceas vor veni aici Naprâgy, Kornis, 
Vitéz, şpanul de Turda, Sigismund Forgach, trimisul generalului 
imperial Basta, căpitanul Mihai Szekely şi Petru Huszâr, judele 
Clujului. Aceştia s-au ales dintre nobili pentru discuţiile ce le 
vom purta în Dietă. Miine vom face jurămînt de credinţă 
împăratului Rudolf. Socot însă că va trebui să luăm seama a nu 
ne lega de miîini şi de picioare sub Imperiul Austriac, ale cărui 
drepturi nu le recunoaştem aici. Dar nici nu putem ocoli 
jurămîntul de vasali atita vreme cît nu am adunat destulă 
putere. Niţă Praştie ne-a adus vestea că cetatea Chioarei şi-a 
deschis porţile cu supunere. Mai mult de jumătate din Banat a 
trecut alături de noi. Oradea cu comandantul ei Paul Niary nu 
ascultă încă de poruncile noastre. Maramureşul stă sub puterea 
imperialilor şi numai prin viclenie îl vom supune fără a ne strica 
lucrările bune cu împăratul Rudolf. Sfatul nostru de taină e prea 
mic azi pentru a discuta ocuparea Moldovei. Dar în vederea 
acestui gînd va trebui să pornim de la capăt negocierile cu 
turcii, cu polonii, cu tătarii şi cu această Casă de Austria, care se 
vrea stăpină acolo unde nu are drepturi. Avem în faţă o iarnă 
întreagă pentru a ne aşeza puterile în Transilvania aşa cum 
dorim. În primăvară vom ocupa Moldova, unind neamul 
românesc pentru totdeauna. Cu nobilii va trebui să fim 
prevăzători pînă le cunoaştem gîndurile ascunse. Acum nu avem 
voie să facem greşeli. 

— Doamne! interveni Cae Indru. Tocmai pentru a ne feri de 
greşeli, sînt împotriva Dietei din Cluj. Ea trebuie să se ţină în 
Alba-lulia. 

— Pe ce se întemeiază părerea ta? tresări Mihai-vodă. 
Fiindcă şi noi ne-am gîndit la acelaşi lucru. 


— Pe faptul că în partea de nord a principatului, pute rea 
noastră se sprijină doar pe trei mii de oşteni. Sînt puţini în caz 
de răzmeriţă din partea nobililor. Dacă ei ţes un complot, nici că 
se poate un loc mai nimerit decît Clujul. Paul Niary ar putea 
folosi o parte din garnizoana Oradei. Generalul Basta, ce nu ne-a 
arătat prietenie pînă acum, nu-i prea departe de oștile sale. lar 
în nord, avem ştire că unele pilcuri din oastea comitatelor s-ar 
ascunde prin păduri. 

— Da, da! aprobă vodă. Aceleaşi gînduri le-am purtat şi noi, 
dar am aşteptat părerea voastră. Acum e limpede Băicoiene! 
porunci el. Să vină căpitanul Jager! 

Vechiul căpitan al palatului, care slujise sub trei principi mai 
puţin de cinci ani, se obişnuise cu gîndul că nici-o strălucire nu e 
veşnică. În mintea lui de oştean harnic, alte întrebări nu-şi 
făcuseră loc, socotind că totdeauna va fi în palat cineva să-i dea 
porunci şi să-i plătească osteneala. 

— Domnule Jager! grăi vodă. Te-am păstrat lîngă noi 
socotindu-ţi virtuțile de bun oştean. Ne-ai fost recomandat cu 
căldură. Domnii Cae, Costache şi Ducu au mijlocit pentru 
domnia-ta. 

Jager făcu ochii mari a mirare, dar nu scoase o vorbă. 

— Ai destule solii în curte? 

— Am, măria-ta. 

— Atunci, trimite degrabă înştiinţarea pe la nobilii ce vor lua 
parte la lucrările Dietei, care nu se va mai ţine în Cluj, ci în Alba- 
lulia! Lista nobililor o găseşti la cancela ria palatului. 

Jager se înclină adînc şi părăsi încăperea. În locul lui veni 
Băicoianu şi-l anunţă pe vodă că a sosit delegaţia nobililor. 

— Să intre! porunci Mihai. 

Şi spre mirarea lui, în fruntea nobililor păşi Malaspina. 

— Măria-ta! spuse nunțiul papal cu un aer aplecat spre 
blîndeţe. Am adus înscrisul pe care vă veţi lega de împăratul 
Rudolf la începutul lucrărilor Dietei. 

— Sfinţia-ta l-ai scris? 

— Eu. 

— Oare au uitat nobilii să scrie? Zimbi vodă ascunzindu-şi 
nemulţumirea. 

— N-au uitat, măria-ta, dar noi ne-am rugat lui Dumnezeu să 
ne ajute a face un text frumos. 

— Atunci, nu ne mai rămîne decît să-l ascultăm. Citeşte, 


sfinţia-ta! 

Malaspina ridică textul şi citi cu intonaţii plăcute: 

Din deosebita voie şi bunăvoință a Autoputernicului, 
Dumnezeu cel drept a ales şi orînduit pe maiestatea-sa 
Împăratul peste această ţară ca patron. El îi porunceşte 
supusului său Mihai-vodă să alerge la locul unde se vor arăta 
credincioşi şi ascultători ai chezarului şi dimpreună să se aplece 
cu toţii la mila împărătească. 

— lată un text frumos, grăi vodă ascunzîndu-şi mînia sub 
vorbele de admiraţie. 

— Am meditat mult asupra lui, răspunse Malaspina cam plin 
de el. 

„Acest popă se amestecă unde nu-i fierbe oala, socoti vodă 
plin de miînie. Dar să nu ne pripim înainte de a-i cunoaşte toate 
gîndurile.” 

— E aproape desăvirşit, continuă el. Poate că unele adausuri 
i-ar fi dat mai multă strălucire. Din el nu reiese prea limpede 
cine se prezintă în faţa Dietei. 

— S-a pomenit despre voi, măria-ta, interveni Petre Huszâr. 

— Adevărat! se amestecă Cae Indru. Departe de a nu 
recunoaşte frumuseţea textului, rămîn la părerea că nu aţi 
subliniat calitatea supusului Mihai-vodă. 

— O cunoaştem cu toţii, se încruntă Malaspina. 

— Nu, sfinţia-ta! păru Cae mai aspru. Nu-i destul! Ce 
cunoaştem e necesar de trecut şi în scris. Toţi din Dietă sînt 
supuşii împăratului Rudolf, dar Mihai-vodă e stăpinul lor. E 
principe al Transilvaniei şi Ţării Româneşti. 

— Aşa nu va fi plăcut înaintea Casei de Austria, se împotrivi 
nunțiul papal. 

— De unde ştii? întrebă Cae cu multă dulceaţă în glas. 

Văziîndu-se încolţit, Malaspina schimbă tonul şi spuse tăios: 

— Am venit să discut cu măria-sa Mihai, nu cu un curtean 
oarecare. 

— Discută, sfinţia-ta! Domnul acesta e primul nostru sfetnic! 
zimbi Mihai-vodă, ştiind că-l lasă pe nunțiu în miini bune. 

— Avem o calitate înaltă, se împăună Malaspina. 

— Care? Întrebă Cae Indru cu prefăcută mirare. 

— De ales al nobililor. 

— După lege nu o putem recunoaşte, sfinţia-ta. Şi nici după 
inimă, atita vreme cit nu eşti cetăţean al principatului. 


— Dar mă veţi recunoaşte ca trimis al bisericii, grăi 
Malaspina fără a-şi putea reţine miînia. 

— Asta, da! aprobă tînărul. Cînd vom discuta problemele 
bisericeşti, te vom pofti fără îndoială. 

— Să cred prin aceasta că sînt alungat? Se întoarse nunțiul 
către Mihai-vodă. Să cred că faceţi o ruptură cu bise rica? 

— Nu! răspunse vodă cu vocea blajină. Dar treburile 
principatului nu le pot hotărî străinii, ci numai cei în drept. 
Textul prezentat se arată viclean şi duşmănos nouă. Domnule 
Huszár, vei întocmi unul aşa cum îţi poruncim noi! 

— Împotriva dorinţei nobililor şi a împăratului Rudolf? întrebă 
judele. 

— Nu! Împotriva neadevărului şi a nedreptăţii. 

— Dar... sări Malaspina. 

— Opreşte, domnule! i-o reteză Cae. 

— Sînt nunțiu papal. 

— Nu prea arăţi. Eşti mai degrabă un duşman înver şunat al 
principelui. Scrie, domnule Huszár, noul text în vederea 
jurămîntului! se întoarse către jude. Acest text aprobat de Mihai- 
vodă va suna astfel: 

Cu voia lui Dumnezeu, guvernarea principatului Transilvaniei 
a trecut în mîinile principelui Mihai. Domnul Ţării Româneşti şi al 
Transilvaniei se recunoaşte vasal al împăratului Rudolf. Pe 
marea pecete a cancela riei se vor încrusta armele şi însemnele 
celor două ţări, arătîndu-se astfel unirea lor pe vecie. Se vor 
desfiinţa graniţele de pe munţi, iar locuitorii au liberă trecere, 
după voie. Comerţul nu va mai cunoaşte vămi, iar stringerea de 
biruri va fi aceeaşi peste tot. Semnează Mihai, prinţ al valahilor. 

— Ai scris, domnule Huszâr? 

— Am scris, grăi judele cu miînie greu reţinută. Am scris, dar 
Dieta nu va vota asemenea text şi nici sumele necesare 
cheltuielilor de oşti. 

— De ce? Găseşti în text o singură ameninţare asupra 
nobililor? Găseşti în el schimbări în viaţa principatului? Găseşti 
în el neadevăruri? 

— Nu. 

— Atunci să nu mai vorbim despre asta! Miine vor începe 
lucrările Dietei aici la Alba-lulia. 

— La Alba-lulia? se miră Naprâgy. 

— La Alba-lulia? tresări Kornis. 


— Aşa cum aţi auzit, zimbi Cae Indru. Majoritatea nobililor 
din Dietă locuiesc pe aproape. De ce să-i purtăm pînă la Cluj? 

— Ar fi venit acolo şi generalul Basta, interveni Forgach. 
Generalul imperial nu poate lipsi de la lucrările Dietei. 

— Nimeni nu-l opreşte, se amestecă Radu Buzescu. Din 
contră, va fi prilej de bucurie şi ne îndoim că generalul nu 
dispune de o trăsură bună. 

— Textul ar mai trebui studiat, spuse judele Clujului. 

— Dar nu-i găsesc neajunsuri, zimbi Mihai. 

— Sînt, măria-ta. Aici stăpîneşte împăratul Rudolf. 

— După noi, domnule! răspunse tăios Mihai-vodă. Gîndurile 
voastre nu le înţeleg, sau nu vreau să le înţeleg. Spune-mi, 
domnule Huszâr, în primul text atît de drag vouă, s-a pomenit 
despre calitatea noastră aici? 

In locul lui Huszâr vorbi căpitanul Mihai Szekely, care tăcuse 
pînă atunci. 

— Măria-ta! grăi el. Al doilea text e limpede ca lumina zilei. 
Sînt oştean vechi şi vă cunosc. Departe de a mă pune bine cu 
noua domnie, socot că Transilvania şi-a găsit un principe bun şi 
înţelept. Un general care nu va lăsa oşti străine să calce peste 
noi. Domnii ce mă însoțesc au uitat că le-aţi acordat prietenie. 
Lucru pe care nu l-ar fi făcut nici un alt învingător. Că aţi venit 
aici cu drepturi mai mari decit cei din familia Bâthory. Că nu 
doriţi să schimbaţi nimic din legile ce guvernează în principat. 
Mai mult, că aţi lăsat Dieta neschimbată, iar nobilii se bucură de 
toate privilegiile lor. De aş fi fost în locul vostru, puţini dintre cei 
vechi ar mai fi rămas în Dietă. Dar nu sînt şi nici nu mă încumet 
a da sfaturi. Socot că textul prezentat nu atinge nimic din 
interesele Casei de Austria. Împăratul ar trebui să fie mîndru că 
v-aţi aplecat ca vasal. Că cel mai mare general al răsăritului 
Europei oferă garanţii de linişte la graniţa Imperiului Austric. Voi 
vota în Dietă pentru textul propus de domnul Cae Indru. lar 
sfinţia-sa Malaspina ar fi bine să-şi vadă de treburile bisericeşti 
unde intriga aduce mai puţine pagube. 

Căpitanul se opri din vorbele ce le mai avea de spus, 
întrerupt prin intrarea agitată a clucerului Băicoianu. 

— Măria-ta! zise el. Doi secui aşteaptă la uşă. 

— Să aştepte! se încruntă vodă. 

— Doamne! insistă clucerul. Aceşti oameni l-au ucis pe 
cardinalul Andrei Bâthory. 


— Ce tot vorbeşti acolo, clucere? se miră domnul. 

— Aşa cum v-am spus, măria-ta. 

— Adu-i degrabă! 

Doi secui, unul în vîrstă, celălalt mai tînăr, se înfăţişară 
dinaintea principelui, purtînd un sac. Cel mai vîrstnic slobozi 
gura sacului, din care căzu căpăţina fostului cardinal. 

— Voi l-aţi ucis? întrebă vodă cu adîncă mînie. 

— Noi, măria-ta. Dar nu pentru răsplată l-am adus aici. Ne- 
am gîndit că va fi înmormîntat creştineşte alături de cei morţi 
din familia lui. 

— Sărmane popă! grăi vodă ridicîndu-se cu respect în faţa 
morţii. 

Apoi se întoarse către cei doi. 

— Motive să vă răzbunaţi aţi avut destule. Dar i-aţi luat mai 
mult decît poate dărui un om. l-aţi luat viaţa. 

— N-am luat cu nimic mai mult decit a luat el de la noi, 
răspunse cel în vîrstă. Am plătit aşa cum ne-a îndatorat. 

— Miine după lucrările Dietei îl vom înmormînta cu toată 
cinstea, hotărî vodă. lar voi, ucigaşilor, lipsiţi din faţa mea! 

Îndată după plecarea secuilor, nobilii părăsiră palatul 
princiar. Dincolo de poarta cea mare, căpitanul Mihai Szekely 
spuse aspru. 

— Domnilor, drumurile noastre se despart. Ne vedem miine 
la lucrările Dietei. 

— Nu ne va face plăcere, i-o întoarse Huszár. Dom nia-ta te- 
ai dovedit un trădător al nobilimii. 

— Al căror nobili? întrebă răstit căpitanul. Al celor ce urzesc 
împotriva intereselor principatului? lată că Mihai-vodă şi-a 
dovedit înţelepciunea schimbînd locul Dietei. El v-a înţeles 
gîndurile. Dacă principele ar fi fost atacat la Cluj, aşa cum aţi 
plănuit, vărsarea de sînge vinovat şi nevinovat în Transilvania n- 
ar mai fi cunoscut margini. Vă ştiu bine, domnilor. Kornis 
doreşte a pescui în ape tulburi. Naprâgy se vrea principe. 
Domnul Forgach încear că a trage spuza pe turta generalului 
Basta, care se gîndeşte că nu i-ar strica să devină guvernator al 
Transilvaniei, iar domnia-ta, domnule jude, vrei un nou principe 
care s-ar putea numi Ştefan Bâthory. lată că nici măcar nu 
sînteţi uniţi în acelaşi gînd. Pescuiţi, domnilor, în ape tulburi şi s- 
ar putea să vă înecaţi. Mă mir că şpanul de Turda e alături de 
voi. 


— Doresc binele principatului, grăi Vitez cam nesigur. 

— În compania lor? zimbi căpitanul sarcastic. Ştii domnia-ta 
ce ar fi adus o răzmeriţă la Cluj? 

— Nu! răspunse cu toată sinceritatea şpanul de Turda. 

— Treizeci de mii de oşteni valahi şi-ar fi răzbunat 
conducătorul. Să ne ferească Dumnezeu de răzbunări! La 
răzbunare, mila vine totdeauna după sabie şi foarte rar înaintea 
ei. Marele hatman Zamoyski a coborit cu oştile la Şcheia, lîngă 
Suceava. Într-o săptămînă ar fi peste noi. V-ar conveni, domnule 
Vitéz, un război între poloni şi austrieci pe pămîntul 
Transilvaniei? V-ar conveni oare ca oştile turceşti să înceapă a 
pescui aici? Am avut un princi pe slab. lată că domnia lui a sfîrşit 
într-un fund de sac. E un noroc, domnule Vitez, că azi stăm sub 
conducerea lui Mihai-vodă. El e singurul om care poate garanta 
liniştea principatului. El vine cu prietenie şi încredere în faţa 
Dietei, iar noi încercăm să-i înfigem cuțitul pe la spate. Nu ne 
cunoaştem interesele, domnule Vitez. 

Zicînd acestea, Mihai Szekeli îşi văzu de drum. 

— Pofteşte cu noi, domnule Vitéz! îl ademeni Malaspina, 
observînd ezitarea. Căpitanul e un trădător ce va da socoteală 
dinaintea oamenilor şi a lui Dumnezeu. 

— Nu, sfinţia-ta! se împotrivi şpanul de Turda. Eu nu am ce 
căuta cu voi. 

* 

— Deci asta era, zîmbi vodă după plecarea nobililor. Au 
încercat a ne lua puterea printr-o legătură proastă. lar capetele 
răutăţilor s-au dovedit Malaspina şi Huszár. E bine să ne 
cunoaştem duşmanii. Ducule! 

— Poruncă, măria-ta! _ 

— La noapte să păzeşti viaţa căpitanului Szekely! Imi vine să 
cred într-o răzbunare. Vreau să mi-l aduci viu miine la lucrările 
Dietei! Va trebui să ne apărăm întîi prietenii şi abia pe urmă să 
lovim în duşmani. Transilvania nu e a nemernicilor ca Malaspina 
şi Huszâr, ci a poporului care o iubeşte. 

* 


Cînd începu să însereze, Sile Adormitu îl trezi pe Cae destul 
de temător, gindindu-se că o cizmă pornită cu dibăcie din mîinile 
tînărului i-ar putea aduce unele ponoase. Dar cum cizmele 
prietenului nu se aflau la îndemînă, se alese numai cu unele 
aluzii referitoare la un git răsucit de nişte miini harnice. 


— Pe toţi dracii! se văită Cae. De la Şelimbăr încoace nu am 
apucat să mă odihnesc mai mult de două-trei ceasuri pe noapte, 
iar acum cînd am găsit o după-amiază liniştită, năvăleşti peste 
mine. Dacă ai venit cumva cu ginduri aplecate spre taclale sau o 
nouă cîntare, mi-e teamă că se va petrece un omor. 

— Domnule! grăi Adormitu uşor încruntat. Mîhnirea mea nu 
mai cunoaşte margini acum cînd bag de seamă că vocea-mi 
vîrtoasă nu a găsit preţuire în faţa prietenilor mei. Dar nu pentru 
asemenea obidă a sufletului am venit aici. Durerile mari se 
consumă tăcute, neştiute de nimeni. Poate va ieşi din ele un 
cîntec de jale, care îmi umblă prin minte de multă vreme, ce va 
face să se scuture cămaşa pe voi, drept remuşcări. 

— Du-te dracului şi lasă-mă să dorm! rise Cae. 

— Nu pot, domnule! Te caută un călugăr. De un ceas se ţine 
de capul meu şi mi-a tulburat somnul. 

— Un călugăr? se miră Cae. Nu prea am asemenea 
cunoştinţe. 

— Zice că îl cunoşti foarte bine. Numele lui e Zablije. 

— Zablije? Ei, la naiba! se minună tînărul. Adu-l degrabă, 
dragul meu Sile! Pungaşul ăsta a fost slujitorul fostului cardinal 
Andrei Bâthory. lar dacă vine la mine, înseamnă că are unele 
temeiuri. 

Cîteva clipe mai tîrziu, voinicul călugăr, cu faţa la fel de 
ponosită ca şi altădată, intră în odaia lui Indru. Ochii lui ageri ca 
de şoim ocoliră încăperea. Mulţumit de rezultatul cercetărilor, 
săltă două degete şi spuse cu multă bunătate: 

— Domnul cu voi, tinere creştin! 

— Să trăieşti, sfinţia-ta! zîmbi Cae. 

— Trăiesc, fiule, dar trăiesc prost, zise călugărul cu acreală. 
Sînt două zile de cînd eu şi părintele Clement ajunăm lipsiţi de 
gînduri cucernice. Ba cred că diavolul ne cearcă spre unele 
înjurături aplecate spre spurcăciune, sau spre cuvinte rele. 

— Nu înţeleg. 

— Ah, domnule, nu-i prea greu! Sînt zile în care ajunăm 
conduşi de sfînta înţelepciune a mîntuirii sufletului. Însă atunci 
cînd ajunarea vine peste noi din lipsuri lumeşti, credinţa şi 
puterile noastre slăbesc îndoit. Acum sîntem într-o astfel de 
situaţie şi nădăjduim s-o curmăm cu ajutorul vostru. 

— Nu sînt prea bogat, Zablije. Cu ceva mărunţiş te pot 
sprijini... 


— Pe sfintele canoane! îl întrerupse călugărul nemulţumit. N- 
am venit să cer. 

— Atunci, de ce ai venit? 

Zablije îşi căută cuvintele, cîntărindu-l din ochi pe tînărul 
cavaler. 

— E vorba despre o taină, zise cu gura cam pe jumătate. Am 
auzit că eşti un om drept, iar cuvîntul domniei tale preţuieşte 
mult. 

— La ce ţi-ar folosi cuvîntul meu? 

— Răbdare, domnule! 

Şi spre mirarea lui Cae, călugărul făcu un salt pînă la uşă, o 
deschise brusc, cercetă coridorul pustiu, închise uşa, apoi îşi 
reluă locul, ştiind că nimeni nu-i va auzi vorbele. 

— Fiule, şopti el, îţi voi dezvălui o taină. 

— Cui foloseşte? 

— Mie şi vouă. 

— Te ascult, răspunse tînărul din ce în ce mai uimit. 

— Nu! Nu înainte de a avea cuvintul vostru că nu voi fi 
păgubit de drepturile mele. 

— Dar n-am nimic împotriva ta, Zablije. 

— Vei avea, murmură călugărul privindu-l ţintă. 

— Zău că nu mai înţeleg nimic! 

— Răbdare fiule! Am cuvîntul vostru că nu voi fi păgubit? 

— Nu pot să dau asemenea cuvint înainte de a şti despre ce-i 
vorba. S-ar putea să mă căiesc. 

— Nici vorbă despre aşa ceva, rise călugărul. Nu-i o faptă 
rea, tinere domn. 

E vorba despre nişte ducați pe care vreau să-i împărţim 
împreună. 

— De ce tocmai cu mine? 

— Fiindcă singur nu pot ajunge la ei, răspunse călu gărul 
cam spăşit. 

— Ai cui sînt ducaţii? 

— Ai nimănui. 

Cae îl privi gînditor. Pramatia de călugăr părea sincer. 

— Despre ce sumă e vorba? 

— Optsprezece mii de ducați, domnule. 

— Mda! murmură Cae, înăbuşindu-şi o explicaţie de uimire. 
De va fi cu dreptate, îţi dau cuvintul că te voi răsplăti frumos. 

— Nu, fiule! sări Zablije de un cot. Afacerea e a mea şi poţi 


să-mi mulţumeşti că vreau doar jumătate. 

— Nu-i prea mult pentru un călugăr cucernic? 

— Nu, fiule. Numai bucurindu-ne trupul, facem sălaş bun 
sufletului. 

— Îţi ofer o mie de ducați. De vrei, bine, de nu vrei, du-te cu 
Dumnezeu! 

Zicind acestea Cae Indru căscă zdravăn şi se întinse în 
aşternut cu prefăcută indiferenţă. 

— Opt mii, înălţimea-ta. 

— O mie. 

— Măcar cinci, frumosule! 

— Haide, haide, ieşi afară! 

— Patru, suflet bun de creştin! 

Cae sări din aşternut şi îl împinse către uşă. 

— Trei, prunc milostiv! 

— O mie, sau cară-te! 

— Două, păginule! grăi cu jale călugărul. 

— leşi, sau te arunc pe fereastră! 

— Fie, domnule! gemu jalnic. Am cuvintul vostru că îi voi 
primi? 

— De se va dovedi fără nedreptate, îl ai. Unde sînt ducaţii? 

— Aici, fiule. Aici în palatul princiar. 

— Ei, la naiba! Aiurezi, pesemne. 

— N-am timp de aiureli, tinere. Cei optsprezece mii de ducați 
sînt în cabinetul de lucru al noului principe. 

— De unde ştii? 

— Domnule, grăi călugărul, după lupta de la Şelimbăr l-am 
urmat pe cardinalul Andrei Bâthory, în goana lui prin păduri. A 
doua zi în zori l-am întîlnit pe părintele Clement şi am hotărit 
împreună să ne tragem spre Moldova. Dar s-au ivit greutăţi 
dintre cele mai mari. Cardinalul fusese apucat de grele dureri 
ale pîntecului. O vătămătură mai veche s-a pornit cu multă 
răutate peste el. Eu şi Clement l-am cărat în spate cu rîndul. 
Asemenea soi de călătorie nu aduce spor. Cardinalul cădea 
mereu spre ferbinţeală şi rar grăia limpede. Ca vechi şi tainic 
slujitor al său, ştiam că are ceva ducați. L-am întrebat. Într-o 
vreme de curăţenie a gîndurilor, mi-a mărturisit că se aflau în 
cabinetul său de lucru optsprezece mii de ducați. Către seară, 
cîţiva secui ne-au luat urma. Eu şi părintele Clement ne-am 
ascuns prin desişuri. Cînd ne-am întors, i-am găsit trupul fără 


căpăţină. 

— De ce nu l-aţi apărat? 

— Să-l apărăm? se miră Zablije. La ce bun? Viaţa lui ne-ar fi 
adus numai greutăţi. Nu-i uşor să cari în spinare un bărbat 
voinic. Ba din contră, moartea lui îmi aducea un cîştig bun după 
ce aflasem de taina ducaţilor. 

„Ce nemernici!” gîndi Cae. 

Porniră amindoi către cabinetul de lucru al lui Mihai-vodă. 
Străjile din faţa uşii îl salutară pe tînăr şi îi făcură drum liber. 
Zablije cunoştea bine cabinetul. Privi cîteva clipe în jur, apoi se 
apropie de peretele din stînga, frumos îmbrăcat în lemn. Apăsă 
cu degetele în cîteva locuri, iar o bucată de perete se deschise 
în formă de uşă. La spatele ei, ducaţii şedeau în rafturi. 

— Frumoasă tainiţă! observă Cae. 

— Frumoasă, fiule! Ea a fost lucrată pe timpul prinţului 
Sigismund. 

Un ceas mai tirziu, doi călugări ieşiră din Alba-lulia, pe 
drumul care duce către tîrgul Teiuş. Caii de rasă proastă, ca şi 
îmbrăcămintea cuvioşilor călători, atrăgeau milă. Nimeni nu şi- 
ar fi închipuit că în desagii peticiţi se ascundea o comoară. 

În vreme ce cuvioşii călugări îşi mînau caii pe drum lung, 
noul vistier Bărcan primea uimit, din mîinile lui Cae, 
douăsprezece mii de ducați atit de necesari oştilor lui vodă. 
După plecarea lui Bărcan, tînărul trimise o strajă să-l caute pe 
Sile Adormitu. 

— Domnule, zise lunganul cu ochii strălucitori, oare unele 
remuşcări sau dulci gînduri de chef, sau vîrtoase chemări ale 
vinului vă îndeamnă la frumoasa noastră companie? 

— Nu, dragul meu! zîmbi Cae. Aş vrea să porneşti chiar acum 
la Sibiu. Îi datorez lui Izu Klein patru mii de ducați. Predai suma 
şi vei primi o scrisoare semnată de mine! Asta e tot. 

— Prea bine, domnule! se bucură Adormitu. Alerg. Mă cam 
moleşisem în ultimele zile. Miine după prînz voi fi îndărăt. Dar, la 
naiba! se lumină el şi rămase locului țintuit. L-ai prădat oare pe 
sultanul turcilor? Ai jumulit jumătate din Constantinopol sau din 
Praga? Ai dat cumva peste comoara din Obreja, pe care lon 
Cristu o caută de cîţiva ani? Eşti cumva starostele cămătarilor, 
fără să fi aflat noi nimic? 

— Ajunge, Sile! se văită Cae. Cînd te porneşti, macini ca o 
moară stricată. Vodă mi-a dăruit aceşti ducați. 


— Aşaaa? se dumiri Sile. Alerg. Cu ce car ducaţii? 

— Cu trăsura. Pînă te pregăteşti, ducaţii şi trăsura vor fi gata 
de drum. Te vor însoţi zece călăreţi din strajă. 

După plecarea lunganului, tînărul cavaler căzu pe gînduri. 

„lată că sînt un om fără chibzuinţă, socoti el. Am o mie de 
ducați şi nu prea ştiu ce aş putea face cu ei. Pungaşul de Zablije 
cred că se pricepe mai bine. Grea treabă să împarţi asemenea 
sumă.” 

Pe coridor se auziră zgomote de paşi, amestecate cu 
glasurile celor doi străjeri din uşa cabinetului. Cae nu auzi nimic, 
prins de gîndurile lui. 

— Ce naiba faci acolo pe duşumea, cu atiîţia ducați împrejur? 
rise vodă. 

— Mă chinui să-i împart, măria-ta. 

— Să cred că ai dat peste o comoară? Bărcan m-a vestit 
adineauri că ai predat vistieriei douăsprezece mii de ducați. De 
unde naiba tot faci tu rost de aur? Ai ceva haruri aparte? Sau te 
pomeneşti că eşti tovarăş cu faimosul Kunzli? 

— Bănuiala nu-i prea departe, măria-ta, zîmbi tînărul. 

Apoi îi povesti despre taina părintelui Zablije. 

— Sărmanul Báthory! oftă vodă. Negru sfîrşit a avut. Şi nici 
un suflet credincios în jurul lui. Şi nu-l plînge ni meni. Cu ducaţii 
ăştia ce faci? se scutură din gîndurile lui. 

— Doamne, aş vrea să-i împart în zece. Adică ar fi cîte o sută 
de ducați pentru Costache, Ducu, Chirilă, Grasa, Găluşcă, 
Tufănel, Toroipan, Ciripoi, Sile şi pentru mine. 

— L-ai uitat pe Niţă Praştie. 

— Adevărat, măria-ta! Îi fac şi lui parte. Cite zece ducați de la 
toţi. Insă n-aş vrea să-i dăruiesc eu. Ar trebui să-i povestesc 
fiecăruia despre taina lui Zablije şi zău ar fi pierdere de timp. 
Mai bine să vină ca un dar din partea prinţului nostru. 

— Aşa să fie, nepoate! rîse vodă. Îi vom dărui miine după 
lucrările Dietei. 

— Ne va fi oare uşor miine? întrebă tînărul. 

— Nu prea, dar nici nobililor nu le va fi bine. Unii vor trage de 
partea noastră, alţii împotrivă, ascunzîndu-se după vorbe pline 
de miere. Se va naşte mare dezbinare între nobili. 

— De la dezbinare pînă la vrajbă e un pas, măria-ta. 

— lar pînă la încăierare, altul. Am luat măsuri să nu se facă 
asemenea paşi sau măcar ultimul. Şapte mii de oşteni roşii 


întăresc puterea noastră în Alba-lulia. 

— Da, murmură Cae. Aici sîntem tari, dar în restul 
principatului nu prea. Trei mii de oşteni la Cluj, două mii pe 
munţii dinspre Moldova, o mie în Banat, o mie în drum către 
Baia Mare, adică la porţile Maramureşului, cinci sute la Deva şi 
încă cinci sute în cetatea Chioarei. Deci, cincisprezece mii de 
oameni. Puţini, de se vor mişca Zamoyski şi leremia Movilă 
asupra noastră. Mulţi, de va fi pace. Poate nu trebuia să 
slobozim la iernat oştile Jiului şi ale Mehedinţilor. Şi nici pe secui. 

— Trebuia, nepoate, răspunse vodă îngindurat. Oamenii au şi 
ei casele lor şi rosturile lor. Hatmanul Zamoyski e un om 
înţelept. El nu vine acuma asupra noastră. Aşteaptă momentul 
prielnic. lar acesta ar fi o răzme riţă în Transilvania. Atunci i-ar fi 
uşor. Dar noi am prevăzut asemenea situaţie. Oştile noastre au 
cuprins aici aproape toate punctele cheie. Pilcurile lui Niţă 
Praştie au făcut cordon de-a lungul munţilor spre Moldova. El 
observă toate mişcările lui Zamoyski. Hatmanul se află la şase 
zile departe de noi cu oşti grele, care nu se mişcă prea iute. 
Nouă ne trebuie doar trei zile să-i tăiem calea în munţi, cu 
douăsprezece mii de călăreţi. 

— Adică jumătate din ciţi are el. 

— Jumătate, dar sprinteni, dragul meu. În munţi, numărul nu 
aduce cîştig. Oastea hatmanului e foarte pu ternică la şes. 
Zamoyski ştie acest lucru şi nu face prostii. Nici eu nu m-aş 
încumeta, dacă aş fi în locul lui. Ştie că-l pîndim. Că-i urmărim 
fiecare mişcare. Nu din partea asta îmi fac griji, nepoate. Altele 
sînt necazurile noastre. Nobilii vor încerca să ne strice prietenia 
cu împăratul Rudolf. Generalul imperial Basta urzeşte şi el 
împotriva noastră. Va trebui să ne prefacem că nu înţelegem. 
Azi i-aş fi arestat pe Huszâr şi pe Malaspina, dar n-ar fi fost bine. 
Miine va fi altfel. Dieta va vota cincizeci de mii de ducați pentru 
oştile noastre şi va recunoaşte în scris noua domnie. 
inţelepciunea trebuie să stea totdeauna înaintea miîniei. Tăcură. 
In încăpere se lăsa amurgul. 

* 

Cînd începu să se însereze, Ducu cel lute, Costache 
Caravană şi Părintele Grasa trecură ca din întîmplare pe lîngă 
casa căpitanului Mihai Székely. O casă pătrată cu ziduri 
puternice, cu înfăţişarea lipsită de frumuseţe. O arhitectură în 
linii drepte, parcă ciolănoase şi reci. Parcul nu prea întins, dar cu 


arbori falnici, care îşi aplecau crengile peste acoperiş, îi aduceau 
o notă de căldură. Zidul împrejmuitor, făcut din cărămidă roşie, 
mîncată ici-colo de tăria timpului, poate că era plăcut la vreme 
de vară. Acum arăta închis şi trist. Înălţimea lui nu trecea de un 
stat de om. Cei trei bărbaţi cotiră într-o uliţă laterală strimtorată 
între zidul de cărămidă şi un gard lung de lemn. În spatele 
gardului ghiciră o mică livadă. Cum nimic nu se mişca prin 
apropiere, săriră peste zid. O lumină slabă stăruia într-o 
încăpere cu perdele subţiri la ferestre. Casa avea două intrări. 
Una mare în faţă. Cealaltă, la spate, mică şi puternică, din lemn 
masiv de stejar. Trecură din nou la uşa cea mare. Costache 
ciocăni de citeva ori. Un tînăr slăbuţ, dar sprinten în mişcări, 
deschise uşa. In dreapta ţinea un sfeşnic aprins, iar în stînga, un 
pistol. La doi paşi în spatele lui, căpitanul Szekely aştepta cu 
sabia în mînă. 

— Ce doriţi, domnilor? întrebă el aspru. 

— Să intrăm, căpitane, răspunse Ducu. 

— Ah, ah, vă recunosc! Poftiţi, domnilor! 

Gazda îl conduse într-un salon. O încăpere cu mult mai mare 
decit s-ar fi bănuit de afară. Un foc vesel, întreţinut bine cu 
buturugi. 

— Amun vin bun, îiî 
vechi de trei ani. 

— Nici că se putea tovarăş mai plăcut, zîmbi Grasa plescăind 
din buzele mari. 

Anton, slujitorul cel subţirel, aduse căni şi o găleată cu vin. 
Aroma vinului se răspîndi prin încăpere ca puterea unei tămii 
aprinse. 

— Vizita voastră mă miră, grăi căpitanul. Ciudată vizită la 
asemenea ceas. 

— Nu prea, rise Costache. Avem poruncă să te păzim pînă în 
zori. E porunca principelui. 

— Mă supun, domnilor, dar vă previn că ştiu să mă apăr 
singur. Sau te pomeneşti că sînt arestat? 

— Nici vorbă despre aşa ceva, rise Ducu. În noaptea asta s-ar 
putea ca vreo cîțiva nobili să joace nişte cărţi mari. Domnia-ta 
nu eşti o carte bună pentru ei. Acum două ceasuri ne-a sosit o 
solie din nord. Ea ne-a adus vestea că banul Mihalcea a dat de 
urma unui pîlc de călăreţi ascunşi într-o pădure lîngă Cluj. Patru 
sute de călăreţi din fosta oaste a lefegiilor cardinalului au căzut 


mbie căpitanul. Un alb de Ighiu, nu mai 


în mîinile lui Mihalcea. De ce se ascundeau ei oare lîngă Cluj şi 
cine i-a adus acolo pe tinerii cazaci? 

— Asta nu ştiu, grăi căpitanul mirat. 

— Nici noi, dar vom afla în cîteva zile. Îţi închipui domnule 
Szekely, că o răzmeriţă acum în principat ar aduce multe 
nenorociri. Hatmanul Zamoyski a coborit cu oştile mai jos de 
Suceava. Adică e la şase zile de noi. 

— Ştiu, răspunse căpitanul îngîndurat. Sînt oştean şi cred că 
văd limpede. Cineva urmăreşte aici cu bună ştiinţă, sau din 
prostie. Dar cineva urzeşte cu stare bună. Cazacii nu lucrează 
decit cu plata înainte. Sînt buni luptători, însă îşi vînd foarte 
scump serviciile. 

Noaptea căzuse către jumătate. Discuţiile şi vinul straşnic, 
dulcea căldură a focului din cămin, trosnetul plăcut al buştenilor 
aduceau o atmosferă de tihnă. Dar ea se curmă curînd. Cineva 
bătea puternic în uşa cea mare, iar un glas aspru răzbi pînă în 
salon. 

— Deschideţi, în numele principelui! 

Căpitanul tresări. Musafirii adunară degrabă cănile cu vin şi 
le ascunseră. La un semn al lor, slujitorul porni să deschidă uşa. 
Citeva clipe mai tirziu, cinci bărbaţi învă luiţi în pelerine largi, 
păşiră prin uşa salonului. Cel din frunte, un tînăr voinic, suplu, 
cu ochii sprinteni, cu mustaţa mare, frumos răsucită în sus, grăi 
poruncitor. 

— Lasă pistoalele, domnule Szekely! Eşti arestat! 

— Care sînt învinuirile ce mi se aduc? întrebă căpitanul calm. 

— Nu le cunoaştem. Noi îndeplinim doar o poruncă. 

— Mă supun după ce aflu numele vostru. 

— Numele nostru? se miră tînărul. La ce-ţi foloseşte 
domnule? Sîntem oşteni ai principelui Mihai. De vei folosi acele 
pistoale, s-ar putea să răneşti doi dintre oamenii mei, dar ceilalţi 
te vor supune. 

— Te înşeli, domnule! se auzi din spate vocea lui Ducu. 

Cei cinci se întoarseră ca la o comandă. Costache, Grasa şi 
slujitorul îşi ţineau pistoalele aţintite asupra lor. 

— lată, domnilor, continuă Ducu, spre voi nu stau ame nin 
ţătoare două guri de foc, ci opt. Asta fără a mai pune la 
socoteală şi sabia mea, care lucrează uneori destul de bine. 

— Trădare! murmură tînărul mustăcios. 

— Trădare din partea cui? zimbi Ducu. Aţi venit aici în 


numele principelui Mihai. Cum şi noi lucrăm în aceeaşi slujbă, 
dorim să vedem ordinul de arestare. 

— Avem poruncă, nu hirtie, zise mustăciosul cu îndrăz neală. 
Intervenţia domniilor voastre vă va aduce neajunsuri mari. 
Lăsaţi, domnilor, pistoalele şi nu vă opuneţi! 

— Ei, la naiba! rise Ducu. Ştii cine sîntem? 

— Nu, recunoscu omul cu toată sinceritatea. 

— Numele meu e Ducu cel lute. Domnii care mă însoțesc sînt 
Costache Caravană şi părintele Grasa. 

Pe faţa necunoscutului se aşternu uimirea. 

— Ne cunoşti? 

— Am auzit despre domniile-voastre. 

— În cazul acesta, e rîndul vostru să ne spuneţi cine sînteţi şi 
pentru cine lucraţi. _ 

Mustăciosul rămase  descumpănit. li venea greu să 
vorbească. Privi în jur, cătînd o ieşire forţată, dar se convinse că 
nu avea şanse. Auzise lucruri mari despre oamenii din faţa lui. A 
opune rezistenţă echivala cu o sinucidere. 

— Domnule, grăi el, ne primejduim viaţa dacă vă spunem 
numele stăpînului nostru. 

— Viaţa voastră e în primejdie de cînd aţi intrat în casă. Nu 
vă silesc să vorbiţi. Faptele sînt destul de grăitoare. V-aţi dat 
drept slujitori ai principelui, cu gindul de a-l răpune pe căpitan. 
Asemenea lucrări duc spre necazuri dintre cele mai mari. 
Predaţi armele, domnilor! 

Cei cinci lepădară săbiile şi pistoalele. O jumătate de ceas 
mai tîrziu, gărzile palatului princiar îi încuiară cu grijă. 

— În noaptea aceasta nu vă mai ameninţă nici o primejdie, 
se întoarse Ducu cel lute spre căpitan. Puteţi să plecaţi fără griji. 

— ÎI însoțesc pînă acasă, hotărî Costache. Abia după ce îl văd 
sigur voi sta mai liniştit. 

Costache şi căpitanul părăsiră curtea palatului şi o luară pe 
străzi lăuntrice. După un sfert de ceas, Mihai Szekely se afla din 
nou în salonul cel mare. Grăsunul Costache porni îndărăt 
cufundat în gîndurile lui. În dreptul unei porţi mari, auzi zgomot 
slab la spatele lui. Sări brusc într-o parte, dar în aceeaşi clipă, 
ceva greu îl izbi în moalele capului. Ceva greu, ca o bucată de 
zid. 

În zori căzuse ceaţă groasă. Căpitanul Jager dublă străjile, 
prevăzător. Pe străzi, chiar localnicii păşeau cu băgare de 


seamă, spre a nu se rătăci. Jager făcu un control al străjilor în 
jurul palatului princiar, apoi îl căută pe Ducu. 

— O, căpitane, ce plăcere! zimbi tînărul în locul unei 
înjurături. Poate că ceasul nu ar fi cel mai potrivit pentru o 
vizită, mai ales că nu am dormit destul peste noapte, dar 
discuţiile cu domnia-ta totdeauna s-au arătat pline de miez. 

— Domnule, rise căpitanul, ştiu că v-am sculat din somn şi 
înţeleg mustrarea ascunsă în vorbele frumoase. Sper să iertaţi 
îndrăzneala cînd veţi afla că m-a adus o afacere ce nu poate fi 
amiînată. Straja de la poarta cea mică mi-a înminat o scrisoare 
pentru domnia voastră. lat-o domnule. 

Ducu luă cu mirare micul sul din mîinile căpitanului, îl 
desfăcu şi-i scăpă un şuierat printre dinţi. 

— Drace! murmură el. Cine a adus scrisoarea? 

— Un cavaler necunoscut. Straja nu i-a cerut numele. 

— Mda! Mulţumesc, Jager! 

— Veşti proaste? întrebă acesta. 

— Proaste e puţin spus, zise tînărul îmbrăcîndu-se grabnic. 
Costache Caravană a dispărut. El se află în mii nile celui care a 
adus scrisoarea, sau cam aşa ceva. Ni se pretinde să facem 
schimb de prizonieri: Costache pentru cei cinci arestaţi în toiul 
nopţii. 

— Unde va fi schimbul? 

— Nu ştiu. Necunoscutul promite o a doua scrisoare. 

Jager se îndreptă spre ieşire. 

— O clipă! îl opri Ducu. Nimeni nu trebuie să afle despre 
aceste lucruri. 

— Sînt oştean, domnule, i-o reteză căpitanul nemul ţumit. 

Aproape de nouă, ceața începu să se destrame, iar peste o 
jumătate de ceas apăru soarele. Pe drumurile din jurul cetăţii 
Alba-lulia, trăsuri minate de cai sprinteni  zoreau către porţi. 
Erau nobilii poftiţi la lucrările Dietei. În palatul princiar se făceau 
ultimele pregătiri. Cae, Ducu şi Grasa priveau mohoriţi intrarea 
frumoaselor trăsuri în curte. Vestea despre dispariţia lui 
Costache îi năucise. 

— Ce facem, domnilor? întrebă părintele nerăbdător. Stăm 
cu mîinile în sîn? Eu propun să răsturnăm tot oraşul cu susul în 
jos. Undeva într-o casă, trebuie să dăm de urma prietenului 
Caravană. Tăceţi? Adică stăm aşa fără nici un folos? 

— Nu! zîmbi Cae. Vom merge împreună la lucrările Dietei. 


Mai avem o jumătate de ceas. Am rămas puţini şi trebuie să 
veghem în jurul lui vodă. 

— Apoi? 

— Apoi ne vom gîndi. Nici nu poate fi vorba despre o 
răscolire a oraşului. Populaţia s-ar arăta nemulțumită, iar noi 
destul de slabi. Pe Costache nu-l paşte nici-o primejdie cîtă 
vreme cei care l-au răpit doresc un schimb de prizonieri. Dar să 
mergem! lată că vodă e gata să intre în sala Dietei. 

Zicînd acestea, Cae îşi ascunse cingătoarea cu vestitele lui 
cuțite, sub o haină largă. Ducu şi Grasa luară săbiile şi cîte două 
pistoale. Tufănel, Toroipan, Găluşcă şi Ciripoi veniră în urma lor 
zăngănindu-şi custurile lungi cum le ziceau ei. Scule cu care mai 
ales Tufănel învățase a umbla spornic, după lecţiile de scrimă 
luate de la părintele Grasa. 

* 

Cînd se trezi Costache simţi o durere puternică în creştet. 
încercă să-şi pipăie locul supărător, dar mîinile nu-l ascultară. 
Erau legate la spate cu frînghii trainice. Odaia, pe ale cărei 
lespezi şedea ca un sac, avea pereţii înalţi, iar în aer stăruia 
puternic mirosul de mucegai. Două lumînări groase răspîndeau 
o lumină destul de vie. Încercă să se ridice pe fund, sprijinindu- 
se în coate. Reuşi după citeva sforţări, dar chiar la spatele lui 
răzbi un hohot de ris. Un bărbat voinic şedea într-un colţ al 
încăperii. O namilă cu pieptul mare, ca de urs. După 
îmbrăcămintea nu prea de soi, arăta mai degrabă a slujitor decît 
a stăpîn. 

— Ai căpăţina zdravănă, domnule, spuse uriaşul, cu 
admiraţie. Eu îmi cunosc puterea. Altul în locul dom niei-tale 
poate că nici nu s-ar mai fi trezit. 

— Nu-i mare lucru, îl împunse Costache. Pe la spate oricine e 
voinic. E drept că eşti dăruit bine în privinţa trupului, însă după 
cum bag eu de seamă, ai mîinile prea lungi. Oamenii cu mîinile 
lungi n-au putere în ele. 

Uriaşul se încruntă. Vorbele prizonierului nu-i căzură bine. 
Totdeauna fusese mindru de puterea braţelor. 

— Ai braţele prea moi, continuă Costache. Fac prinsoare că 
în fiecare dimineaţă îţi vine să te întinzi. 

— Adevărat, domnule! grăi uriaşul cam descumpănit. Dar de 
unde ştii domnia-ta asemenea lucruri? 

— Ştiu. Şi mai ştiu şi altele. Sînt vraci. 


— Domnia-ta? 

— Ce te miri? fiecare om trebuie să aibă o meserie. La 
cincisprezece ani făceam moşmoande. La douăzeci, dezlegam 
făcăturile. La treizeci, îngheţam apa sau adu ceam ploaia. 

Uriaşul, cam nătîng şi superstiţios, îl privi cu adîncă mirare. 

— Îi fi cumva solomonar? întrebă el. 

— Ti-am zis, grăi Costache plin de măreție. Solomo nar am 
fost la treizeci de ani. Acum am aproape patruzeci şi las 
ucenicilor asemenea lucrare măruntă. Dar să vorbim despre 
domnia-ta! Eu am ochiul ager şi văd totul. Ţi-am spus că ai 
braţele slabe, însă nu aş vrea să mă înţelegi greşit. Ele au multă 
putere. Totuşi vigoarea lor ar putea creşte de opt ori, dacă ai 
bea seara ceaiuri de rozmarin. 

— Crezi, domnule? făcu uriaşul trăgîndu-se mai aproape. 

— Cum te văd şi mă vezi. 

— De unde ştiu că nu eşti un şarlatan? 

Costache nu răspunse îndată. Faţa uriaşului şi mai ales ochii 
îl arătau lipsit de harurile inteligenţei. Ca vîrstă, nu putea să 
aibă mai mult de treizeci de ani, cînd omul se mai gîndeşte la 
dragoste cu toată puterea. lar graiul ca şi hainele ponosite îi 
dovedeau starea umilă de slujitor mărunt. 

— Ai să te convingi singur, spuse Costache privindu-l 
încruntat. lubeşti o tînără domniţă, care nu te prea bagă în 
seamă. 

Uriaşul sări uimit de-a binelea. 

— De unde ştiţi, domnule? 

„De unde ştiu? gîndi Costache. După cît eşti de tont şi 
convins de voinicia ta, te uiţi mai sus decit ţi se cuvine.” 

Apoi zise: 

— i-am spus că am ochiul ager. lată, am să-ţi arăt toate 
calităţile tale, promiţi că nu te împăunezi? 

— Promit, domnule. 

— Eşti frumos. 

— Ah! gemu uriaşul. 

— Eşti cel mai frumos bărbat pe care l-am întîlnit pînă azi. 

— Vai! 

— Fruntea domniei-tale, îngustă, e dulce ca un piept de 
fecioară. Nasul, cu şa la mijloc, aduce a viîrtoasă bărbăţie şi a 
sprintenă desfătare pentru un ochi de femeie. Gura, cu buzele 
mari, stiîrneşte fiori. Barba stufoasă, dulce nelinişte. Pieptul cît 


un perete, mari promisiuni de alintare. Coapsele puternice, 
adîncă înfiorare a sufletului slab de femeie... 

— Sfintă fecioară! 

— Dar nu e totul, domnule. 

— Nu e totul? gemu uriaşul. 

— Nu! Eşti înţelept. 

— Jesus-Maria! 

— Ochii domniei-tale sînt vii ca jeratecul. Mintea, clară ca 
lumina soarelui în zori, iar vorbele cuminţi ca apele de şes. 

— Să fiu al naibii! mugi uriaşul. 

— Giîndurile domniei-tale sînt iuți ca scînteile. 

— Să mă ia... 

— Virtuţile gîndirii adînci, ca drumul spre miezul pămîntului. 

— Mamăăăă... ! 

— Ascuţimea spiritului, ca un virf de lance. 

— Pe sfinta Lucreția! gifii uriaşul, ce nu putea să înghită 
mulţimea laudelor aruncate de grăsun. Domnule, zise rugător, 
daţi-mi timp de gindire adincă! Nu mă luaţi iute că-mi pierd 
firea! Sînteţi sigur că nu greşiţi? 

— Nici o iotă, înţeleptule! D-aia m-am socotit că în calea 
dragostei domniei-tale se află un bob de zăbavă. O lucrătură 
făcută cu farmece, la miez de noapte, pe creastă de găină 
neagră. Aici stă întreaga împotrivire a tinerei doamne. Din 
păcate, în afară de mine, nu mai cunosc decît o singură 
persoană care ar putea să dezlege făcătura. Cel ce a umblat cu 
moşmoande e un bărbat mai mărunt de statură decît domnia-ta. 

— Ah, ah! murmură uriaşul de mînie. ÎI bănuiesc, domnule. 
Acum ştiu cine e. Domnia-ta mi-ai deschis ochii asupra lui. ÎI 
fărim. 

— Nu! grăi Costache aspru. Asta nu ajută acum. Îţi trebuie o 
dezlegare a făcăturii. Dar după cum ţi-am mai spus, numai eu şi 
femeia aceea putem face asemenea lucrări. 

— Unde se află femeia? 

— Departe, domnule. Tocmai la Constantinopol. 

— Vai! oftă uriaşul deznădăjduit. Apoi se lumină la faţă. 
Poate domnia-ta... chiar dacă ţi-am adus unele neajunsuri... 

— Greu! Foarte greu! zise Costache nehotărit. Îmi trebuie 
sare pisată mărunt, o lumînare şi o bucată de lemn cam cit un 
braţ al domniei tale. Pe urmă, eu nu fac nimic fără plată. 

— Plătesc, domnule, dacă nu-i prea scump. 


— Nu-i scump. 

— Atunci alerg. Alerg degrabă să aduc sarea şi lemnul, că 
lumînări avem aici. 

După un sfert de ceas, uriaşul se întoarse gifiind. 

— Sarea am mai pisat-o niţel. Acum cred că ar fi bună. 

— Mda! Merge! spuse Costache solemn. Cită vreme voi face 
desfacerea vrăjilor să nu te sperii, chiar dacă vor veni ceva 
zgomote rele! lar gîndurile domnie-tale să fie îndreptate numai 
asupra domniţei! 

— Sînt, domnule. 

— Ar mai fi o hibă, spuse grăsunul cu părere de rău. Miinile 
mele sînt legate şi nu pot umbla deasupra vrăjilor. 

— Ah, aşa e! observă descumpănit. 

Cu toată lipsa lui de har al gîndirii, îl cîntări pe Costache din 
priviri, aplecat spre nehotărire. 

— Nu mă dezlega! spuse grăsunul ştiind ce-i în mintea lui. 
Pot desface vrăjile chiar numai cu ajutorul ochilor. Dar în astfel 
de situaţii îmi reuşeşte doar una din zece. Ah, dacă aş avea 
puterea domnie-tale, cu ce ştiu eu, aş ajunge regele vracilor! 
Atiît îmi lipseşte. Domnia-ta ai putea să mă omori cu o singură 
mînă. 

— Aşa e! recunoscu uriaşul. 

Apoi i se lumină mintea. Dezlegat, grăsunul nu prezenta nici- 
un pericol în faţa puterii sale. Îi tăie legăturile. 

— Domnule, nu-i destul, grăi Costache. Miinile mele nu pot 
lucra. Te-aş ruga să le tragi pînă cînd sîngele se va pune în 
mişcare! 

Uriaşul îi masă amîndouă mîinile, iar grăsunul scăpă sincere 
văicăreli sub apăsarea degetelor tari ca fierul. 

— Ajunge, domnule! porunci el. Acum, dă-mi sarea! 

Costache prinse cîrpa cu sare între palme şi începu să-şi 
rotească mîinile, bolborosind cu ochii daţi peste cap: 

— Patruzeci şi patru de draci, cu funii şi cîrlige, cu funingine 
şi păr negru, opt viîrcolaci cu pungi în loc de gură, şapte iele 
turbate, cu dinţii ca grebla şi unghiile mari ca sabia, pogoriţi 
degrabă peste noi, dar nu loviți! Învîrtejiţi-vă în jurul nostru cu 
spaima morţii, cu catran şi cu smoală! Desfaceţi pămîntul cu 
ghearele! Trei sute de strigoi fără ochi, alergaţi fără picioare să- 
mi aduceţi fata! Găină cu creastă neagră, fă-te buboi spart! 
Diavoli, întindeţi cîrligele negre! Ah, vă văd, vă simt, vă aud! se 


cutremură el. Nu! Să nu loviți! Siînteţi aici. Pereţii gem sub 
scîrnăvia voastră. 

Uriaşul simţi pe frunte broboane reci. 

— Pune lemnul lîngă mine, degrabă! porunci Costache. 

Uriaşul se supuse năuc. 

— Acum, priveşte sarea! O vezi pe tînăra domniţă în mijlocul 
ei? 

— Nu. 

— Învîrtoşează-ţi tare privirile către pata din mijloc! 

Uriaşul căscă ochii mari şi privi cu atenţie. Dar în clipa aceea 
se petrecu un lucru cu totul neaşteptat de el. Sarea din miinile 
grăsunului îi zbură în faţă. 

— Ochii mei! răcni uriaşul ducînd mîinile în dreptul lor, fără 
să mai aibă timp a se folosi de ele. Bucata de lemn veni ca o 
măciucă peste căpăţina lui mare. 

— Ah, drace, greu a mai fost! murmură grăsunul. Mare baftă 
să dau peste asemenea nătărău. 

Se apucă să-l lege burduf, cu multă pricepere, ce dovedea 
îndelungată ucenicie. Apoi îi băgă o cîrpă mare în gură. Isprăvi 
tocmai la timp, fiindcă uriaşul începu să geamă. 

— Stai cuminte, înţeleptule! grăi Costache luîndu-i cele două 
pistoale. Îmi pare tare rău că sînt grăbit şi sper că mă înţelegi. 
Discuţiile cu domnia-ta au fost o desfătare. 

După ce-şi îndreptă ţinuta cam şifonată, deschise uşa grea 
de stejar. În faţa lui porneau nişte trepte. Urcă fără grabă şi 
ajunse la altă uşă. Era încuiată, dar cheile se aflau în broască. 
leşi într-un coridor lung şi gol, apoi într-o încăpere frumoasă, cu 
multe scule de preţ. Trase cu urechea, dar în casă nu se auzi 
nici-un zgomot. Intră într-un hol mare, a cărui uşă bănui că dă în 
stradă sau în curte. Uşa era încuiată şi nu văzu cheie. Reveni în 
încăperea frumoasă şi deschise o fereastră. Dincolo de fereastră 
începea o gră dină cu puţini arbori, iar în spatele ei un gard de 
zid ce da către stradă. Cîteva clipe mai tîrziu, sări peste gard şi 
porni în lungul străzii, ferindu-se de porţile înalte, cu boltă mare. 
Ziua căzuse către amurg, dar Costache nu ştia dacă e seară sau 
dimineaţă. La primul colţ de stradă nimeri în braţele a trei 
bărbaţi cu feţele încruntate. Duse mîinile spre pistoale într-un 
gest mecanic, apoi îl pufni rîsul. Dinaintea lui se opriseră Cae, 
Ducu şi părintele Grasa. 

— Ah, Costache! zîmbi Cae. Pe unde naiba ai luat-o razna? 


— Prin fundul pămîntului, chiţcăi grăsunul. Dar aş merita să 
ştiu şi eu de e seară sau dimineaţă. 

— Seară, domnule, grăi părintele Grasa, minu nîndu-se de 
asemenea neştiinţă. 

— Mda! mormăi grăsunul. Înseamnă că pălitura uriaşului a 
fost mai rea decît mi-am închipuit. 

Apoi le povesti prietenilor, în cuvinte puţine, întreaga lui 
aventură, lăsînd înfloriturile pentru o ocazie mai feri cită. Citeva 
minute mai tirziu săriră peste gardul părăsit de Costache. 
Intrară în casă prin fereastra rămasă descuiată, o închiseră la 
loc şi coborîră în pivniţă. Dar pivniţa era goală. Priviră legăturile 
aruncate pe jos. Ele nu fuseseră dezlegate sau tăiate. Uriaşul le 
venise de hac ajutat de nemaipomenita lui forţă. Scotociră casa 
din pod pînă în pivniţă, însă fără folos. Voinicul bărbat dispăruse 
fără urmă. leşiră în stradă şi se îndreptară către un vecin a cărui 
faţă se lungise de un cot, observîndu-i de unde vin. 

— A cui e casa aceasta? întrebă Ducu. 

— A domnului Huszâr, judele Clujului. Dar o folo seşte rar. 
Locuieşte mai mult la Cluj. Aici are un slujitor voinic. El îngrijeşte 
casa. 

— L-ai văzut cumva pe slujitor? 

— L-am văzut acum un sfert de ceas. Părea tare zorit. 

— În ce parte a apucat-o? 

— Pe acolo, domnule. 

— Ne despărţim, prieteni, hotărî Cae după ce se depărtară 
de curiosul vecin. Fiecare dintre noi va alerga către una din 
porţile oraşului, cu consemn către străji să oprească orice ieşire. 
Ne întîlnim peste un ceas la intrarea cea mare a palatului 
princiar. 

Cu puţin înainte de împlinirea ceasului, cei patru prieteni se 
întîlniră din nou. 

— Ce veşti? întrebă Cae. 

— Proaste, răspunse părintele Grasa. Huszár şi uriaşul au 
părăsit Alba-lulia într-o trăsură. Acum sînt pe drumul Teiuşului, 
însoţiţi de şapte cavaleri. 

— Pornim după ei, strigă Ducu. 

O jumătate de ceas mai tirziu, opt călăreţi ieşiră prin poarta 
dinspre Teiuş, miînaţi parcă de toate urgiile iadului. Vînt 
Sălbatec, minunatul armăsar al lui Cae Indru, se depărtă vizibil 
de însoțitori. Ceva mai în urmă, Costache Caravană îi vorbea 


cam întretăiat Zambilicăi: 

— Dacă primeai asemenea lovitură în căpăţina ta slută, 
aleluia! Era gata să mă curâţ în vreme ce tu mestecai vreo două 
măsuri de ovăz. Acum tragi a lene şi mă faci de ris. Cînd a mai 
călărit Costache Caravană în urma prietenilor săi? 

Inţelegind parcă mustrarea stăpînului, Zambilica se porni să 
lucreze mai spornic din cele picioare nefiresc de subţiri, spre 
bucuria grăsunului. Tufănel, Găluşcă, Ciripoi, Toroipan şi Sile 
Adormitu  călăreau nişte cai minunaţi, despre a căror 
provenienţă le-ar fi venit greu să vorbească. Întunericul căzuse 
de-a binelea. Pe drumul de piatră frumos întreţinut, potcoavele 
cailor scînteiau adesea. La hanul Trei Drumuri din tîrgul Teiuş, 
nişte călători ocazio nali petreceau la lumina frumoasă a 
lumînărilor multe. Nocturnii călăreţi opriră un minut şi-l întrebă 
pe hangiu dacă trecuse pe acolo o trăsură urmată de şapte 
călăreţi. 

— Acum un ceas şi ceva, domnilor, dar nu au făcut popas, 
zise hangiul. După cîte am băgat de seamă, au luat-o pe drumul 
Aiudului. 

Cae îi strecură în palmă un ducat de aur. 

La intrarea în Aiud, întrebară un localnic ce se dovedi a nu şti 
nimic. Ceva mai încolo opriră un altul. De fapt, nu-l opriră. Omul 
şedea în marginea drumului. Era un bărbat mărunt, cu hainele 
ponosite, aplecat către a doua jumătate a vieţii. 

— Jupine, îl întrebă Cae, n-ai văzut cumva o trăsură însoţită 
de şapte călăreţi? 

— Domnule, grăi mărunţelul fără grabă, mie îmi place să ies 
la drum şi să văd călători care se vîntură în sus sau în jos. Unii 
sînt grăbiţi, alţii domoli la mers. Grăbiţii nu mă atrag, iar domolii 
n-au haz. Omul domol la mers nu suferă de ceva ascunzişuri. Cel 
învîrtoşat către sprinteneală nu prea stă la taclale. Mai mare 
jalea. 

— Ce-ai zice dacă ţi-aş dărui un ducat? întrebă tînărul cu 
răbdare. 

— L-aş bea în sănătatea înălţimii-voastre, însă nu dintr-o 
dată, ci numai cu temei zilnic. În fiecare zi aş închina pentru voi 
două-trei păhărele. Vă închipuiţi, domnule, cît ar pierde 
sănătatea voastră dacă l-aş face praf într-o singură zi. 

— lată ducatul promis, rise tînărul. Poate îşi aminteşti despre 
nişte călători care ar fi putut trece pe aici acum un ceas. O 


trăsură cu şapte însoțitori. 

Mărunţelul ascunsese ducatul degrabă, apoi zise: 

— Domnule, aurul vostru parcă mi-a luat o pînză de pe ochi. 
E drept că nu stau aici chiar de un ceas, că nu am văzut şapte 
călăreţi, dar o trăsură cu roata stricată a fost cărată din drum de 
slujitorii lui Csâki. 

— Unde locuieşte Csâki? 

— A treia uliţă pe dreapta, se află o casă mare, cu gardul de 
zid. 

Călăreţii îşi struniră caii obosiţi. Găsiră curînd locu inţa 
domnului Csâki, dar nu merseră pînă la poartă. Lăsară caii în 
seama lui Ciripoi şi porniră în lungul gardului înalt. Întunericul 
parcă se mai destrămase, iar umezeala pămîntului prindea tărie 
sub apăsarea frigului. Săriră peste zid, ajutindu-se unii pe alţii. 
Casa era luminată puternic în partea dinspre verandă, unde 
bănuiră că s-ar afla sufrageria. Se furişară pe lingă zidul casei. 
Un slujitor apăru pe neaşteptate şi le pică în braţe. Cae, îi lipi 
cuțitul de git, îndemniîndu-l spre linişte. Costache îl legă degrabă 
la mini şi la gură. În sufragerie, Huszár şi gazda ridicară ultimul 
pahar cu vin înainte de a se despărţi. Huszâr căpă ta se cai de 
schimb şi spera să refacă întirzierea pricinuită de roata 
buclucaşă a trăsurii. Insoţitorii lui aşteptau porunca de plecare, 
chiar dacă regretau gustările şi vinul bun ce dădeau mesei o 
atmosferă de sărbătoare. Citeva clipe mai tirziu, uşa sufrageriei 
sări în lături, parcă aruncată de vînt puternic. În pragul ei apăru 
Cae Indru, alături de tovarăşii săi. 

— Bună seara, domnilor, şi vă rog să rămineţi pe loc! zîmbi 
tînărul. Să nu umblaţi la arme, fiindcă venim în numele prinţului! 
Domnule Huszâr, eşti arestat! 

— Aveţi ordin de arestare? întrebă judele miînios. 

— Avem, domnule, răspunse tînărul şi îi întinse o hirtie. 

— Ah! murmură judele cu satisfacţie. Ordinul nu-i semnat de 
principe, cei de domnia-voastră. 

— Adevărat! continuă Cae să zimbească. Rangul nostru ne 
dă împuternicire să semnăm asemenea hirtii. 

— Fie! Ce învinuiri mi se aduc? 

— Incercare de a-l răpune pe căpitanul Mihai Szekely, 
sechestrarea domnului Costache Caravană şi complot împotriva 
vieţii principelui. 

— Puteţi dovedi? 


— Putem. Cei cinci slujitori ai domniei-tale au recu noscut că 
le-ai poruncit uciderea căpitanului. Omul care l-a atacat pe 
domnul Costache Caravană se află lingă domnia-ta. Ai adus 
lîngă Cluj patru sute de cazaci pe plată, care să-i taie calea 
principelui şi să-l răpună. Îndată după lucrările Dietei am primit 
prin curier toate dovezile vinovăţiei domniei-tale. 

— Şi dacă nu mă supun? 

— Ne vom bate, domnule. 

— Sînteţi mai puţini. 

— Numărul nu hotărăşte totdeauna, răspunse Cae. Predă 
pistoalele şi sabia, domnule Huszár! 

— O clipă, interveni unul dintre însoțitori. 

Era un tînăr înalt, cu trăsături frumoase şi vorba domoală. 

— Domnule, i se adresă lui Cae, numele meu e Vitez. Sînt fiul 
şpanului de Turda. 

— Te cunosc, răspunse Ducu în locul lui Cae. Domnia-ta l-ai 
lovit din spate pe domnul Chirilă Zece Cuţite. Şi cine face treaba 
asta... 

— Adevărat! grăi tînărul, şi mă căiesc. Miînia mă orbise. Vărul 
nostru loan căzuse cu citeva clipe înainte, sub unul dintre 
cuţitele domnului Chirilă. 

— Ah, ah! se miră Ducu. Deci asta era? 

— Asta era, domnule, şi mă căiesc încă o dată că m-am lăsat 
tîrit de miînie. Cit priveşte învinuirile ce i se aduc domnului 
Huszâr, sînt grave şi nu i-am cunoscut asemenea intenţii. Abia 
acum văd limpede. Domnul Huszâr urmărea să devină cancelar 
al Transilvaniei, lucrînd în slujba contelui Ştefan Bâthory. 

— Cel care urmăreşte a fi principe, completă Cae. 

— Nici asta n-am ştiut-o, domnule, grăi tînărul cu mirare 
adincă. Deci nu vom ridica mîna să-l apărăm pe omul acesta şi 
nici domnii care mă însoțesc. 

In clipa aceea, Huszâr făcu un gest scurt şi slobozi pistolul 
asupra lui Vitéz. Cuţitul aruncat sprinten de Cae, îl făcu pe 
judele Clujului să bată aerul cu braţele. Rana lui Vitez sîngera la 
umăr, dar fără pericol. In schimb Huszár lovit în pîntec se apleca 
domol către moarte. 

* 

În ajunul Crăciunului se pornise ninsoarea. Fulgii mari cît 
monezile cădeau în lumina ferestrelor, fără grabă, fără nimic 
pripit. Nu se încurcau între ei, ci dansau aplecîndu-se pe o parte 


miraţi de viaţa lor scurtă. Abia pe pămînt, fiecare înceta să mai 
trăiască singur, culcîndu-se în straturi adinci. Frumosul castel 
din Obreja, scăldat în lumină, avea oaspeţi de seamă. Principele 
Mihai fusese poftit în fruntea mesei, dar el nu se aşeză. Sub 
fereastra înaltă se auziră glasuri subţiri, dulci şi vioaie: 

— Ne primiţi cu colinda? 

— Vă primim, strigă Mihai-vodă cu faţa strălucitoare. 

Sub mîinile lui sprintene, fereastra se deschise în lături. 
Lîngă zid vreo opt prichindei cu cuşmele mari acoperite de 
omăt, cu feţele roşii şi ochii rizători, porniră să cînte. Unii prea 
ridicat, alţii prea jos, cu mici opinteli, cu unele cuvinte mîncate 
pe jumătate din grabă, dar cine lua seama la asemenea lipsuri 
mărunte? Glasul lui vodă li se alătură grabnic, iar copiii se 
învîrtoşară din toată inima: 


Trei păstori se întîlniră 

Trei păstori se întîlniră 

Raza soarelui, floarea soarelui 
Trei păstori se întîlniră 

Şi aşa se sfătuiră 

Şi aşa se sfătuiră 

Raza soarelui, floarea soarelui 
Şi aşa se sfătuiră. 


La puţină vreme sosiră în sănii sprintene Buzeştii, clucerul 
Băicoianu, Udrea şi Calomfirescu. Prin fereastra sufrageriei se 
vedeau luminile caselor din Cistei. Nu se afla casă fără lumină. 
Peste Tirnava răzbeau în noapte frînturi de colinzi. Se simţea 
sărbătoare în aer. ă 

— Aşa-i obiceiul aici, măria-ta, zise lon Cristu. In noaptea 
asta nimeni nu doarme. Pe plitele sobelor, sarmalele se fierb 
domol în oale de pămînt. Bărbaţii şi femeile închină un pahar în 
aşteptarea colindătorilor. Copiii, cu nasurile înroşite de frig, 
umblă pe la ferestre pînă tîrziu. Apoi, pornesc flăcăii. 

— Aşa e peste tot neamul românilor, zîmbi vodă. 

Ceva mai tirziu, principele se ridică în fruntea mesei şi grăi 
cu prefăcută încruntare: 

— Prieteni, am venit aici să petrecem sfinta noapte a 
Crăciunului, dar nu numai pentru asta. lată că avem lîngă noi un 
nepot care nu ne-a cerut niciodată nimic. A venit vremea să-i 


facem un dar. Ai vreo dorinţă, nepoate? 

— Am, doamne, rise tînărul. Doresc sănătate prin cipelui 
nostru. 

— Mulţumesc! Altceva? 

— Nimic. 

— Nimic? se miră vodă cu aer misterios. Atunci am eu o 
dorinţă. Nu, nu o dorinţă, ci o poruncă. Adică, nici poruncă... Uite 
că nu ştiu cum naiba să-i zic. Aş vrea să-l logodesc pe nepotul 
nostru cu frumoasa stăpînă din Obreja. 

La auzul acelor cuvinte, mîinile Stelei înţepeniră dintr-o dată 
pe marginea mesei. Faţa lui Cae păli adînc. Vodă se prefăcu a 
nu observa şi continuă jumătate glumeţ, jumătate aplecat spre 
fioroasa încruntare: 

— Dacă las după el, rămîne fată bătrină. Dacă las după ea, 
rămîne flăcău tomnatec. 

— Sînt sărac, măria-ta, murmură tînărul cuprins de tristeţe. 
Stela e prea bogată pentru a îndrăzni... 

— Ei, la naiba! se prefăcu miînios vodă. Ce fac eu cu aceste 
inele de logodnă? Le-am cumpărat de la starostele negustorilor 
din Sibiu, iar prin împrejurimi nu cred să se găsească altele mai 
frumoase. Am să le vînd. 

— Măria-ta, zimbi lon Cristu, fratele Stelei, cred că s-ar 
potrivi în mîinile acestor tineri. Sora noastră are avere pentru 
amindoi. 

— Nu! se împotrivi vodă. Şi nepotul nostru are avere. Am 
trecut pe numele lui moşia noastră de la Piteşti. O moşie 
frumoasă, cu patru sate mari. Hirtiile care îi acordă acea 
stăpiînire sînt la noi. Acum, să vină logodnicii lîngă naşul! 

Cu toate că se arătau sfioşi, Cae şi Stela săriră nerăbdători 
de la locurile lor. 

— Ei, ei, fără pripeală! se încruntă vodă. Nunta o facem abia 
după Bobotează. 

Cam la acelaşi ceas, în hanul Pivniţa Şardului din Alba-lulia, 
Sile Adormitu, Găluşcă, Ciripoi-fiul, Toroipan, Tufănel-fiul, Ciripoi- 
tatăl şi Tufănel-tatăl, apucaseră a goli cea de a şasea găleată cu 
vin în sprintenă hărnicie şi aspră trudă. Aflat la locul de cinste în 
fruntea mesei, Sile Adormitu grăi plin de cumpătare: 

— Domnilor, a trecut de mult de miezul nopţii. Poate să fie 
chiar ziuă. Copiii s-au dus la culcare obosiţi. Acum a venit 
vremea bărbaţilor a-şi opinti glasurile în creştinească şi sfîntă 


cîntare. Înainte de a mă produce personal, desfătindu-vă inimile, 
aştept să-mi colindaţi voi. Cine se încu metă? 

Cum nimeni nu îndrăzni a se produce dinaintea distinsului 
cavaler, care purta o frumoasă îmbrăcăminte de cati fea 
albastră, cu guler scump de soboli, despre a cărei provenienţă 
n-ar fi dorit să vorbească, Sile îşi umflă buzele mari şi prinse a 
răcni cu dulce chemare o colindă de prin părţile Birsei. Glasul 
său aducea uşor cu scrijelat de fier pe sticlă. Dăruiţi cu bună 
ureche muzicală, Ciripoi-tatăl şi Tufănel-tatăl simţiră că-i apucă 
damblaua şi se traseră plini de demnitate spre uşa hanului, ce 
părea a se clătina ciudat. Afon ca un catîr surd, Găluşcă dădu 
ochii peste cap şi îşi uni vocea cu cea a cavalerului. Peste Alba- 
lulia se lăsase o ceaţă groasă. Era dimineaţă de-a binelea, dar 
întunericul şi ceața stăruiau puternic. Luminile de prin case 
dispăruseră, semn că gospodarii ce vegheaseră peste noapte s- 
au aplecat spre creştineasca odihnă a somnului. 

— Un’ sîntem, vere? întrebă Ciripoi-tatăl, pendulînd nesigur 
pe picioarele şubrezite de tăria vinului mult. 

— După cum dibăcesc eu şi după chibzuiala-mi boierească, 
grăi Tufănel-tatăl, cătînd zadarnic un sprijin, aş zice că-n cetatea 
A... la... luia. Nu! În Alva-lula. Aş! În... 

Un bărbat străin de Alba-lulia, rătăcit prin ceaţă, nimeri 
alături de cei doi. 

— Bună dimineaţa, domnilor! grăi el. Am sosit acum un ceas 
şi caut casa domnului Beldi. Dar m-am rătăcit după cum se 
vede. Pe străzi nu-i ţipenie de om şi nu îndrăznesc a bate la vreo 
uşă de creştin. 

— Pă ce stradă? păru să se dezmeticească o clipă Tufănel- 
tatăl. 

— Undeva pe aici, pe aproape. 

— N-o ştii? 

— Nu 

— Vere, ăsta e mai făcut ca noi, grăi cu frumoasă cumpătare. 

Ciripoi îl împunse pe negustor cu degetul în stomac. 

— O ştii pă aia cu rozmarinu... cu ochii negri... cu doru 
neichii?... 

— Nu, domnilor. Sînt negustor. N-am vreme de chestii d- 
astea. 

— Beţi... ule! strigă Ciripoi cu dispreţ. 

— Domnilor, încercă omul din nou, sîntem trei negustori 


cinstiţi. Eu m-am rătăcit de ceilalţi doi.. 

— Trei? se miră Tufănel-tatăl. Vere, ia dă-mi oala aia să-mi 
limpezesc vederile! Trei? zise clătinîndu-se. S-ar putea să fiţi 
trei, că mie îmi cam lăcrimează ochii. Tu ce zici, vere? 

— Cred că ar fi bine să-i numărăm. Să mor dacă nu minte! 
După cum bag eu de seamă, nu sîntără mai mulţi de doi. 

Ciripoi făcu numărătoarea, pipăindu-l cu mîna pe negustor şi 
pe Tufănel. 

— Sînteţi doi, nene! Grăi sentenţios. Pă mine nu mă duci. 

— L-ai pus la număr şi pe domnul care ţi-e văr. 

— Şi ce, la adicătelea el nu-i om? Poate că e chiar boier, dacă 
vrei să ştii. la numără-i tu, vere, că nu vreau să am vorbe! 

Tufănel-tatăl muie tacticos degetul în gură, îl pipăi pe 
negustor, pe Ciripoi şi se pipăi şi pe el. 

— Sînt trei. N-a minţitără săracu! Ce e a lui, e a lui... 

— AŞ! sări Ciripoi. la să-i mai numărăm o dată... 

Negustorul se depărtă scîrbit. Ciripoi, atîrnat de gitul vărului, 
zbieră după el: 

— Nu ştii strada? Nici barem un han? O cîrciumă? O cramă? 
Beţi... ule! 

* 

În noaptea de Anul Nou, palatul princiar din Alba-lulia primi 
peste trei sute de oaspeţi. Mesele întinse cu bunătăţi, vinurile de 
Şard, de Ighiu, de Aiud, sau de Cistei îmbiau la petrecere. Cînd 
se împlini miezul nopţii, Mihai-vodă păşi către una din ferestrele 
mari. Zăpada îngheţată sub gerul aspru scînteia ca argintul 
bătut proaspăt. Cerul era înalt şi limpede. A 

— Sînt în anul 1600, grăi vodă către Cae Indru. Ince pe un an 
nou şi un veac nou. Să bem, nepoate, pentru veacul care s-a 
sfîrşit cu bine şi pentru cel care începe! Să bem pentru unirea cu 
Moldova! 

Goliră paharele cu sete şi cu siguranţă într-un început de 
veac bun. 

— Doamne, zise tînărul gînditor, va rămîne oare după noi 
această unire? Prea sînt multe neamurile care cată a ne 
îngenunchea cu forţa. 

— Nu ştiu, răspunse principele la fel de îngîndurat. Dar noi 
am aruncat sămînţa unirii în inimile românilor de pretutindeni şi 
măcar atit e bine. Cînd vor fi timpuri prielnice, sămiînţa va rodi 
fără îndoială. Ce va fi azi, ce va fi miine, are mai puţină 


însemnătate. Un neam nu trăieşte doar o viaţă de om. 

Costache Caravană a părăsit miîndra sală de petrecere, 
purtînd în mînă o găleată cu tămiios de Cistei. Chirilă trase cu 
ochiul spre Ducu şi pufniră amindoi în ris. Ştiau încotro se 
îndreaptă grăsunul. Costache dădu colţul palatului şi ajunse în 
grajd lîngă Zambilica. Năstruşnicul armă sar simţi mirosul 
vinului şi se uită pofticios. 

— E Anul Nou, zise grăsunul, clătinîndu-se vizibil pe 
picioarele lui scurte. Sînt un stăpîn de treabă, Zambilico. La 
toate sărbătorile ţi-am dat băutură. Nu sorbi aşa, năro dule! 
Vinul trebuie gustat pe îndelete. La mulţi ani! Hai, gata, gata! 
Nu mai e. 

Zambilica îl privi cu ochii sticloşi cînd dintr-o parte, cînd din 
alta. Călcînd ca în străchini, Caravană închise uşa grajdului. 

— A îmbătrinit Zambilica, murmură el. Altădată nu-i ajungea 
o găleată şi dădea năvală peste mine. Acum, doar s-a uitat 
năuc. E criţă. O mie şase sute. Început de veac. Prietenul Cae se 
însoară... Chirilă nu-i prea departe de asemenea ginduri... Ne 
rărim şi parcă mi-e frig... 

